
PREFAŢĂ 


In  lucrarea  de  faţă  îmi  propun  a examina  în  chip 
succint  importantele  probleme  la  care  dă  naştere  exis- 
tenţa societăţilor  comerciale  şi  anume  : 

Dacă  o societate  comercială  constituită  în  ţară  străină , 
conform  legei  străine , poate  să  aibă  fiinţă  legală  şi  să 
funcţioneze  în  altă  ţară  străină  în  baza  legei  sale  naţio- 
nale şi  în  ce  condiţiuni  ? 

Cu  alte  cuvinte,  întrucât  societăţile  comerciale  cre- 
iate  în  baza  unei  legi  străine,  capabile  prin  urmare  după 
acea  lege  să  exercite  drepturile  pe  care  i le  conferă , pot 
ele  să  depăşească  limitele  teritoriului  lor  naţional,  şi  da- 
că da,  în  ce  chip  pot  dobândi  în  extensiunea  extrateri- 
torială o existenţă  valabilă  ? 

Vor  fi  suficiente  pentru  recunoaşterea  existenţei  şi 
capacităţei  lor  formalităţile  îndeplinite  în  ţara  lor  de  ori- 
gină, sau  din  contră,  vor  trebui  să  satisfacă  dispoziţiu- 
nile  edictate  de  legiuitorul  străin  ? 

Adică,  vor  mai  fi  societăţile  comerciale  guvernate  în 

ţară  străină  de  legea  care  a prezidat  constituirea  lor , 
sau , din  contră,  vor  trebui  să  se  supună  legei  străine ? 

în  ce  măsură  vor  mai  rămâne  supuse  legei  lor  naţio- 
nale, şi  în  ce  măsură  vor  trebui  să  observe  legea  străină? 

Dacă  satisfăcând  legea  locului  de  constituire  şi  dis- 
poziţiunile  legei  străine,  care  va  fi  legea  care  va  gu- 
vernă în  viitor  raporturile  dintre  ele  şi  terţele  persoane? 

Când  şi  în  ce  condiţiuni  societăţile  comerciale  străine, 
încetează  de  a mai  fi  străine,  de  a se  mai  numi  naţio- 
nale ale  ţârei  unde  ele  au  luat  fiinţă  şi  devin  naţionale 
ale  ţârei  unde  ele  îşi  au  fixat  câmpul  lor  de  activitate  ? 

Enunţ  cu  chipul  acesta  celebrele  şi  delicatele  probleme 
care  au  dat  loc  totdeauna  la  discuţiuni  aprinse,  prima 
naţionalitatea  societăţilor  comerciale,  şi  a doua  existenţa 
internaţională  a societăţilor  comerciale,  pe  care  le  voia 
cercetă  numai  în  principiile  lor  generale  în  întâia  parte 
a studiului  acesta,  iar  în  a doua  parte,  cum  au  fost  ele 
rezolvate  şi  aplicate  de  legiuitorul  pozitiv,  sau  de  juris- 
prudenţă,  acolo  unde  n’a  intervenit  încă  legiuitorul. 

PARTEA  I-a. 


CAP.  î. 

NAŢIONALITATEA  SOCIETĂŢILOR  COMERCIALE 

1- a  Chestiune.  Când  se  zice  că  o societate  este  na- 
ţională sau  străină  ? 

2- a  Chestiune.  Care  este  criteriul  după  care  se  de- 
termină naţionalitatea  societăţilor  comerciale. 


1.  Când  se  zice  că  o societate  este  naţională  sau 
străină? 

Un  lucru  absolut  cert:  Societăţile  comerciale,  ca  şi 
persoanele  fizice,  au  o naţionalitate,  nici  o îndoială  po- 
sibilă în  această  privinţă.  De  asemeni,  societăţile  trebue 
să  aibă  o naţionalitate,  căci  după  cum  nu  putem  admite 
persoane  heimatloose,  tot  aşa  nu  se  poate  societăţi  fără 
de  nici  o naţionalitate.  Şi  în  fine,  ceiace  pentru  persoa- 
nele fizice  este  posibil,  ca  ele  să  aibă  la  un  moment  dat 

două  naţionalităţi,  pentru  societăţile  comerciale  nu  se 
poate  admite  ca  să  aibă  în  acelaşi  timp  două  sau  mai 
multe  naţionalităţi  distincte. 

Şi  este  important  de  a distinge  dacă  o societate  este 
naţională  sau  străină,  pentru  că  regimul  legal  care  o 
va  guvernă  este  cu  totul  deosebit. 

Unul  este  regimul  stabilit  de  legiuitori  pentru  socie- 
tăţile care  le  aparţin  ca  naţionale  şi  prerogativele  de 
care  ele  se  bucură,  şi  altele  sunt  dispoziţiunile,  în  ge- 
nere mai  riguroase,  când  este  vorba  de  societăţi  străine. 
Căci  pretutindeni,  legiuitorii  prescriind  dispoziţii  de  lege 
pozitivă,  relative  la  societăţile  care  funcţionează  pe  te- 
ritoriul lor,  au  făcut  distincţie  între  acele  societăţi  care 
iau  fiinţă  şi  au  domiciliul  lor  pe  acel  teritoriu,  fixând 
anume  reguli  care  le  va  guvernă  şi  între  societăţile  care 
s'au  întocmit  şi  aparţin  ca  naţionale  unor  ţări  străine, 
edictând  pentru  ele  reguli  speciale. 

Arminjon,  relevând  importanţa  distincţiunei  dintre 
societăţi,  dacă  ele  sunt  naţionale  sau  străine,  se  ex- 
primă: ,,Toutes  Ies  regles  relatives  â la  constitution, 
au  fonctionnement,  au  mode  de  gestion,  â la  capacite 
de  cet  etre  de  raison  sont  en  principe  edictees  par  sa 
legislation  naţionale,  et  applicables,  quelque  soit  le  lieu 
ou  il  poursuit  sa  fin,  â l’exclusion  de  la  legislation  lo- 
cale“. 

Sunt,  prin  urmare,  dispoziţiuni  de  lege  care  aparţin 
unele  numai  societăţilor  naţionale  şi  altele  numai  so- 
cietăţilor străine.  Şi  de  multe  ori  sunt  interese  destul 
de  însemnate,  care  fac  pe  societăţi  în  unele  cazuri  să 
susţină  că  sunt  naţionale  sau  străine,  pentru  a se  bu- 
cură, în  primul  caz,  de  avantagiile  conferite  de  legi  so- 


cietătilor  naţionale  şi  altădată  să  sustie  că  sunt  străine, 
că  aparjin  ca  naţionale  altor  ţări,  pentru  a se  sustrage 
dela  regalele  fixate  de  legea  locală. 

Cu  alte  cuvinte,  se  poate,  la  un  moment  dat,  ca  o so- 
cietate să  pretindă  că  este  naţională  sau  străină,  fiind 
că  aşa  îi  dictează  interesele  sale. 

Şi  legiuitorii,  tocmai  pentru  a preveni  asemenea  si- 
tuatiuni  dubioase,  — cari  de  cele  mai  multe  ori  implică 
în  sine  o fraudă,  — sau  cel  puţin  o intenţie  de  mistifi- 
care a publicului,  au  hotărît  în  chip  neîndoelnic  care 
este  naţionalitatea  unei  societăţi  în  certe  ipoteze,  regle- 
mentând fiecare  ipoteză  cu  dispoziţiuni  legislative  după 
împrejurări.  Urmează  de  aci  şi  repet  că  este  inadmisibil 
ca  o societate  să  aibă  două  naţionalităţi. 

Nu  poate  o societate  să  pretindă  că  este  în  acelaşi 
timp  naţională  a două  ţări,  de  pildă,  o societate  care  are 
mai  multe  stabilimente  comerciale  înfiinţate  în  ţări  deo- 
sebite, nu  poate  susţine  că  este  naţională  a fiecăreia 
din  acele  ţări,  căci  atunci  ar  urmă  să  fie  supusă  la  două 
legi  diferite,  pe  când  societatea  n’are  decât  un  singur 
consiliu  de  administraţie,  o singură  direcţie,  un  singur 
capital,  un  singur  obiect,  un  singur  sediu  social,  un  sin- 
gur şi  unic  domiciliu. 

Şi  la  ce  conflicte  insolubile  s’ar  dă  loc  în  legislaţii, 
dacă  am  admite  că  o societate  să  fie  totdeodată  naţio- 
nală a mai  multor  ţări  şi  deci  guvernată  de  mai  multe 
legi  diferite. 

Lyon  Caen,  zice  însă  că  nu  poate  fi  exclus  ca  să  se 
întâmple  în  anumite  circumstanţe,  ca  o societate  să  fie 
considerată  într'o  ţară  ca  având  o naţionalitate  şi  în 

altă  ţară  ca  având  o altă  naţionalitate  deosebită.  Nu 
ne  dă  însă  nici  un  exemplu. 

Aşi  puteâ  însă  apropia  cazul  — dacă  poate  fi  apro- 
piat — de  ceeace  se  întsâmplă  la  noi  cu  soscietăţile 
străine,  care  îşi  fixează  pe  teritoriul  nostru  sediul  său 
social  şi  centrul  de  exploatare.  După  textul  legei  noa- 
stre, adică  cum  reiese  din  redactarea  termenilor  art. 
239  cod.  corn.,  societăţile  străine  în  asemenea  ipoteză 
sunt  considerate  în  acelaş  timp  şi  naţionale  şi  străine. 

Naţionale  prin  faptul  că  le  supune  la  îndeplinirea  for- 
malităţilor edictate  anume  pentru  societăţile  naţionale, 
şi  străine,  fiind  silite  să  satisfacă  textele  formulate  ex- 
pres pentru  societăţile  străine.  O curiozitate  reală  a le- 
gei noastre.  Voiu  avea  ocazia  să  reviu  asupra  acestei  cu- 
riozităţi legale. 

în  definitiv,  nici  o îndoială  nu  poate  să  existe,  socie- 
tăţile în  genere  şi  societăţile  comerciale  în  special  au  o 
naţionalitate  şi  nu  pot  să  aibă  decât  una  singură. 

Dar  cum  se  determină  această  naţionalitate  şi  care 
este  criteriul  după  care  putem  stabili  că  o societate  are 
o anume  naţionalitate  şi  nu  alta,  aceasta  este  o altă 
chestiune  şi  deosebit  de  interesantă,  repet,  căci  după 
cum  atribuim  unei  societăţi  o naţionalitate  sau  alta,  ştim 
anume  ce  lege  trebue  să  se  aplice,  să  reglementeze  viaţa 
şi  toate  raporturile  sale  cu  terţiile  persoane  pe  deoparte, 
iar  pe  de  alta  ştim  în  ce  măsură  fondatorii  pot,  sau  au 
facultatea  să  aleagă  această  lege. 

2.  Care  este  criteriul  pentru  determinarea  naţionalitate! 
socsetatăţiSor  comerciale? 

Pentru  persoanele  fizice,  criteriul  determinărei  naţio- 
nalităţei  lor  nu  prezintă  nici  o dificultate,  fiind  fixat  de 
legi.  Se  are  în  vedere  fie  filiaţiunea  unei  persoane,  fie 
naţionalitatea  locului  unde  îşi  are  domiciliul. 

în  epoca  feodală,  când  legile  erau  de  strictă  aplicare 
teritorială,  criteriul  decisiv  eră  locul  naşterei. 

Şi  eră  firesc,  căci  în  acea  vreme,  circulaţia  persoa- 
nelor dela  o ţară  la  alta  eră  foarte  redusă  şi  se  presu- 
punea că  o persoană  născută  într’un  teritoriu,  va  creşte 
şi  va  rămâne  totdeauna  acolo. 

Astăzi  însă,  când  penetraţiunea  persoanelor  dintro 
ţară  într’alta  este  aşa  de  accentuată  şi  se  face  cu  aşa 
de  mare  uşurinţă,  criteriul  pentru  diferenţierea  na- 
ţionalilor de  străini  nu  este  numai  acel  al  locului  naş- 
terei, căci  este  insuficient  şi  se  admite  după  împreju- 
rări, când  filiaţiunea,  când  naşterea  pe  teritoriul,  — în- 
să fără  cauzele  care  o impuneau  în  epoca  teritorialităţei 
legilor,  — când,  în  fine,  aşezarea  pe  teritoriul  unui  stat. 
Pentru  societăţile  comerciale,  criteriul  de  distincţiune  în 
naţionale  şi  străine  nefiind  indicat  în  toate  legislaţiu- 
nile,  cum  este  de  pildă  în  Franţa,  este  natural  să  dea 
naştere  la  dificultăţi  şi  să  facă  obiectul  unor  întinse  dis- 
cuţiuni  în  doctrină  şi  cu  deosebire  în  jurisprudenţă.  Pen- 
tru alte  legislaţiuni,  cum  este  de  pildă  legea  germană, 
italiană,  belgiană  şi  română  nici  o dificultate;  legiuito- 
rul a avut  grija  să  elimine  orice  discuţiuni,  prin  faptul 
prevederei  de  reguli  speciale,  după  care  se  determină 
când  o societate  este  naţională  şi  când  străină.  Voiu  ex- 


8 


pun  mai  întâiu  chestiunea  determinărei  naţionalităţei 
societăţilor  în  Franţa  şi  sistemele  preconizate  de  doc- 
trină, pentru  a stabili  naţionalitatea  societăţilor  comer- 
ciale. 

In  Franţa.  — In  lipsa  unui  text  de  lege  care  să  arate 
criteriul  pentru  calificarea  societăţilor  în  naţionale  şi 
srăine,  s’a  formulat  de  doctrină  şi  jurisprudenţă  trei 
sisteme,  şi  anume  : 

I-ul  sistem.  — Naţionalitatea  societăţilor  comerciale 
se  determină  după  naţionalitatea  membrilor  asociaţi , 
sau  a majorităţei  acţionarilor. 

Sistemul  acesta  este  azi  aproape  cu  totul  părăsit,  cel 
puţin  în  ceiace  priveşte  societăţile  anonime.  Zic  aproape 
cu  totul  părăsit  pentru  societăţile  anonime,  fiindcă  în 
oarecare  împrejurări  se  menţine  pentru  societăţile  de 
persoane,  societăţile  formate  intuitu  personae,  deşi 
chestiunea  este  controversată  şi  pentru  aceste  societăţi. 

Opiniunea  — Clunet,  Brocher,  Teissier,  Weiss,  etc., 
care  susţine  că  naţionalitatea  societăţilor  de  persoane 
şi  în  special  a societăţilor  în  nume  colectiv  depinde  de 
naţionalitatea  membrilor  asociaţi,  se  motivează  pe  fap- 
tul că  în  asemenea  societăţi  fiinţa  morală,  societatea, 
nu  este  şi  nu  poate  fi  independentă  de  asociaţi.  Căci 
moartea,  falimentul,  interdicţia,  sau  orice  împrejurare 
care  ar  face  pe  un  asociat  să  nu  mai  participe  la  socie- 
tate, atrage  după  sine  dizolvarea  societăţei  pe  de  o 
parte,  iar  pe  de  altă  parte  societăţile  acestea  se  constitue 
de  obiceiu  cu  puţine  elemente  şi  în  vederea  unor  inte- 
rese locale,  de  cele  mai  multe  ori  nu  tocmai  însemnate 
şi  compuse  aproape  în  unanimitatea  cazurilor  din  per- 
soane care  aparţin  aceleiaşi  naţionalităţi.  In  atari  socie- 

tăţi,  în  care  persoana  asociaţilor  este  strâns  legată  de 
a societăţei  şi  a societăţei  de  aceea  a asociaţilor,  logic 
este  să  se  atribue  acestor  fiinţe  juridice,  naţionalitatea 
asociaţilor  care  o compun.  Şi  soluţiunea  admisă  pentru 
societăţile  în  nume  colectiv  şi  comandită  sini  ? se  poate 
adoptă  â fortiori  şi  pentru  societăţi  în  comandită  pe 
acţiuni,  care  sunt  intermediul  între  societăţile  intuita 

personae  şi  societăţile  de  capitaluri.  (Lyon  Caen  et  Renault 
Chavergin). 

Când  însă  este  vorba  de  societăţile  pe  acţiuni,  socie- 
tăţile de  capitaluri  imense,  se  schimbă  situaţia. 

Capitalul  n?are  patrie. 

In  asemenea  societăţi,  elementul  persoanei,  adică 
persoana  asociaţilor,  n’are  absolut  nici  un  rol,  nici  o 
legătură  cu  fiinţa  juridică  a societăţei.  Aci  nu  este  vorba 
decât  de  o asociaţie  de  capitaluri  — ori  de  unde  şi  ori- 
care ar  fi  provenienţa  lor  — în  vederea  unor  întreprin- 
deri, care  nu  se  mărginesc  la  interese  locale,  ci  din  con- 
tră, şi  în  cele  mai  multe  cazuri,  trec  graniţele  mai  mul- 
tor state.  Şi  tocmai  de  aceea  au  nevoe  de  capitaluri  în- 
semnate. La  aceste  societăţi  participă  din  chiar  momen- 
tul fondărei  lor,  asociaţi  care  pot  aparţine  ca  naţionali 
la  diverse  suveranităţi. 

Şi  dacă  nu  dela  fondare,  dar  când  societatea  face 
apel  la  creditul  public  ca  să  subscrie  capitaluri,  nu  se 
are  în  vedere  — cu  rare  excepţiuni  — că  numai  anumite 
persoane,  aparţinând  unei  anumite  naţionalităţi,  să  poa- 
tă fi  libere  să  subscrie,  ci  oricine,  oricare  ar  fi  naţio- 
nalitatea sa. 

Aşa  că  într'o  societate  de  felul  acesta,  care  numără 
acţionari  cu  miile,  este  o imposibilitate  materială  ca  să 

atribui  societătei  naţionalitatea  asociaţilor,  căci  nu  ştii 
cum  şi  care  naţionalitate  să  aibă  întâietate.  Dar  admi- 
ţând, ca  să  se  aibă  în  vedere,  pentru  determinarea  na- 
ţionalităţei  societăţilor  de  capitaluri,  nu  naţionalitatea 
singuratică  a unora  din  acţionari,  ci  a majorităţei  ac- 
ţionarilor, iarăşi  este  o imposibilitate.  Fiindcă  în  atari 
societăţi,  acţiunile  trec  din  mână  în  mână  cu  o uşurinţă 
extraordinară  şi  în  consecinţă  şi  membrii  asociaţi  se 
schimbă  dela  o zi  la  alta.  De  pildă  azi  acţiunile  unei  so- 
cietăţi sunt  în  mâna  unor  portori  de  naţionalitate  fran- 
ceză, iar  mâine  la  portori  englezi,  şi  deci  şi  majoritatea 
de  care  este  vorba  va  fi  în  continuă  prefacere,  naţiona- 
litatea în  plină  fluctuaţiune.  După  acest  sistem,  ar  tre- 
bui să  zicem  pentru  o societate  că  azi  are  o naţionali- 
tate, după  cum  majoritatea  acţionarilor  sunt  de  o anu- 
mită naţionalitatea,  şi  mâine  altă  naţionalitate,  naţiona- 
litatea majorităţei  acţionarilor  ne  mai  fiind  aceiaşi. 

Fluctuaţiunea  aceasta  a naţionalităţei,  evident  va  fi 
dăunătoare  intereselor  societăţei  şi  deci  sistemul  propus 
nu  poate  fi  acceptat  drept  criteriu  pentru  stabilirea  na- 
ţionalităţei societăţilor  comerciale,  fiindcă  ar  da  loc  cu 
siguranţă  la  conflicte  de  legislaţiuni,  sau  cel  puţin  nici 
odată  nu  se  va  ştî  cu  siguranţă  ce  regim  legal  să  i se 
aplice  unei  anumite  societăţi,  pentrucă  nu  se  va  ştî  când 
este  naţională  sau  străină,  şi  de  aceia  sistemul  acesta 
este  părăsit  de  doctrina  şi  jurisprudenţa  franceză  ca 
insuficient. 

Al  2-lea  sistem.  — Naţionalitatea  unei  societăţi  se 
determină  după  locul  unde  actul  social  a fost  încheiat . 

Sistemul  acesta  are  şi  mai  puţini  sorţi  de  izbândă  ca 
cel  dintâi.  Este  sistemul  care  în  practică  înlezneşte  cele 

mai  mult  fraude  din  partea  fundatorilor  de  rea  credinţă. 
Adică  acei  fondatori,  de  profesiune  fondatori  de  socie- 
tăţi, care  au  anumite  scopuri  de  realizat,  altele,  se  în- 
ţelege, decât  cele  pe  care  le  afişează  publicului,  şi  care 
pentru  a eluda  dispoziţiunile  legislative  locale,  se  duc 
ca  să  constitue  societăţi  în  altă  parte,  în  altă  ţară  unde 
ştiu  că  legile  sunt  mai  puţin  riguroase. 

Numeroase  sunt  cazurile  înfăţişate  de  jurisprudenţa 
franceză,  în  care  faptul  de  a se  crede  că  locul  unde  actul 
unei  societăţi  a fost  încheiat  va  da  şi  naţionalitatea  sa 
societăţei. 

Şi  ceeace  se  întâmplă  în  Franţa  s’a  petrecut  şi  se  pe- 
trece şi  în  alte  ţări,  fiindcă  pretutindeni  oamenii  sunt  a- 
ceiaşi.  Şi  legiuitorii  au  căutat  să  ia  măsuri  cât  mai  ri- 
guroase, dacă  nu  să  înlăture  asemenea  societăţi  consti- 
tuite în  scop  de  fraudă,  dar  cel  puţin  să  le  tempereze 
efectele. 

Sunt  persoane  de  pildă,  care  determinate  de  anumite 
ţeluri  voind  să  întocmească  o societate  care  va  avea  se- 
diul social  şi  obiectul  întreprinderei  în  ţara  lor  de  ori- 
gină, pentru  a se  sustrage  dela  rigorile  legilor  naţio- 
nale se  duc  aiurea  în  ţară  străină,  unde  legile  pentru  so- 
cietăţi prevăd  mai  puţine  condiţiuni  pentru  înfiinţarea 
de  societăţi,  încheie  acolo  actul  social  şi  apoi  revin  în 
ţara  lor  ca  să-şi  desfăşoare  acî  toată  activitatea,  ig- 
norând regulele  prescrise  de  legiuitorul  local.  Este  po- 
sibilă o asemenea  situaţiune  ? 

Admiţând  că  naţionalitatea  acestei  societăţi  este  a- 
ceia  a locului  unde  ea  a luat  fiinţă,  trebue  că  o consi- 
derăm ca  societate  străină  prin  urmare  supusă  şi  gu- 
vernată de  legea  străină  şi  sustrasă  legei  locale.  Dar 

societatea  n’are  comun  cu  legea  şi  ţara  străină  decât 
faptul  constituirei  ei  acolo,  atât,  încolo  ea  are  sediul, 
birourile  şi  centrul  întreprinderei  sale  pe  teritoriul  su- 
veranităţei  cărora  fondatorii  aparţin  ca  naţionali. 

Şi  cu  toate  acestea  să  nu  fie  considerată  societatea 
ca  naţională  guvernată  de  legea  locului  ci  de  legea 
străină.  Evident  că  nu  se  poate  acceptă  asemenea  sis- 
tem pentru  fixarea  naţionalităţei,  căci  asociaţii  în  reali- 
tate n’au  făcut  decât  să  fraudeze  legea  lor  naţională, 
aceasta  a fost  unica  lor  intenţiune.  Şi  părerea  jurişpru- 
denţei  franceze  a fost  adoptată  şi  de  doctrina  dreptului 
comercial  — Thaler,  Pic,  Lyon  Caen  — şi  în  doctrina 
de  drept  internaţional  privat  de  Weiss. 

Congresul  societăţilor  pe  acţiuni  ţinut  la  Paris  în 
1889,  a respins  rezoluţiunea  formulată  de  Juiies  Guil- 
iery  că  „naţionalitatea  unei  societăţi  pe  acţiuni  va  fi 
determinată  de  legea  locului  unde  actul  constitutiv  a 
fost  încheiat44  şi  a adoptat  textul  următor:  „naţionali- 
tatea unei  societăţi  pe  acţiuni  va  fi  determinată  de  legea 
locului  unde  ea  a fost  constituită  fără  fraudă  şi  unde  ea 
şi-a  fixat  sediul  său  social ". 

La  prima  vedere  se  pare  că  congresul  a dat  o egală 
importanţă  locului  de  redactare  a actului  constitutiv 
al  societăţei  ca  şi  locului  unde  societatea  şi-a  fixat  se- 
diul social.  în  realitate  însă  alta  eră  credinţa  Congre- 
sului. Congresul  eră  partizanul  sistemului  după  care, 
naponaiitatea  unei  societăţi  pe  acţiuni  depinde  de  locui 
unde  ea  fără  fraudă  a fixat  sediul  său  social,  sistem  con- 
siderat de  altfel  cel  mai  juridic  şi  cel  mai  bun  în  practică. 

Al  3-îea  sistem.  — Naţionalitatea  unei  societăţi  de - 

pinde , sau  poate  fi  determinată  de  aceia  a domiciliului 
legal  al  societăţei. 

Sistemele  înfăţişate  nefiind  satisfăcătoare,  un  al  trei- 
lea sistem  pentru  determinarea  naţionalitătei  societă- 
ţilor comerciale  a fost  formulat  de  doctrina  şi  jurispru- 
denţa  franceză  şi  consacrat  în  texte  pozitive  de  lege  de 
majoritatea  legislaţiunilor  comerciale  revizuite,  ca  pre- 
zentând mai  multe  garanţii  de  seriozitate  pentru  exacta 
fixare  a naţionaîităţei  societăţilor  comerciale,  sistemul 
în  care  se  adoptă  domiciliul  legal  al  unei  societăţi  drept 
criteriu  pentru  stabilirea  naţionaîităţei. 

Dacă  naţionalitatea  unei  societăţi  nu  depinde  nici  de 
naţionalitatea  asociaţilor  şi  nici  de  locul  unde  statutele 
sale  au  fost  întocmite,  ea  nu  poate  depinde  decât  de  un 
singur  fapt,  domiciliul  său  social. 

Domiciliul  trebue  să  joace  pentru  societăţile  comer- 
ciale rolul  filiaţiunei  sau  naşterei  pe  teritoriul  pentru 
persoanele  fizice,  sau  locul  decretului  de  autorizare 
pentru  persoanele  supuse  necesităţei  unei  autorizaţiuni 
guvernamentale.  Dar  această  formulă  simplă  în  apa- 
renţă — „ naţionalitatea  unei  societăţi  depinde  de  do- 
miciliul său4i  — nu  suprimă  dificultăţile  expuse  pentru 
determinarea  naţionaîităţei  societăţilor  comerciale,  ea 
nu  face  decât  să  le  deplaseze  şi  să  dea  loc  la  noui  dis- 
cuţiuni,  căci  naţionalitatea  unei  societăţi  se  determină 
de  domiciliul  său,  este  sigur,  dar  care  este  domiciliul 
unei  societăţi?  cum  se  ştie  care  fapt  va  constitui  do- 
miciliul unei  societăţi? 

Care  este  domicilii*]  unei  societăţi  comerciale? 

Art  102  din  cod.  com.  francez  nu  clarifică  nimic,  el 
dispozează  că  domiciliul  tuturor  francezilor,  este  în  lo- 
cul unde  ei  au  principalul  lor  stabiliment  şi  se  înţelege 
că  indivizii  singulari  nu  pot  avea  mai  multe  stabilimente 
principale  aşa  că  nu-i  nici  o greutate  în  acest  caz. 

Dar  ce  se  înţelege  prin  principalul  stabiliment,  aplicat 

la  societăţi  ? 

Acî  o nouă  dificultate.  Se  înţelege  oare  prin  prin- 
cipal stabiliment  centrul  de  operaţiuni,  centrul  de  ex- 
ploatare al  unei  societăţi?  ori  se  înţelege  birourile  ad- 
ministrative? sau  în  fine  pricipalul  stabiliment  este  locul 
unde  se  centralizează  gestiunea  financiară  a societăţei, 
cu  alte  cuvinte  ceeace  se  numeşte  sediul  social? 

Această  chestiune  nu  este  soluţionată  de  nici  un  text 
de  lege  — se  înţelege  francez  — căci  tot  ce  am  spus 
până  acî  nu-i  vorba  decât  de  starea  din  Franţa. 

în  alte  ţări  cu  legi  noui,  adaptate  timpului  şi  ţinând 
seama  de  experienţele  jurisprudenţei  şi  doctrinei  locale 
sau  străine,  au  rezolvat  chestiunea  aceasta  a naţionali- 
tăţei  şi  domiciliului  societăţilor  comerciale  în  chip  ex- 
pres prin  texte  precise,  aşa  că  acolo  nu  se  mai  pun  ase- 
menea probleme.  în  Franţa  însă,  societăţile  comerciale 
care  se  află  ncă  sub  imperiul  codului  comercial  din  1808 
şi  al  legilor  din  1838,  1857,  1867,  1907,  chestiunea  na- 
ţionalităţei  şi  implicit  a domiciliului  lor  nefiind  clarifi- 
cată de  legiuitori,  fac  şi  astăzi  obiectul  unor  vii  con- 
troverse. 

Şi  jurisprudenţei  — în  lipsa  legiuitorului  — revenin- 
du-i  sarcina  să  stabilească  o normă  în  această  pri- 
vinţă, prin  deciziuni  constante  a hotărît  că  prin  princi- 
pal stabiliment  al  unei  societăţi  se  înţelege  sediul  său 
social  real  şi  nu  fictiv . Şi  ca  consecinţă  domiciliul 
unei  societăţi  este  acela  unde  are  sediul  său  social,  în 
înţelesul  că  sediul  social  este  acolo  unde  este  direcţiu- 
nea, adică  de  unde  se  dirijează  întreaga  activitate  a unei 
societăţi,  locul  unde  se  centralizează  birourile  de  con  - 
trol şi  de  supraveghere  asupra  totalităţei  întreprinderei, 
locul  unde  se  află  birourile  administraţiei  generale,  unde 
se  ţin  adunările  acţionarilor  şi  unde  se  întruneşte  Con- 
siliul de  administraţie.  Prin  urmare  un  sediu  cu  adevă- 
rat real  şi  nu  fictiv  care  să  poată  da  loc  la  fraude. 

Un  exemplu,  decizia  Curţii  Supreme  Franceze  din  20 
Iunie  1870. 

Eră  vorba  despre  o societate  constituită  în  scopul 
construcţiei  şi  exploatărei  debarcaderului  maritim  din 
Cadix.  Societatea  aceasta  a fost  considerată  de  Curtea 
Supremă  ca  societate  naţională  franceză,  pentru  cuvân- 
tul că  ea  fusese  creiată  printr’un  act  care  se  încheiase  în 
Franţa,  că  ea  eră  supusă  în  ceeace  priveşte  condiţiu- 
nile  de  existenţă  şi  de  lichidare  eventuală  regalelor  edic- 
tate  de  legea  franceză,  că  ea  era  condusă  de  un  consiliu 
de  administraţie  care  îşi  avea  sediul  său  în  Franţa,  că 
ea  îşi  fixase  în  Franţa  sediul  său  social  unde  avea  birou- 
rile centrale  administrative,  etc.  şi  că  în  fine  tot  în 
Franţa  emitea,  repartiza  şi  negocia  acţiunile  sale.  Deşi 
Curtea  vorbeşte  şi  de  alte  circumstanţe  accesorii  sediu- 
lui social,  totuşi  reese  destul  de  clar  că  numai  sediul  so- 
cial l-a  avut  în  vedere,  Curtea,  pentru  a fixă  domiciliul 

societăţei  şi  ca  consecinţă  şi  naţionalitatea  sa,  şi  nici  de 
cum  sediul  social  în  înţelesul  centrului  de  exploatare. 
Dacă  Curtea  se  referă  la  acele  amănunte  accesorii,  face 
aceasta  numai  pentru  a preciza  mai  bine  sensul  sediului 
social. 

Deriziunea  aceasta  a Curţei  Supreme,  cu  mici  va- 
riante, care  depind  de  cazurile  înfăţişate,  s’a  avut  con- 
tinuu în  vedere  de  instanţele  franceze  ori  de  câte  ori  s’a 
prezentat  ocazia,  formându-se  cu  chipul  acesta  o normă 
constantă. 

Şi  pentru  a nu  cită  deciziunile  exagerat  de  nume- 
roase, în  care  chestiunea  naţionalităţei  şi  domiciliului 
societăţilor  comercile  s’a  hotărît  la  fel,  voiu  expune  nu- 
mai una  din  cele  mai  recente  — deciziunea  tribunalului 
civil  din  Lille  din  21  Mai  1908  care  ţine  seama  de  de- 
ciziunile anterioare  şi  reproduce  întocmai  hotărîrea  tri- 
bunalului comercial  de  Nisa  din  24  Mai  1907  şi  alte. 
,, Societăţile,  zice  această  hotărîre,  întocmai  ca  şi  indi- 
vizii au  o naţionalitate,  desigur  foarte  greu  de  stabilit, 
şi  cea  mai  mare  parte  din  autori  şi  jurisprudenţă  după 
multe  ezitări  au  căzut  de  acord  în  a admite  că  naţiona- 
litatea unei  societăţi  se  hotărăşte  de  sediul  său  social 
întrucât  el  este  serios  şi  nu  fictiv,  pentrucă  nimeni  nu 
poate  avea,  fără  să  dea  loc  la  dificultăţi  de  apreciere, 
decât  un  domiciliu,  pe  când  locul  actului  constitutiv  al 
societăţei  face  să  depindă  naţionalitatea  societăţei  de 
voinţa  părţilor,  ceeace  dă  foarte  uşor  loc  la  fraude;  că 
naţionalitatea  fondatorilor  sau  acţionarilor  este  supusă 
la  variaţiuni  constante  şi  nu  poate  fi  un  criteriu  faţă  de 
o societate  care  constitue  o fiinţă  morală  independentă 
înzestrată  cu  personalitate  proprie  şi  mai  ales  faţă  de  o 


societate  de  capitaluri  sau  intuitu  personae,  nu  joacă 
nici  un  rol;  că  locul  de  exploatare  poate  să  se  dividă 
între  mai  multe  persoane  şi  prin  urmare  nu  poate  fi 
unic;  că  naţionalitatea  unei  societăţi  va  fi  stabilită  de 
sediul  social,  — principiile  în  materie  de  societate  sunt 
că  cineva  poate  să  aleagă  naţionalitatea  — cu  alte  cu- 
vinte, să  fixeze  un  sediu  social  în  orice  ţară  indiferent, 
numai  că  această  alegere  să  nu  fie  făcută  în  frauda  le- 
gei  franceze",  etc.,  etc... 

In  definitiv  jurisprudenţa  franceză,  în  locul  legiuito- 
rului, şi-a  împlinit  sarcina  sa,  fixând  următoarele  reguli 
pentru  soluţionarea  problemelor  enunţate,  reguli  care 
de  altfel  au  fost  incorporate  cu  variaţiuni  neînsemnate 
în  aproape  toate  legiuirile  revizuite. 

1.  Societăţile  comerciale  — persoane  juridice  sau 
morale  ca  şi  indivizii,  persoane  naturale  — au  o naţio- 
nalitate şi  numai  una  singură.  Ca  adică  nu  pot  fi  fără 
nici  o naţionalitate  — heimatloose  — şi  nici  nu  pot  avea 
în  acelaşi  timp  două  naţionalităţi,  nu  pot  aparţine  adică 
te' deodată  la  două  suveranităţi  distincte. 

2.  Că  naţionalitatea  societăţilor  comerciale  se  stabi- 
leşte, se  determină  după  domiciliul  său,  care  este  sediul 
său  social  real  şi  serios  şi  nu  fictiv. 

3.  Că  sediul  social  şi  implicit  naţionalitatea  societă- 
ţilor comerciale,  poate  după  plăcerea  sau  interesul  aso- 
ciaţilor să  fie  liber  alese,  fie  la  început  prin  statute,  fie 
ulterior,  numai  că  această  alegere  să  nu  fie  făcută  în 
frauda  legei  naţionale. 

Ce  zice  doctrina? 

Dacă  jurisprudenţa  se  exprimă  aşa  de  clar  în  re- 
gulele  formulate  pentru  determinarea  domiciliului  şi 
prin  urmare  şi  naţionalitatea  societăţilor  comerciale, 
doctrina  în  schimb  este  foarte  divizată  şi  se  poate  foarte 
bine  zice  acî,  câţi  autori  atâtea  păreri. 

S’au  preconizat  de  doctrină  3 sisteme  principale  pen- 
tru fixarea  domiciliului  unei  societăţi  aşă: 

întâiul  sistem  Lyon  Caen,  Boistel,  Asser  et  Rivier, 
Weiss,  etc.,  susţine  că  domiciliul  şi  prin  consecinţă , na- 
ţionalitatea unei  societăţi  trebue  determinată  după  cen- 
trul de  exploatare. 

lată  de  pildă  cum  se  exprimă  Lyon  Caen,  şi  părerea 
sa  este  a tuturor  care  adoptă  acest  sistem:  „...c’est  le 
pays  du  domicile  d’une  societe  qui  doit  en  principe, 
servir  â en  fixer  la  nationalite“... 

Propriu-zis,  zice  Lyon  Caen,  o societate  n’are  o na- 
ţionalitate ca  un  individ.  Domiciliul  singur  fixează  na- 
ţionalitatea unei  societăţi  şi  prin  urmare  şi  legea  care 
trebue  să  o guverneze.  Are  o societate  domiciliul  său  în 
Franţa  de  pildă,  ea  este  franceză  şi  legile  franceze  vor 
guvernă  starea  şi  capacitatea  sa.  Până  aci  nimic  de 
obiectat,  este  în  tonul  comun.  Când  este  vorba  însă  de 
a determină  domiciliul,  Lyon  Caen  spune...  „le  dornicii 
d’une  societe  c’est  le  siege  principal  de  son  exploita- 
tion“... 

Astfel  o societate  constituită  în  Franţa  pentru  a ex- 
ploata un  drum  de  fier,  de  pildă,  este  franceză,  dacă 
din  contră  societatea  constituită  în  Franţa  are  de  scop 
exploatarea  de  linii  fierate  în  alte  ţări  străine,  este 


atunci  societate  străină.  Şi  continuă....  „s’a  susţinut  în 
chip  asiduu  că  ţara  care  trebue  considerată  pentru  a 
decide  care  este  naţionalitatea  unei  societăţi,  este  aceia 
a sediului  social,  adică  ţara  unde  ea  are  administraţia 
şi  birourile  sale44.  Noi  — spune  Lyon  Caen  în  argu- 
mentarea sa  — nu  putem  admite  în  principiu  această 
doctrină,  fiindcă  ea  face  să  depindă  naţionalitatea  so- 
cietăţilor de  alegerea  sediului  social  făcută  de  fondatori. 

Cu  alte  cuvinte,  principalul  argument  al  acestui  sis- 
tem este  că  alegerea,  determinarea  sediului  social  este 
opera  arbitrară  a fondatorilor.  Dacă  facem  să  depindă 
naţionalitatea  societăţilor  de  sediul  social,  fondatorii 
unei  societăţi  destinate  să  funcţioneze  în  Franţa  vor 
aveâ,  se  zice,  un  mijloc  foarte  uşor  de  a eluda  prescrip- 
ţiunile  legei  franceze  din  24  Iulie  1867,  pentrucă  le  va 
fi  suficient  să  stabilească  sediul  social,  sau  administrativ 
în  străinătate,  într’o  ţară  ale  cărei  legi  vor  fi  mai  puţin 
riguroase,  mai  puţin  severe  ca  legea  franceză.  Prin  ur- 
mare sediul  social  fiind  ales  după  gustul  fondatorilor  ie 
dă  posibilitatea  acestora  de  a fraudă  legea  franceză. 
Aceasta  eră  părerea  lui  Lyon  Caen  pe  la  1880,  în  urmă 
a revenit  pentru  a aduce  oare  care  atenuări. 

Al  doilea  sistem  şi  cei  mai  puţin  fondat  este  susţinut 
de  Thaller  şi  Julles  Guillery,  şi  consistă  în  a atribui  do- 
miciliul şi  naţionalitatea  unei  societăţi  după  ţara  unde 
se  face  subscrierea  capitalului  social. 

In  primul  sistem,  zice  Thaller,  se  susţine  că  domiciliul 
unei  societăţi  este  acolo  unde  societatea  are  principalul 
său  stabiliment  sau  centrul  de  exploatare.  Dar  cuvântul 
principal  stabiliment  poate  fi  acceptat  în  două  chipuri 
cu  totul  diferite.  De  pildă,  o societate  constituită  la 

Paris,  acolo  are  sediul  social,  birourile  administraţiei  şi 
direcţiunei  şi  acolo  se  ţin  adunările  acţionarilor,  dar  o- 
biectul  exploatărei  de  ex.  iluminatul  cu  electricitate  — 
în  Amsterdam  sau  Lisabona. 

Unde  este  principalul  stabiliment?  Lyon  Caen  spune 
că  acolo  unde  este  centrul  de  exploatare  acolo  este  prin- 
cipalul stabiliment  şi  deci  şi  domiciliul  societăţei. 

Lyon  Caen,  zice  Thaller,  s’a  luat  după  aparenţele  le- 
gei  belgiene  din  18  Mai  1873,  art.  129:  ,, societatea  al 
cărei  principal  stabiliment  este  în  Belgia,  este  supusă  le- 
gei  belgiene  cu  toate  că  actul  constitutiv  a fost  încheiat 
în  ţară  străină44  — fără  ca  să  judece  fondul.  Şi  apoi  nu 
numai  părerea  lui  Lyon  Caen,  ci  a tuturora  care  adoptă 
acest  sistem,  — care  socotesc  că  art.  129  din  legea 
belgiană  ataşează  naţionalitatea  unei  societăţi  de  cen- 
trul de  exploatare,  luând  ca  criteriu  acest  centru  — a 
fost  înlăturată  de  Congresul  din  Paris,  1889. 

Thaller  crede  că  singurul  criteriu  pentru  determi- 
narea naţionalităţei  unei  societăţi  este  domiciliul,  în  în- 
ţelesul de  locul  unde  societatea  şi-a  subscris  capitalul 
său  social,  unde  emite  şi  negociază  acţiunile  sale.  Acest 
loc  este  fixat  prin  statute,  şi  societatea  trebue  să  se 
conforme  pentru  constituirea  şi  funcţionarea  sa  legilor 
în  vigoare  din  locul  constituirei  şi  subscrierei  capita- 
lului. 

Nu  este  nevoe  să  se  observe  legea  locului  centrului 
de  exploatare,  pentrucă  o societate  cu  oarecare  impor- 
tanţă nu  poate  să  aibă  în  cele  mai  multe  cazuri  un  sin- 
gur centru  de  exploatare,  un  centru  unic.  O societate 
de  electricitate,  de  pildă,  cazul  citat  mai  sus,  constituită 

la  Paris  dar  cu  centre  de  exploatare,  iluminarea  ora- 
şelor Amsterdam,  Lisabona,  Milano  şi  Trevis,  etc. 

Observarea  legilor  fiecărui  stat,  în  speţă  legea  Olan- 
dei, Portugaliei  şi  Italiei,  şi  admiterea  naţionalităţei  fie- 
căreia ar  fi  desigur  o imposibilitate,  şi  Thaller  opinează 
că  legiuitorul  ar  fi  mai  fericit  dacă  ar  adoptă  formula 
sa  ,,la  nationalite  d’une  societe  se  regie  par  son  siege 
social,  qui  sera  non  forcement  dans  le  pays  de  Texploi- 
tation,  mais  dans  celui  ou  â en  lieu  au  moins  une  frac- 
iton  des  souscription  suffisamment  elevee,  que  Ies  tribu- 
naux  apprecierontu. 

Această  formulă  Thaller  o socoteşte  cea  mai  bună, 
mult  mai  bună  decât  formula  adoptată  de  Lyon  Caen 
şi  ceilalţi  şi  de  art.  230,  aliniatul  final  din  codul  italian, 
care  după  expresiunea  lui  Thaller,  este  înspăimântător 
şi  se  miră  că  legiuitorul  român  şi  portugez  n’a  observat 
viţiile  de  organizare  ale  codului  italian  în  această  pri- 
vinţă. 

Cei  care  susţin  sistemul  care  plasează  domiciliul  la 
centru  de  exploatare,  spune  Thaller,  nu  ţin  de  loc  seamă 
de  factorul  principal  de  prosperitate  economică  mo- 
dernă de  capital.  Capitalul  este  instrumentul  esenţial  al 
tuturor  întreprinderilor,  şi  nu  este  deci  logic  şi  nici  echi- 
tabil să  nu  se  ţină  cont  de  locul  unde  fondatorii  au  făcut 
apel  la  capital,  de  locul  de  subscriere,  care  se  confundă 
în  cele  mai  multe  cazuri  cu  sediul  social  al  unei  socie- 
tăţi. Că  o întreprindere  are  o conexitate  mai  mult  sau 
mai  puţin  întinsă  cu  solul  exploatărei,  este  indiferent  din 
momentul  în  care  această  întreprindere  se  organizează 
în  Franţa  cu  capitaluri  adunate  pe  cale  de  subscripţie 
adresată  publicului,  economiei  franceze  şi  furnizată  de 

ea  şi  cu  deosebire  când  şi  direcţiunea  întreprinderei  îşi 
are  sediul  efectiv  în  Franţa  nu  este  logic  şi  nici  juridic 
să  atribuim  acestei  întreprinderi,  acestei  societăţi  do- 
miciliul şi  naţionalitatea  franceză? 

Oricare  ar  fi  argumentarea  lui  Thaller,  sistemul  său 
este  acel  care  a avut  mai  puţine  şanse  de  reuşită,  cel 
mai  puţin  acceptabil,  mult  mai  puţin  chiar  decât  primul 
sistem  acel  al  centrului  de  exploatare  şi  de  aceea  se  şi 
explică  pentru  ce  a rămas  totdeauna  izolat. 

De  aceea  aî  treilea  sistem,  acela  care  de  acord  ca 
jurisprudenţa  admite  criteriu  pentru  determinarea  do- 
miciliului şi  implicit  naţionalitatea  unei  societăţi  comer- 
ciale, sediul  social,  înţelegând  prin  acesta  sediul  admi- 
nistraţiei spcietăţei,  adică  locul  unde  societatea  are  ad- 
ministraţia sa,  acolo  unde  se  ţin  obişnuitele  adunări  ale 
Consiliului  de  administraţie  şi  adunările  acţionarilor, 
acolo,  cu  un  cuvânt,  de  unde  se  dirige  operaţiunile  în- 
tregei  activităţi  comerciale  a societăţei,  indiferent  unde 
se  desfăşoară  acele  operaţiuni  — cu  alte  cuvinte  indi- 
ferent de  centrul  de  exploatare  — de  aceea  zic  acest 
sistem  a avut  un  ecou  mai  puternic,  ca  fiind  mult  mai 
juridic  decât  toate  celelalte  sisteme.  Tocmai  pentru  a- 
ceasta  se  şi  explică  de  ce  a fost  adoptat  de  jurisprudenţa 
şi  doctrina  ţărilor  străine. 

Sistemul  acesta  susţinut  de  Vavasseur,  Lefevre,  Paul 
Pic,  Renault,  Chervet,  Deloison,  Michoud,  Vivante  şi 
Manara  în  Italia,  etc.,  preferă  sediul  social  fiindcă  este 
cel  care  dă  problemelor  enunţate  soluţiunea  nu  numai 
cea  mai  juridică  dar  chiar  şi  cea  mai  practică.  Criteriul 
sediului  social  ne  oferă  în  tot  momentul  o bază  sigură 
de  hotărîre,  pentrucă  este  suficient  să  ne  raportăm  la 

statutele  unei  societăţi  ca  să  ştim  care  şi  unde  este  do- 
miciliul său  şi  în  consecinţă  vom  află  şi  naţionalitatea 
sa,  vom  şti  adică  dacă  este  naţională  sau  străină  şi  de 
aci  ce  lege  trebue  să  conducă  viaţa  sa.  Această  opinie 
pare  mai  apropiată,  mai  proprie  societăţilor,  care  în  loc 
să  aibă  ca  obiect  exploatarea  unei  industrii  importante 
într’o  ţară  determinată,  au  din  contră  de  scop  de  a face 
operaţiuni  de  comerţ,  de  bancă,  de  asigurări,  etc.,  în 
ţări  diferite  fără  ca  să  poată  distinge  uşor  în  care  ţară> 
poate  fi  socotit  că  se  găseşte  centrul  de  exploatare  al 
societăţei,  cel  mai  important. 

Celelalte  criterii,  de  pildă,  criteriul  acesta  al  centru- 
lui de  exploatare,  va  fi  în  cele  mai  multe  cazuri  un  izvor 
de  neînţelegeri  aproape  insolubile,  căci,  repet,  nu  tot- 
deauna va  fi  uşor  a se  şti  care  este  centrul  de  exploa- 
tare al  unei  societăţi  cu  întreprinderi  vaste  şi  relaţiuni 
care  se  ramifică  în  cuprinsul  mai  multor  ţări  şi  când  fie- 
care din  stabilimentele  societăţei  în  parte,  poate  fi  tot 
aşa  de  important  ca  şi  celelalte,  încât  nu  se  poate  zice 
pentru  nici  unul  că  acela  este  mai  important.  Iar  în 
ceeace  priveşte  argumentul  pe  care  îl  invoacă,  acei  care 
combat  sistemul  sediului  social  în  înţeles  de  centrul  de 
administraţie  şi  direcţie,  etc.,  — - că  se  lasă  la  gustul,  la 
discreţia  fondatorilor  să-l  stabilească  şi  prin  aceasta  li 
se  înlesneşte  posibilitatea  de  a fraudă  legea  — se  poate 
răspunde  că  tribunalele  franceze,  în  speţă,  sunt  destul 
de  înarmate  pentru  a combate  asemenea  fraude,  că  ele 
pot,  le  este  permis  adică  în  orice  clipă  să  anuleze  socie- 
tăţile franceze,  care  şi-au  dat  în  străinătate  un  sediu  so- 
cial de  fantezie. 

De  asemenea  acelaşi  izvor  de  dificultăţi  provoacă  şi 

criteriul  determinărei  naţionalităţei  unei  societăţi  de 
locul  de  subscriere  a capitalului  social . 

Dacă  s’ar  putea  admite  acest  sistem  de  ex.  în  cazul 
când  subscrierea  se  face  ntr’o  singură  ţară,  dar  când 
subscrierea  se  face  în  mai  multe  ţări  deodată,  ce  putem 
decide  atunci,  poate  fi  aplicabil  locul  subscrierei  capita- 
lului social  pentru  stabilirea  naţionalităţei  unei  societăţi 
când  de  pildă,  subscrierea  capitalului  necesar  întreprin- 
derei  sale  se  face  simultan  la  Paris,  Londra,  Viena  şi 
Berlin  ? 

Prin  urmare,  trebue  să  se  admită  numai  sediul  so- 
cial, ea  criteriu  pentru  fixarea  naţionalităţei  unei  socie- 
tăţi comerciale,  ca  singurul  criteriu  care  nu  poate  da 
loc  la  neînţelegeri. 

,,La  societe  se  rattache  par  sa  nationalite  — spune 
Arminjon  — â l’Etat  dont  un  point  du  territoire  est  le 
centre  de  sa  vie  juridique...  C’est  la,  et  non  dans  le  pays 
ou  elle  utilise  materiallement  se  forces,  que  la  societe 
pense  veut  agit,  vit  et  exprime  ses  pensees  et  ses  voli- 
tions  directrices,  car  c’est  dans  ce  lieu  que  fonctionnent, 
ses  principaux  organes  ainsi  que  leurs  instrument  re- 
cepteurs,  controleurs  et  transmetteurs“. 

In  plus  vin  să  fortifice  sistemul  sediului  social,  — 
ca  singurul  cel  mai  fericit  ales  de  doctrină  şi  jurispru- 
denţă,  — rezoluţiunile  formulate  în  Congresele  socie- 
tăţilor pe  acţiuni  din  1889  şi  Paris  1900,  precum  şi  cei 
de  drept  internaţional  privat,  ţinut  la  Hamburg  în  1891. 

Institutul  de  drept  internaţional  în  sesiunea  de  Ham- 
burg, Septembrie  1891,  art.  5. 

,,On  doit  ocnsiderer  comme  pays  d’origine  d’une  so- 
ciete par  actions  le  pays  dans  lequei  est  etabli  sans 


25 


fraude  son  siege  social  legal.  Toute  fois,  le  pays  dans 
le  quel  â ete  etabli  sans  fraude  le  siege  administraţii 
d’une  societe  peut  etre  considere  comme  son  pays  d’ori- 
gine  si  le  statuts  se  referent  aux  lois  de  ce  pays“. 

Congresul  societăţilor  pe  acţiuni  din  Paris,  1889, 
decide:  , Raţionalitatea  unei  societăţi  pe  acţiuni  va  fi 
determinată  de  legea  locului  unde  ea  a fost  constituită 
fără  fraudă  şi  unde  ea  şi-a  fixat  sediul  său  social". 

Congresul  internaţional  al  societăţilor  pe  acţiuni  ţi- 
nut la  Paris  în  1900  declară  prin  art.  21:  ,,La  natio- 
nalite  d'une  societe  par  actions  doit  etre  determinee  par 
le  pays  ou  elle  â son  principal  etablissement  ou  par  le 
pays  de  son  siege  reel  fixe  par  Ies  statuts". 

Iar  legea  franceză  din  30  Ianuarie  1907  prin  art.  3.... 
,, exige  parmi  Ies  indication  que  doit  publie  une  societe 
demandant  â introduire  des  titres  sur  le  marche  fran- 
qais  „l’indication  de  la  legislation  — franqaise  ou  etran- 
gere  — sous  le  regime  de  la  quelle  fonctionnera  la  so- 
ciete". 

Se  înlătură  definitiv,  pe  lângă  părerile  enunţate  mai 
sus  şi  părerile  care  hotărăsc  că  naţionalitatea  unei  so- 
cietăţi se  determină  după  ţara  care  îi  dă  autorizaţia, 
— pentru  statele  unde  mai  există  încă  această  autori- 
zare — şi  părerea  care  admite  că  majoritatea  asocia- 
ţilor determină  naţionalitatea  societăţilor  comerciale. 
In  afară  de  acestea  mai  există  şi  o a 4-a  părere  susţinută 
de  Surville  et  Atrhuys,  şi  între  alte  şi  de  tribunalul  de 
Gând,  care  văzând  dificultatea  ce  există  de  a preciza 
care  este  domiciliul  social  al  unei  societăţi,  atunci  când 
sediul  administraţiei  se  găseşte  într’o  ţară,  iar  sediul 
de  exploatare,  centrul  de  exploatare  într’o  altă  ţară,  au 

aprecierea  tribunalelor  de  resort , ele  să  hotărască,  ur- 
mând cazul  special  după  speţă,  care  din  cele  două' sta- 
bilimente trebue  să  fie  considerat  ca  domiciliu  social. 

Aceasta  este  starea  din  Franţa,  şi  cu  chipul  acesta 
termin  tot  ce  aveam  de  zis  asupra  revolzărei  proble- 
melor puse  la  început:  când  o societate  se  zice  că  este 
naţională  sau  străină,  cum  se  stabileşte  naţionalitatea 
şi  care  este  criteriul  pentru  cunoaşterea  domiciliului 
real  al  unei  societăţi,  după  doctrina  şi  jurisprudenţa 
franceză. 

Voiu  examina  acum  în  chip  sumar,  aceleaşi  probleme 
pentru  celelalte  ţări,  spre  a vedeâ  dacă  şi  cum  au  fost 
ele  rezolvate  în  principalele  ţări,  ca  Germania,  Belgia, 
Italia  şi  România. 

In  Germania.  — In  Germania  de  altfel  ca  şi  în  Franţa 
şi  aiurea  societăţile  în  genere,  sunt  dotate  cu  naţionali- 
tate întocmai  ca  persoanele  fizice,  care  singură  are  de 
consecinţă  de  a alipi  în  chip  necesar  aceste  societăţi 
unei  comunităţi  politice  determinate.  Dar  care  este  cri- 
teriul pentru  determinarea  acestei  naţionalităţi,  legea 
germană  nu  spune  nimic.  Şi  doctrina  şi  jurisprudenţa 
— ca  şi  în  Franţa  — vin  să  ţină  locul  legiuitorului  şi 
de  comun  acord  hotărăsc,  locul  sediului  social  — sau 
cum  numeşte  acolo  domiciliul  de  fapt  — este  acel  care 
trebue  considerat,  în  baza  unei  regule  de  drept  cutu- 
rniar,  de  criteriu  pentru  stabilirea  naţionalităţei  unei 
societăţi.  Deci  nici  o diferenţă  de  cele  stabilite  în  Franţa 
şi  după  cum  se  va  vedeâ  şi  în  celelalte  ţări. 

Este  însă  ceva  de  particular  în  Germania. 

Doctrina  şi  jurisprudenţa  germană,  spre  deosebire  de 

celelalte  legislaţiuni  nu  ezită  a extinde  aceste  dispozi- 
ţiuni  şi  asupra  societăţilor  civile,  nu  numai  pentru  cele 
comerciale,  pentru  toate  persoanele  morale  în  genere, 
deşi,  cum  am  spus,  nu  au  la  baza  opiniei  lor  decât  prin- 
cipiile generale  de  drept  german.  Şi  socotesc  necesar 
a înfăţişă  părerile  doctrinei  germane,  aşâ  pe  scurt  şi 
jurisprudenţa,  pentrucă  ceeace  se  decide  pentru  socie- 
tăţile civile  se  aplică  şi  societăţilor  comerciale  fiindcă 
nu  se  face  nici  o distincţiune,  se  vorbeşte  în  genere  des- 
pre toate  persoanele  morale  oricare  ar  fi  ele. 

Statul,  zice  doctrina,  fiind  în  Germania  acela  care 
determină  modul  de  constituire,  funcţionarea,  durata  şi 
felul  de  viaţă  al  persoanelor  morale,  rezultă  că  aceste 
persoane  morale,  sunt  supuse  suveranităţei  statului,  dar 
numai  când  ele  au  sediul,  domiciliul  de  fapt  în  Ger- 
mania. Numai  acele  care  se  vor  constitui  şi  vor  avea 
domiliciul  lor  de  fapt  în  Germania,  vor  fi  singurele  care 
se  vor  bucură  de  protecţia  legei  germane. 

Nu  este  exclus  însă  ca  şi  societăţile  care  au  sediul  lor 
în  străinătate  să  poată  câte  odată  să  se  bucure  de  pro- 
tecţia legilor  germane,  art.  23  şi  10  cod.  civ. 

Dar  aceasta  numai  în  certe  ipoteze  şi  sub  oarecare 
condiţiuni  determinate.  O persoană  morală  prin  ur- 
mare, oricare  ar  fi  ea  în  generalitatea  cazurilor,  nu  se 
poate  bucură  de  protecţia  legei  germane  şi  în  conse- 
cinţă nu  va  fi  învestită  cu  naţionalitatea  germană,  decât 
dacă  va  îndeplini  unica  condiţiune,  să  aibă  sediul  său, 
sau  domiciliul  de  fapt  fixat  pe  teritoriul  german,  indi- 
ferent de  sediul  ales,  şi  indicat  prin  statutele  societăţii. 

Şi  această  opinie  a doctrinei  a fost  între  altele  con- 
sacrată printr’o  decizie  dată  de  Reichsgericht  la  9 

Martie  1904.  ,, Numai  de  domiciliul  de  fapt,  zice  decizia 
aceasta,  trebue  să  se  ataşeze  naţionalitatea  unei  socie- 
tăţi, nu  trebue  să  se  ţină  seamă  de  loc  de  sediul  statutar 
al  asociaţiei,  când  acest  domiciliu  nu  concordă  cu  do- 
miciliul de  fapt“. 

De  unde  urmează  că  naţionalitatea  germană  trebue 
refuzată  unei  asociaţiuni  care  are  domiciliul  său  de  fapt 
în  Franţa,  de  pildă,  iar  sediul  statutar  fixat  într’un  oraş 
german,  şi  din  contră  vom  socoti  naţională  germană  o 
societate  care  va  aveâ  sediul  statutar  într’un  oraş  din 
Franţa,  iar  domiciliul  de  fapt  în  Germania. 

Aşâ  că  numai  societăţile  cu  domiciliul  de  fapt  pe  te- 
ritoriul german,  se  vor  bucură  de  naţionalitatea  ger- 
mană şi  vor  fi  supuse  în  consecinţă  autorităţei  legiuito- 
rului german,  şi  ceva  mai  mult,  societăţile  care  împli- 
nesc această  condiţiune  vor  fi  supuse  autorităţei  ger- 
mane, chiar  dacă  câmpul  lor  de  activitate  este  în  afară 
de  Germania. 

In  definitiv  domiciliul  trebue  considerat  că  este  acela 
care  determină  naţionalitatea  persoanelor  morale,  do- 
miciliul de  fapt,  real,  în  sensul  sediului  social,  deşi  nu 
este  fixat  de  nici  un  text  de  lege,  ci  numai  dedus  din 
principiile  generale  de  drept  cutumiar,  de  doctrină  şi 
jurisprudenţă. 

Aşâ  de  ex.  art.  7 din  legea  prusiană  de  executarea 
codului  civil  a decis  că  persoanele  morale  care  au  se- 
diul sau  domiciliul  lor  într’alt  stat  al  confederaţiunei 
germane,  sau  într’un  stat  străin,  nu  vor  putea  dobândi 
imobile  în  Prusia  fără  ca  mai  întâi  să  fie  autorizate 
printr’un  decret  regal. 

Pentru  persoanele  morale  cu  sediul  sau  domiciliul  de 


fapt  în  Prusia,  o autorizare  administrativă,  este  din 
contră  suficientă. 

De  unde  rezultă  în  chip  necesar  că  o persoană  mo- 
rală are  naţionalitate  prusiană  sau  naţionalitate  străină 
după  cum  are  sau  nu  domiciliul  de  fapt  în  Prusia. 

In  definitiv  şi  cu  alte  cuvinte,  reese  în  chip  evident  că 
în  chestie  de  atribuire  a unei  naţionalităţi,  legea  germană 
se  ataşează  de  domiciliu,  de  sediul  social.  Aceasta  este 
situaţiunea  fixată  de  doctrină  şi  jurisprudenţa  pentru 
persoanele  morale  în  genere  şi  care  se  aplică  fără  nici 
o îndoială  societăţilor  comerciale,  mai  ales  că  în  ceeace 
priveşte  societăţile  acestea  comerciale,  criteriul  pentru 
determinarea  naţionalităţei  se  poate  deduce  precis  din- 
tr’un  text  pozitiv  de  lege  referitor  la  societăţile  cu  ac- 
ţiuni, art.  201  cod.  corn.  german. 

Acest  articol  consacrat  societăţilor  cu  acţiuni,  decide 
că  sunt  considerate  ca  societăţi  străine,  acelea  al  căror 
sediu  social  este  în  străinătate.  Ceeace  îndeamnă  a con- 
chide că  în  regulă  generală  criteriul  pentru  fixarea  na- 
ţionalităţei persoanelor  morale  în  general  şi  a societă- 
ţilor comerciale  în  special,  este  domicililul  cu  sensul  de 
sediul  social  real,  de  fapt,  lucru  spus  în  chip  sigur  de 
art.  201  cod.  corn.  german  pentru  societăţile  străine 
pe  acţiuni. 

în  Belgia.  — Există  text  precis  de  lege,  art.  129  din 
legea  dela  18  Mai  1873,  prin  care  legiuitorul  arată  chi- 
pul după  care  se  va  determina  naţionalitatea  unei  so- 
cietăţi, adică  soluţionează  problema  enunţată,  când  o 
societate  poate  fi  considerată  naţională  şi  când  străină, 
pentru  a ştî  ce  regim  legal  va  conduce  viaţa  sa,  înlă- 
turând astfel  orice  controverse. 

Art.  129.  — ,, Societatea  al  cărui  principal  stabili- 
ment este  în  Belgia,  va  îi  supusă  legei  belgiene  cu  toate 
că  actul  constitutiv  a fost  încheiat  în  tară  străină". 

Cu  alte  cuvinte,  legiuitorul  belgian  hotărăşte  că  na- 
ţionalitatea şi  deci  şi  legea  care  o va  stăpân!  nu  depinde 
de  locul  unde  societatea  a luat  fiinţă,  ci  de  locul  unde 
ea  îşi  fixează  aşezământul  său  comercial  principal.  Prin 
urmare  art.  129  nu  impune  legea  belgiană  decât  so- 
cietăţilor al  căror  principal  stabiliment  este  situat  în 
Belgia,  puţin  importă  ca  actul  social  a fost  întocmit  în 
tară  străină  şi  se  presupune  că  fondatorii  unei  societăfi 
au  voit  să  se  sustragă  în  chip  fraudulos  dispoziţiunilor 
legei  belgiene  şi  suveranităţei  naţionale,  constituind  so- 
cietăţi în  străinătate,  dar  cu  intenţiune  dela  început,  de 
a funcţiona  exclusiv  în  Belgia.  Dar  ce  înţelege  legiuito- 
rul belgian  prin  principal  stabiliment,  nu  spune  nimic. 

Şi  jurisprudenţa  belgiană,  între  altele  tribunalul  co- 
mercial din  Liege,  la  1 Februarie  1901,  ocupându-se  de 
această  chestiune  decide: 

,,...că  locul  unde  societatea  are  sediul  social  veritabil 
este  acela  unde  societatea  are  sediul  administraţiei  sale, 
principal  stabiliment,  şi  dacă  admitem  că  sediul  social 
trebue  să  se  servească  de  criteriu  pentru  a fixa  naţiona- 
litatea unei  societăţi,  trebue  ca  sediul  să  îndeplinească 
această  condiţiune,  să  fie  real  şi  nu  fictiv". 

Nu  este  aşa  dar,  suficient  ca  să  se  indice  numai  în 
statute  sediul  social,  că  este  în  cutare  sau  cutare  loc, 
dacă  nu  se  concentrează  acolo  şi  întreaga  administraţie 
a societăţei.  Dacă  ea  nu  tine  acolo  adunările  generale, 
dacă  nu  se  găseşte,  de  pildă  acolo  decât  un  simplu  se- 
cretar, care  primeşte  bilanţul  şi  deliberările  ţinute  aiu- 

rea  în  loc  ca  la  sediul  social  să  aibă  registrele  şi  birou- 
rile efective  ale  societăţei.  Importanţa  mai  mare  sau  mai 
mică  a afacerilor  încheiate  în  locul  sediului  social,  are 
puţină  importanţă  şi  poate  chiar  să  fie  nulă,  pentrucă 
dela  centru,  dela  sediul  social  pornesc  toate  deciziunile 
relative  la  administraţia  stabilimentelor  conduse  în 
străinătate  de  geranţii  instalaţi  acolo  de  societate. 

In  definitiv  deci  naţionalitatea  societăţilor  comerciale 
în  Belgia  se  determină  de  stabilimentul  principal  al  so- 
cietăţei în  înţelesul  de  sediul  social  administrativ  şi  pen- 
trucă acest  sediu  să  servească  de  criteriu  pentru  sta- 
bilirea naţionalităţei  unei  societăţi  este  o singură  con- 
diţiune  să  fie  real  şi  nu  fictiv. 

Aceasta  este  o părere  generală  în  jurisprudenţa  bel- 
giană, dar  sunt  şi  alte  păreri  cum  că  prin  principal  sta- 
biliment se  înţelege  sediul  social  dar  nu  în  sensul  de 
sediu  administrativ  şi  de  direcţie,  ci  sediu  social  în  sen- 
sul centrului  de  exploatare,  acesta  a fost  sistemul  adop- 
tat de  legiuitor,  aşa  se  crede  în  această  părere  şi  de  alţi 
autori  străini. 

In  Italia.  — Este  acelaşi  sistem,  fixat  şi  acî  prin 
lege  — codul  comercial  din  1 Ianuarie  1883. 

Criteriul  după  care  în  Italia  se  deosibesc  societăţile 
străine  de  cele  naţionale  este  următorul,  e locul  unde 
societatea  îşi  are  principalul  său  aşezământ,  unde  are 
centrul  operaţiunilor  ei,  unde  îşi  stabileşte  adică  obiec- 
tul întreprinderei  sale  sociale. 

Art.  230 , al.  final.  — ,, Societăţile  constituite  în  ţări 
străine  care  au  în  Regat  sediul  lor  şi  obiectul  principalei 
lor  întreprinderi,  vor  fi  considerate  ca  societăţi  naţio- 
nale şi  vor  fi  supuse  chiar  pentru  forma  şi  validitatea 

actului  lor  constitutiv,  cu  toate  că  a fost  încheiat  în 
străinătate,  la  toate  dispoziţiunile  prezentului  cod“. 

Aşa  dar  societatea  care  s’a  constituit  şi  a întocmit 
actele  sociale  aiurea,  dar  care  are  obiectul  ei  social  în 
Italia,  o asemenea  societate  va  fi  considerată  ca  naţio- 
nală faţă  cu  legea  italiană  şi  prin  urmare  va  fi  supusă 
legei  italiene  nu  numai  în  privinţa  publicităţei  de  care 
trebue  înconjurată,  dar  în  privinţa  tuturor  condiţiu- 
nilor  cu  care  societatea  se  poate  constitui,  întrucât  în 
ochii  legiuitorului  italian  asemenea  societate  este  ita- 
liană şi  deci  trebue  să  respecte  toate  condiţiunile  codului 
italian. 

Prin  urmare  puţin  importă  locul  unde  s’a  constituit 
o societate,  unde  ea  îndeplineşte  formalităţile  necesare 
constituirei,  puţin  importă  unde  îşi  are  birourile  admi- 
nistraţiei şi  direcţiei. 

Nu  se  ia  de  normă  pentru  fixarea  naţionalităţei  nici 
locul  de  constituire  şi  nici  locul  birourilor  administra- 
tive indicate  prin  statute,  ci  numai  locul  unde  îşi  are 
principalul  său  aşezământ  comercial. 

Ce  a voit  însă  legiuitorul  să  înţeleagă  prin  principal 
stabiliment,  nu  explică. 

Este  oare  principal  stabiliment,  centrul  de  exploatare, 
sau  este  principalul  stabiliment  locul  unde  se  centrali- 
zează administraţia  gestiunei  financiare  a societăţei,  cu 
alte  cuvinte  ceeace  se  numeşte  sediul  social? 

Dacă  prin  principal  stabiliment  se  înţelege,  centrul 
de  operaţiuni,  al  unei  societăţi  ar  urmă  atunci  ca  o so- 
cietate italiană  constituită  cu  capitaluri  italiene  şi  cu  se- 
diul social  şi  birourile  la  Roma  de  pildă,  dar  care  are 
de  scop  explotarea  bogăţiilor  minerale  de  ex.  în  Alpii 


francezi,  va  fi  după  acest  sistem  o societate  franceză. 

Tot  aşa  Compania  Canalului  de  Panama  ar  fi  o so- 
cietate Columbiană. 

Şi  o societate  care  s’ar  constitui  în  Franţa,  Germa- 
nia, ori  în  Italia,  cu  obiectul  exploatărei  în  teritoriile 
Africane  unde  nu  sunt  încă  determinate  naţionalităţile, 
o asemenea  societate  n’ar  aveâ  nici  o naţionalitate,  n’ar 
fi  supusă  nici  unei  legi. 

Curtea  de  Casaţie  din  Roma,  la  13  Septembrie  1887, 
după  ce  decide  conform  legei,  că  ,,sunt  italiene  şi  nu  pot 
fi  guvernate  de  legi  străine,  societăţile  care  formate  în 
străinătate,  au  totuşi  principalul  lor  stabiliment  în  Ita- 
lia şi  trebue  să  exercite  în  Italia  totalitatea  activită- 
ţei  lor“,  — continuă  în  expunerea  de  motive  că  prin- 
cipal stabiliment  al  unui  individ  ca  şi  al  unei  societăţi 
şi  prin  urmare  domiciliul  său,  înseamnă  locul  unde  in- 
dividul îşi  centralizează  interesele  s#le acelaşi  lucru 

pentru  societatea  care  are  sediul  său  social,  birourile 
sale,  administraţia  sa  centrală  la  Turin  şi  exploatarea 
sa  la  Marsilia  de  pildă,  are  principalul  său  stabiliment, 
domiciliul  său  în  Italia,  — este  ea  deci  italiană  pentrucă 
trebue  să  adopte  naţionalitatea  domiciliului  său. 

Aceasta  este  decizia  Curţii  de  Casaţie  din  Roma  din 
care  reese  că  prin  principal  stabiliment  al  unei  societăţi 
trebue  să  înţeleagă  sediul  social  ca  centru  de  adminis- 
traţie şi  direcţie  al  unei  societăţi.  Părerea  generală  însă 
este  că  legiuitorul  italian  prin  principal  stabiliment  a 
înţeles  sediul  social  ca  centru  de  exploatare  nici  de  cum 
centru  administrativ  şi  de  direcţie. 

In  România.  — Legiuitorul  nostru  comercial  nu  ex- 
primă formal  criteriile  după  care  se  poate  recunoaşte 


34 


şi  distinge  societăţile  străine  de  cele  naţionale,  aşa  cum 
face  legiuitorul  italian  şi  belgian,  care  consideră  socie- 
tăţile constituite  în  ţară  străină  ca  societăţi  naţionale 
din  moment  ce  ele  îşi  au  fixat  pe  teritoriul  italian,  de 
pildă,  principalul  lor  aşezământ  şi  obiectul  principalei 
lor  întreprinderi.  Din  examinarea  articolelor  prescrise 
de  codul  nostru  comercial  pentru  societăţile  străine,  re- 
ese  că  legiuitorul  român  consideră  sediile  secundare, 
sau  reprezentanţele  lor  ca  străine,  iar  când  este  vorba 
ca  societăţile  străine  să  stabilească  pe  teritoriul  român 
sediul  său  principal  şi  obiectul  întreprinderei,  termenii 
în  care  se  exprimă  sunt  aşâ  de  confuzi  încât  nu  se  poate 
ştî  cu  adevărat  care  a fost  intenţia  legiuitorului  în  a- 
ceastă  chestiune.  Şi  neclaritatea  textului  a dat  loc  fi- 
reşte la  discuţii  şi  controverse  în  apreciere.  Şi  natural 
oamenii  de  drept  şi  jurisprudenţa  chemată  să  aplice 
legea,  s’au  întrebat  pe  care  din  cele  3 sisteme  îl  adoptă 
legiuitorul  român? 

Adoptă  el  drept  criteriu  pentru  determinarea  naţio- 
nalităţei  societăţilor  comerciale  sistemul  locului  de 
constituire,  sau  naţionalitatea  asociaţilor  sau  a majori- 
tăţei  acţionarilor,  ori  în  fine  sediul  social,  domiciliul 
real  al  societăţilor? 

Art.  239  cod.  corn.  român  zice: ,, Societăţile  care,  deşi 
constituite  în  ţară  străină,  au  însă  în  România  sediul  şi 
obiectul  principal  al  întreprinderei  lor,  vor  fi  supuse 
chiar  pentru  forma  şi  validitatea  actului  lor  constitutiv, 
deşi  încheiat  în  ţară  străină,  la  toate  dispoziţiunile  pre- 
zentului codice,  rămânând  supuse  şi  la  îndeplinirea  sec- 
ţiunei  de  faţă  pentru  a puteâ  funcţiona  în  ţară“. 

Din  felul  cum  este  redactat,  articolul  acesta,  se  pare 


la  prima  vedere  că  legiuitorul  nostru  adoptă  de  criteriu 
pentru  determinarea  naţionalităţei  societăţilor  comer- 
ciale locul  unde  societatea  s’a  constituit.  Consideră  ca 
societăţi  naţionale  numai  pe  acele  care  au  fost  consti- 
tuite în  România  dela  început  şi  ale  căror  statute  au  fost 
autentificate  în  ţară,  şi  din  contră  ca  străine  pe  toate  so- 
cietăţile care  au  luat  fiinţă  în  alte  ţări. 

Ba  ceva  mai  mult,  chiar  dacă  ele  sunt  constituite  în 
străinătate,  de  Români,  care  apoi  fixează  sediul  şi  o- 
biectui  principalei  lor  întreprinderi  exclusiv  în  ţară,  tot 
străine  sunt  considerate  prin  nepreciziunea  termenilor 
art.  239  cod.  corn. 

Dar  confuziunea  redactărei  art.  239,  a dat  loc  şi  altei 
păreri  exprimată  de  o instanţă  judecătorească  şi  anu- 
me: Curtea  de  Apel  din  Galaţi,  în  şedinţa  dela  î 2 Martie 
1888  a hotărît  că  ceeace  determină  naţionalitatea  unei 
societăţi  anonime  de  pildă,  este  naţionalitatea  însăşi  a 
acţionarilor,  a adminisratorilor  şi  a cenzorilor  săi. 

Dacă  prima  părere  ar  putea  fi  într’o  măsură  oare- 
care, şi  din  anumite  puncte  de  vedere,  acceptabilă,  a 
doua  părere  hotărît  că  este  o aberaţiune. 

In  primul  rând  fiindcă  nici  în  Franţa  şi  nici  în  Ger- 
mania, nici  doctrina  şi  nici  jurisprudenţa  sau  mai  bine 
zis  norma  constantă  şi  în  genere  admisă,  nu  adoptă  a- 
ceste  păreri,  cu  atât  mai  puţin  legislaţiile  revizuite,  bel- 
giană şi  italiană,  pe  care  legiuitorul  nostru  l-a  urmărit 
de  aproape  la  întocmirea  actualului  cod  de  comerţ. 

Dar  atunci  care  poate  fi  sistemul  nostru  pentru  stabi- 
lirea naţionalităţei  unei  societăţi? 

Importanţa  netăgăduită  a problemei  de  faţă,  când  o 
societate  poate  fi  considerată  străină  şi  când  naţională, 

este  prea  mare  ca  să  nu  fie  rezolvită  într’un  sens  sau  în 
altul.  Şi  instanţele  noastre  superioare  chemate  să  pro- 
nunţe, să  interprete  textul  legei  pentru  a vedea  care  a 
fost  adevărata  intenţie  a legiuitorului  şi  să  fixeze  o 
normă  sigură  care  să  servească  de  criteriu  pentru  fi- 
xarea naţonalităţei,  au  decis  că  sediul  social  va  fi  acel 
criteriu. 

Curtea  de  Casaţie  la  28  Aprilie  1889,  casând  hotă- 
rîrea  Curţii  de  Apel  din  Galaţi  — care  legase  naţio- 
nalitatea unei  societăţi  de  naţionalitatea  acţionarilor 
sau  a acelora  care  suprveghează  operaţiunile  sale  — şi 
condamnând  acest  sistem  — decide  că:  chestiunea  de  a 
se  şti  dacă  o societate  este  străină  sau  naţională,  de- 
pinde de  întrebarea  unde  îşi  are  ea  scaunul  şi  obiectul 
principalei  sale  întreprinderi,  în  ţară  sau  în  străinătate? 
Şi  dacă  societatea  are  sediul  şi  obiectul  principalei  sale 
întreprinderi  în  ţară  ea  va  trebui  să  fie  considerată  so- 
cietate românească,  contrariu  va  fi  societate  străină. 
Ceva  mai  mult.  Intre  ani  1906  şi  1909  s’a  prezentat 
instanţelor  noastre  judecătoreşti,  chestiunea  aceasta  a 
naţionalităţilor  societăţilor  comerciale  cu  mai  multă 
amploare. 

Străinii  — adică  persoane  domiciliate  în  străinătate 
— atraşi  de  bogăţiile  noastre  miniere  şi  în  special  de 
terenurile  noastre  petrolifere,  avizi  de  câştiguri  mari 
şi  repezi,  luaseră  obiceiul  să  constituiască  societăţi  nu 
acî  în  ţară,  fiindcă  nu  le  convenea  regimul  edictat  de 
legea  noastră,  ci  în  străinătate  unde  formele  de  consti- 
tuire erau  mai  puţin  riguroase,  sau  aşa  de  reduse  ca  de 
pildă,  în  Olanda  unde  mai  nu  este  nici  o formă,  da  a- 
cestor  societăţi  un  nume  străin,  olandez  sau  englezesc, 

ca  să  frapeze  şi  apoi  veneau  în  ţară  ca  să  opereze. 
Exemplu,  cazul  societăţii  olandeze  „Matschapy  Rou- 
menien“.  Şi  atunci  chestiune,  cum  vor  fi  considerate 
aceste  societăţi,  vor  fi  ele  naţionale  sau  străine,  şi  ca 
consecinţă  ce  regim  legal  le  va  guvernă? 

Fireşte  că  interesul  unor  asemenea  fondatori  de  so- 
cietăţi eră  ca  ele  să  fie  considerate  străine  prezentân- 
du-le  sub  forma  că  fac  numai  operaţiuni  accidentale 
în  România,  deşi  în  realitate  ele  erau  constituite  în  străi- 
nătate numai  în  vederea  exploatărei  exclusive  a solului 
nostru  petrolifer. 

Şi  instanţele  noastre  judiciare  n’au  ezitat  a le  consi- 
deră ca  naţionale,  societăţi  româneşti  supuse  prin  ur- 
mare legei  române  — pentru  simplul  fapt  să  obiectul 
exclusiv  al  întreprinderei  lor  eră  acî  în  ţară  — deşi  ele 
n’aveau  fixat  un  sediu  în  adevăratul  cuvânt  acî  şi  deşi 
s’ar  părea  că  se  contravine  astfel  la  principiile  generale 
admise,  că  numai  sediul  social  al  unei  societăţi  deter- 
mină naţionalitatea,  nu  şi  centrul  de  exploatare. 

Instanţele  noastre  ţinând  însă  seama  de  alte  interese 
superioare,  a judecat  aşa  şi  s’a  socotit  că  bine  s’a  ju- 
decat. Fiindcă  evident  prin  constituirea  societăţilor  în 
străinătate  nu  eră  decât  un  mijloc  lesnicios  de  fraudă 
la  legea  română  şi  tocmai  prevenirea  şi  reprimarea  a- 
cestei  fraude  a preocupat  pe  legiuitorii  moderni. 

Aşa  că  la  noi  conform  jurisprudenţei  am  avea  — aşi 
putea  zice  — două  criterii  pentru  stabilirea  naţionali- 
ţâţei  unei  societăţi.  Unul  fix,  sediu  social  şi  altul  excep- 
ţional, centrul  exclusiv  al  întreprinderei,  pentru  cazu- 
rile citate. 

Doctrina  noastră  reprezentată  prin  d-1  Prof.  Toma 


38 


Stelian,  confirmă  părerea  jurisprudenţei  că  legiuitorul 
prin  art.  239  cod.  corn.,  a voit  să  înţeleagă  sediul  social 
care  determină  naţionalitatea  unei  societăţi.  Deşi  în  co- 
dicele nostru  de  comerţ,  zice  d-1  prof.  Stelian,  nu  este 
formal  exprimat  criteriul  determinărei  naţionalităţei 
unei  societăţi  comerciale,  socotesc  însă  că  el  se  găseşte 
incidental  indicat  de  art.  239.  Aceasta  ţinând  seamă  de 
ceeace  se  admite  în  alte  legislaţiuni,  ţinând  seama  mai 
ales  de  criteriul  admis  în  doctrina  şi  jurisprudenţa  ita- 
liană, dela  care  legiuitorul  nostru  n’a  înţeles  să  se  de- 
părteze, întrucât  a reprodus  în  art.  239  întreg  articolul 
corespunzător  italian.  De  aceea  suntem  îndreptăţiţi, 
socotesc,  să  zicem  că  şi  la  noi  în  ţară  s’a  adoptat 
acelaşi  criteriu  pentru  a deosebi  societăţile  străine  de 
cele  naţionale,  care  este  adoptat  în  Italia.  Şi  în  Ita- 
lia, am  spus,  când  am  vorbit  de  Italia,  criteriul  care 
deosibeşte  societăţile  străine  de  cele  naţionale,  este  lo- 
cul unde  societatea  îşi  are  principalul  său  aşezământ 
social. 

Ceeace  este  domiciliul  pentru  indivizi  este  aşezămân- 
tul, sediul  pentru  societăţi. 

Şi  în  art  239  din  codul  nostru  comercial,  legiuitorul 
se  parecă  că  ar  cere,  continuă  d-1  Stelian,  pentru  ca  o so- 
cietate să  fie  considerată  străină,  două  condiţiuni,  adică 
să  aibă  sediul  şi  obiectul  principal  al  întreprinderei  în 
ţară  străină. 

In  realitate  amândouă  aceste  condiţiuni  se  confundă, 
nu  este  decât  una  singură,  este  trebuinţa  ca  societatea 
să  aibă  sediul  în  străinătate  pentru  ca  să  fie  străină  şi 
invers,  dacă  are  sediul  în  România  e naţională,  e socie- 
tate românească,  abstracţie  făcând  de  locul  unde  s’a 

constituit  societatea,  abstracţie  făcând  de  asemeni  de 
birourile  unde  se  adună  asociaţii,  unde  se  yerifică  ope- 
raţiunile sociale.  Nu  acesta  este  criteriul  după  care  se 
deosibesc  societăţile  străine  de  cele  naţionale,  ci  locui 
unde  îşi  stabilesc  principalul  lor  aşezământ,  adică  unde 
au  centrul  operaţiunilor  lor  economice,  ceeace  este,  re- 
pet, zice  d-1  Stelian,  pentru  indivizi  domiciliul,  este  pen- 
tru societăţi  sediul.  Şi  prin  cuvântul  sediul,  aceasta  tre- 
bue  să  se  înţeleagă. 

Aşa  dar  acesta  fiind  criteriul  după  care  se  deosibesc 
societăţile  străine  de  cele  naţionale,  trebue  să  decidem 
că  atunci  când  o societate  are  în  România  principalul 
său  aşezământ  comercial  şi  sediul  ei,  o asemenea  socie- 
tate este  naţională  şi  trebue  să  fie  supusă  legilor  româ- 
neşti, chiar  dacă  s’ar  fi  constituit  în  ţară  străină  şi  chiar 
dacă  acolo  îşi  are  birourile  sale  sociale. 

In  rezumat  şi  o distincţie  de  făcut.  Pretutindeni  se 
admite  sediul  social  drept  criteriu  pentru  determinarea 
domiciliului  unei  societăţi  şi  deci  şi  a naţionalităţei  sale. 

Insă  acest  sediu  social,  şi  acî  este  distincţia,  e diferit 
înţeles. 

De  pildă,  în  Franţa,  prin  mediul  social  se  înţelege  lo- 
cul unde  societatea  are  birourile  sale  administrative,  bi- 
rourile de  unde  se  dirige  operaţiunile  întregei  activităţi 
comerciale,  acolo  unde  se  ţin  obişnuitele  adunări  ale 
Consiliului  de  administraţie  şi  adunările  acţionarilor. 

în  Germania  prin  sediu  se  înţelege  domiciliul  de 
fapt,  în  acelaşi  sens  ca  şi  în  Franţa,  sediul  social,  cen- 
trul administrativ  şi  de  direcţie  al  societăţei. 

în  Belgia  însă  art.  129,  în  Italia  art.  230  şi  în  Ro- 
mânia art.  239,  prin  sediul  social  se  înţelege  locul  cen- 


40 


f 

trului  întreprinderei,  locul  principalului  aşezământ,  sta- 
biliment comercial,  adică  centrul  operaţiunilor  econo- 
mice. 

Se  adoptă  cu  chipul  acesta  în  Belgia,  Italia  şi  Ro- 
mânia, sistemul  centrului  de  exploatare,  preconizat  de 
doctrina  franceză,  pentru  determinarea  naţionalităţei 
societăţilor  comerciale. 

în  definitiv  după  expunerea  făcută  putem  conchide 
că  în  toate  ţările  se  admite  următoarele  reguli  în  pri- 
vinţa fixărei  naţionalităţei  societăţilor  comerciale  şi  a 
criteriului  domiciliului  lor  şi  anume: 

1.  O societate  persoană  morală  ca  şi  un  individ  per- 
soană fizică,  are  în  chip  necesar  o naţionalitate.  Nu 
poate  avea  decât  una  singură.  Şi  nu  poate  fi  lipsită  de 
naţionalitate,  adică  să  fie  ceeace  se  numeşte  heimatloose. 

2.  Naţionalitatea  unei  societăţi  se  determină  de  do- 
miciliu. Cu  alte  cuvinte  domiciliul  este  criteriul  pentru 
fixarea  naţionalităţei  unei  societăţi. 

3.  Prin  domiciliu  — opinie  generalmente  admisă  în 
toate  ţările  — se  înţelege  sediul  social  real  şi  nu  fictiv 
al  societăţei. 

Prin  urmare  domiciliul  nu  rezultă  totdeauna  şi  ex- 
clusiv din  convenţiile  încheiate  între  asociaţi,  ci  rezultă 
din  raporturile  societăţei  cu  cei  de  al  treilea,  depinde 
exclusiv  de  fixarea  principalului  aşezământ  social. 

Poate  o societate  să  aibă  în  vre-un  caz  mai  multe 
domicilii  ? 

în  principiu  societăţile  ca  şi  persoanele  fizice  nu  pot 
avea  decât  un  singur  domiciliu. 

Dar  această  chestiune  se  pune  cu  privire  la  societă- 
ţile comerciale,  închipuindu-ne  că  o societate  are  mai 
multe  centre  de  activitate  în  diverse  ţări,  dar  care  toate 
fac  parte  din  ruajul  general  al  societăţei  şi  dacă  unul 
sau  mai  multe  din  aceste  centre,  au  un  centru  propriu 
de  activitate,  cu  ramificaţii  proprii  în  diverse  teritorii, 
cu  administraţie  distinctă  şi  separată.  Pascal  Fiore,  cre- 
de că  în  acest  caz  se  poate  atribui  societăţei  un  nou  do- 
miciliu, şi  dacă  de  pildă  societatea  generală  va  fi  decla- 
rată în  stare  de  faliment,  se  poate  ca  sucursala,  cen- 
trul acesta  de  activitate  de  care  e vorba,  să  nu  fie  de- 
clarat, fiindcă  centrul  acesta  constitue  o individualitate 
proprie,  cu  un  domiciliu  special  şi  activitate  aparte.  Şi 
aceiaşi  soluţie,  zice  Pascal  Fiore,  pentru  cazul  invers, 
când  sucursala  sau  centrul  ar  fi  declarat  în  faliment, 
societatea  nu  va  fi  atinsă  întru  nimic. 

Până  acî  am  presupus  o societate  care  are  un  domi- 
ciliu fixat  prin  statute  sau  în  orice  alt  chip,  dar  care 
societate  rămâne  tot  aceiaşi  în  totdeauna,  prin  urmare 
are  o naţionalitate  mai  mult  sau  mai  puţin  bine  fixată 
care  nu  face  dificultăţi. 

Ce  se  întâmplă  însă,  şi  care  este  naţionalitatea  unei 
societăţi,  cum  se  poate  stabili  această  naţionalitate  la 
origină,  când  o societate  a trecut  prin  mai  multe  tran- 
sformări în  ceeace  priveşte  constituirea  sa,  denumirea 
şi  scopul  întreprinderei  sale  şi  termină  prin  fuzionare 
cu  alte  societăţi  sau  diverse  sindicate? 

Chestiunea  aceasta  s’a  prezentat  Tribunalului  co- 
mercial din  Lille  la  28  Mai  1908.  Şi  tribunalul  a hotărît 
că  totdeauna  se  va  căută  origina  societăţei  care  a pre- 


cedat-o  şi  cu  care  societatea  a fuzionat.  Se  ţine  seamă 
de  societate  care  a absorbit  pe  alta  şi  nu  de  cele  care 
au  fost  absorbite,  prin  urmare  au  dispărut  pentru  tot- 
deauna. 

Mi  se  pare  interesantă  chestiunea  aceasta  şi  de  a- 
ceia  o expun.  In  speţă  o societate  ,,Klondike  Champ  d’or 
Syndicate  Limited44,  întemeiată  la  6 Decembrie  1907 
cu  sediul  la  Londra,  cu  obiectul  exploatarea  de  mine, 
indiferent  unde,  care  la  constituirea  sa  ia  în  primire  ac- 
tivul şi  pasivul  precum  şi  birourile  unei  societăţi  în  li- 
chidare ,,Excelsior4‘.  Societatea  aceasta  negăsind  mine 
de  aur  în  Canada  şi  pierzând  capitalul,  se  constitue  în 
societate  de  exploatări  de  mine  de  cărbuni,  tot  pe  baza 
legei  engleze  şi  în  urma  unei  deciziuni  a adunărei  ge- 
nerale, modifică  şi  numele  soeietăţei,  în  „The  United 
Qold  Fields44,  şi  nu  după  mult  timp  fuzionează  cu  so- 
cietatea „West  Canadian  Collieries  Limited44.  Ceva  mai 
târziu  unul  din  principalii  acţionari  ai  soeietăţei  şi  îm- 
preună cu  alţi,  găsind  o mină  de  cărbuni  însemnată  în 
sudul  Canadei  formează  paralel  cu  activitatea  societă- 
ţei,  un  Sindicat  pentru  exploatări,  compus  din  parizieni, 
şi  francezi  din  Lille,  care  depun  300.000  franci,  şi  apoi 
principalul  acţionar  de  comun  acord  cu  ceilalţi,  ata- 
şează Sindicatul  la  „West  Company44,  etc...  şi  se  for- 
mează o singură  societate  regulat  constituită  şi  cu  se- 
diul la  Londra,  cu  capital  englez  şi  canadian,  şi  membrii 
englezi,  francezi,  canadieni,  cu  un  Consiliu  de  adminis- 
traţie compus  din  3 englezi,  3 francezi,  un  belgian  şi  un 
director  cu  depline  puteri  pentru  a conduce  întreaga  ac- 
tivitate a soeietăţei.  Această  societate  a fost  incorporată 
la  Registrar-ul  englez,  a depus  acolo  toate  actele  ne- 

cesare  şi  vizate  de  legea  engleză  în  materie  de  societăţi. 
La  Londra  se  ţin  adunările  generale  ale  acţionarilor, 
dar  sediul  administrativ  îl  are  la  Lille,  unde  se  reunesc 
administratorii  şi  de  unde  se  dă  direcţia  şi  impulsul  ac- 
tivitătei  întregei  societăţi. 

Un  acţionar  oarecare  Vauverts,  acţionează  societa- 
tea aceasta,  ,,West  Canadian44,  etc.,  pe  motiv  că  socie- 
tatea a adoptat  legea  engleză  numai  pentru  a fraudă 
legea  franceză  şi  aceasta  se  observă  din  faptul  că  so- 
cietatea are  birourile  administrative  şi  direcţia  la  Lille 
în  Franţa,  iar  în  Anglia  un  sediu  social  numai  de  formă. 
Şi  prin  urmare  Vauverts,  considerând  că  este  în  joc  o 
societate  franceză  şi  nu  engleză,  societatea  să  fie  con- 
siderată ca  atare  şi  dizolvată  ca  fiind  constituită  în 
frauda  legei  franceze  din  24  Iulie  1867  şi  cea  din  1 Au- 
gust 1893. 

Se  pune  întrebarea  firească,  ce  fel  de  societate  este 
aceasta  care  a trecut  prin  atâtea  transformări,  care 
este  adevărata  sa  naţionalitate,  după  fuzionările  cunos- 
cute ? , 

Este  ea  franceză,  engleză  ori  canadiană,  sau  din  con- 
tră are  mai  multe  naţionalităţi? 

Judecătorul  francez  a zis: 

Că  făcând  aplicaţia  principiilor  generale  în  acest 
sens  şi  apoi  că  societatea  ,,Klondike“  a cărei  naţiona- 
litate n’a  fost  contestată  şi  societatea  „Excelsior  Gola 
Mines44,  fondată  de  englezi,  pentru  exploatări  de  mine 
în  Canada,  ai  cărei  acţionari  şi  administratori  au  fost 
în  majoritate  englezi  şi  fără  să  aibă  bunuri  şi  nici  un 
sediu  în  Franţa,  n’aveâ  deci  nici  un  cuvânt  pentru  a for- 


44 

mâ  o societate  franceză,  ci  din  contră  erau  toate  mo- 
tivele pentru  a fi  o societate  engleză. 

Că  naţionalitatea  engleză  nu  s’a  putut  pierde  prin 
faptul  că  3 membrii  din  Consiliul  de  administraţie  erau 
de  origină  francezi,  naţionalitatea  engleză  odată  do- 
bândită nu  se  mai  poate  pierde  ipso  facto.  Că  denumirile 
adoptate  în  urmă  prin  diferitele  transformări  prin  care 
trece  societatea  din  cauza  neşansei  minelor,  ca  ,, United 
Gold  Fields“  şi  apoi  ,,Coal.  Fields44,  nu  sunt  în  definitiv, 
decât  continuarea  sub  diferite  aspecte  a primei  societăţi 
în  lichidare  Excelsior,  de  naţionalitate  engleză,  consti- 
tuită la  Londra  conform  legei  engleze  cu  capital  şi  ac- 
ţionari englezi  şi  cu  sediul  social  tot  acolo. 

Că  a adoptat  mai  târziu  în  sânul  său  un  Sindicat 
francez  format  cu  capital  şi  acţionari  francezi  şi  că  are 
sediul  administrativ  la  Lille  este  indiferent.  Societatea 
este  considerată  engleză  — prin  faptul  incorporărei  la 
Registrar  — se  socoteşte  naţionalitatea  de  origină  a 
societăţei,  indiferent  de  schimbările  ulterioare  în  pri- 
vinţa denumirei  sociale  şi  a scopului  sau  obiectului  în- 
treprinderei.  Numai  asociaţii  în  unanimitate  pot  schimbă 
naţionalitatea  societăţei.  Acţionarii  însă  n’au  făcut  de- 
cât să  schimbe  denumirea  şi  scopul  şi  să  unească  socie- 
tatea cu  alte  societăţi  care  aveau  acelaşi  obiect. 

Se  va  ţine  în  seamă  prin  urmare  faptul  că  prin  fu- 
zionare societatea  engleză  a rămas  şi  toate  celelalte, 
precum  şi  Sindicatul  francez  de  Lille  au  dispărut.  Se 
va  aveâ  deci  totdeauna  în  vedere  societatea  care  ră- 
mâne şi  nu  cea  care  dispare  şi  naţionalitatea  va  fi  aceia 
a societăţei  care  rămâne,  care  a absorbit  pe  celelalte 
dispărute. 

Cu  chipul  acesta  am  terminat  studiul  problemei  na- 
ţionalităţei  societăţilor  comerciale,  enunţând  într’un  as- 
pect general,  principiile  generale  adoptate  de  jurispru- 
denţa,  doctrina  şi  legislaţiunile  revizuite  din  principalele 
ţări,  neputând  incorpora  acî  diferitele  ipoteze  ce  se  pot 
ivî  în  practica  juridică,  care  sunt  aşa  de  variate  şi  di- 
vers soluţionate,  de  instanţele  judecătoreşti,  căci  legiui- 
torii n’au  voit  să  edicteze,  şi  eră  imposibil,  să  edicteze 
pentru  fiecare  caz  sau  ipoteză  aparte,  dată  fiind  com- 
plexitatea chestiunei,  nu  poate  să  pună  un  principiu 
aplicabil  la  toate  ipotezele,  care  ar  fi  putut  ca  unele  ca- 
zuri să  fie  contrare  realităţei  faptelor  şi  de  multe  ori  să 
stârnească  represalii  din  partea  naţiunilor.  Şi  legiuitorii 
au  găsit  mai  cu  minte  să  lase  tribunalelor  grija  de  a 
statuă  conform  cazurilor  în  speţă  şi  ţinând  seama  de 
circumstanţe. 

Nu  pot  însă  în  sfârşit,  să  nu  înfăţişez  o nouă  pro- 
blemă înainte  de  a încheia  acest  capitol,  problemă  de 
un  interes  practic  deosebit.  Şi  anume: 

Chestiunea  aceasta  dacă  o societate  este  străină  sau 
naţională , lăsată  în  grija  tribunalelor  să  statueze  după 
cazurile  în  speţă , este  ea  o chestiune  de  drept  sau  de 
fapt  ? 

Este  ea  prin  urmare  supusă  cenzurei  Curţii  de  Casaţie 
ori  nu?  Este  cu  alte  cuvinte  recurs  posibil  în  asemenea 
materie? 

Intre  altele  Curtea  de  Casaţie  franceză  din  Gând  în 
1889,  vorbind  de  naţionalitatea  societăţilor  comerciale 
că  ea  se  determină  nu  de  locul  de  constituire  ci  de  si- 

tuaţia  principalului  stabiliment,  decide  că  aceasta  con- 
stitue  o chestiune  de  pur  fapt,  pe  care  o hotărăşte  suve- 
ran judecătorul  de  fond,  după  speţă  şi  care  scapă  cen- 
zurei  Curţii  de  Casaţie. 

Lyon  Caen  et  Renault  în  voi.  II,  No.  1162  şi  urm.,  se 
exprimă  în  acelaşi  sens.  Şi  pretutindeni  aceiaşi  părere. 

La  noi,  d-1  prof.  Toma  Stelian,  ocupându-se  cu  pro- 
blema determinărei  naţionalităţei  societăţilor  dacă  ea 
constitue  o chestiune  de  drept  sau  de  fapt  şi  dacă  este 
recurs  posibil  în  asemenea  materie,  se  exprimă,  făcând 
o distincţiune. 

Caracterizarea  în  drept  după  lege,  zice  d-1  Stelian, 
dacă  o societate  este  străină  sau  naţională,  este  ches- 
tiune de  drept,  de.ci  merge  înaintea  Curţii  de  Casaţie. 
Chestiunea  că  în  legea  noastră  şi  în  legea  italiană  nu  se 
cere  decât  o singură  condiţiune  fundamentală  pentru  ca 
societatea  să  fie  naţională  sau  străină,  locul  unde  îşi  are 
sediul  ei,  este  o chestiune  de  drept  şi  poate  deci  să 
meargă  la  Curtea  de  Casaţie,  pentrucă  Curtea  de  Ca- 
saţie, ca  instanţă  supremă,  are  să  cerceteze  dacă  după 
lege  se  cere  numai  această  condiţiune,  dacă  acesta  este 
criteriul  după  care  se  deosibeşte  o societate  străină  de 
una  naţională. 

Dar  constatarea  elementelor  de  fapt,  constatarea  fap- 
telor din  care  se  deduce  caracterul  societăţei,  aceasta 
este  o chestiune  de  fapt  care  scapă  controlului  Curţii 
de  Casaţie. 

De  ex.  când  o instanţă  de  fond  va  zice  că  o societate 
străină  are  la  noi  un  centru  de  afaceri  şi  face  o serie  de 
acte,  sau  când  instanţa  de  fond  va  zice  că  societatea 
are  sediul  şi  obiectul  principal  al  întreprinderei  ei  în  Ro- 

mânia,  în  asemenea  caz,  acestea  toate  sunt  constatări 
de  fapt,  supuse  aprecierei  suverane  a instanţei  de  fond  şi 
scapă  de  sub  cenzura  Curţii  de  Casaţie. 

Cu  alte  cuvinte,  formula  juridică  e următoarea: 

Caracterizarea  în  drept,  după  lege,  a unei  societăţi, 
dacă  e străină  sau  naţională,  e o chestiune  de  drept, 
merge  înaintea  Curţii  de  Casaţie. 

Determinarea  adevăratului  criteriu  după  care  trebue 
să  se  deosibească  societăţile  străine  de  cele  naţionale 
este  o chestiune  de  drept. 

Constatarea  însă  a elementelor  de  fapt  din  care  se 
deduce  acea  caracterizare,  constitue  o chestiune  de  fapt, 
care  este  suveran  rezolvită  de  instanţa  de  fond. 


CAP.  II. 


EXISTENŢA  INTERNAŢIONALĂ  A SOCIETĂŢILOR 
COMERCIALE. 

Poate  o societate  streină  pe  baza  legei  sale  naţionale 
să  pretindă  existenţa  sa  juridică  în  altă  ţară  decât  ţara 
sa  de  origină  ? 

Vorbind  despre  naţionalitatea  societăţilor  comerciale 
şi  răspunzând  la  întrebarea  pusă  — când  o societate 
este  considerată  naţională  şi  când  străină  — am  con- 
chis cu  soluţiunea  formulată  şi  adoptată  generalmente 
de  jurisprudenţa  şi  doctrina  din  principalele  ţări  străine 
cum  şi  de  legislaţiile  revizuite,  că  domiciliul  unei  so- 
cietăţi comerciale  este  singurul  criteriu  după  care  se 
poate  cunoaşte  dacă  o societate  aparţine  ca  naţională 
unei  ţări  sau  din  contră  este  străină.  Şi  stabilind  astfel 
naţionalitatea  unei  societăţi,  în  chip  firesc  se  pune  o a 
doua  întrebare  şi  anume:  dacă  este  posibil  ca  o atare 
societate,  hotărît  că  este  străină,  poate  ca  pe  baza  legei 
sale  naţionale  să  pretindă  existenţa  legală  în  altă  ţară 
şi  dacă  da,  în  ce  condiţiuni  şi  în  ce  proporţii  poate  des- 
făşura activitatea  sa  pe  teritoriul  străin? 

Cu  alte  cuvinte  care  va  fi  capacitatea  sa  juridică  de 
a opera  pe  teritoriul  care  aparţine  unei  suveranităţi 
străine  ? 

Mai  înainte  de  a examina  aceste  probleme,  pentru  a 
vedea  care  este  soluţiunea  posibilă,  voiu  căută  să  expun 
în  chip  succint  în  primul  rând  regimul  de  drept  de  care 
sp  bucură  străinii  persoane  fizice  în  peregrinările  lor 
extra  teritoriale,  — şi  persoanele  morale  de  drept  pu- 
blic sau  persoane  necesare  după  consensul  comun  şi 
consacrate  de  legiuitori  prin  texte  de  lege  după  prin- 
cipiile generale  ale  dreptului  internaţional. 

Apoi  regulele  formulate  de  doctrina  dreptului  interna- 
ţional privat  asupra  conceptului  sau  fundamentului  ju- 
ridic pe  care  se  reazimă  individualitatea  societăţilor  co- 
merciale şi  care  explică  existenţa  lor  juridică. 

Căci  din  textele  de  lege  şi  din  regulele  formulate 
de  doctrina  dreptului  internaţional  — relativ  la  regimul 
legal  aplicabil  persoanelor  fizice  şi  persoanelor  morale 
de  drept  pubic  — majoritatea  autorilor  de  drept  inter- 
naţional, care  s’a  ocupat  cu  soluţionarea  problemelor  e- 
nunţate  şi  privitoare  la  societăţile  comerciale  au  hotărît 
sau  mai  bine  zis  au  găsit  că  este  logic  şi  poate  şi  cu  mai 
multă  dreptate  să  li  se  aplice  acestor  societăţi  în  exten- 
siunea lor  internaţională  dacă  nu  un  regim  mai  favo- 
rabil — faţă  cu  importanţa  lor  socială  — dar  cel  puţin 
egal  cu  cel  de  care  se  bucură  persoanele  fizice  şi  per- 
soane morale  publice. 

In  ceeace  priveşte  persoanele  fizice,  din  cauza  co- 
munităţei  de  drept  în  care  trebuie  să  convieţuiască  sta- 
tele în  relaţiile  dintre  dânsele,  s’a  admis  fie  pe  bază  de 
reciprocitate,  fie  pe  bază  de  drepturi  care  ar  fi  inerente 


51 


îirei  omeneşti,  să  nu  li  se  poată  refuză  un  minimum  de 
drepturi  care  le  sunt  absolut  necesare  pentru  practica 
relaţiilor  lor  de  toate  zilele  şi  cu  deosebire  pentru  prac- 
tica comerţului  internaţional.  Şi,  acest  minim  de  drep- 
turi pe  care  legiuitorul  modern  trebue  să-l  acorde  străi- 
nilor rezultă  dintr’o  regulă  fundamentală  a dreptului 
ginţilor  şi  anume:  ,, fiecare  stat  are  dreptul  să  participe 
la  comerţul  internaţional  şi  toate  celelalte  state  sunt 
datoare  să  nu  facă  nimic  pentru  a-1  împiedică  dela  a- 
ceasta“. 

Prin  aceasta  orice  stat  fiind  dator  să  lase  teritoriul 
său  liber  pentru  comerţul  internaţional,  este  prin  a- 
ceasta  ţinut  să  respecte  străinilor  exerciţiul  tuturor 
drepturilor  indispensabile  pentru  practica  acestui  co- 
merţ, de  pildă,  străinii  să  poată  uză  de  toate  mijloacele 
de  comunicaţie  fără  care  asemenea  relaţiuni  nu  se  pot 
execută  în  extenziune  internaţională.  Străinii  trebue  să 
aibă  putinţa  de  a intră  în  ţară,  de  a şedea  şi  circulă  aşa 
cum  cer  interesele  lor  — prin  urmare  într’o  măsură  — 
să  se  poată  folosi  de  drepturile  publice,  atât  cât  ele  sunt 
necesare  comerţului  internaţional,  ca:  libertatea  per- 
soanei, domiciliului,  conştiinţei;  de  asemenea  în  ordinea 
dreptului  privat,  în  ceeace  priveşte  raporturile  patri- 
moniale, să  poată  străinul  încheia  contracte,  să  dobân- 
dească bunuri,  să  practice  industrie  şi  orice  comerţ,  să 
se  respecte  şi  să  se  protejeze  avutul  şi  persoana  străi- 
nului precum  şi  dreptul  de  a stă  în  justiţie  ca  şi  cum 
ar  fi  naţional  al  statului  unde  se  află;  se  înţelege  cu 
oarecare  limite  impuse  prin  firea  lucrurilor  pentru  exis- 
tenţa şi  siguranţa  fiecărei  ţări  şi  la  care  trebue  să  ve- 
ghieze  legiuitorul  respectiv. 

Dar,  în  lăuntrul  limitelor  permise  din  punct  de  ve- 
dere internaţional,  străinul  beneficiază  de  drepturile  a- 
cestea  întocmai  ca  un  indigen. 

Indiferent  dacă  capacitatea  aceasta  acordată  străi- 
nilor de  a beneficia  de  ordinea  drepturilor  private  este 
bazată  fie  pe  reciprocitatea  diplomatică , cum  este  de 
pildă,  în  Franţa  art.  1 1 cod.  civ.;  fie  pe  simpla  recipro- 
citate, cum  este  de  pildă  legea  austriacă,  adică  străinul 
să  se  bucure  de  ordinea  drepturilor  private  fără  ca  a - 
ceasta  să  mai  necesite  tratate;  sau  în  fine  se  recunoaşte 
străinilor  ca  regulă  de  drept  comun  egalizarea  lor  la 
folosinfa  drepturilor  private  cu  naţionalii  tării,  cu  re- 
zerva unor  anume  excepţiuni  prevăzute  de  legea  locală, 
cum  este  de  pildă  în  ţara  noastră. 

Deci  se  admite  fără  nici  o dificultate  de  legiuitorul 
modern  pe  baza  unor  principii  de  echitate  şi  necesitate 
socială,  dar  care  nu  sunt  de  drept  strict  şi  nu  pot  consti- 
tui o obligaţiune  de  stat,  ca  străinul  să  beneficieze  de 
legile  unei  ţări  ca  şi  cum  ar  fi  naţional.  Să  poată  să  se 
bucure  de  drepturile  publice  şi  private  în  măsura  ne- 
cesităţilor sale  şi  ale  comerţului  internaţional  în  genere. 
Să  fie  respectată  şi  protejată  persoana  sa,  existenţa  sa 
şi  avutul  său,  fără  nici  o distincţie  dacă  e naţional  sau 
străin,  fără  de  care  drepturi  şi  protecţie  străinul  n’ar 
fi  nici  odată  tentat  ca  să  se  expatrieze  şi  comerţul  inter- 
naţional a fortiori  suprimat. 

Prin  urmare  în  ceeace  priveşte  pe  indivizi  persoane 
fizice,  chestiunea  existenţii  lor  internaţionale  este  puţin 
dificilă.  Ei  ţin  drepturile  lor  dela  natură.  Legile  nu  le 
creiază  aceste  dreputri  pe  care  ei  le  au  prin  simplu  fapt 

al  existenţii  lor  ca  oameni,  ei  le  recunoaşte  numai  şi  re- 
glementează existenţa  acestor  drepturi. 

Nu  tot  cu  aceiaşi  măsură  şi  nici  fără  multă  dificul- 
tate răspunde  legiuitorul  în  ceeace  priveşte  persoanele 
morale  în  genere. 

Dacă  legiuitorul  a acordat  străinilor  un  minimum  de 
drepturi  — care  de  altfel  se  deosibesc  puţin  de  drep- 
turile acordate  naţionalilor  şi  cu  restricţiile  care  le-a 
impus  unui  stat  numai  grija  existenţii  şi  siguranţă  sale 
— nu  tot  aşa  au  fost  privite  drepturile  asociaţiunilor 
de  persoane. 

Existenţa  persoanelor  morale  străine  a dat  naştere 
în  dreptul  internaţional  la  problema  de  mult  interes: 
dacă  în  minimul  de  drepturi  pe  care  un  stat  este  dator 
să-l  acorde  străinilor,  intră  oare  în  acest  minim,  numai 
drepturile  pe  care  străinii  le  pot  invocă  în  mod  indivi- 
dual sau  din  contră  intră  şi  drepturile  patrimoniilor  co- 
lective ce  se  constituesc  în  alte  ţări?  Aci  încep  dificul- 
tăţile. 

Există  însă  o categorie  de  patrimonii  colective  — aşa 
numitele  persoane  morale  de  drept  public,  sau  persoane 
morale  necesare,  cum  le  numeşte  Savigny  — a căror 
existenţă  internaţională  a fost  recunoscută  şi  impusă 
printr’un  consens  general.  Recunoaşterea  acestor  per- 
soane morale  de  drept  public  rezultă  în  chip  tacit  din 
necesitatea  socială.  Patrimoniile  statelor  n’au  nevoie  de 
nici  o recunoaştere  expresă,  căci  recunoaşterea  perso- 
nalităţei  statului,  zice  Pillet,  este  fundamentul  întregului 
drept  internaţional. 

Nici  o îndoială  nu  este  posibilă  în  această  privinţă. 

Statele  au  o misiune  de  îndeplinit,  pentru  aceasta  ele 
au  nevoie  de  un  patrimoniu. 

Am  spus  că  statele  trebue  să  trăiască  într’o  comuni- 
tate de  drept  şi  ea  membre  ale  comunităţei  acesteia  in- 
ternaţionale, îşi  au  recunoscut  reciproc  că  fiecare  din 
ele  trebue  să  aibă  un  patrimoniu  şi  odată  recunoscută 
această  stare  de  drept,  nu  mai  este  nevoe  de  nici  o altă 
recunoaştere,  pentru  ca  existenţa  lor  internaţională  să 
fie  asigurată.  Şi  ceeace  se  zice  despre  stat  prin  identi- 
tate de  raţiune  se  aplică  fără  îndoială  şi  subdiviziunilor 
statului  care  împlinesc  o parte  din  atributele  misiunei 
sale.  Soluţiunea  adoptată  pentru  persoanele  morale  pu- 
blice este  şi  firească,  fiindcă  nici  odată  un  stat  nu  va 
fi  ispitit  să  exercite  atributele  suveranităţii  sale  în  afară 
de  limitele  teritoriale.  Misiunea  sa  nu  se  extinde  în  ţări 
străine  şi  dacă  eventual  şi  în  chip  accidental  persoanele 
morale  publice  străine  vor  apare  la  un  moment  dat 
într’o  altă  ţară,  vor  face  această  abatere  dela  regula 
generală  numai  pentru  ca  să  exercite  drepturile  ce  le 
revin  pe  teritoriul  acela  străin  conform  dreptului  privat 
şi  fără  ca  existenţa  lor  să  fie  contestată  sau  să  dea  na- 
ştere la  conflicte  de  suveranităţi. 

Aceasta  este  starea  de  drept  referitoare  la  existenţa 
internaţională  a patrimoniilor  colective  — persoane 
morale  publice  — o stare  admisă  în  chip  tacit  prin  uz 
şi  chiar  prin  intervenţia  legiuitorului  pozitiv. 

Ce  se  decide  însă  pentru  patrimoniile  colective,  so- 
cietăţi comerciale?  Care  va  fi  situaţiunea  lor  interna- 
ţională? Se  vor  bucură  ele  de  aceiaşi  favoare,  de  ace- 
leaşi drepturi  de  care  se  bucură  străinii  persoane  fizice 

şi  persoanele  morale  publice  în  ţări  străine?  şi  cu  a- 
ceasta  revin  la  chestiunea  care  ne  interesează. 

Personalitatea  de  care  se  bucură  societăţile  comer- 
ciale în  ţara  unde  au  luat  fiinţă  se  extinde  ea  şi  în  alte 
ţări  ori  trebue  să  fie  din  nou  recunoscută?  Şi  dacă  da 
în  ce  măsură  vor  puteâ  să-şi  desfăşoare  activitatea  lor 
pe  teritoriul  străin?  Nesfârşite  dificultăţi,  pentrucă  le- 
giuitorul modern  n’a  putut  să  deâ  o soluţiune  unică,  si- 
gură şi  hotărîtă  la  toate  aceste  probleme  care  au  for- 
mat totdeauna  obiectul  unor  întinse  discuţiuni  în  doc- 
trină şi  jurisprudenţă. 

După  principiile  generale  ale  dreptului  internaţional 
privat  în  această  materie  şi  potrivit  regulelor  formulate 
de  doctrină  cu  ocazia  cercetărei  conceptului  juridic  al 
personalităţei  rezultă:  că  trebue  să  se  admită  pentru 
societăţile  comerciale  în  ceeace  priveşte  existenţa  lor 
internaţională  dacă  nu  situaţiunea  creiată  de  legiuitori 
străinilor  persoane  fizice,  cum  e firesc  să  fie,  dar  o si- 
tuaţiune  superioară  sau  cel  puţin  egală  celei  adoptate 
pentru  existenţa  persoanelor  morale  necesare.  Dacă 
pentru  persoane  morale  publice  s’a  acceptat  soluţiunea 
ca  patrimoniile  lor,  averea  lor,  personalitatea  lor,  tre- 
bue recunoscută  de  drept  ca  ceva  indispensabil  pentru 
împlinirea  misiunei  lor,  cu  mai  multă  dreptate  trebue 
să  se  admită  pentru  societăţile  comerciale  un  regim 
cât  mai  favorabil  pentru  a-şi  puteâ  exercită  activitatea 
lor  oriunde,  indiferent  dacă  operaţiunile  întreprinderilor 
lor  se  mărginesc  în  limitele  unui  singur  stat  sau  trec 
graniţele  teritoriale  ale  altor  state  străine.  Şi  iată  de  ce. 

Am  spus  că  persoanele  morale  publice,  prin  felul  lor 
de  a fi,  nu  pot  avea  decât  o existenţă  pur  teritorială  şi 

repet,  ele  nu  pot  şi  n’au  nici  un  interes  să  exercite  acti- 
vitatea lor  într’o  altă  tară  străină  nefiind  acesta  scopul 
sau  menirea  lor.  Patrimoniile  colective,  numite  socie- 
tăţi comerciale  oricare  ar  fi  ele,  din  contră  sunt  prin 
excelenţă  internaţionale  prin  natura  lor. 

Societăţile  comerciale  prin  natura  lor  nu  pot  să-şi 
mărginească  sfera  lor  de  activitate  în  limitele  terito- 
riale ale  unei  singure  ţări;  de  pildă,  ale  ţărei  unde  ea  a 
luat  fiinţă,  ci  pretutindeni  trebue  să-şi  întindă  relaţiu- 
nile  întreprinderilor  lor  oriunde  vor  crede  că  vor  putea 
să-şi  înfăptuiască  scopul  pentru  care  s’au  constituit. 

,, Principalele  şi  cele  mai  importante  feluri  de  socie- 
tăţi, zice  Pascal  Fiore , sunt  cele  întemeiate  în  scopul  de 
a face  operaţiuni  comerciale,  ele  sunt  guvernate  de  re- 
gulele  codului  comercial.  Şi  ele  sunt  din  pricina  naturei 
însăşi  a operaţiunilor  comerciale  forţate  să  funcţioneze 
în  ţări  diferite". 

Dacă  patrimoniile  publice,  zice  D-l  Profesor  Petru 
Missir , în  prelegerile  dela  Universitate,  sunt  sub-stratul 
material  indispensabil  organismelor  politice  sub  care 
se  face  guvernarea  popoarelor,  patrimoniile  colective 
formate  în  scop  de  comerţ  şi  deci  conform  legilor  co- 
merciale ale  tutulor  ţărilor,  constitue  pretutindeni  sub- 
stratul cel  mai  folositor  pentru  desvoltarea  economică 
a tuturor  ţărilor,  pentru  producţiunea  şi  circularea  bu- 
nurilor în  proporţiile  mondiale  ale  timpului  modern. 

Admiţând  deci  existenţa  internaţională  a persoanelor 
morale  necesare,  care  nu  pot  fi  decât  teritoriale,  impli- 
cit trebue  să  admitem  existenţa  absolută  a societăţilor 
comerciale  care,  am  spus,  prin  natura  lor  însăşi  sunt 
internaţionale. 

Ce  zice  doctrina  dreptului  internaţional  privat? 

Doctrina  dreptului  internaţional  este  foarte  divizată 
în  această  privinţă.  Atât  autorii  'cari  susţin  necesitatea 
învederată  a recunoaşterii  existenţei  internaţionale  a 
societăţilor  comerciale,  independent  de  intervenţia  unei 
legi,  cât  şi  cei  care  combat  această  existenţă  interna- 
ţională, sau  mai  bine  zis,  aprobă  această  existenţă,  dar 
cu  condiţie  ca  să  fie  o lege  să  o recunoască,  cu  toţii  s’au 
referit  la  fundamentul  juridic,  baza  juridică  a persona- 
lităţei  societăţilor  comerciale  şi  pe  această  bază  să  cer- 
ceteze dacă  personificarea  de  care  se  bucură  patrimo- 
niile colective  — în  speţă  asociaţiuniîe  în  scop  economic 
— are  putere  prin  sine  însăşi  pretutindeni  din  momentul 
în  care  s’a  născut  sub  auspiciile  unei  anumite  legi,  sau 
din  contră  trebue  ca  personificarea  lor  să  fie  consfinţită 
prin  noui  legi,  ori  unde  s’ar  duce  în  afară  de  limitele  te- 
ritoriale ale  locului  unde  ele  au  fost  întocmite. 

Şi  pentru  explicarea  conceptului  acesta  juridic  s’au 
formulat  trei  teorii,  pe  care  nu  fac  decât  să  le  enunţ  : 

1.  Teoria  clasică , personalitatea,  ficţiunea  legală; 
susţinută  de  Lyon  Caen,  Renault,  Laurent,  Aubry  et 
Rau,  Pic , Huc,  Pont,  Ducroq,  Weiss,  etc.,  după  care 
personalitatea  societăţilor  comerciale  se  fondează  pe  o 
ficţiune  a legei,  pe  voinţa  suverană  a legiuitorului,  care 
singur  le  dă  fiinţă,  existenţă  şi  le  înzestrează  cu  toate 
prerogativele  de  care  se  poate  bucură  o persoană  fizică. 

2.  Teoria  proprietăţei  colective  (Gesammte  Hand), 
sau  a patrimoniului  de  afectaţie  specială.  După  această 
teorie,  personalitatea  morală  cu  care  sunt  învestite  so- 
cietăţile comerciale  nu  este  decât  o formulă  comodă, 

pentru  a desemna  o formă  a proprietăţei,  dar  nu  este 
sub  această  formulă  nici  o realitate,  nici  obiectivă  şi 
nici  juridică.  Şi  subiecte  de  drepturi  şi  de  obligaţiuni 
nu  pot  fi  decât  indivizii,  persoanele  fizice. 

Această  teorie  neagă  însăşi  personalitatea  societăţi- 
lor, prin  urmare  nu  voiu  uză  de  ea  în  rezolvarea  pro- 
blemei puse. 

3.  Teoria  aşă  numită , teoria  realităţei  persoanelor 
morale,  sau  teoria  organică,  sau  în  fine  Willenstheorie , 
susţinută  în  Germania  de  Zitelman , Bessler,  Gierke,  în 
Franţa  de  Laine,  Planiol,  Sailleilles,  Pillet,  etc.,  în  Ita- 
lia de  Vivante,  şi  adoptată  într’o  mare  măsură  de  legis- 
laţiile moderne  comerciale.  După  teoria  aceasta  Statul, 
adică  naţiunea  organizată,  nu  este  singura  realitate. 
Această  viaţă  colectivă  se  comunică  în  oarecare  mă- 
sură ia  toate  organismele  sociale  multiple  şi  împrăştiate 
pe  întinsul  teritoriului  său,  fie  ele  organisme  politice  sau 
administrative,  fie  din  contră  organisme  economice  sau 
sociale,  de  ex.,  cum  sunt  societăţile  comerciale.  In  a- 
ceastă  teorie,  legea  nu  creiază  persoanele  morale,  ele 
există  în  afară  de  lege,  au  deci  o existenţă  proprie  şi 
obiectivă,  pe  care  pot  să  o pretindă  oriunde. 

Prima  teorie.  Dacă  admitem  teoria  ficţiunei  legale  în 
soluţionarea  problemei  ce  ne  preocupă,  urmează  că  so- 
cietăţile comerciale  să  nu  aibă  fiinţă  legală  decât  în  ţara 
unde  s’au  constituit  şi  aci  numai  în  baza  unei  legi  spe- 
ciale, care  să  le  recunoască  această  existenţă. 

Dumoulin:  ,, Indivizii  nu  pot  creiâ  ficţiuni , prin  ur- 
mare nici  fiinţe  fictive;  această  putere  nu  aparţine  de- 
cât legii". 

Prin  urmare,  ele  nu  există  decât  prin  lege,  numai 

graţie  voinţei  legiuitorului.  Şi  legiuitorul  neavând  pu- 
teri să  edicteze  reguli  de  conduită  decât  într’un  teritoriu 
anumit,  — puterile  lui  expirând  la  graniţele  acestui  te- 
ritoriu, — urmează  ca  consecinţă  că  nici  societăţile  co- 
merciale care  au  fiinţă  prin  voinţa  acestui  legiuitor  să 
aibă  existenţă  numai  în  cuprinsul  teritoriului  acela,  o 
existentă  pur  teritorială  şi  nici  de  cum  extrateritorială. 
Ca  societăţile  să  poată  avea  existenţă  internaţională, 
conform  acestei  teorii,  va  fi  necesar  să  dobândească,  să 
obţină  în  prealabil,  recunoaşterea  existenţei  individuali- 
ţâţei  lor  juridice,  printr’o  lege  specială,  în  fiecare  stat, 
unde  s’ar  duce.  Fără  această  recunoaştere,  ea  este  ine- 
xistentă în  teritoriile  străine  locului  său  de  constituire, 
şi  fiind  inexistentă,  ea  nu  va  putea  să-şi  desvolte  acti- 
vitatea sa  acolo,  actele  şi  toate  angajamentele  sale  cu 
terţiile  persoane  vor  fi  considerate  ca  consecinţă  ine- 
xistente şi  în  fine  nu  va  putea  compare  în  faţa  instan- 
ţelor străine. 

Va  depinde,  aşa  dar,  existenţa  societăţilor  comer- 
ciale, în  extenziunea  lor  extrateritorială,  de  legiuitorii 
fiecărei  ţări,  care  liberi  sunt  să  le  admită  sau  să  le  res- 
pingă, indiferent  de  faptul  că  ele  sunt  legal  sau  nelegai 
constituite  în  ţara  lor  de  origină.  Faptul  însă  că  trebue 
o lege  ca  să  le  recunoască  în  ţări  străine,  echivalează 
atunci  cu  o nouă  constituire  a societăţilor  şi  în  acest  caz 
cred,  că  ele  încetează  de  a mai  fi  societăţi  străine,  ci 
devin  naţionale  ale  acestei  ţări,  ceeace  vădit  este  în 
complectă  contradicţie  şi  diametral  opus  principiului 
necontestat  şi  acceptat  pretutindeni,  că  numai  domici- 
liul fixează  naţionalitatea  societăţilor  comerciale  şi  nici 
o altă  împrejurare.  Se  face  cu  chipul,  acesta  o distinc- 

ţie  capitală  între  societăţile  comerciale  şi  între  regimul 
aplicat  indivizilor  persoanei  fizice,  care  au  prin  ei  în- 
săşi o existenţă  care  se  impune  â priori  tuturor  legiui- 
torilor, cari  îi  pot  privâ  în  certe  condiţiuni  de  unele 
drepturi  ce  le-ar  aparţine,  dar  incontestabil  că  nu-i  pot 
consideră  ca  inexistenţi  niciodată.  După  teoria  enun- 
ţată, societăţile  comerciale  n’au  existenţă  dacă  legiui- 
torul străin  nu  bine  voieşte  a le  recunoaşte. 

Laurent,  reprezentantul  intransigent  al  acestei  teorii, 
zice:  „ Persoanele  morale  străine  nu  trebue  să  fie  recu- 
noscute în  afară  de  teritoriul  unde  ele  au  văzut  lumina 
zilei,  pentrucă  ele  nu  sunt  un  produs  al  naturei,  ci  al  le- 
gei....“  şi  mai  departe:  „O  ficţiune  universală,  creiată 
prin  voinţa  unui  legiuitor,  este  o imposibilitate  juridică". 

Iar  Weiss,  autorul  cunoscut  de  drept  internaţional 
privat,  se  exprimă:  „Mie  mi  se  pare  că  o persoană  fic- 
tivă, creiată  într’o  ţară  străină,  nu  trebue  să  aibă  exis- 
tenţă legală  într’o  altă  ţară,  dacă  nu  este  expres  recu- 
noscută sau  chiar  tacit,  dar  în  fine  recunoscută  de  le- 
giuitorul ţărei  unde  vine  să  facă  afaceri.  Fără  această 
recunoaştere,  ea  n’are  în  principiu  nici  un  drept  de  a-şi 
valorifică  drepturile  sale  înaintea  justiţiei  din  această 
ţară.  Legea  care  le-a  dat  fiinţă  n’are  nici  o autoritate 
în  afară  de  limitele  teritoriale  ale  statului  său“. 

După  această  teorie,  ar  urma  ca  societăţile  comer- 
ciale să  aibă — în  afară  de  teritoriul  statului  căruia  apar- 
ţin ca  naţionale  — o existenţă  cât  se  poate  de  precară 
şi  inechitabilă,  cu  consecinţe  dezastruoase  pentru  viaţa 
lor,  ceiace  evident  este  contrariu  naturei  şi  importantei 
chemări  sociale  a societăţilor  comerciale  în  timpul  mo- 
dern, mai  ales  când  este  o tendinţă  pronunţată  pentru 

unificarea  dreptului  internaţional  privat,  în  privinţa  so- 
cietăţilor comerciale  cel  puţin,  socotindu-se  că  pentru 
trebuinţele  comerţului  internaţional  — ramura  cea  mai 
importantă  a comerţului  — este  necesară  o lege  unifor- 
mă, fixă,  o reglementare  unică,  cunoscută  de  toată  lu- 
mea, care  să  inspire  încredere  absolută  atât  celor  desti- 
naţi a se  supune  aplicaţiunei  dispoziţiunilor  sale,  cât  şi 
celor  chemaţi  să  acorde  creditul  lor.  Comerţul  interna- 
ţional nu  se  va  simţi  sigur,  liniştit,  decât  atunci  când  se 
va  recunoaşte  dinainte  condiţiunile  vieţii  sale  juridice, 
regimul  legal  care  îl  va  guvernă.  ,, Orice  individ,  spune 
Laine,  îşi  va  măsură  activitatea  sa  după  libertatea  pe 
care  legiuitorul  îi  va  coneedâ-o‘\  Şi  ceeace  se  zice  pen- 
tru indivizi  â fortiori  se  va  aplică  şi  individualităţilor 
acestora  colective. 

Dreptul  internaţional  modern  s'a  degajat  însă  puţin 
câte  puţin  de  vechiul  principiu  al  teritorialităţei  legilor 
şi  teoria  învechită  a persoanelor  morale  ficţiuni  legale, 
bună  să  explice  personalitatea  şi  existenţa  societăţilor 
comerciale  în  acea  epocă,  în  care  legile  erau  de  o apli- 
caţiune  strict  teritorială,  nu  mai  are  raţiune  de  a fi  şi 
azi  este  condamnată,  căzută  în  desuetudine. 

Azi  este  de  principiu  în  dreptul  internaţional  privat 
că  un  raport  juridic  născut  sub  imperiul  unei  legi  deter- 
minate, singură  această  lege  va  fi  competinte  să  indice 
şi  să  guverneze  efectele,  consecinţele  acelui  raport,  sin- 
gură va  trebui  să  se  aplice,  în  principiu,  oriunde  se  vor 
produce  aceste  efecte,  afară  — se  înţelege  — de  cazul 
excepţional,  în  care,  în  acel  loc  i se  vor  opune  condi- 
ţiuni  de  ordine  publică. 

Eră  firesc  deci,  conform  acestui  principiu,  să  triumfe 


cealaltă  teorie,  teoria  realităţei  persoanelor  morale, 
fiindcă  ea  corespunde  mai  bine  necesităţilor  reale  so- 
ciale din  timpul  nostru  şi  recunoscută  de  majoritatea 
doctrinei  şi  jurisprudenţei  că  explică  mai  bine  persona- 
litatea şi  deci  şi  existenţa  internaţională  a societăţilor 
comerciale. 

In  această  a 3-a  teorie,  societăţile  sunt  considerate 
ca  organisme  vii,  cărora  le  dă  viaţă  însăşi  asociaţii, 
prin  faptul  singur  al  constituitei  lor  şi  independent  de 
orice  altă  împrejurare.  Prin  urmare,  la  baza  vieţei  lor 
rezidă  voinţa  indivizilor  care  le  compun. 

Se  zice,  în  susţinerea  acestei  teorii,  că  dacă  indivizii 
persoane  fizice  există  pretutindeni,  ori  unde  s’ar  duce  ei 
putând  valabil  contractă,  este  inadmisibil  ca  atunci  când 
aceiaşi  indivizi  formează  o asociaţie,  o colectivitate, 
existenţa  acestei  colectivităţi,  valabilă  după  legea  dela 
origină,  să-i  fie  refuzată  în  altă  ţară. 

Nu  este  nici  o raţiune  ca  să  facă  o asemenea  diferenţă 
fundamentală  între  persoanele  fizice  şi  persoanele  mo- 
rale. Persoanelor  fizice,  când  se  prezintă  ea  simple  in- 
dividualităţi, să  li  se  recunoască  existenţa  lor  şi  deplina 
capacitate  de  a opera  pe  teritoriul  străin  şi  atunci  când 
aceste  individualităţi  se  prezintă  sub  forma  unei  asocia- 
ţiuni,  aceloraşi  indivizi  să  li  se  refuze  ori  şi  ce  existenţă 
juridică,  când  şi  într’un  caz  şi  într’altul  tot  aceiaşi  in- 
divizi sunt,  dar  sub  două  aspecte  deosebite.  Conform 
acestei  teorii,  trebue  să  li  se  recunoască  societăţilor  co- 
merciale valabila  lor  existenţă  ori  unde,  fără  să  mai 
fie  nevoie  de  nici  o recunoaştere. 

Şi  Pillet,  unul  din  partizanii  însemnaţi  ai  acestei  teo- 
rii a$â  de  liberale,  răspunzând  teoriei  aşa  de  absolute  a 

lui  Laurent,  — care  contestă  orice  existenţă  persoa- 
nelor morale  străine  în  afară  de  locul  lor  de  consti- 
tuire, — zice:  ,,Dacă  cineva  se  osteneşte  să  cerceteze 
ceva  mai  profund,  să  analizeze  mai  amănunţit  necesi- 
tăţile sociale  cărora  corespunde  creiaţiunea  persoane- 
lor morale,  ajunge  fatal  la  această  concluziune,  că  re- 
cunoaşterea lor  este  de  drept  în  relaţiunile  internaţio- 
nalei 

Lyon  Caen,  în  raportul  său  către  Institutul  de  Drept 
Internaţional,  în  sesiunea  dela  Veneţia,  se  exprimă  : 
„Nici  un  principiu  nu  se  opune  ca  o persoană  morală 
legal  constituită  într’un  stat,  să  fie  de  drept  recunoscută 
în  toate  celelalte  state44. 

în  prelegerile  ţinute  la  Universitatea  din  Bucureşti, 
D-l  Prof.  Petru  Missir,  relevând  importanţa  şi  superio- 
ritatea teoriei  realiste  asupra  teoriei  ficţiunei,  îşi  expri- 
mă părerea  că  dacă  legea  acordă  recunoaşterea  per- 
sonalităţei  individuale  oricărei  fiinţe  omeneşti,  fără  dis- 
tincţie, recunoaşterea  existenţei  patrimoniilor  colective 
depinde  de  o condiţie  de  ordine  socială  şi  necesită  în 
prealabil  un  control  din  partea  autorităţei  statului. 

Indivizii  nu  pot  să  înfiinţeze  patrimonii  colective  pen- 
tru orice  scopuri  ar  voi,  nu  pot  face  orice  fel  de  socie- 
tăţi, ci  trebue  să  se  mărginească  în  a urmări  numai  sco- 
puri care  să  nu  jicnească  interesul  public  al  societăţei, 
fie  din  punct  de  vedere  economic,  fie  din  acel  moral. 
Ori  de  câte  ori  este  în  joc  interesul  societăţei  întregi, 
ştim  că  autoritatea  Statului  este  în  drept  să  intervină. 
Astfel,  iniţiativa  constituirei  patrimoniilor  colective  tre- 
bue să  treacă  pe  sub  un  control  al  autorităţei  Statului. 
Kste  indiferent  cum  se  exercită  acel  control,  dacă  are 

loc  după  apreciere  separată  în  fiecare  caz,  sau  după 
norme  generale  stabilite  de  lege,  precum  se  face  de  obi- 
ceiu  pentru  societăţile  comerciale. 

Personificarea  n’o  creiază,  prin  urmare,  autoritatea 
din  suveranitatea  ei,  ci  o provoacă  persoanele  fizice  din 
suverana  lor  voinţă,  de  bună  voie  la  asociaţii,  de  nevoie 
la  persoane  morale  necesare.  Autoritatea  Statului  nu 
face  altceva  decât  să  elibereze  cu  ocazia  controlului  un 
permis  poliţienesc,  fie  cu  forma  de  decret  individual,  fie 
în  formă  de  lege  generală. 

Şi  atunci,  îndată  ce  o persoană  morală  trece  prin  re- 
prezentanţii ei  în  ţară  străină,  se  desfac  în  două  efectele 
ei  juridice.  Permisul  poliţienesc  care  a fost  trebuitor 
pentru  ca  personificarea  să  aibă  loc,  nu  mai  este  sufi- 
cient pentru  ca  persoana  morală  să  înceapă  a funcţiona, 
spre  a-şi  împlini  scopul  pentru  care  a fost  creiată  şi  care 
poate  să  nu  fie  compatibil  eu  interesul  public  al  acelei 
ţări.  Legile  care  garantează  interesul  public  al  fiecărei 
ţări,  vor  împiedecă  activitatea  dăunătoare  a persoane- 
lor morale  din  afară,  după  cum  împiedecă  şi  pe  aceia 
a persoanelor  morale  dinăuntru. 

Ferind  cu  chipul  acesta  interesul  public  de  o activi- 
tate dăunătoare  lui,  legea  care  garantează  ordinea  pu- 
blică a unei  ţări  îşi  ajunge  scopul  ei  social.  De  acî  nu  ur- 
mează însă  că  trebue  nesocotită  o societate  constituită 
în  chip  legal  în  altă  ţară.  Persoanelor  morale  — socie- 
tăţile comerciale  în  speţă  — vor  avea  deci  existenţa  lor 
asigurată  în  virtutea  acelei  constituiri,  oriunde  patri- 
moniul lor  ar  avea  drepturi  patrimoniale  de  exercitat 
şi  obligaţiuni  de  îndeplinit. 

Şi  constituirea  unei  societăţi  trebue  să  rămână  vala- 

bilă  pretutindeni  pentru  două  motive:  mai  întâi  existenta 
unei  societăţi  derivă  din  iniţiativa  persoanelor  şi  per- 
soanele au  acelaş  drept  la  respectul  existentei  lor  atât 
atunci  când  intervin  în  mod  individual,  cât  şi  atunci 
când  se  prezintă  în  înfăţişare  socială.  Dacă  însă  perso- 
nalitatea emană  din  permisul  poliţienesc,  acesta  fiind 
de  ordine  teritorială,  n’are  putere  ca  să  autorize  peste 
hotar  întrebuinţarea  patrimoniului  colectiv  pentru  rea- 
lizarea scopurilor  la  care  este  afectat,  dar  competinfa 
autori tătei  publice  străine,  de  a eliberă  permisul  ei  în 
conformitate  cu  legea  locală,  nu  poate  cădea  sub  con- 
trolul legilor  de  ordine  publică  din  altă  tară,  dreptul  de 
personificare  complectat  astfel  trebue  să  fie  pretutindeni 
recunoscut. 

în  definitiv,  doctrina  dreptului  internaţional  privat, 
apreciind  însemnătatea  deosebită  a rolului  social  pe  care 
îl  au  societăţile  comerciale,  că  ele  constituesc  singurul 
şi  cel  mai  puternic  şi  mai  necesar  mijloc  pentru  propă- 
şirea economică  a unei  ţări,  şi  a lumei  întregi,  socotind 
că  activitatea  lor  nu  va  dă  roadele  dorite,  sau,  în  cel 
mai  bun  caz,  vor  fi  prea  mici  fafă  de  a-tot-puternicia 
lor,  dacă  activitatea  lor  ar  fi  mărginită,  îngrădită  de 
legi  la  un  teritoriu  anumit,  peste  graniţele  căruia  n’ar 
putea  trece  fără  riscul  că  activitatea  şi  actele  lor  să  fie 
fără  efect,  dacă  nu  obţin  o nouă  consfinţire  a existentei 
lor  dela  legea  locului,  şi  doctrina  a adoptat  regula  ge- 
nerală formulată  astfel  de  Pillet:  ,, Existenta  persoane- 
lor morale  regulat  constituite  şi  fără  fraudă,  are  o va- 
loare internaţională  sigură  şi  trebue  recunoscută  pretu- 
tindeni". 

Prin  urmare,  la  întrebarea  primă  pusă:  Dacă  persoa- 

nele  morale  străine,  în  speţă  societăţile  comerciale,  au 
prin  ele  însăşi  o existentă  juridică,  în  afară  de  limitele 
teritoriale  ale  ţărei  unde  ele  s’au  constituit,  sau  din  con- 
tră capacitatea  şi  existenta  lor  trebue  să  fie  limitată 
înăuntrul  tărei,  unde  ea  a luat  fiinţă,  răspund:  Că  după 
principiile  generale  ale  dreptului  internaţional  privat, 
rezultă  că  trebue  să  aplice  societăţilor  comerciale  ace- 
laş  regim  ca  şi  persoanelor  fizice,  în  extenziunea  lor 
extrateritorială,  sau  cel  puţin  regimul  de  care  se  bu- 
cură persoanele  morale  publice,  şi  după  părerile  una- 
nim admise  ale  marei  majorităţi  a autorilor  de  drept  in- 
ternaţional privat,  care  se  bucură  de  un  renume  în  acea- 
stă ştiinţă,  societăţile  comerciale,  din  moment  ce  ele 
sunt  legal  constituite  după  legea  tărei  lor  de  origină,  au 
şi  pot  pretinde  existenta  lor  juridică  şi  în  afară  de  limi- 
tele teritoriale  ale  tărei  unde  ele  au  luat  fiinţă,  fără  ca 
să  mai  aibă  nevoie  de  a fi  recunoscute  sau  autorizate 
în  chip  expres  de  statele  pe  teritoriul  cărora  îşi  exercită 
activitatea  lor. 

Aceasta  fiind  situatiunea  internaţională  ereiată  so- 
cietăţilor comerciale  de  principiile  şi  doctrina  dreptului 
internaţional,  o a doua  problemă  se  pune,  şi  anume  : 

Dacă  şi  în  ce  măsură  legiuitorii  comerciali  recunosc 
această  existenţă  a personalităţii  societăţilor  comer- 
ciale străine  ? 

Atât  în  dreptul  internaţional,  cât  şi  în  dreptul  co- 
mercial, se  fac  distincţiuni  între  diferite  feluri  de  socie- 
tăţi, când  ele  trec  pe  teritoriul  străin,  în  privinţa  regi- 
mului de  drept  ce  li  se  aplică. 

Prima  distincţiune  de  regim  se  face  între  societăţile 
străine  în  nume  colectiv  şi  comandită  simplă,  societă- 
ţile aşâ  numite  de  persoane  şi  între  societăţile  anonime 
şi  în  comandită  pe  acţiuni,  denumite  cu  un  cuvânt  ge- 
neric societăţi  de  acţiuni,  sau  societăţi  de  capitaluri. 

Pentru  societăţile  de  persoane,  nici  o ezitare  posibilă, 
soluţiunea  dată  de  dreptul  internaţional  pentru  persoane 
morale  publice  şi  eu  deosebire  regimul  aplicabil  străi- 
nilor persoane  fizice,  se  aplică  şi  acestor  societăţi. 

Pentru  societăţile  de  capitaluri  însă,  totdeauna  le- 
giuitorii s’au  arătat  mai  îndărătnici,  mai  neîncrezători 
în  seriozitatea  lor,  în  special  pentru  societăţile  anonime, 
le-au  tratat  cu  mai  multă  rezervă,  şi  totdeauna  au  edic- 
tat  dispoziţiuni  mai  riguroase  pentru  recunoaşterea  per- 
sonalităţei  lor  şi  motivul  care  justifică  această  distincţie 
constă  în  următoarele:  societăţile  de  persoane  sunt  tra- 
tate cu  mai  multă  bunăvoinţă  când  ele  s’ar  duce  să  să- 
vârşească operaţiuni  pe  teritoriul  aparţinând  altor  su- 
veranităţi decât  aceia  unde  ele  au  luat  fiinţă,  fiindcă 
ele  — constituite  de  obiceiu  în  baza  încrederei  perso- 
nale între  asociaţi  — oferă  publicului  o garanţie  mult 
mai  însemnată  ca  în  orice  alt  fel  de  societăţi.  Terţii  care 
contractează  eu  aceste  societăţi,  au  la  dispoziţia  lor 
două  feluri  de  patrimonii,  care  garantează  îndeplinirea 
angajamentelor  sociale,  mai  întâi  patrimoniul  social, 
care  aparţine  societăţei  şi  apoi  patrimoniul  individual, 
propriu  fiecăruia  dintre  asociaţi. 

Prin  urmare,  asociaţii  care  formează  asemenea  so- 
cietăţi, au  răspundere,  care  nu  se  mărgineşte  numai  la 
aportul  lor  social,  ci  răspund  pentru  operaţiunile  so- 
ciale cu  întreg  patrimoniul  lor.  Şi  aceasta  face  ca  ere- 

ditul  public  să  le  fie  mai  uşor  acordat,  terţiile  persoane 
să  contracteze  mai  cu  uşurinţă  cu  atari  societăţi.  Şi  le- 
giuitorul, pe  baza  acestor  garanţii,  le  vede  cu  ochi  mai 
buni,  le  acordă  un  regim  mai  puţin  dificil. 

In  adevăr,  în  societăţile  de  persoane  — realitatea, 
substratul  uman  — exprimat  de  teoria  organică,  este 
bine  evidenţiat,  este  bine  accentuat.  Acî  persoana  socie- 
tătei,  existenta  sa,  este  intim  legată  de  existenţa  per- 
soanelor fizice,  a asociaţilor  care  o compun.  Cât  este  de 
pronunţată  această  legătură,  se  observă  din  faptul  că 
este  de  ajuns  în  atari  societăţi  ca  un  eveniment  oare- 
care, care  pune  în  imposibilitate  pe  un  asociat  să  mai 
rămâe  în  societate,  atrage  după  sine  în  cele  mai  multe 
cazuri  dispariţia  societătei. 

Cu  alte  cuvinte,  încetarea  vieţei  sociale  a unuia  din 
asociaţi,  înseamnă  condamnarea  existentei  vieţei  indivi- 
dualităţei  juridice. 

Aşa  că  nu  este  nici  un  motiv,  dată  fiind  constituirea 
societăţilor  de  persoane,  în  care  elementul  uman  este 
totul,  să  se  refuze  a li  se  acordă  de  legiuitori  regimul  de 
favoare  de  care  se  bucură  străinii  persoane  fizice,  care 
le  corespunde  aşa  de  bine  şi  legiuitorii  este  drept,  nu 
le-au  făcut  nici  odată  dificultăţi,  ori  de  câte  ori  se  pre- 
zintă, li  se  aplică  regimul  adoptat  pentru  străinii  per- 
soane fizice. 

Cazul  însă  în  care  societăţile  de  persoane,  ar  depăşi 
în  activitatea  lor  graniţele  ţărei  lor  de  origină,  este  foar- 
te rar.  De  obiceiu,  activitatea  lor  se  mărgineşte  în  lăun- 
trul  unui  anumit  teritoriu  şi  în  cele  mai  multe  cazuri  ele 
se  constituesc  în  vederea  unui  interes  pur  local.  In  a- 
ceste  societăţi,  încrederea  reciprocă  a asociaţilor,  fiind 

baza  întocmirei  lor,  numărul  persoanelor  de  încredere 
va  fi  redus,  pe  de  o parte,  iar  pe  de  altă  parte,  din  cau- 
za răspunderii  care  apasă  asupra  asociaţilor,  chiar  dacă 
s’ar  voi,  totuşi  nu  se  reuşeşte  nici  odată  să  se  întrunea- 
scă decât  un  număr  infim  de  asociaţi. 

Fiind  exclusă,  prin  urmare,  aglomerarea  de  persoane, 
va  fi  exclusă  şi  aglomerarea  de  capitaluri  mari  şi  în 
consecinţă  şi  posibilitatea  de  întreprinderi  în  stil  mare, 
care  ar  necesită,  poate,  o activitate  extrateritorială. 
Toată  activitatea  extrateritorială  posibilă  societăţilor  de 
persoane  — eu  rare  exceptiuni  — se  reduce  la  acce- 
sul jusiţiei  străine  pentru  oricare  acte  accidentale,  a- 
tâta  tot. 

Şi  legiuitorii,  repet,  având  în  vedere  elementul  per- 
sonal care  predomină  în  aceste  societăţi,  apoi  carac- 
terul local,  precum  şi  garanţia  suficientă  pe  care  o oferă 
publicului  — care  în  definitiv  este  totul  — le  acordă 
beneficiul  drepturilor  de  care  se  bucură  străinii  persoa- 
ne fizice.  Legiuitorii  recunosc  cu  alte  cuvinte,  existenta 
lor  internaţională,  fără  să  mai  fie  nevoie  de  nici  o altă 
formalitate,  din  moment  ce  existenta  lor  legală  a fost 
recunoscută  în  tara  lor  de  origină.  Persoana  asociaţilor, 
formând  punctul  principal  al  constituirei  lor,  li  se  aplică 
în  extensiune  extrateritorială  legea  statutului  personal, 
întocmai  ca  şi  persoanelor  fizice. 

Cu  totul  altfel  este  însă  pentru  societăţile  cu  acţiuni, 
în  aceste  societăţi  dispare  garanţia  pe  care  o oferă  pu- 
blicului societăţile  de  persoane.  In  societăţile  acestea, 
realitatea  persoanelor  este  mai  mult  o ficţiune.  Sub 
masca  individualităţilor  acestora  anonime,  prea  se  as- 
cund de  multe  ori  persoane  eu  gânduri  nu  tocmai  cu- 

rate.  Existenţa  societăţilor  pe  acţiuni  este  de  multe  ori 
dubioasă,  contestată,  de  multe  ori  chiar  fantezistă,  şi 
legiuitorii  se  ţin  în  rezervă,  când  este  vorba  de  recunoa- 
şterea existenţei  lor.  Şi  când  le  admit,  apoi  edietează 
reguli,  condiţiuni  de  îndeplinit  severe,  pentru  funcţio- 
narea lor.  îngrădesc  viaţa  lor  internaţională  cu  dispo- 
ziţiuni  numeroase,  pentru  ca  astfel  să  prevină  strecu- 
rarea individualităţilor  străine  şi  deci  să  pună  la  adă- 
post pe  terţiile  persoane,  care  ar  fi  ispitite  să  intre  în 
relaţiuni  de  afaceri  eu  societăţile  acestea  de  capitaluri. 

Aşâ  că  atunci  când  se  vorbeşte  de  regimul  legal 
consacrat  de  legiuitorii  străini,  pentru  recunoaşterea 
existenţei  societăţilor  comerciale  străine,  trebue  să  se 
înţeleagă  că  este  vorba,  aproape  în  totdeauna,  de  socie- 
tăţi comerciale  cu  acţiuni,  singurele  care  prin  felul  con- 
stituirei  lor  pot  face  posibilă  aglomerarea  de  capitaluri 
imense,  şi  care  dela  început  şi  în  cele  mai  multe  cazuri 
se  formează  în  vederea  unor  întreprinderi  care  se  rami- 
fică, în  cuprinsul  mai  multor  ţări,  aparţinând  la  diverse 
suveranităţi. 

O a doua  distincţie,  pe  care  o fac  legiuitorii  moderni, 
când  este  vorba  de  recunoaşterea  personalităţii  socie- 
tăţilor comerciale  constituite  în  ţară  străină,  şi  deci  a 
regimului  legal  care  le  va  guverna,  consistă  în  a deosebi 
â priori,  activitatea  acestor  societăţi,  în  trei  faze,  edic- 
tând  pentru  fiecare  în  parte  un  regim  legal  deosebit, 
condiţiuni  de  împlinit  mai  mult  sau  mai  puţin  numeroa- 
se, dar  distincte. 

Aşâ,  de  pildă,  o societate  străină  poate  trece  grani- 
ţele unui  teritoriu  străin  : 

1.  Fie  pentru  a face  operaţiuni  întâmplătoare  în  acea 

ţară,  sau  o serie  de  acte  izolate  de  comerţ,  şi  să  stea  în 
justiţie  pentru  conflictele  ce  s’ar  ivî  din  nerespectarea 
angajamentelor  luate  prin  acele  acte. 

2.  Fie  pentru  a face  operaţiuni  continui,  prin  fixarea 
unei  reprezentanţe,  agenţii,  sucursale  sau  filiale,  indife- 
rent de  numire,  cu  un  cuvânt  un  centru  permanent  de 
afaceri  pe  teritoriul  străin. 

3.  Fie,  în  fine,  pentru  a-şi  stabili  în  acea  ţară  princi- 
palul său  stabiliment  comercial,  sediul  său  social,  de 
unde  se  dirijează  întreaga  activitate  a societăţei,  care, 
de  cele  mai  multe  ori,  corespunde  cu  centrul  exploată- 
rei,  cu  locul  obiectului  principalei  întreprinderi. 

După  cum  societatea  se  prezintă  într’unul  sau  altul, 
din  cazurile  atătate  şi  regimul  legal  pentru  recunoaşte- 
rea existenţei  sale  şi  deci  a eapacităţei  de  a funcţiona 
variază.  în  primul  şi  al  doilea  caz,  societăţile  rămân  tot 
străine,  oricare  ar  fi  condiţiunile  la  care  trebue  să  se 
supună,  ipentru  a putea  operă  valabil  pe  teritoriul  străin. 
Pentru  al  treilea  caz  însă,  în  cele  mai  multe  legisla- 
ţiuni,  societăţile  pierd  naţionalitatea  lor  de  origină,  înce- 
tează prin  urmare  de  a mai  fi  străine  şi  devin  naţionale 
ale  ţărei  unde  şi-au  fixat  domiciliul  lor  şi  ca  consecinţă 
vor  fi  obligate  să  îndeplinească  condiţiunile  edictate  de 
legiuitorul  local,  pentru  societăţile  naţionale. 

Acestea  zise,  revin  la  întrebarea  enunţată  ceva  mai 
înainte,  şi  anume  : 

Cum  recunosc  legislaţiile  din  principalele  ţări  străine 
personalitatea  juridică  a societăţilor  comerciale  străine? 

Mai  întâi  şi  în  principiu,  în  ţara  lor  de  origină  socie- 
tăţile comerciale  sunt  considerate  expres  sau  tacit  — şi 

cu  rare  excepţiuni  — prin  simplu  fapt  a constituirei  lor 
ca  individualităţi  juridice  distincte,  de  persoana  aso- 
ciaţilor care  o compun,  personalităţi  juridice  capabile 
de  drepturi  şi  de  obligaţiuni  întocmai  ca  şi  persoanele 
naturale  sau  fizice,  fără  ca  la  baza  acestei  recunoaşteri 
să  fie  nevoe  în  prealabil  de  o lege  specială  şi  indepen- 
dent de  conceptul  juridic  pe  care  se  reazimă  această 
personalitate.  Am  zis,  în  principiu  şi  cu  excepţiuni, 
fiindcă  după  cum  vom  vedeâ  sunt  ţări,  ca  de  pildă  Ger- 
mania şi  Anglia,  unde  societăţile  dobândesc  persona- 
litate juridică  numai  din  momentul  inmatrieulărei  lor  în 
registrul  de  societăţi.  Existenţa  lor  prin  urmare  este 
condiţionată  de  această  înregistrare.  Sunt  însă  alte  ţări 
în  care  personalitatea  societăţilor  comerciale  este  ad- 
misă în  chip  tacit,  de  ex.  în  Franţa.  Şi  sunt  în  fine,  alte 
ţări  cu  legislaţiuni  revizuite  ca  Belgia,  Italia,  România, 
în  care  există  această  recunoaştere  a personalităţei  so- 
cietăţilor comerciale  fixată  în  texte  formale  de  lege  po- 
zitivă, diferite  ce  .e  drept  în  felul  lor  de  a exprimă  a- 
ceastă  personificare  a societăţilor  comerciale,  dar  care 
fără  nici  o îndoială,  recunosc  în  chip  expres  existenţa 
juridică  a acestor  fiinţe  distincte  şi  speciale. 

în  Franţa.  — Nici  un  text  de  lege  nu  consacră  expres 
această  personalitate,  sau  recunoaşterea  existenţei  in- 
dividualităţilor străine.  In  principiu  însă,  jurisprudenţa 
franceză  — care  şi  în  această  privinţă  a construit  re- 
gule  în  lipsa  legiuitorului  — inspirându-se  din  principiul 
de  drept  internaţional  privat,  formulat  de  art.  3 cod. 
civ.  francez,  confirmă  existenţa  legala  a societăţţilor 
comerciale  străine  dacă  ele  sunt  regulat  constituite  după 
legea  lor  naţională. 

Şi  jurisprudenta  motivează  principiul  acesta,  zicând 
că  existenţa  şi  capacitatea  străinilor  în  genere,  este  gu- 
vernată de  legea  lor  naţională  şi  recunoscută  ca  atare 
şi  în  Franţa,  nu  este  nici  un  cuvânt  ca  să  facă  distincţie 
între  persoanele  acestea  naturale  şi  persoanele  morale, 
din  moment  ce  existenţa  lor  nu  este  contrară  nici  unei 
legi  de  ordine  publică.  Căci  este  de  principiu  în  dreptul 
internaţional,  că  o lege  de  ordine  publică  nu  poate  fi  elu- 
dată în  nici  un  caz  de  o lege  străină.  Legile  de  ordine 
publică  trebuesc  în  totdeauna  respectate  de  toţi  şi  se 
aplică  tuturora  fără  distincţie,  de  sunt  indigeni  sau 
străini. 

Aceasta  este  regula  preconizată  şi  aplicată  în  prin- 
cipiu personalităţilor  juridice  străine. 

In  practică  însă  societăţile  comerciale  străine,  nu  pot 
funcţionâ,  sau  mai  bine  zis  n’au  existenţă  legală,  actele 
încheiate  de  ele  nu  sunt  valabile  dacă  nu  obţin  în  prea- 
labil o autorizare  din  partea  guvernului,  sau  dacă  nu 
există  de  mai  nainte  un  tratat,  o convenţie  diplomatică 
oricare,  încheiată  între  ţara  lor  de  origină  şi  Franţa. 

în  Germania.  Societăţile  naţionale  germane  nu  do- 
bândesc personalitate  juridică  decât  din  momentul  în 
care  Tribunalul  a dat  Ordonanţa  de  înmatriculare  a so- 
cietăţilor în  registrul  special  pentru  societăţi.  înainte 
de  înmatriculare  conform  paragrafului  200  cod.  corn. 
german,  societăţile  comerciale  nu  există.  Contrariu  de 
ceeace  se  întâmplă  în  alte  legislaţiuni  cum  este  de  pildă 
în  legea  belgiană,  codul  italian  şi  român,  după  care  so- 
cietăţile devin  persoane  juridice  înainte  chiar  ca  auto- 
ritatea publică  să  exercite  controlul  său,  control  care 

este  exercitat  înainte  ea  prescripţiunile  legei  să  fi  fost 
îndeplinite  în  total. 

Cu  alte  cuvinte  în  alte  ţări  societăţile  comerciale  ca- 
pătă existenţă  juridică  chiar  din  momentul  constituirei 
lor  şi  independent  şi  înainte  de  orice  control  sau  tran- 
scriere. Şi  accentuez  cuvintele,  toate  societăţile  comer- 
ciale, fiindcă  în  Germania  — şi  aceasta  constituie  o nouă 
şi  însemnată  distincţie  de  celelalte  legiuiri  — în  Germa- 
nia personalitatea  juridică  nu  este  recunoscută  în  chip 
formal  prin  texte  exprese  de  lege  decât  pentru  societă- 
ţile cu  acţiuni. 

Aşa  paragraful  210  din  cod.  corn.  german  din  1900, 
reproducând  dispoziţia  paragrafului  213,  alin.  1 din 
vechiul  codice  de  comerţ  german  din  1861  zice:  „So- 
cietăţile anonime  ca  atare  şi  de  sine  stătătoare,  au  drep- 
turi şi  datorii,  ele  pot  să  dobândească  drepturi  reale  a- 
supra  imobilelor,  să  acţioneze  şi  să  fie  acţionate  în  jus- 
tiţiei 

Se  vorbeşte  de  societăţi  anonime  în  acest  paragraf, 
dar  sub  această  denumire  trebuie  să  se  înţeleagă  toate 
societăţile  cu  acţiuni.  Şi  se  consideră  societăţile  cu  ac- 
ţiuni în  dreptul  german,  ca  societăţi  de  comerţ  chiar  şi 
atunci  când  obiectul  întreprinderei  lor  nu  există  în  exer- 
ciţiul unui  comerţ. 

Ceeace  se  spune  în  chip  expres  pentru  societăţile  cu 
acţiuni,  pentru  celelalte  feluri  de  societăţi  comerciale 
este  discuţie  şi  jurisprudenţa  precum  şi  doctrina,  înclină 
a admite  în  chip  tacit  personalitatea  lor. 

Ce  se  decide  pentru  societăţile  străine? 

Nu  există  nici  un  text  de  lege  special  pentru  recu- 
noaşterea personalităţei  societăţilor  comerciale  străine 
şi  în  lipsă  de  text  formal,  sunt  întinse  discuţiuni  şi  con- 
troverse în  doctrina  şi  jurisprudenta  germană.  Părerea 
dominantă  însă  în  jurisprudenta  constantă  şi  care  se 
tine  în  seamă  în  totdeauna  ea  formând  regula  de  drept 
în  lipsa  textelor  de  lege  pozitivă  este  aceasta: 

Personalitatea  juridică  a societăţilor  comerciale 
străine  trebue  să  se  aprecieze  după  legea  în  vigoare  în 
locul  unde  societatea  are  sediul  său  social. 

Cum  justifică  jurisprudenţa  germană  opinia  sa?  Art. 
22  din  cod.  civ.  german  zice  că  în  lipsă  de  dispozifiuni 
speciale  în  legile  imperiului  „asociatiunile  care  au  de 
scop  operaţiuni  de  natură  economică,  dobândesc  capa- 
citate juridică  prin  autorizare  publică ".  Puterea  de  a 
acorda  această  capacitate  aparţine  statului  confederat 
german,  pe  teritoriul  căruia  asociaţia  îşi  are  sediul  său". 

Pe  de  altă  parte  după  art.  21  cod.  civ.  german  ,,aso- 
ciatiunile  care  au  de  scop  operaţiuni  de  natură  econo- 
mică dobândesc  capacitate  juridică  prin  înscrierea  în 
registrul  de  asociatiuni  dela  Tribunalul  cantonai  com- 
petinte". 

Şi  în  fine,  după  art.  10  din  legea  introductivă  a co- 
dului civil  ,,asociatiunile  care  aparţin  unui  stat  străin  şi 
juridiceşte  capabile  după  legile  acestui  stat,  nu  pot  do- 
bândi capacitate  juridică  în  Germania  decât  conformân- 
du-se  art.  21  şi  22  cod.  civ.  german". 

întrebare,  oare  în  dispozitiunile  enumărate  ale  art. 
21  şi  22  cod.  civ.  şi  10  din  legea  introductivă,  este 

vorba  de  societăţi  comerciale?  Jurisprudenţa  răspunde 
nu.  Şi  atunci?  Jurisprudenţa  se  foloseşte  de  istoricul 
aliniatului  1 din  art.  10  legea  introductivă,  pe  acest  is- 
toric îşi  întemeiază  toată  construcţia  sa.  Aliniatul  1 din 
proiectul  art.  10,  a fost  în  origina  sa  astfel  conceput 
, personalitatea  juridică  trebue  apreciată  după  legea  lo- 
cului unde  persoana  juridică  are  sediul  său“.  Mai  mult, 
în  afară  de  claritatea  acestui  aliniat  s’a  propus  în  a 
doua  comisiune  de  cercetare  a proiectului,  că  asocia- 
tiunile  având  sediul  lor  social  într’un  stat  străin,  tre- 
buesc  recunoscute  ca  persoane  juridice  şi  capabile  chiar 
în  afară  de  limitele  teritoriale  ale  acelui  stat  şi  în  speţă 
în  Germania,  din  moment  ce  ele  au  personalitate  juri- 
dică după  legea  dela  sediul  lor  social.  Acest  principiu 
este  de  altfel  aplicabil  corporaţiunilor  de  drept  public, 
societăţi  comerciale  pe  acţiuni  sau  în  nume  colectiv  ca 
şi  pentru  celelalte  feluri  de  asociaţiuni. 

Şi  atunci  cineva  din  Comisie  a propus  ca  mai  bine  să 
se  suprime  paragraful  zis  din  art.  10  citat  ca  fiind  inutil, 
de  oarece  capacitatea  corporaţiunilor  de  drept  public 
n’are  nevoe  să  fie  recunoscută,  fiindcă  ea  se  sprijină 
pe  principiul  dreptului  ginţilor  şi  nu  poate  fi  îndoială  în 
această  privinţă,  asemenea  acelaşi  principiu  este  apli- 
cabil şi  societăţilor  comerciale,  fără  să  mai  fie  nevoe 
de  nici  o dispoziţiune  specială.  Ba  ceva  mai  mult,  doc- 
trina şi  jurisprudenţa  germană  acordă  asociaţiunilor  co- 
merciale capacitate  juridică  în  Germania,  din  momentul 
ce  aceste  asociaţiuni  au  această  capacitate  după  legea 
locului  unde  se  află  sediul  lor  social.  Prin  urmare  este 
inutil  aliniatul  1 al  art.  10,  în  ceeace  priveşte  societăţile 
comerciale  şi  fondaţiunile  publice  străine,  fondaţiunile 

publice  având  capacitate  în  baza  dreptului  ginţilor,  iar 
societăţile  comerciale  în  baza  aceluiaşi  principiu,  şi  în 
baza  legei  locului  unde  ele  au  sediul  lor. 

O altă  părere  la  discuţia  art.  10,  al.  1,  a fost  din  con- 
tră ca  să  se  conserve  acest  aliniat  dar  să  se  adaoge:  „că 
asociatiunile  care,  după  legea  germană,  nu  pot  obţine 
personalitate  juridică  decât  prin  transcriere  în  registrul 
de  societăţi,  sau  printr’o  autorizare  a statului  german, 
nu  sunt  capabile  când  ele  n’au  sediul  lor  în  Germania, 
decât  când  vor  fi  obţinut  capacitatea  juridică  prin  con- 
cesiunea unui  stat  din  imperiu4'. 

Din  istoricul  acesta  la  art.  10,  al.  1,  — legea  intro- 
ductivă — jurisprudenţa  deduce  şi  conchide,  că  voinţa 
legiuitorului  a fost  ca  corporaţiunile  de  drept  public  şi 
societăţile  comerciale  străine  să  nu  cadă  sub  prevederile 
acestui  articol , căci  aceste  două  categorii  de  asociaţiuni 
posedă  deplin  drept  capacitatea  juridică , din  moment 
ce  ele  au  această  capacitate  după  legea  lor  naţională. 

în  Anglia.  în  privinţa  conceptului  juridic  al  persona- 
lităţei  se  zice  că  o corporaţiune,  sau  o societate  cum 
numim  noi,  este  o persoană  fictivă,  creiată  printr’un  act 
special  al  autorităţei  publice  şi  înzestrată  cu  o capaci- 
tate particulară.  Sau  cum  spune  Coke  „Une  Corpora- 
tion, reunion  de  plusieurs  personnes,  est  invisible,  ne 
meurt  pas  et  n’existe  que  par  l’effet  et  aux  yeux  du  16- 
gislateur;  elle  n’a  pas  d’âme  et  n’est  pas  sujette  aux  in- 
firmites  du  corps“. 

în  consecinţă  societăţile  comerciale  naţionale  engleze 
dobândesc  personalitate  din  momentul  în  care  Regis- 
trar-ul,  formându-şi  convingerea  că  condiţiunile  legei 
au  fost  îndeplinite,  prin  urmare,  este  o societate  seri- 

oasă,  dă  certificatul  de  incorporare  a societăţei,  adică 
ordonă  ca  societatea  să  fie  înregistrată  în  registrul  spe- 
cial pentru  societăţi.  Numai  certificatul  de  incorporare 
dat  de  Registrar,  dă  fiinţă  unei  societăţi  comerciale,  care 
din  momentul  acela  devine  personalitate  juridică,  con- 
stituie o adevărată  corporatiune. 

Până  la  1907,  societăţile  în  comandită  simplă  — 
partnerships  — n’aveau  personalitate  juridică,  spre 
deosebire  de  celelalte  societăţi  care  se  bucurau  de  per- 
sonalitate, cum  sunt  de  pildă  corporatiunile  sau  com- 
paniile. De  la  legea  din  Octombrie  1907  aceste  societăţi, 
partnerships,  se  bucură  şi  ele  de  personalitate. 

In  ceeaee  priveşte  recunoaşterea  personalitătei  şi  deci 
a existentei  societăţilor  străine  în  Anglia,  nu  este  for- 
mulat nimic  prin  texte  exprese  de  lege  pozitivă.  Dacă 
am  luă  ca  normă  dispoziţiunile  art.  35  din  legea  din 
Octombrie  1907,  asupra  societăţilor,  ar  reeşî  că  perso- 
nalitatea societăţilor  comerciale  străine  va  fi  recunos- 
cută numai  prin  simplu  fapt  că  s’au  îndeplinit  prescrip- 
tiunile  acestui  articol.  în  realitate  nu  este  aşa,  dispozi- 
ţiunile  formulate  de  art.  35,  sunt  referitoare  toate  la 
publicitatea  pe  care  trebue  să  o facă  societăţile  străine 
când  vin  să  opereze  pe  teritoriul  englez,  printr’un  centru 
permanent  de  afaceri,  aceasta  în  interesul  terţiilor  cu 
care  societatea  ar  intră  în  relatiuni  de  afaceri.  Nu  se 
zice  nimic  de  existenta  sau  neexistenta  societăţilor 
străine.  Nici  chiar  din  sancţiunea  articolului  citat  nu  pu- 
tem deduce  ceva  pentru  existenţa  soicetăţilor  comer- 
ciale străine,  fiindcă  neîndeplinirea  formalităţilor  de  pu- 
blicitate constă  într’o  amendă  şi  atâta  tot. 

Pentru  aceasta  deci  nu  trebue  să  ne  referim  la  texte 

de  lege,  ci  trebue  să  ne  aducem  aminte  că  în  Anglia  ca  şi 
în  Franţa  — astăzi  ca  şi  în  trecut  — ceeace  regulează 
existenţa  sau  neexistenţa  individualităţilor  juridice  stră- 
ine, societăţi  comerciale,  industriale,  sau  financiare  ori 
care  ar  fi  ele,  sunt  tratatele,  convenţiile  diplomatice. 

Aşa  dar  pentru  ca  să  ştim  dacă  în  Anglia  se  recu- 
noaşte ori  nu  personalitatea  societăţilor  comerciale 
străine,  trebue  să  cercetăm  mai  întâi  dacă  există  între 
ţara  de  origină  a societăţilor  în  cauză  şi  Anglia  vre-un 
tratat. 

Acesta  este  singurul  mijloc  şi  unicul  criteriu  pentru 
ca  să  ştim  care  va  fi  soarta  unei  societăţi  comerciale 
străine  în  Anglia. 

în  Belgia.  Nici  o discuţiune  posibilă,  legea  consa- 
crând regula,  discuţiunile  sunt  a fortiori  înlăturate.  Pen- 
tru recunoaşterea  personalitătei  societăţilor  naţionale 
belgiane  este  art.  2 din  legea  belgiană  din  18  Mai  1873 
asupra  societăţilor  comerciale,  modificată  prin  legea 
din  22  Mai  1886,  care  după  ce  recunoaşte  cinci  feluri 
de  societăţi  comerciale,  adaogă:  ,, fiecare  din  ele  consti- 
tue  o individualitate  juridică  distinctă  de  aceea  a aso- 
ciaţilor". Pentru  recunoaşterea  existenţei  personalitătei 
societăţilor  comerciale  străine  de  asemeni  situaţia  lor 
este  fixată  prin  articole  formale  128,  129  şi  130  din 
menţionata  lege.  Prin  urmare  nici  o dificultate  posibilă. 
Cu  certe  conditiuni  de  îndeplinit  pentru  dreptul  de  a 
funcţiona  pe  teritoriul  belgian,  dar  totuşi  recunoscută 
existenta  lor  internaţională. 

în  Italia.  Aceiaşi  situaţiune  ca  şi  în  Belgia. 

Există  texte  de  lege  pentru  recunoaşterea  personali- 
tătei juridice  a societăţilor  comerciale. 

Art.  87  cod.  com.  din  1 Ianuarie  1883,  după  ce  recu- 
noaşte patru  speţe  de  societăţi  comerciale,  în  aliniatul 
final  zice:  „societăţile  comerciale  eonstitue  faţă  de  cei 
de  al  treilea,  fiinţe  colective  distincte  de  persoana  aso- 
ciaţilor“. 

Prin  urmare  recunoaşterea  personalităţei  societăţilor 
comerciale  este  bine  definită.  Şi  dacă  există  însă  în  doc- 
trină şi  jurisprudenţă  discuţiuni,  toate  se  raportă  nu- 
mai asupra  înţelesului  termenilor  legei  — asupra  cu- 
vintelor — fiinţe  colective,  entităţi  colective,  dacă  prin 
aceste  cuvinte  a înţeles  sau  nu  legiuitorul  că  recunoaşte 
personalitatea  societăţilor  comerciale.  Discuţiuni  de 
pură  doctrină  şi  jurisprudenţă  fără  însemnătate. 

In  ceeace  priveşte  recunoaşterea  personalităţei  socie- 
tăţilor comerciale  străine  şi  funcţionarea  lor  în  regatul 
italian,  sunt  dispoziţiunile  art.  230,  231  şi  232  din  cod. 
com.  în  vigoare,  care  decid  că  societăţile  comerciale 
străine,  au  o existenţă  valabilă  din  moment  ce  ele  au 
fost  legal  constituite  în  ţara  lor  de  origină.  Şi  citatele 
articole  nu  fac  decât  să  reglementeze  chipul  funcţionărei 
lor  în  cuprinsul  teritoriului  italian  în  certe  circumstanţe. 

De  pildă,  din  art.  230  cod.  com.  italian  rezultă  că 
legiuitorul  recunoaşte  personalitatea  juridică  a societă- 
ţilor străine,  chiar  în  cazul  în  care  ele  voesc  să  întindă 
industria  sau  comerţul  lor  în  cuprinsul  teritoriului  ita- 
liei, numai  să  îndeplinească  condiţiunile  indicate  de  ali- 
niatul 2 al  acestui  articol.  Citez  într’adins  acest  articol, 
pentrucă  în  jurisprudenţă  intaliană  s’a  pus  întrebarea: 
dacă  se  poate  refuză  existenţa  unei  societăţi  străine  pe 
baza  unei  prezumpţii  de  fraudă  eventuală  la  dispozi- 
ţiunile legei?  Şi  s’a  răspuns,  că  legiuitorul  prin  art.  230 

a voit  să  evite  lucrul  acesta  bine  constatat,  ca  o socie- 
tate chemată  să  desfăşoare  activitatea  sa  în  Italia,  să 
poată  să  se  sustragă  dela  îndeplinirea  regulelor  rigu- 
roase ©dictate  de  legea  italiană,  constituind  un  sediu 
social  fictiv  în  străinătate,  din  acest  fapt  nu  rezultă  însă 
să  pe  baza  unei  posibilităţi  de  abuz  eventual  să  se  poată 
refuză  unei  societăţi  existenţa  personalităţei  sale  în  Italia 
şi  prin  urmare  să  se  refuze  dreptul  de  a exercită  activi- 
tatea sa.  Şi  e dreaptă  şi  firească  decizia  jurisprudenţei, 
căci  singură  posibilitatea  de  fraudă,  sau  de  abuz,  din 
partea  unei  societăţi  nu  constitue  un  motiv  suficient  pen- 
tru ca  să  se  refuze  a priori  existenţa  personalităţii  lor 
juridice. 

în  România.  Principiul  stabilit  în  dreptul  nostru,  este 
că  societăţile  dobândesc  personalitate  numai  printr’o 
lege.  Puterea  legiuitoare  deci  este  învestită  la  noi  cu 
dreptul  de  a creiâ  persoane  morale.  Numai  în  mod  ex- 
cepţional pentru  trebuinţele  comerţului  art.  78  din  c o- 
dul  de  comerţ  stabileşte  că  societăţile  comerciale  sunt 
persoane  morale  de  drept  din  moment  ce  au  satisfăcut 
toate  cerinţele  legei.  Codul  de  comerţ  în  art.  78  după 
ce  defineşte  şi  spune  câte  feluri  de  societăţi  comerciale 
recunoaşte,  exprimă  în  aliniatul  final:  ,, societăţile  sus 
arătate,  constitue  în  raportul  eu  cei  de  al  treilea,  o per- 
soană juridică  distinctă  de  aceia  a asociaţilor".  Prin  ur- 
mare societăţile  naţionale  nu  dobândesc  personalitate 
juridică  decât  după  ce  se  vor  fi  împlinit  condiţiunile 
edietate  de  lege  şi  vor  fi  obţinut  autorizarea  judecăto- 
rească, aceasta  în  raport  eu  terţiile  persoane.  Persona- 
litatea juridică  a societăţilor  în  raporturile  dintre  aso- 
ciaţiuni  apare  din  momentul  constituirei  lor,  din  mo- 

mentul  formărei  actului  social,  în  raporturile  însă  dintre 
societate  şi  terţi  societatea  apare  ea  fiinţă  juridică  nu- 
mai din  momentul  satisfacerei  condiţiunilor  legale. 

In  ceeace  priveşte  societăţile  comerciale  străine  re- 
cunoaşterea personalităţei  şi  prin  urmare  a existenţei 
lor  legale  este  fixată  de  texte  speciale  societăţilor  stră- 
ine, art.  23 7,  238 — 250  inclusiv  din  codul  de  comerţ. 
Regula  consacrată  şi  generalmente  admisă  este  aceasta: 
societăţile  comerciale  regulat  constituite  în  ţara  lor  de 
origină  se  vor  bucură  de  existenţa  legală  în  România  şi 
vor  putea  să  opereze,  bine  înţeles  dacă  satisfac  în  prea- 
labil certe  condiţiuni  prescrise  de  lege  pentru  anumite 
ipoteze  bine  determinate.. 

In  afară  de  aceasta,  în  principiu,  existenţa  interna- 
ţională a societăţilor  comerciale  este  recunoscută  de 
drept  în  România.  Şi  neîndeplinirea  formalităţilor  dre- 
scrise  de  legiuitor,  nu  va  atrage  după  sine  inexistenţa 
societăţilor  srtăine,  ci  numai  amendă  şi  pedeapsă  pen- 
tru persoanele  care  vor  lucra  în  numele  unor  atari  so- 
cietăţi. A treia  problema  : 

Cari  sunt  condiţiunile  recunoaştem  personalităţei  so- 
cietăţilor comerciale  străine  în  genere? 

Am  zis  că  personalitatea  societăţilor  comerciale  este 
recunoscută  pretutindeni  — în  mai  mare  sau  mai  mică 
măsură,  — dar  totuşi  recunoscută  existenţa  lor  interna- 
ţională. Şi  am  adăogat  — o condiţiune  primordială  — 
să  fie  constituite  în  ţara  unde  ele  capătă  fiinţă  juridică, 
conform  cu  legea  lor  naţională  şi  în  al  doilea  rând  când 
depăşesc  limitele  ţărei  lor  de  origină,  să  satisfacă  certe 
condiţiuni  impuse  de  legiuitorul  local. 

Dar  acum,  care  sunt  acele  condiţiuni,  fără  de  cari  re- 
cunoaşterea existenţei  lor  nu-i  posibilă  ? 

Sunt  multiple  şi  în  genere  variază  la  infinit,  urmând 
legile  ţărilor  lor  de  origină.  Acî  de  pildă  este  necesară 
şi  indispensabilă  autorizarea  guvernului,  dincolo  trebue 
o lege,  aiurea  este  suficientă  o existenţă  de  fapt,  pretu- 
tindeni însă  măsuri  speciale  de  publicitate  sunt  destinate 
a preveni  pe  cei  de  al  treilea,  care  ar  trată  cu  reprezen- 
tanţii unor  asemenea  societăţi  de  întinderea  şi  natura 
puterilor  şi  garanţiilor  lor.  Publicitatea  constitue  una 
din  condiţiunile  esenţiale  — aşi  putea  zice  unica,  — 
fiindcă  toate  celelalte  formalităţi  prevăzute  de  legiuitori 
pentru  recunoaşterea  existenţei  personalităţei  societăţi- 
lor comerciale  se  rezumă  la  publicitate.  Am  zis  că  este 
esenţială,  căci  publicitatea  constitue  principalul  mijloc 
prin  care  o societate  se  face  cunoscută  publicului,  lumei 
întregi. 

Mijloc  prin  care  societăţile  îşi  afirmă  existenţa  lor  ca 
fiinţe  distincte  de  aceia  a persoanelor  care  le  compun, 
fiinţe  înzestrate  ca  şi  indviizii  persoane  fizice  cu  drep- 
turi şi  obligaţiuni  de  valorificat.  Zic  că  societăţile  comer- 
ciale prin  ele  însăşi  — se  înţelege  societăţile  regulat 
constituite  după  legea  lor  naţională  — şi  independent 
de  persoana  asociaţilor,  se  manifestă  în  afară,  sunt  su- 
biecte distincte,  cu  drepturi  şi  datorii,  deşi  în  realitate 
şi  drept  vorbind,  o societate  este  tot  o ficţiune,  o ab- 
stracţiune. 

Căci  oricât  doctrina  dreptului  internaţional  a stabilit 
— ceeace  de  altfel  nu-i  în  nici  un  chip  contestat  — că 
fundamentul  juridic  al  personalităţei  cu  care  sunt  dotate 
societăţile  comerciale  nu  este  o ficţiune,  ci  o realitate, 

asociaţii  împrumutând  din  viata  lor,  pentru  ca  să  for- 
meze, să  întrupeze  o fiinţă  nou,  distinctă  de  fiinţa  lor 
— prin  urmare  o realitate  cu  viată  proprie  — formată 
din  viata  organismelor  vii,  asociaţii. 

Aceasta  este  necontestat  în  teorie,  dar  în  practica 
lucrurilor  şi  drept  vorbind,  după  aspectul  general,  ori- 
care ar  fi  explicaţia  conceptului  juridic  al  personalită- 
ţei,  societăţile  tot  ficţiuni  sunt,  tot  abstracţiuni,  formu- 
late şi  astfel  percepute  de  mintea  omenească. 

Singur  omul  este  cu  adevărat  subiect  de  drepturi  şi 
de  obligaţiuni,  fiindcă  este  o persoană  naturală,  orga- 
nism cu  viată  proprie.  Societăţile,  din  contră,  oricare 
ar  fi  ele,  nu  pot  avea  această  însuşire,  ele  sunt  pure 
abstracţiuni,  pe  care  numai  cu  mintea  le  putem  percepe. 
Ele  tin  existenta  şi  drepturile  lor  dela  lege.  Recunoaş- 
terea expresă  sau  tacită  a puterei  publice  este  indispen- 
sabilă la  constituirea  lor.  Aşa  însă  cum  sunt  ele,  ficţiuni, 
abstracţiuni,  printr’un  consens  general,  sunt  personifi- 
cate şi  înzestrate  cu  drepturi  şi  datorii.  Şi  ceeace  în 
adevăr  le  dă  posibilitatea  ca  să  se  manifeste  ca  atare, 
este  numai  publicitatea,  singurul  mijloc  prin  care  se  fac 
cunoscute  ca  fiinţe  capabile  de  a trăi  întocmai  ca  şi 
persoanele  naturale.  Publicitatea  le  consfinţeşte  exis- 
tenta în  fata  tuturor,  ea  le  exteriorizează.  Numai  în  ca- 
zul când  legiuitorii  găsesc  că  nu  este  suficientă  publi- 
citatea şi  mai  trebue  şi  o autorizare  din  partea  guver- 
nului, sau  chiar  o lege  pentru  recunoaşterea  personali- 
tătei  societăţilor  comerciale  străine,  guvernele,  în  a- 
ceastă  ipoteză,  au  dreptul  absolut  de  a nu  le  admite  sau 
a le  refuză  recunoaşterea. 

Dreptul  guvernelor  este  motivat  prin  interesul  celor 

de  al  treilea  ademeniţi  a intra  în  relaţiuni  de  afaceri  cu 
aceste  societăţi.  Căci  dispoziţiunile  prescrise  de  legiui- 
torii diferitelor  ţări  pentru  recunoaşterea  personalităţei 
şi  funeţionărei  societăţilor  străine  — deşi  diferite  — 
toate  pornesc  din  aceiaşi  preocupare,  ca  să  evite  sau 
să  prevină,  pe  cât  posibil,  erorile  în  care  publicul  ar 
putea  să  cadă,  fraudele  a căror  victimă  poate  să  fie.  Să 
se  asigure  deci  că  societatea  îndeplinind  acele  dispozi- 
ţiuni,  va  prezentă  mai  multe  garanţii  de  seriozitate  şi 
apoi  prin  publicaţiunile  ce  se  fac  la  fixarea  de  pildă  a 
unui  centru  permanent  de  afaceri  pe  teritoriul  străin 
şi  ulterior,  publicul  să  fie  pus  în  putinţă  de  a cunoaşte 
în  orice  moment  ce  se  petrece  în  societate. 

In  afară  de  aceasta,  — în  genere,  — toate  societăţile, 
pretutindeni,  sunt  constrânse  la  o îndoită  serie  de  for- 
malităţi : 

a)  Unele  referitoare  la  constituirea  lor  ; 

b)  Altele  impuse  în  interesul  terţilor  persoane. 

a)  Formalităţi  privitoare  la  constituirea  propriu  zisă 
a societăţilor , adică  acele  cari  trebue  să  determine  drep- 
turile asociaţilor  între  ei,  şi  organizarea  interioară  a so- 
cietăţilor, formează  ceeace  se  numeşte  statutul  sau  le- 
gea personală  a societăţilor,  şi  statutul  acesta  este  re- 
gulat şi  guvernat  exclusiv  de  legea  ţărei  străine  care  a 
prezidat  formarea  lor.  Prevalează  acî,  cu  alte  cuvinte, 
legea  statutului  personal. 

Căci  este  de  principiu  în  dreptul  internaţional  privat, 
că  atunci  când  o societate  străină  a fost  recunoscută, 
— fie  printr’o  lege,  fie  prin  satisfacerea  formalităţilor 
prescrise  de  legea  locului,  fie  în  virtutea  tratatelor  exis- 
tente între  statul  străin  şi  acela  pe  teritoriul  căruia  so- 

cietatea  face  operaţiunile  sale  — trebue  să  se  admită 
în  totdeauna  că  toate  chestiunile  relative  la  validitatea 
constituirei  societătei,  la  capacitatea  juridică  şi  rapor- 
turile dintre  societate  şi  asociaţi,  pe  deoparte,  şi  dintre 
asociaţi  între  ei,  pe  de  altă  parte,  depind  toate  de  sta- 
tutul personal  al  societătei  şi  de  legea  care  a guvernat 
constituirea  sa.  Din  această  cauză,  când  societăţile  ast- 
fel formate  voesc  să  opereze  în  străinătate,  tot  ceeace 
putem  să  le  pretindem  este  să  justifice  regulata  lor  con- 
stituire, adică  să  justifice  că  în  tara  lor  de  origină  au 
îndeplinit  toate  conditiunile  prevăzute  de  legea  naţională 
pentru  valabila  lor  existentă.  In  această  privinţă,  nici 
guvernele  şi  nici  legile  străine  n’au  dreptul  de  a impune 
vre-o  obligaţiune  în  orice  chip  şi  oricare  ar  fi  ea  refe- 
ritoare la  constituirea  lor. 

b)  Formalităţile  impuse  societăţilor  în  ţări  străine  în 
interesul  celor  de  al  treilea;  ele  variază  după  legislafiuni 
şi  pot  fi  cerute  tot  aşa  de  bine  străinilor  ca  şi  naţiona- 
lilor de  pildă,  formalitatea  publicatiunilor,  afişărilor  şi 
transcrierilor  în  registrul  de  societăţi  a actelor  sau  ex- 
tractelor după  actele  constitutive  sociale. 

Mai  mult,  în  privinţa  actelor  încheiate  de  societăţi, 
în  locul  unde  existenta  lor  a fost  recunoscută  şi  unde 
ele  funcţionează,  exercită  cu  un  cuvânt  activitatea  lor 
comercială,  este  de  regulă  în  dreptul  internaţional  că 
trebue  să  se  admită  ca  toate  raporturile  ce  rezultă  din 
aceste  acte,  depind  sau  sunt  guvernate  de  legea  teri- 
toriului pe  care  s’au  încheiat  — locus  regit  actum  — şi 
cărei  legi  trebue  să  se  conforme  societăţile,  oricare  ar 
fi  ele,  de  ex.  în  privinţa  încheierei  de  acte  de  achiziţie, 
de  posesie,  de  înstrăinare,  în  definitiv  orice  acte  pe  cari 

le-ar  săvârşi  societăţile  eu  terţile  persoane,  vor  fi  su- 
puse legei  teritoriale. 

In  rezumat,  se  aplică  societăţilor  comerciale  aceleaşi 
principii  de  drept  internaţional  privat,  ca  şi  persoane- 
lor fizice  : 

1.  Statutul  personal  — în  ceeace  priveşte  starea  şi 
capacitatea  lor  ; 

2.  Legea  teritorială,  pentru  dispoziţiunile  care  pri- 
vesc ordinea  publică  ; 

3.  Regula  locus  regit  actum,  pentru  actele  pe  care 
le  va  încheiâ. 

Presupunem  că  o societate  a fost  recunoscută  ea  atare 
în  tară  străină,  adică  fiinţă  dotată  cu  drepturi  şi  da- 
torii, că  toate  condiţiunile  cerute  de  legea  naţională  şi 
de  legea  străină  au  fost  împlinite;  a 4-a  problemă  spune: 

Care  va  fi  capacitatea  de  care  se  va  bucura  în  ţară 
străină  ? 

Cu  alte  cuvinte,  în  ce  măsură,  până  la  ce  proporţii 
poate  desfăşură  activitatea  sa  pe  teritoriul  străin?  Ce 
drepturi  poate  dobândi,  acele  ce  le  sunt  rezervate  de 
legea  lor  naţională,  sau  numai  cele  ce  li  se  deschide  de 
legea  străină  ? 

Ne  vom  referi  şi  pentru  determinarea  eapacităţei 
personalităţilor  juridice  străine,  societăţi  comerciale, 
totdeauna  tot  la  legea  lor  naţională,  la  statutul  lor  per- 
sonal, care,  întocmai  ca  şi  pentru  persoanele  fizice,  le 
însoţeşte  pretutindeni,  oriunde  se  vor  duce  în  activitatea 
lor  extrateritorială.  Căci  şi  aci  este  de  principiu  — prin- 
cipiu consacrat  nu  numai  de  jurisprudenţă  sau  doctrină, 
dar  chiar  de  legiuitorii  moderni,  în  texte  pozitive  şi 


88 


formale  — că  o societate  nu  va  fi  capabilă  în  ţară  străină 
decât  pentru  acele  acte  pe  care  le-ar  puteâ  săvârşi  în 
ţara  unde  a luat  fiinţă , sau  aceia  unde  are  sediul  prin- 
cipal. 

Foelix,  în  tratatul  său  de  drept  internaţional,  zice  : 
,, Persoanele  morale  străine  trebue  să  se  bucure  în  ţările 
străine  de  aceleaşi  drepturi  care  le  aparţin  în  ţările  unde 
au  sediul  sau  domiciliul  lor“. 

Ex.  art.  240  din  codul  nostru  comercial,  ca  de  altfel 
şi  celelalte  legislaţiuni  comerciale  străine,  exprimă  a- 
ceastă  regulă  în  chip  formal. 

Art.  240.  — „Nici  o societate  străină  nu  va  puteâ  face 
în  România  operaţiuni  la  care  nu  este  îndreptăţită  în 
tara  unde  îşi  are  sediul  principal". 

Nu  va  puteâ  face,  prin  urmare,  în  tară  străină,  decât 
acele  operaţiuni  la  care  este  îndrituită  prin  statutele 
sociale,  întocmite  conform  legei  sale  naţionale  şi  dela 
care  nu  se  poate  o societate  să  se  abată,  fără  să  nu  rişte 
inexistenţa  actelor  sale. 

Oricum  însă,  admiţând  că  o societate  respectă  legea 
sa,  adică  nu  trece  peste  limitele  drepturilor  concesionate 
de  legea  care  a prezidat  la  constituirea  sa  şi  nici  nu  de- 
păşeşte cadrul  întreprinderilor  în  vederea  cărora  s’a 
constituit,  o societate  astăzi  se  bucură  în  afară  de  ţara 
sa  de  origină  de  aceleaşi  drepturi  private , ca  şi  socie 
tăţile  naţionale , ca  şi  străinii  persoane  fizice. 

Se  înţelege,  că  nici  o regulă  fără  exceptiuni.  Fiindcă 
liber  este  fiecare  legiuitor  ca  să  restrângă  în  anumite 
limite  drepturile,  capacitatea  unor  asemenea  societăţi. 
Şi  restricţiunile  aduse  de  legiuitori  sunt  numeroase  şi 
de  ordine  diversă,  particulare  fiecărui  stat.  în  majori- 

tatea  cazurilor  provin  şi  se  justifică  pe  motive  de  ordine 
publică.  Aşa  sunt  restricţiuni  : 

a)  Care  se  aplică  deopotrivă  societăţilor  străine , ca 
şi  indivizilor  străini;  de  ex.  în  Franţa,  plata  cauţiune! 
judicatum  solvi,  prevăzută  de  art.  14  şi  15  cod.  civ.,  la 
noi  dispărută  dela  1900,  conform  convenţiei  dela  Haga 
din  1896. 

b)  Restricţiuni  care  se  aplică  tuturor  societăţilor , in- 
diferent dacă  sunt  naţionale  sau  străine,  sau  numai  unor 
anumite  categorii  de  societăţi  şi  cu  mai  mult  cuvânt  so- 
cietăţilor străine,  fiindcă  ele  n’au  nici  un  motiv  să  fie 
mai  favorizate  decât  societăţile  naţionale.  Aceste  res- 
tricţiuni se  referă  de  pildă  la  achiziţia  de  imobile  rurale, 
o restricţie  care  atinge  întru  câtva  principiul  statutului 
personal,  dar  care  există  aproape  în  toate  legislaţiile. 

S’a  socotit  de  legiuitorii  moderni  că  achiziţia  imobile- 
lor rurale  de  către  străini,  fie  persoane  fizice,  fie  şi  cu 
deosebire  de  societăţi,  pe  lângă  că  ar  mări  bunurile  de 
mână  moartă,  dar  pot  să  exercite  la  un  moment  dat  o 
influenţă  politică  sau  socială  contrară  intereselor  na- 
ţionale ale  unei  ţări  şi  prin  urmare  să  turbure  ordinea 
publică,  să  pericliteze  siguranţa  şi  existenţa  unui  stat. 
Şi  de  altfel  achiziţia  de  imobile  rurale  nu  face  parte,  nu 
este  în  legătură  cu  comerţul  internaţional,  aşa  că  n’au 
de  ce  să  se  plângă  străinii  din  acest  punct  de  vedere. 

In  România,  capacitatea  de  a dobândi  imobile  rurale 
este  refuzată  nu  numai  colectivităţilor  străine,  dar  chiar 
şi  străinilor  persoane  fizice  (art.  7,  alin.  5 din  Con- 
stituţie). 

c)  In  fine , sunt  restricţiuni  la  capacitatea  tuturor  so- 
cietăţilor străine , sau  numai  a unor  categorii  din  ele, 

care  se  aplică  numai  lor,  nu  şi  societăţilor  naţionale.  De 
pildă,  în  tarile  unde  există  încă  autorizaţia  guverna- 
mentală, legiuitorul  le  supune  pe  toate,  sau  numai  o 
parte  din  ele,  la  dobândirea  în  prealabil  a acestei  au- 
torizări. 

Cazul  de  asemeni  pentru  societăţile  cu  acţiuni  şi  so- 
cietăţi de  asigurare,  cari  sunt  supuse  în  diverse  ţări  la 
restrictiuni  numeroase  şi  speciale. 

Dar,  în  afară  de  toate  aceste  restrictiuni  proprii  şi 
legitime  oricărei  legislaţiuni,  regulele  formulate  de  drep- 
tul internaţional  şi  acceptate  pretutindeni  în  chip  fie  ex- 
pres prin  texte  formale  de  legi,  fie  tacit,  acolo  unde  nu 
sunt  încă  texte  de  legi,  sunt  acestea  : 

1.  Personalitatea  dobândită  de  societăţile  comerciale 
în  tura  lor  de  origină  este  valabilă  oriunde,  în  certe 
conditiuni,  dar  totuşi  valabilă. 

2.  Societăţile  comerciale  constituite  într’o  ţară,  pot 
să-şi  întindă  exploatarea  lor  în  orice  altă  ţară,  cu  anu- 
mite conditiuni  de  satisfăcut. 

3.  Societăţile  comerciale  constituite  într’o  ţară  străi- 
nă, nu  pot  exercita  într’altă  ţară  alte  drepturi  decât  a- 
celea  pe  cari  le-a  avut  în  vedere  în  momentul  consti- 
tuirei,  conform  legei  lor  naţionale. 

în  definitiv,  voi  conchide  în  privinţa  existentei  in- 
ternaţionale creiată  acestor  societăţi,  cu  formula  lui  Th. 
Theâte  : 

„Relevent  du  statut  personnel  de  la  societe  tout  ce 
qui  concerne  Ies  conditios  constitutives  d’existence,  ainsi 
que  le  fonctionnement  et  l’etendue  de  la  capacite  de  l’a- 
sociation.  Par  contre  celle-ci  doit  rester  soumise  â tou- 
tes  Ies  lois  de  statut  personnel  du  pays  ou  elle  opere“. 


PARTEA  II. 


CARE  ESTE  SITUAŢIUNEA  LEGALĂ  CREIATĂ 
SOCIETĂŢILOR  COMERCIALE  STRĂINE  ÎN 
FRANŢA,  ANGLIA,  GERMANIA,  BELGIA,  ITALIA  ŞI 

ROMÂNIA  ? 


Am  examinat  până  acum  naţionalitatea  societăţilor 
comerciale  şi  criteriul  pentru  determinarea  acestei  na- 
ţionalităţi, pentru  a răspunde  la  întrebarea:  când  o so- 
cietate se  zice  că  este  naţională  sau  străină. 

Am  examinat  de  asemeni  chestiunea  existenţei  inter- 
naţionale a societăţilor  comerciale  şi  am  expus  soluţiu- 
nile  admise  în  doctrină  şi  jurispru'denţă,  precum  şi  de 
legiuitorii  moderni,  pentru  recunoaşterea  acestei  exis- 
tenţe. 

M’am  mărginit  să  expun  în  partea  întâia  a acestui 
studiu  numai  principiile  generale  formulate  de  doctrina 
şi  jurisprudenţa  dreptului  internaţional  privat,  cum  şi 
doctrina  şi  jurisprudenţa  dreptului  comercial. 

In  partea  a doua,  voiu  cercetă  în  amănunt  — fără  a 
intră  însă  în  prea  multe  detalii  — regimul  legal  con- 

sacrat  de  legiuitorii  moderni,  în  tarile  cu  legislaţiuni  re- 
vizuite şi  în  tarile  în  care  nu  sunt  încă  texte  de  lege  spe- 
ciale, pentru  fixarea  situatiunei  societăţilor  comerciale 
străine,  adică  în  ţările  în  care  mai  perzistă  încă  uri 
vechiu  regim,  construit  mai  mult  de  jurisprudentă  şi 
cutume. 

Voiu  cercetă,  cu  alte  cuvinte,  întrucât  legiuitorii  şi  ju- 
risprudenta,  acolo  unde  legiuitorul  a lipsit,  ţinând  sea- 
ma de  desvoltarea  prodigioasă  a comerţului  interna- 
ţional din  jumătatea  a doua  a secolului  al  XlX-lea,  cu 
deosebire  prin  acţiunea  puternică  a societăţilor  comer- 
ciale, cum  şi  de  principiile  de  drept  internaţional,  au 
putut  să  concilieze  interesele  lor  naţionale,  cu  cerinţele 
comerţului  mondial  şi  principiile  generale  de  drept. 

Voiu  începe,  fireşte,  cu  expunerea  situaţiunei  legale, 
creiată  societăţilor  comerciale  străine  în  Franţa,  fiindcă 
aci,  pentru  prima  oară,  s’a  ivit  problema  existenţei  in- 
ternaţionale a societăţilor  comerciale,  forţată  de  rela- 
ţiunile  comerciale  cu  Belgia,  pe  de  o parte,  iar  pe  de  altă 
parte  pentru  că  soluţiunile  emise  de  doctrina  şi  juris- 
prudenţa  franco-belgiană  şi  consacrate  apoi  prin  texte 
de  legi,  au  servit  ca  normă  de  orientare  diferiţilor  le- 
giuitori, când  şi  în  ţările  lor  s’a  ivit  această  problemă. 

FRANŢA 


Situaţiimea  anterioară  legei  din  1857. 

Problema  condiţiunei  legale  a societăţilor  comerciale 
străine  în  alte  ţări  decât  ţara  lor  de  origină  — fiind  năs- 
cută, am  zis,  din  raporturile  comerciale  în  care  se  gă- 
seau în  prima  jumătate  a secolului  al  XlX-lea  Franţa 
şi  Belgia,  — cred  necesar  să  expun  în  chip  rezumat  îm- 
prejurările în  care  s’a  ivit  chestiunea  aceasta  şi  soluţiu- 
nea  ce  i s’a  dat. 

în  ceeace  priveşte  societăţile  de  persoane,  adică  so- 
cietăţile în  nume  colectiv  şi  comandită  simplă,  doctrina 
şi  jurisprudenţa  franceză,  conform  principiilor  de  drept 
internaţional,  le-a  recunoscut  totdeauna  dreptul  să  facă 
operaţiuni  de  comerţ  pe  teritoriul  francez  şi  să  stea  în 
justiţie  în  Franţa,  eu  o singură  condiţie,  ca  ele  să  justi- 
fice când  vin  să  desvolte  activitatea  lor  în  cuprinsul 
Franţei,  cum  că  se  bucură  de  existenţă  legală  în  ţara  lor 
•de  origină,  să  probeze  cu  alte  cuvinte  că  au  satisfăcut 
în  ţara  lor  condiţiunile  impuse  de  legea  naţională. 

Soluţiunea  doctrinei  şi  jurisprudenţei  am  zis  că  este 
conformă  cu  principiul  de  drept  internaţional  privat, 
după  care  regulele  relative  la  starea  şi  capacitatea  per- 
soanelor le  întovărăşesc  pretutindeni,  chiar  în  ţări  străi- 
ne. Nici  o ezitare  în  jurisprudenţă  şi  nici  o dificultate  în 
această  privinţă.  Dificultatea  cea  mare  a fost  însă  pen- 
tru societăţile  anonime.  După  textul  art.  37  din  codul 
de  comerţ  francez  din  1808,  text  adoptat  şi  de  legiuito- 
rul nostru  din  1840,  societăţile  anonime,  chiar  naţio- 

nale,  nu  puteau  să  aibă  existentă  legală  în  Franţa,  de- 
cât dacă  obţineau  în  prealabil  autorizarea  guvernului. 

Art.  37  cod.  francez:  ,,La  societe  anonyme  ne  peut 
exister  qu’avec  l’autorisation  du  roi  et  avec  son  appro- 
bation  pour  l’acte  que  la  constitue“. 

Şi  autorizarea  aceasta  cerută  pentru  societăţile  ano- 
nime franceze,  se  justifică  prin  raţiunea  că  societăţile 
anonime  nu  oferă  altă  siguranţă  decât  un  capital  ade- 
sea ori  imaginar,  rău  garantat,  sau  insuficient  garantat 
şi  deci  este  necesar  de  a feri  pe  acţionari  şi  creditorii  lor 
contra  surprizelor  ruinătoare,  printr’o  cercetare  preala- 
bilă a statutelor  societătei  şi  printr’o  investigaţie  admi- 
nistrativă. Şi  atunci  când  se  prezintă  chestiunea  unei 
societăţi  străine,  se  punea  întrebarea:  Este  posibil  ca  o 
societate  străină  să  opereze  în  Franţa  şi  să  aibă  accesul 
justiţiei  franceze,  fără  nici  o autorizare,  când  societă- 
ţile franceze  din  aceiaşi  categorie,  nu  pot  face  acest  lu- 
cru decât  numai  dacă  dobândesc  autorizarea  guver- 
nului ? 

Şi  răspunsul  firesc  eră  că  conform  dispozitiuniior  tex- 
tului art.  37,  dispozitiuni  de  politie  preventivă  socotite 
utile  pentru  societăţile  anonime  franceze,  se  aplică  şi  se 
socotesc  şi  mai  utile,  mai  corespunzătoare  scopului,  când 
eră  vorba  de  societăţile  străine  care  ar  veni  să  opereze 
în  Franţa. 

Deci,  pe  baza  art.  37,  societăţile  străine  nu  puteau 
operă  în  Franţa.  Şi  cu  toate  că  erau  spirite  liberale  în 
doctrina  franceză,  care  admiteau  existenţa  personalită- 
tei  societăţilor  străine,  Consiliul  de  Stat  francez,  ori  de 
câte  ori  se  prezentă  chestiunea  unei  societăţi  străine,  le 
refuză  cu  îndârjire  recunoaşterea,  pe  motiv,  de  altfel 

natural,  că  întrucât  legiuitorul  francez  găseşte  absolut 
necesară  autorizarea  guvernamentală,  pentru  societăţile 
anonime  franceze,  fără  de  care  nu  pot  există,  nu  se  poate 
admite  ca  o societate  străină  să  fie  mai  favorizată. 
Aceasta  eră  dispoziţiunea  rigidă  ce  se  aplică  societăţi- 
lor străine,  în  baza  art.  .37  cod.  corn.  Instanţele  fran- 
ceze — ,,plus  genereusse  que  oorrecte“,  după  cum  se 
exprimă  Bertrand,  raportorul  legei  din  1857  — lăsând 
la  o parte  caracterul  de  ordine  publică  din  art.  37,  nu 
vedeau  în  el  decât  o simplă  chestiune  de  statut  perso- 
nal, care  se  rezolvă  conform  legei  naţionale  a socie ţâ- 
ţei interesate. 

Instanţele  franceze,  în  consecinţă,  decideau  că  art. 
15  din  codul  civil  va  fi  suficient  pentru  ea  să  determine 
competinţa  lor,  şi  dacă  societăţile  străine  justificau  exis- 
tenţa lor  legală,  conform  legilor  ţărilor  lor  de  origină, 
ele  erau  admise,  fără  să  fie  nevoie  de  nici  o autorizare 
din  partea  guvernului  francez,  să  exercite  drepturile  lor 
şi  să  stea  în  justiţie.  Iată  dar  două  soluţiuni  pentru  so- 
cietăţile străine  în  dreptul  francez  diametral  opuse,  una 
rigidă  şi  intolerabilă,  edictată  de  art.  37  cod.  corn.,  şi 
alta  foarte  liberală,  formulată  de  jurisprudenţă.  Solu- 
ţiunea  jurisprudenţei  franceze  aşa  de  favorabilă  socie- 
tăţilor străine,  fusese  adoptată  şi  de  Curtea  de  Casaţie 
belgiană,  în  şedinţa  dela  22  Iulie  1847,  ca  corespunzând 
mai  bine  intereselor  comerciale,  raporturilor  comer- 
ciale mereu  crescânde  dintre  Franţa  şi  Belgia.  După  2 
ani  însă,  jurisprudenţă  belgiană  revine,  şi  mai  întâi  în 
şedinţa  dela  8 Fevruarie  1849  şi  mai  apoi  Ia  30  Ianua- 
rie 1851,  repudiază  sistemul  jurisprudenţei  franceze  pe 
care  îl  admisese  mai  înainte,  şi  conchide  în  sensul  că  în- 


trucât  societăţile  belgiene  sunt  tratate  după  textul  art. 
37  cod.  corn.  francez  din  1808,  şi  nu  după  soluţiunea 
doctrinei  şi  jurisprudenţei,  şi  deci  societăţile  belgiene 
nu  pot  operă  în  Franţa,  fiind  lipsite  de  autorizarea  gu- 
vernamentală, şi  societăţile  franceze  să  nu  poată  des- 
voltâ  activitatea  lor  şi  să  stea  în  justiţie  în  Belgia  fără 
autorizarea  Regelui;  că  întrucât  societăţile  anonime 
străine  nu  sunt  decât  aglomerări  de  capitaluri,  în  care 
nici  o persoană  nu  este  direct  şi  personal  obligată,  ele 
nu  sunt  decât  creiaţiuni  de  pur  drept  civil,  fiinţe  fictive, 
necunoscute  în  dreptul  ginţilor,  şi  care  scapă  aplicărei 
principiilor  dreptului  internaţional;  că  asemenea  fiinţe 
creiate  exclusiv  de  o lege  străină,  nu  există  decât  prin 
efectul  acelei  legi  şi  ele  încetează  fireşte  ocolo  unde  ex- 
piră puterea  acelei  legi. 

Acasta  eră  situaţiunea  critică,  creiată  societăţilor  a- 
nonime  străine  în  Franţa  şi  în  Belgia  înainte  de  anul 
1854.  Cu  măsura  cu  care  măsură  deci,  legiuitorul  fran- 
cez societăţile  anonime  belgiene,  eu  aceiaşi  măsură  erau 
tratate  şi  societăţile  franceze,  o situaţiune  dăunătoare 
intereselor  ambelor  ţări,  şi  de.  natură  a nu  se  mai  pu- 
tea prelungi. 

Şi  protestele  supuşilor  acestor  două  ţări,  au  determi- 
nat guvernele  respective,  ca  fie  pe  cale  de  tratate,  fie 
pe  cale  legislativă,  să  rezolve  chestiunea  aceasta.  In  a- 
devăr,  în  Convenţia  anexată  tratatului  de  comerţ  inter- 
venit la  27  Fevruarie  1854,  între  Franţa  şi  Belgia,  fie- 
care din  ele  se  obligă  să  pună  capăt  acestor  dificultăţi. 

Belgia  şi-a  îndeplinit  promisiunea  sa,  prin  legea  din 
14  Martie  1855,  care  recunoaşte  societăţilor  anonime 

franceze  dreptul  de  a exercita  activitatea  lor  şi  să  stea 
în  justiţie  în  Belgia,  însă  cu  condiţia  reciprocităţei. 

Legea  belgiană  din  14  Martie  1855,  art.  1,  zice  : 

,, Societăţile  anonime  şi  alte  asociaţiuni  comerciale,  in- 
dustriale şi  financiare,  care  sunt  supuse  autorizărei  gu- 
vernului francez  şi  care  au  obţinut-o,  vor  putea  exer- 
cita toate  drepturile  lor  şi  să  stea  în  justiţie  în  Belgia, 
conformându-se  legilor  Regatului;  tot  de  odată  socie^ 
tăţile  sau  asociaţiunile  de  aceiaşi  natură,  legalmente  sta- 
bilite în  Belgia,  se  vor  bucură  de  aceleaşi  drepturi  în 
Franţa44. 

Jurisprudenţa  franceză  îngăduitoare  mai  înainte,  se 
arată  acum  şi  mai  bine  voitoare  societăţilor  belgiene. 
Dar  aceasta  nu  eră  socotit  ca  suficient  de  jurisprudenţa 
belgiană.  Şi  nemulţumită,  deşi  intervenise  legea  din 
1855,  care  fixă  drepturile  societăţilor  anonime  franceze 
în  Belgia,  jurisprudenţa  belgiană  refuză  să  le  recu- 
noască acest  drept,  zicând  şi  cu  drept  cuvânt,  că  reci- 
procitatea de  care  este  vorba  în  Protocolul  tratatului 
comercial  din  1854,  se  stabileşte  pe  cale  legislativă,  nu 
pe  cale  de  jurisprudenţă,  care  supusă  unei  continui  va- 
riaţiuni  poate  da  loc  la  o nesiguranţă  permanentă  şi  su- 
părătoare în  relaţiunile  de  afaceri. 

Şi  atunci  guvernul  francez,  silit  la  rândul  său  de  pro- 
prii săi  supuşi  dă  legea  din  30  Mai  1857,  menită  să  tae 
orice  controversă  posibilă,  să  pună  capăt  tuturor  ne- 
mulţumirilor şi  dificultăţilor  de  care  am  vorbit.  Şi  le- 
giuitorul ca  să  liniştească  spiritele  din  Belgia,  consacră 
în  întregime  ârt.  1 intereselor  belgiene. 

Art.  1 . — - ,, Societăţile  anonime  şi  alte  societăţi  co- 
merciale, industriale  sau  financiare,  care  sunt  supuse 


7 


98 


autorizărei  guvernului  belgian,  şi  care  au  obţinut  ase- 
menea autorizare,  pot  exercita  toate  drepturile  lor  şi 
pot  sta  în  justiţie  în  Franţa,  conformându-se  legilor  Im- 
periului". 

Art.  2.  — „Un  Decret  Imperial,  dat  de  Consiliul  de 
Stat,  poate  aplica  beneficiul  art.  1 tuturor  celorlalte 
state". 

Se  fixează  cu  chipul  acesta,  în  text  pozitiv  de  lege, 
soarta  societăţilor  comerciale  străine  în  genere  şi  a so- 
cietăţilor anonime  în  special,  lege  care  guvernează  şi 
astăzi  societăţile  străine  care  vin  să  facă  acte  de  comerţ, 
să  funcţioneze  cu  alte  cuvinte  în  cuprinsul  Franţei. 

Regimul  legei  din  30  Mai  1857. 

a)  Operaţiuni  accidentale. 

Dreptul  societăţilor  străine  de  a face  operaţiuni  acci- 
dentale pe  teritoriul  francez  şi  de  a stă  în  justiţie  pentru 
conflictele  ce  s’ar  ivî  cu  ocazia  încheierei  unor  atari  ope- 
raţiuni de  comerţ,  în  principiu  nu  este  nici  o greutate, 
conform  principiilor  generale  ale  dreptului  internaţio- 
nal, societăţile  comerciale  străine  vor  putea  să  opereze 
în  chip  valabil  şi  vor  puteâ  stă  în  faţa  instanţelor  fran- 
ceze pentru  acele  operaţiuni.  Se  aplică  societăţilor  co- 
merciale străine,  regimul  consacrat  străinilor  persoane 
fizice  se  înţelege  cu  particularităţile  proprii  legislaţiunei 
franceze. 

De  pildă:  în  materie  civilă  după  art.  1 1.  cod.  civ.  fran- 
cez, un  străin  nu  se  poate  bucură  de  plenitudinea  drep- 
turilor acordate  unui  francez.  în  materie  comercială 
însă,  un  străin  se  bucură  de  avantagiile  legei  franceze 

întocmai  ca  şi  un  francez,  cu  restricţiunea  dreptului  pen- 
tru guvernul  francez  de  a-1  expulza,  când  îl  găseşte  pe- 
riculos existentei  şi  siguranţei  publice.  Iar  particulari- 
tăţile legei  franceze  aplicabile  deopotrivă  străinilor  per- 
soane fizice,  cum  şi  societăţilor  străine  pentru  dreptul  de 
a stă  în  justiţie  în  cazul  conflictelor  posibile  ce  ar  naşte 
cu  ocazia  operaţiunilor  întâmplătoare  încheiate  în 
Franţa  sunt  acestea  : 

1.  Să  depună  cauţiunea  judicatum  solvi  când  societă- 
ţile sau  străinii  nu  posedă  bunuri  în  Franţa. 

Cauţiune  temperată  de  legea  din  5 Martie  1895  şi  de 
Convenţia  dela  Flaga  din  1896. 

2.  Conform  art.  14  cod.  civ.  francez,  în  caz  de  con- 
flict între  un  străin  persoană  fizică,  sau  morală  şi  între 
un  francez,  francezul  va  fi  dispensat,  când  este  recla- 
mant să  se  ducă  la  domiciliul  pârâtului  străin,  deci  are 
dreptul  de  a chemă  pe  pârâtul  străin  în  justiţie  în 
Franţa,  cu  toate  că  străinul  persoană  fizică  sau  morală 
nu  locueşte  acolo. 

3.  Conform  art.  15  cod.  civ.  francez,  francezul  va  fi 
chemat  în  judecata  tribunalelor  franceze  de  către  străini 
chiar  pentru  obligaţiunile  contractate  în  străinătate. 
Particularităţile  acestea  ale  legei  franceze,  sau  mai  bine 
zis  derogările  acestea  dela  regula  competentei  rationae 
personae  generalmente  admisă,  arată  un  spirit  de  neîn- 
credere în  justiţia  celorlalte  ţări.  Aşa  fiind  însă  legea, 
trebue  respectată  ca  atare.  In  privinţa  însă  a constituirei 
societăţilor  se  va  observă  fără  discuţie  regula  locus 
regit  actum. 

b)  Societăţile  de  persoane. 

Am  spus.  ori  de  câte  ori  s’a  prezentat  ocazia,  ca  ele 
din  moment  ce  au  dobândit  fiinţă  legală  în  ţara  lor  de 
origină,  au  fost  asimilate  totdeauna  în  extenziunea  lor 
extrateritorială,  rară  dar  totuşi  posibilă,  persoanelor 
fizice  şi  deci  s’au  bucurat  în  tot  timpul  de  drepturile 
acordate  acestor  din  urmă  persoane. 

Prin  urmare  ele  având  o situaţiune  excepţională  în 
dreptul  internaţional,  nu  socotesc  necesar  să  mai  stărui 
în  amănunte  şi  să  repet  ce  am  spus  de  atâtea  ori. 

c)  Comanditele  pe  acţiuni. 

Regula  admisă  pentru  societăţile  de  persoane  poate 
"fi  aplicată  şi  comanditelor  pe  acţiuni  ? 

Când  s’a  confecţionat  legea  din  30  Mai  1857  în  îm- 
prejurările cunoscute,  acest  fel  de  societăţi  nu  erau  su- 
puse la  nici  o autorizare  guvernamentală  nici  în  Belgia 
şi  nici  în  Franţa,  pe  când  din  contră,  în  alte  ţări  ele 
trebuiau  înainte  de  constituire  să  obţină  această  auto- 
rizare. Aşa  că  pentru  a se  răspunde  la  chestiunea  pusă, 
trebue  să  se  facă  o distincţie  şi  anume:  Dacă  societatea 
în  comandită  pe  acţiuni  aparţine  unei  ţări  unde  pentru 
constituirea  şi  funcţionarea  lor  este  necesară  o autori- 
zare a guvernului,  sau  din  contră,  societatea  provine 
dintr’o  ţară  unde  nu  este  cerută  pentru  existenţa  sa  va- 
labilă o atare  autorizare. 

în  primul  caz,  se  aplică  fără  distincţie  regula  emisă 
de  legea  din  1857,  adică  pentru  funcţionarea  unei  ase- 
meni societăţi  este  necesar  să  fi  intervenit  între  Franţa 
şi  ţara  de  origină  a societăţei  o autorizare  generală, 

într’unul  din  cele  3 tipuri,  de  autorizări  cunoscute.  Fără 
această  autorizare  societăţile  sus  zise,  nu  vor  putea  fi 
^primite  să-şi  desfăşoare  activitatea  lor  în  Franţa. 

Pentru  cazul  cel  de  al  doilea,  se  prezintă  oarecare 
dificultăţi,  şi  s’au  emis  mai  multe  păreri. 

O primă  părere  susţinută  de  Buchere,  Pont , Lyon 
Caen,  Renault , Vavasseur  şi  alţii,  crede  că  pe  baza  art. 
1 din  legea  din  1857,  societăţile  în  comandită  pe  acţiuni 
constituite  în  ţări  unde  autorizarea  prealabilă  nu  este 
cerută,  pot  ea  şi  societăţile  de  persoane  să  exercite  drep- 
turile lor  în  Franţa  şi  să  stea  în  justiţie,  fără  să  aibă 
nevoie  de  nici  o autorizare,  de  nici  un  Decret  aşa  pre- 
cum prevede  art.  2 din  legea  din  1857.  Este  suficient 
zice  această  opinie  ca  societăţile  în  comandită  pe  acţiuni 
să  fie  întocmite  conform  legilor  lor  naţionale,  pe  motiv 
că  aceste  societăţi  nu  sunt  nici  anonime  nici  asociaţiuni 
supuse  autorizărei  prealabile  cum  cere  art.  1. 

O a doua  părere  susţinută  de  Weiss  şi  Thaller,  se  ex- 
primă în  sensul  acesta  ,,les  preseriptions  legales  rela- 
tiv es  â la  commandite  sont  congues  dans  un  intăret  de 
police  et  de  surete  publique:  a ce  titre,  elles  gouvernent 
etrangers  et  frangais,  et  Ies  comandites  belges  ne  sau- 
rient  y echaper.  Tant  que  ces  commandites  se  borneront 
â suivre  la  loi  de  leur  pays  sans  se  conformer  â la  notre, 
l’acces  de  nos  tribunaux  leur  sera  interdit“. 

Cu  alte  cuvinte,  comanditele  pe  acţiuni  constituite  în 
ţară  străină  fără  autorizare  prealabilă,  neintrând  în 
sfera  de  acţiune  a legei  din  1857,  nu  trebuie  să  li  se  per- 
mită să  exercite  drepturile  lor  în  Franţa  şi  le  este  in- 
terzis şi  accesul  justiţiei.  Dacă  opiniile  emise,  în  privinţa 
societăţilor  pe  acţiuni,  cu  distincţiunile  lor,  şi-ar  fi  avut 


rostul  lor  în  epoca  confectionărei  legei  din  1857,  când 
în  Franţa  şi  aproape  în  toate  ţările  există  autorizarea 
administrativă  pentru  constituirea  unor  anumite  socie- 
tăţi, care  variâ  după  ţări,  nu  şi-a  avut  rostul  mai  târziu 
şi  cu  atât  mai  puţin  azi,  nu  corespund  cu  interesele  tim- 
pului nostru. 

Evoluţiunea  din  ce  în  ce  mai  pronunţată,  în  sensul 
unei  mai  mari  libertăţi  la  întocmirea  societăţilor  de  ca- 
pitaluri, a făcut  ca  puţin  timp  după  legea  din  1857  chiar 
în  Franţa  să  vie  legea  din  24  Iulie  1867,  să  facă  să  dis- 
pară autorizarea  administrativă,  care  se  dovedise  ca 
inutilă  şi  străgănitoare  pentru  constituirea  societăţilor 
de  capitaluri  menite  să  aducă  aşa  de  mari  servicii  co- 
merţului mondial.  Şi  treptat  — cu  nouile  codificări  — 
în  ţările  care  adoptaseră  şi  ele  după  sistemul  francez 
autorizarea  guvernamentală  a dispărut  urma  aces- 
tei tutele  administrative.  Aşa  că  azi,  în  Franţa,  regimul 
legal  al  societăţilor  în  comandită  cu  acţiuni,  stabilit  de 
jurisprudenţă,  este  în  rezumat  acesta:  că  aceste  socie- 
tăţi pot  în  principiu  să  exercite  drepturile  lor  şi  să  stea 
în  justiţie,  în  Franţa,  cu  acelaşi  titlu  ca  şi  societăţile  de 
persoane.  Bertrand,  în  raportul  său  către  corpurile  le- 
giuitoare din  1857,  zice:  ,,La  loi  laisse  en  dehors  de 
sanctions  Ies  societes  collectives,  en  comandite  ou  au- 
tres,  representee  par  un,  ou  plusieurs  directeurs,  ge- 
rants  ou  actionnaires  responsables  dont  elles  portent 
le  nom“,  etc. 

d)  Societăţile  anonime  străine  in  Franţa. 

In  ce  condiţiuni  poate  o societate  anonimă  străină 
să-şi  fixeze  pe  teritoriul  francez  un  centru  permanent 
de  afaceri  ? 

Un  lucru  absolut  cert  şi  definitiv  fixat;  pretutindeni, 
o societate  are  naţionalitatea  locului  principalului  său 
stabiliment.  Aşa  că  dacă  o societate  străină  înţelege  să 
stabilească  în  Franţa  nu  un  sediu  de  operaţiuni  oarecare, 
o sucursală  sau  o reprezentanţă,  ei  însăşi  centrul  de 
operaţiuni,  care  corespunde  cu  sediul  său  social,  în  a- 
cest  caz  această  societate  încetează  de  a mai  fi  străină, 
şi  dobândind  naţionalitatea  locului  sediului  său  social, 
principalul  stabiliment,  devine  naţională  franceză,  aşâ 
că  atunci  nu  va  mai  fi  vorba  de  o societate  străină,  ci 
de  o societate  naţională,  deşi  această  societate  a luat 
fiinţă  în  ţară  străină,  pe  baza  unei  legi  străine  şi  mem- 
brii, acţionarii  săi,  titlurile  sale,  sunt  în  mâna  unor  por- 
tori  străni. 

Chestiunea  care  ne  priveşte  este  aceea  de  a ştî  dacă 
societatea  străină  cu  principalul  său  sediu  în  ţară  străi- 
nă, vine  să  facă  operaţiuni  comerciale  în  chip  perma- 
nent în  cuprinsul  teritoriului  francez,  fixând  acî  o su- 
cursală sau  reprezentanţă,  dacă  îi  este  permis  şi  dacă 
da,  cu  ce  condiţiuni  ? 

Chestiunea  aceasta  a societăţilor  anonime  străine  în 
Franţa  este  mai  delicată.  Bine  precizată  de  legiuitorul 
francez  din  1857,  satisfăcând  poate  cerinţele  comerţu- 
lui din  acea  vreme,  este  ea  însă  astăzi  cu  totul  insufi- 
cientă şi  legile  şi  decretele  intervenite  între  Franţa  şi 

celelalte  ţări  nu  fac  decât  să  complice  unele  situaţiuni 
şi  să  ne  prezinte  un  sistem  de  dificultăţi. 

Proiecte  au  fost,  şi  legi,  supuse  corpurilor  legiuitoare 
franceze,  s’a  dat  însă  totdeauna  cu  jumătate  măsură, 
nu  este  un  regim  unitar,  care  să  guverneze  societăţile 
străine  şi  în  special  pe  cele  anonime  după  o anumită 
normă,  una  şi  aceeaşi  pentru  toate  societăţile  străine, 
ori  de  unde  ar  veni  ele. 

Legea  franceză  din  30  Maiu  1857,  dată  în  împreju- 
rările cunoscute  şi  care  guvernează  şi  azi  societăţile  co- 
merciale străine  în  genere  şi  societăţile  anonime  în  spe- 
cial, care  vin  să  exercite  activitatea  lor  în  chip  continuu 
pe  teritoriul  francez,  în  at.  1,  consacrat  intereselor  bel- 
giene, zice:  „Societăţile  anonime  şi  alte  asociaţiuni  co- 
merciale, etc vor  putea  să  exercite  toate  dreptu- 

rile lor , etc....  în  Franţa,  conform  însă  legilor  Impe- 
riului". 

Iar  în  art.  2 zice:  ,,Un  Decret  Imperial,  dat  în  Consi- 
liul de  Stat,  poate  aplică  beneficiul  art.  1 tuturor  celor- 
lalte State". 

Mai  înainte  de  a examinâ  drepturile  ce  aparţin  socie- 
tăţilor străine  conform  acestei  legi,  câteva  observaţiuni 
de  făcut. 

Art.  1 răspunde  numai  condiţiunei  reciprocităţei  ce- 
rute de  legea  belgiană,  iar  art.  2 întinde  beneficiul  art. 
1,  societăţilor  străine  din  alte  ţări  decât  Belgia,  fără  a 
cere  legea  franceză  în  acest  articol  2 ca  absolut  nece- 
sar, reciprocitatea,  cum  face  legea  belgiană  în  artico- 
lul său  2. 

Guvernul  francez  rămâne  deci  liber  să  ceară  sau  nu 
reciprocitatea,  după  împrejurări.  Şi  raportorul  legei  din 

1857,  Bertrand,  zice:  ,,Le  gouvernement  saura  mainte- 
nir  avec  fermite  le  principe  de  la  reciprocite  toutes  Ies 
fois  qu’il  le  reconnaîtra  necessaire  â Finteret  du  pays; 
ii  l’abandonera  au  contraire  s’il  devient  utile  d'aecorder 
le  droit  de  s’etablir  et  d’ester  en  justice  â des  societes 
anonymes  autorisees  par  des  gouvernements  avec  Ies 
quels  un  trăite  de  reciprocite  ne  serait  pas  immediate- 
ment  possible,  lorsque  Ies  propositions  de  ces  societes 
ou  leur  genre  de  commerce  seraient  de  nature  â pro- 
curer  â la  France  des  produits  qui  lui  seraient  neces- 
^aires,  ou  des  transactions  avantageuses“. 

Art.  2,  am  zis,  că  acordă  drepturi  societăţilor  comer- 
ciale străine  de  a funcţiona  în  Franţa,  adică  întinde  be- 
neficiul art.  1 tuturor  ţărilor  cu  o singură  condiţie,  să 
intervie  în  prealabil  un  Decret  între  Franţa  şi  ţara  res- 
pectivă. Art.  2 exprimă  Decret  dat  în  Consiliul  de  Stat, 
aceasta  nu  înseamnă  însă  că  societăţile  străine  pot 
funcţiona  numai  pe  bază  de  Decret,  ci  mai  exact  se  în- 
ţelege o autorizare  guvernamentală,  care  se  poate  ma- 
nifestă — am  mai  spus  lucrul  acesta  — în  trei  chipuri, 
şi  anume:  a)  PrintFo  lege,  de  pildă  cazul  cu  Belgia;  b) 
Printr’un  Tratat  Diplomatic,  cazul  Angliei  şi  Germa- 
niei, etc.  c)  Printr'un  Decret  prezidenţial,  dat  în  Con- 
siliul, de  Stat,  de  pildă  Decretul  pentru  România  din  17 
Decembrie  1908, 

Chipul  însă  cel  mai  frecuent  de  autorizare  guverna- 
mentală se  face  printr’un  Decret.  Când  se  încheie  un 
asemenea  Decret,  nu  se  are  în  vedere  felul  unei  socie- 
tăţi, adică  tipul  cutare  sau  cutare  de  societate  într’o 
ţară,  ci  legislaţiunea  ţărei  pentru  care  intervine  Decre- 
tul. Se  are  în  totdeauna  în  vedere  seriozitatea  legisla- 

ţiunei  din  acea  ţară.  Dacă  legea  unei  ţări  prezintă  ga- 
ranţii suficiente  de  seriozitate,  societăţile  care  ar  pro- 
veni din  acea  ţară  vor  fi  considerate  ca  valabil  consti- 
tuite şi  se  dă  un  singur  Decret  pentru  toate  societăţile 
comerciale  din  acea  ţară,  şi  nu  pentru  fiecare  societate 
în  parte,  după  împrejurări,  cum  se  făcea  sub  vechiul  re- 
gim aPart.  37  din  codul  comercial  din  1808.  Se  dă  o 
autorizare  colectivă  pentru  toate  societăţile  aparţinând 
ca  naţionale  unei  ţări. 

Deci  societăţile  anonime  străine  legal  constituite  în 
ţara  lor  de  origine,  bucurându-se  de  agrementul  guver- 
nului şi  de  favoarea  legei  lor  naţionale,  n’au  în  Franţa 
existenţă  legală  decât  cu  condiţiunea  obţinerei  autori- 
zărei  guvernului  francez,  ori  care  ar  fi  chipul  în  care  se 
manifestă  acea  autorizare.  Pe  baza  art.  2 din  legea  din 
30  Mai  1857,  au  intervenit  o serie  de  Decrete  între 
Franţa  şi  ţările  cu  care  se  găseâ  în  mai  strânse  rela- 
ţiuni  comerciale,  prin  care  se  recunoaşte  societăţilor  co- 
merciale aparţinând  acelor  ţări,  dreptul  de  a funcţiona 
în  cuprinsul  Franţei; 

Aşâ  de  pildă,  Convenţia  Diplomatică  dintre  Franţa 
şi  Anglia,  încheiată  la  30  Aprilie  1862,  care  conferă  în 
regulă  generală  tuturor  societăţilor  constituite  şi  au- 
torizate din  Anglia,  dreptul  de  a operă  în  Franţa.  Acea- 
stă Convenţie,  ce  ne  poate  servi  ca  tip,  zice  : ,,Les 
hautes  parties  contractantes  declarent  reconnaître  mu- 
tuellement  â toutes  Ies  eompagnie  et  autres  association 
commerciales,  îndustrielles  et  financieres  constituees  ou 
autorisees  suivant  Ies  lois  particulieres  des  d.eux  pays, 
la  faculte  d’exereer  tous  leur  droits  et  d’ester  en  justice 
devant  Ies  tribunaux,  soit  pour  intenter  une  action,  soit 

pour  y defendre,  dans  toute  Tetendue  des  etats  et  pos- 
sesions  de  Tautre  puissance,  sans  autre  condition  que 
de  se  conformer  aux  lois  des  Etats  et  possesions“. 

Decretul  dintre  Franţa  şi  România  din  17  Decembrie 
1908. 

Art.  1.  ,, Societăţile  anonime  şi  alte  asociaţiuni  co- 
merciale, industriale  sau  financiare  autorizate,  confor- 
mându-se  legei,  în  România,  pot  exercita  toate  dreptu- 
rile lor  în  Franţa  şi  să  stea  în  justiţie  cu  obligaţia  de  a 
se  conformă  legilor  republiceî“. 

Este  rar  cazul  azi  ca  între  Franţa  şi  celelalte  state 
să  nu  fi  intervenit  vre-o  autorizare  fie  pe  cale  de  Decret, 
sau  Tratat  Diplomatic,  pentru  abilitarea  reciprocă  a so- 
cietăţilor comerciale  — anonime  în  special  — ce  le  a- 
parţin.  Oricum  însă,  regula  general  admisă  conform 
legei  din  30  Mai  1857  este  aceasta:  o societate  ano- 
nimă străină  sau  din  cele  prevăzute  de  art.  1,  legal  con- 
stituite în  ţara  lor  de  origină  vor  fi  considerate  ca  având 
fiinţă  juridică  în  Franţa,  adică  capabile  şi  în  drept  de 
a funcţiona,  a întemeia  sucursale  sau  reprezentanţe  în 
cuprinsul  Franţei,  oricâte  va  voî  şi  oricum  va  crede  mai 
conform  cu  interesele  sale,  numai  dacă  au  obţinut  auto- 
rizarea guvernului  francez. 

Şi.  din  contră  îi  este  interzis  unei  societăţi  comerciale 
străine  accesul  teritoriului  francez  pentru  operaţiunile 
sale  comerciale,  dacă  n’are  autorizarea  guvernului  Re- 
publicei.  Toate  actele  încheiate  de  societate  străină,  vor 
fi  declarate  nule  când  nu  va  putea  să  justifice  că  posedă 
o atare  autorizare. 

Dar  admiţând  că  o societate  străină  posedă  o autori- 

zare  guvernamentală  în  orice  chip,  cu  ce  condiţiuni,  sau 
formalităţi  poate  înfiinţa  o sucursală? 

In  esenţă  dispoziţiuni  comune  tuturor  societăţilor 
străine  care  fixează  un  sediu  de  operaţiuni  în  Franţa 
sunt  următoarele:  a)  toate  societăţile,  companiile  şi  în- 
treprinderile străine  fără  distincţie  care  îşi  propun  să 
dobândească  bunuri  în  Franţa,  sau  să  facă  operaţiuni, 
trebue  să  depună,  în  prealabil  la  stabilirea  lor  în  Franţa, 
la  biroul  de  înregistrare  în  circumscripţia  căruia  se  ma- 
nifestă pentru  prima  oară  existenţa  lor,  un  exemplar 
autentificat  al  actului  lor  de  asociaţie. 

Lipsa  unei  asemenea  formalităţi  face  pasibilă  socie- 
tatea de  o amendă  de  125  de  franci  până  la  6250.  (Le- 
gea din  13  Aprilie  1898,  art.  12,  al.  5). 

b)  Regulele  pentru  depunerea  dărilor  de  seamă,  ex- 
tractelor de  deliberaţiuni  şi  documentele  analoage  im- 
puse societăţilor  franceze,  sunt  aplicabile  în  totul  so- 
cietăţilor străine,  urmând  aceleaşi  distincţiuni.  (Decre- 
tul din  6 Decembrie  1862,  art.  2 şi  3). 

c)  Procesele  verbale  întocmite  cu  ocazia  tragerei  de 
obligaţiuni,  loturi  şi  primelor  emise  de  societăţile  stră- 
ine şi  supuse  impozitului  pe  venit  în  Franţa,  trebuese 
de  asemenea  depuse  în  termen  de  20  zile  dela  data  fi- 
xată pentru  plata  loturilor  şi  primelor.  (Decretul  15  De- 
cembrie 1875  art.  3 — 5). 

O întrebare.  O societate  comercială  exploatând  maj 
multe  uzine  în  afară  de  circumscripţia  sediului  său  so- 
cial, este  ea  prin  aceasta  obligată  să  facă  publicaţiunile 
cerute  de  lege  pentru  fiecare  uzină  sau  sucursală  în 
parte,  sau  este  de  ajuns  o singură  publicaţiune  pentru 
ca  să  fie  valabilă  pentru  toate  uzinele  sau  sucursalele? 

Paul  Pont  crede  că  a impune  unei  societăţi  să  facă 
publicaţiuni  pretutindeni  unde  îşi  desfăşoară  activitatea 
sa  conform  scopului  propus  ar  fi  să  facă  un  exces-  Pu- 
blicaţiunile  sunt  necesare  acolo  unde  societatea  are  do- 
miciliul său  social,  se  zice  într’o  altă  părere,  şi  sucursa- 
lele regulat  organizate  vor  trebui  să  facă  în  localitatea 
unde  ele  sunt  situate  tot.ceeace  casa  principală  face  la 
sediul  social.  Această  din  urmă  părere  este  mai  con- 
formă cu  realitatea  lucrurilor. 

e)  Dreptul  de  a stă  în  justiţie  în  Franţa. 

Regula  de  drept  comun  asupra  capacităţei  societăţi- 
lor comerciale  străine  de  a stă  în  justiţie  în  Franţa,  se 
găseşte  în  dispoziţiunile  legei  din  30  Mai  1857,  care  zice 
relativ  la  societăţile  belgiene  : 

Art.  1.  — ,, Societăţile  anonime,  etc....  pot  să  exer- 
cite toate  drepturile  lor  şi  să  stea  în  justiţie  în  Franţa^ 
conformându-se  legilor  Imperiului44. 

Iar  art.  2 extinde  acest  drept  tuturor  celorlalte  ţări, 
se  înţelege  în  baza  Decretului  Imperial  dat  prin  Consi- 
liul de  Stat. 

După  regula  de  drept  edictată  de  art.  1,  cu  extinderea 
dată  de  art.  2,  Rezultă  că  societăţile  străine  care  au  un 
sediu  de  operaţiuni  în  Franţa,  pot  să  compare  în  faţa 
instanţelor  judecătoreşti,  conformându-se  dispoziţiuni- 
Ior  legei  franceze  în  această  privinţă. 

Cu  alte  cuvinte,  dreptul  de  a stă  în  justiţie  în  Franţa, 
este  guvernat  exclusiv  de  legea  franceză. 

Şi  este  natural  să  fie  aşâ,  căci  dreptul  acesta  derivă 
din  suveranitatea  statelor.  Legile  de  organizare  judi- 

ciară  şi  competinţa  instanţelor  fac  parte  integrantă  din 
dreptul  public  al  naţiunilor  şi  legile  de  ordine  publică 
se  aplică  numai  în  limitele  teritoriului  unui  Stat,  lipsite 
fiind  de  orice  autoritate  extra-teritorială.  Dar  în  limitele 
teritoriului  pentru  care  au  fost  întocmite,  ele  se,  aplică 
în  chip  suveran,  cu  excluderea  tuturor  legilor  străine. 
Jn  consecinţă,  tribunalul  locului  unde  se  află  stabilit  se- 
diul de  operaţiuni  al  societăţei  străine  în  Franţă,  acela 
va  fi  singur  competinte  să  judece  conflictele  ce  s’ar  ivi 
din  operaţiunile  săvârşite  de  acel  sediu.  Societatea  va 
fi  citată  la  sediul,  la  reşedinţa  sucursalei  sale  din  Franţa 
şi  toate  formalităţile  de  procedură  se  vor  îndeplini  după 
regulele  edietate  de  legiuitorul  francez.  Aceasta  este  si- 
tuaţia creiată  societăţilor  anonime  şi  altor  asociaţiuni 
comerciale,  supuse  unei  autorizări  prealabile,  din  punct 
de  vedere  al  accesului  instanţelor  franceze. 

Care  va  fi  însă  soarta  societăţilor  în  nume  colectiv 
şi  comandită  simplă,  care,  am  zis,  că  pentru  ca  să  poată 
exercită  activitatea  lor  comercială  în  Franţa,  n’ au  ne- 
voie de  nici  o autorizare  prealabilă  ? 

Textul  art.  1 din  legea  din  1857  nu  spune  nimic  în 
această  privinţă.  Din  lucrările  preparatorii,  reiese  însă 
că  tăcerea  asupra  societăţilor  de  persoane,  a fost  inten- 
ţionată. Că  legiuitorul  a voit  să  lase  aceste  societăţi  în 
afară  de  sfera  de  acţiune  a legei  din  1857,  şi  s’a  con- 
chis astfel  că  legiuitorul  în  chip  tacit* le-a  recunoscut 
implicit  dreptul  de  a se  prevala  de  personalitatea  lor 
morală  în  Franţa  şi  deci  să  stea  în  justiţie. 

Mai  mult,  doctrina  reprezentată  prin  însemnaţi  au- 
tori de  drept:  Weiss,  Lyon  Caen,  Renault,  Thaller,  Va- 
vasseur  şi  alţii,  ca  şi  jurisprudenţa  constantă,  admite 

fără  ezitare  regula  că:  societăţile  în  nume  colectiv  şi  co- 
mandită simplă  pot  stă  în  justiţie  în  Franţa  fără  a fi 
obligate  a îndeplini  alte  condiţiuni  decât  cele  impuse  de 
legea  ţărei  lor  de  origină. 

Aşa  dar  nici  o dificultate  posibilă  ; regimul  aplica- 
bil străinilor  persoane  fizice  se  aplică  şi  societăţilor  de 
persoane,  cu  toate  particularităţile  proprii  legislaţiunei 
franceze  în  această  materie.  Societăţile  de  persoane, 
am  spus  şi  altă  dată,  au  o existenţă  internaţională  re- 
cunoscută, care  de  altfel  n’a  fost  niciodată  contestată. 

f)  Condiţiuni  de  emitere,  cotare  la  bursă  şi  negociere  a 

titlurilor  fie  aparţinând  societăţilor  străine,  fie  na- 
ţionale franceze. 

Legea  din  13  Aprilie  1898,  art.  12  şi  legea  din  30 
Ianuarie  1907,  asupra  societăţilor  franceze  sau  străine 
cari  emit  acţiuni  în  Franţa,  edictează  condiţiunile  pe 
cari  trebuie  să  le  îndeplinească  aceste  societăţi,  pentru  . 
a putea  emite  şi  pune  în  vânzare  pe  pieţele  franceze  ti- 
tlurile lor. 

Mai  înainte  de  orice  măsuri  de  publicitate,  zice  legea 
aceasta,  emiţătorii,  expunătorii,  cei  care  pun  în  vân- 
zare, sau  introdueătorii  de  titluri  pe  pieţele  franceze, 
vor  trebui  să  insereze  în  Buletinul  anexat  Jurnalului 
Oficial  o notiţă,  un  prospect  adică,  conţinând  următoa- 
rele enunţări  : 

1.  Denumirea  societăţei  sau  a firmei  sociale  ; 

2.  Indicarea  legislaţiei  — franceză  sau  străină  — sub 
regimul  căreia  s’a  constituit  şi  funcţionează  societatea; 

3.  Sediul  social  ; 


112 


4.  Obiectul  întreprinderei  ; 

5.  Durata  societăţei  ; 

6.  Cifra  capitalului  social,  cifra  fiecărei  categorii  de 
acţiuni  şi  capitalul  nedisponibil. 

7.  Ultimul  bilanţ  ; 

8.  Cifra  obligaţiunilor  titlurilor  deja  emise  şi  enume- 
rarea garanţiilor  lor  — dacă  este  vorba  de  o nouă  emi- 
siune de  obligaţiuni  — se  va  indică  numărul  şi  valoarea 
obligaţiunilor  ce  se  vor  emite,  dobânda  ce  se  va  plăti 
portorilor,  pentru  fiecare  obligaţiune  în  parte,  epoca  şi 
condiţiunile  în  care  se  va  face  plata  obligaţiunilor  şi 
garanţiile  pe  care  se  reazămă  noua  emisiune.  Va  trebui 
în  fine  să  se  facă  menţiune  de  avantagiile  stipulate  în 
profitul  fondatorilor  şi  administratorilor,  geranţilor  şi 
altor  persoane,  de  aporturile  în  natură,  şi  modul  lor  de 
plată,  modalităţile  convocărei  adunărilor  generale  şi 
locul  lor  de  reunire. 

Emiţătorii,  expunătorii,  introducătorii  şi  cei  care  pun 
în  vânzare  asemenea  titluri,  vor  trebui  să  fie  domici- 
liaţi în  Franţa;  vor  trebui  să  însoţească  notiţa  sau  pros- 
pectul menţionat  mai  sus,  cu  semnătura  lor  şi  adresa. 
Afişele,  prospectele  şi  circulările  vor  trebui  să  repro- 
ducă enunţările  din  notiţă  şi  să  conţină  menţiunile  inse- 
rărei  zisei  notiţe  în  Buletinul  anexat  Jurnalului  Oficial, 
cu  indicarea  numărului  în  care  această  notiţă  a fost  pu- 
blicată. Anunţurile  dirt  jurnale,  vor  trebui  să  reproducă 
aceleaşi  enunţări  de  notiţă  în  întregime  sau  în  extras  al 
acestor  enunţări. 

Art.  3.  — Toate  societăţile  străine  care  procedă  în 
Franţa  la  o emisiune  publică,  la  o expunere  şi  punere 
în  vânzare  sau  introducerea  acţiunilor,  obligaţiunilor 


113 


sau  titlurilor  de  orice  natură  ar  fi  ele,  vor  fi  ţinute  să 
publice  în  întregime  statutele  lor,  în  limba  franceză,  în 
Buletinul  anexat  Jurnalului  Oficial  şi  înainte  de  plasarea 
oricărui  titlu.  Infracţiunile  la  dispoziţiunile  edictate  mai 
sus  vor  fi  constatate  de  agenţii  de  înregistrare,  şi  ele 
vor  fi  pedepsite  cu  amendă  dela  10.000 — 20.000  franci. 
Art.  463  din  codul  penal  este  aplicabil  în  acest  caz. 

Lichidare.  O societate  străină  este  guvernată  în 
Franţa  în  ceia  priveşte  lichidarea  sa  de  legea  străină, 
legea  ţărei  sale  de  origină.  Se  aplică  cu  alte  cuvinte  le- 
gea statutului  personal. 

g)  Declararea  în  faliment  a societăţilor  străine  în 

Franţa. 

O societate  străină  poate  fi  declarată  în  faliment  de 
un  tribunal  francez  ? Nefiind  nici  în  această  privinţă 
nici  un  text  de  lege,  doctrina  şi  jurisprudenţa  decide  că 
o societate  străină  poate  fi  declarată  în  faliment  de  in- 
stanţele franceze. 

. Se  aplică  astfel  de  doctrină  şi  jurisprudenţă  regimul 
aplicabil  unui  străin  persoană  fizică,  care  face  comerţ 
în  Franţa,  şi  care  se  află  întro  asemenea  stare  de  fa- 
liment. 

Doctrina  şi  jurisprudenţa  justifică  soluţiunea  sa  prin 
următoarele  : 

Art.  437  din  codul  de  comerţ  francez  decide:  „Toţi 
comercianţii  cari  încetează  plăţile,  sunt  declaraţi  în  sta- 
re de  faliment".  Este  sigur  că  legiuitorul  n’a  înţeles  să 
facă  nici  o distincţie  între  naţionali  şi  străini.  Căci  pe 
de  o parte  starea  de  faliment  nu  este  rezultatul  exerci- 

ţiului  unui  drept  civil,  stricto  sensu,  art.  11  cod.  civil; 
ci  consecinţa  unui  fapt  real,  încetarea  de  plăţi,  pe  care 
legiuitorul  o impune  comerciantului  sub  pedeapsa  rigu- 
roasă de  a o aduce  la  cunoştinţa  terţiilor. 

Legiuitorul,  când  a edictat  asemenea  dispoziţiune,  a 
avut  în  vedere  protecţia  pe  care  trebuie  să  o iâ  în  inte- 
resul terţiilor  care  ar  intră  în  relaţiuni  de  afaceri  cu 
comerciantul,  indiferent  dacă  el  este  naţionalul  său,  sau 
un  străin. 

Cu  alte  cuvinte,  art.  437  conţine  dispoziţiuni  de  po- 
liţie şi  siguranţă,  cărora  toţi  câţi  locuiesc  pe  teritoriul 
francez  sunt  datori  să  se  supună,  când  s’ ar  găsi  în  cazul 
arătat  de  acest  articol. 

Dispoziţiunile  art.  437  cod.  corn.  se  aplică  unui 
străin,  nu  numai  în  cazul  când  are  un  domiciliu  de  drept 
în  Franţa,  dar  chiar  când  el  are  un  simplu  domiciliu 
de  fapt.  Soluţiunea  admisă  şi  aplicabilă  unui  străin  per- 
soană fizică,  se  aplică  în  aceiaşi  măsură  societăţilor 
străine.  O societate  străină  poate  deci  — conform  nu- 
meroaselor decizii  ale  instanţelor  franceze  — să  fie  de- 
clarată în  stare  de  faliment,  indiferent  dacă  ea  are  o 
sucursală,  sau  numai  o simplă  agenţie. 

a)  In  cazul  când  o societate  străină  are  o singură  su- 
cursală sau  un  singur  sediu  de  operaţiuni  în  Franţa,  tri- 
bunalul ldcului  unde  se  află  situat  va  fi  competinte  să 
declare  societatea  în  faliment. 

b)  Când  însă  o societate  străină  are  în  Franţa  mai 
multe  sucursale  stabilite  în.  diferite  localităţi  şi  când  fa- 
limentul acestei  societăţi  a fost  pronunţat  de  mai  multe 
tribunale  franceze  din  localităţile  unde  se  află  sucursa- 
lele, numai  tribunalul  principalului  stabiliment,  din  toate 

cee  fixate  în  Franţa,  este  competinte  să  declare  în  fali- 
ment societatea  străină.  Hotărîrile  celorlalte  tribunale 
care  ar  fi  pronunţat  falimentul  aceleiaşi  societăţi,  sunt 
anulate. 

Cu  alte  cuvinte,  societatea  străină  care  are  în  Franţa 
mai  multe  sedii  de  operaţiuni,  tribunalul  sediului  celui 
mai  important,  celui  care  are  relaţiuni  de  afaceri  mai 
Întinse,  acela  va  fi  competinte  şi  suficient  pentru  a pro- 
nunţă starea  de  faliment  a societăţei.  Se  cercetează  deci 
care  sediu  poate  fi  considerat  ca  mai  important  şi  se 
declară  în  faliment,  şi  declaraţia  de  faliment  a acestui 
sediu  atrage  implicit  falimentul  tuturor  celorlalte  sedii 
ş\  a societăţei  întregi.  (Curtea  de  Casaţie  din  Paris,  1 
August  1906). 

In  cazul  de  faţă,  sucursala  unei  societăţi  străine  în 
Franţa  a fost  declarată  în  stare  de  faliment,  care  a a- 
tras  după  sine  falimentul  societăţei  întregi. 

Dar  se  naşte  întrebarea,  care  lege  va  guvernă  fali- 
mentul întreaga  procedură  a falimentului , legea  dela 
domiciliul  sucursalei , adică  legea  franceză,  sau  legea 
domiciliului  societăţei  ? 

Pentru  a răspunde,  ne  vom  raportă  totdeauna  la  tri- 
bunalul care  a pronunţat  falimentul.  Legea  tribunalului 
care  a pronunţat  falimentul,  aceia  va  guvernă  toată  pro- 
cedura, şi  sentinţa  va  fi  executorie  pretutindeni  unde 
societatea  îşi  întinde  relaţiile  sale  comerciale.  Dacă 
presupunem  de  pildă,  că  în  acelaş  timp  cu  declararea 
în  faliment  a sediului  în  Franţa,  a intervenit  o decla- 
raţie de  faliment  o societăţei  la  sediul  său  social,  a- 
tunci  tribunalul  sediului  societăţei  va  fi  cel  competinte 
şi  legea  locului  va  fi  aceia  care  va  conduce  toată  pro- 

cedura  falimentului,  şi  tribunalul  străin  va  trebui  să  se 
desesiseze.  Vor  putea  însă  să  şi  coexiste  două  decla- 
raţii de  faliment  a două  tribunale  străine  pentru  ace- 
iaşi societate,  în  drept  nimic  nu  ne  împiedică,  şi  sunt 
de  multe  ori  motive  ca  să  coexiste,  însă  în  fapt  tribuna- 
lul locului  sediului  societăţei  va  fi  cel  care  va  avea  pre- 
cădere şi  sentinţa  sa  poate  fi  executată  în  Franţa,  şi 
dacă  tribunalul  francez  n’a  pronunţat  el  însăşi  falimen- 
tul, are  dreptul,  mai  întâi  dacă  a fost  solicitat  de  tri- 
bunalul străin,  să  execute  sentinţa  străină;  mai  are  în 
al  doilea  rând  dreptul  de  a examina  fondul  sentinţei, 
cum  şi  de  a o revizui,  ceeace  în  realitate  nu  mai  este 
în  acest  caz  o sentinţă  străină,  ci  o nouă  sentinţă  dată 
de  tribnualul  francez,  căreia  i se  aplică  legea  franceză. 

Oricum  însă,  şi  oricare  ar  fi  tribunalul  care  pronunţă 
declaraţia  de  faliment  în  cazurile  arătate,  puţin  importă 
pe  creditorii  francezi  şi  pe  oricare  aţi  terţi  străini,  care 
ar  avea  raporturi  de  creditori  şi  debitori  cu  societatea; 
fie  că  cer  creditorii  declaraţie  în  faliment  a sucursalei 
situate  în  Franţa,  ia  tribunalul  francez,  sau  declaraţia 
în  faliment  a societăţei  la  tribunalul  străin,  este  indife- 
rent, pentru  că  în  toate  cazurile  activul  societăţei  fa- 
lite, va  fi  repartizat  între  toţi  creditorii,  indiferent  de 
naţionalitatea  lor,  fără  nici  o distincţie  că  societatea 
este  străină  sau  franceză,  toţi  vor  fi  admişi  pe  picior 
de  egalitate  la  repartiţia  activului  social  în  Franţa,  con- 
form legei  franceze,  în  ţară  străină,  conform  regulelor 
edictate  de  legea  străină.  Sunt  reguli  de  ordine  publică 
cari  trebuesc  respectate. 

Admiţând  că  o societate  străină  cu  sucursale  in 
Franţa,  va  fi  declarată  în  faliment  de  tribunalul  străin 

dela  sediul  său  social , care  va  fi  în  acest  caz  efectele 
sentinţei  declarative  pentru  operaţiunile  din  Franţa  ? 

Sunt  două  teorii  în  această  privinţă,  cu  soluţiuni  dia- 
metral opuse. 

O primă  teorie,  mai  liberală,  susţine  că  declaraţia  de 
faliment  a unei  societăţi,  are  efect  pretutindeni  unde  se 
află  bunuri  aparţinând  societăţei,  sub  orice  formă  ar 
fi  aceste  bunuri,  nu  se  va  ţine  în  seamă  dacă  bunurile 
sunt  situate  în  alte  ţări  străine  de  locul  sediului  socie- 
tăţei,  sentinţa  va  avea  efect  în  afară  de  limitele  terito- 
riului unde  domiciliază  societatea  şi  judecătorul  străin, 
când  va  execută  acea  sentinţă,  nu-i  va  face  decât  un 
examen  de  formă.  Că  Sindicul,  persoană  însărcinată  cu 
strângerea  bunurilor  care  aparţin  societăţei,  va  avea 
mână  liberă  pretutindeni  unde  se  vor  găsi  aceste  bu- 
nuri, ca  apoi  din  activul  social  să  poată  repartiza  credi- 
torilor, oricare  ar  fi  ei,  naţionali  sau  străini. 

O a doua  teorie,  riguroasă,  făcând  uz  de  principiile 
dreptului  internaţional  privat,  zice  că  autoritatea  sen- 
tinţei declarative  de  faliment,  expiră  la  frontierele  sta- 
tului unde  se  află  tribunalul  ce  a pronunţat-o.  Că  pu- 
terea sentinţei  dată  de  judecătorul  străin  n’are  efect 
decât  în  limitele  teritoriului  unde  a fost  pronunţată,  în- 
tocmai ca  şi  legea  în  baza  căreia  a fost  dată.  Trebue 
să  intervină  judecătorul  în  fiecare  ţară  unde  se  găsesc 
bunuri  aparţinând  societăţei,  care  să  pronunţe  fali- 
mentul. 

Fără  a intră  în  amănuntele  acestor  teorii  şi  a discută 
argumentele  pe  cari  se  bazează,  şi  nici  a enunţă  păre- 
rile emise  în  această  chestiune  de  jurisconsulţi,  admit 
prima  teorie  ca  fiind  mai  conformă  cu  interesele  co- 

merţului  modern  şi  cu  tendinţa  pronunţată  spre  unifi- 
care a dreptului  internaţional  în  ceeace  priveşte  rela- 
tiunile  comerciale  dintre  State.  In  teoria  a doua  se  face 
uz  şi  se  tine  strict  de  teoria  statutului  personal  în  ve- 
' chea  sa  formă,  prea  riguros  interpretată,  căci  mulţi  ju- 
risconsulţi nu  văd  decât  tot  o chestie  de  statut  perso- 
nal în  declaraţia  de  faliment,  când_  sentinţa  declarativă 
de  faliment  n’are  nimic  de  a face  cu  teoria  statutului 
personal. 

Carie  et  Dubois  zice:  „Dans  Ies  lois  sur  la  faillite  le 
legislateur  ne  se  propose  ni  de  determiner  l’etat  et  a 
capacite  des  personnes,  ni  de  rdgler  la  condition  juri- 
dique  des  biens:  ce  qu’il  â en  vue,  c’est  le  credit  et  l’in- 
teret  general  du  comerce44.  .In  acest  sens  şi  D-l  Prof. 
Toma  Stelian.  La  faillite,  pag.  169 — 170,  et  Lyon 
Caen  et  Renault , Precis,  Voi.  II,  No.  3140. 

Jurisprudenta  constantă  din  Franţa  prin  soluţiunile 
emise  în  diverse  timpuri  şi  variate  cazuri,  a înclinat  şi 
ea  pentru  prima  teorie,  formulând  următoarele  reguli  : 

1.  Societatea  va  continuă  să  posede  bunurile  ce  le-ar 
avea  în  Franţa,  şi  aceasta  atât  timp  cât  tribunalele 
franceze  n’au  pronunţat  ele  însăşi  falimentul  societăţei, 
sau  cât  timp  n’au  pus  în  executare  sentinţa  de  faliment 
pronunţată  de  un  tribunal  străin. 

2.  Creditorii  unei  societăţi  străine,  oricare  ar  fi  ei* 
păstrează  dreptul  de  a,  cere  declararea  în  faliment  a 
societăţei  la  tribunalul  francez,  cu  toate  că  falimentul 
societăţei  a mai  fost  pronunţat  în  străinătate,  ei  con- 
servă chiar  dreptul  ca  fiecare  individual  să  facă  acea- 
stă cerere  în  faliment  la  tribunalul  francez. 

3.  Că  Sindicul  numit  de  un  tribunal  străin  poate  ur- 

mări  fără  nici  un  inconvenient  bunurile  şi  pe  debitorii 
societăţei  în  Franţa,  să  facă  toate  actele  conservatorii, 
ce  le  va  crede  de  cuviinţă. 

Cu  o singură  condiţie  să  nu  fie  vre-o  contestaţie;  fie 
asupra  datei  falimentului,  fie  asupra  numirei  Sindicu- 
lui, sau  în  fine  chiar  asupra  declaraţiei  de  faliment.  Re- 
galele formulate  de  jurisprudenţă  corespund  foarte  bine 
cu  cerinţele  şi  interesele  comerţului. 

In  definitiv,  diferitele  ipoteze  enunţate,  teoriile  şi  re- 
gulele  jurisprudenţei  nu  se  vor  aplică,  sau  mai  bine  zis 
nu  vor  avea  nici  o raţiune  de  a fi  decât  în  cazul  când 
între  Franţa  şi  celelalte  State  n’a  intervenit  un  tratat 
relativ  la  chipul  cum  se  va  procede  cu  falimentul  unei 
societăţi,  ce  s’ar  găsi  într’o  asemenea  situaţie  critică. 

In  cazul  când  un  asemenea  Decret  va  fi  intervenit, 
toate  dificultăţile  arătate  vor  fi  înlăturate  dela  înce- 
put, şi  pentru  a cunoaşte  care  judecător  este  competinte 
să  pronunţe  falimentul,  cari  sunt  efectele  sentinţei  de- 
clarative de  faliment,  cum  şi  procedura  ce  trebue  să 
urmăm  în  falimentul  unei  societăţi  străine  care  va  o- 
perâ  pe  teritoriul  francez,  ne  vom  raportă  la  acel  De- 
cret. 

De  pildă,  ne  poate  servi  Convenţia  Franco-Elveţiană 
din  15  Iunie  1869,  care  în  art.  6 zice  : 

„Falimentul  unui  francez  având  un  stabiliment  de  co- 
merţ în  Elveţia,  va  putea  fi  pronunţat  de  tribunalul  sta- 
bilimentului său  din  Elveţia,  şi  reciproc  acela  al  unui 
elveţian  având  un  stabiliment  de  comerţ  în  Franţa,  va 
putea  fi  pronunţat  de  tribunalul  domiciliului  său  din 
Franţa44,  etc 


Impozitele  şi  taxele  la  care  sunt  supuse  societăţile 
comerciale  străine  în  Franţa. 

Impozitele  şi  taxele  pe  care  societăţile  străine  trebue 
să  le  plătească  fiscului  francez  sunt  multiple  şi  variază 
după  cum  socităţile  străine  au  numai  bunuri  în  Franţa, 
sau  numai  titluri  emise,  sau  bunuri  şi  titluri,  şi  în  fine 
nici  bunuri  şi  nici  titluri,  ci  fac  numai  operaţiuni  pe  cu- 
prinsul teritoriului  francez. 

Aceste  impozite  şi  taxe  pe  care  trebue  să  le  plătească 
societăţile  străine,  sunt  aceleaşi  ca  şi  pentru  societăţile 
franceze,  nici  o distincţie  nu  se  face  în  această  privinţă. 
Pentru  toate  societăţile  naţionale  sau  străine  este  un 
singur  regim  de  egalitate.  Voiu  indică  principalele  impo- 
zite şi  taxe  pe  cari  societăţile  străine  trebue  să  le  plă- 
tească, şi  legile  în  baza  căror  se  percep,  destui  de  nu- 
meroase. 

1.  Patenta.  — Pe  baza  legei  din  25  Aprilie  1844  şi 
15  Iulie  1880,  toate  societăţile,  indiferent  oricare  ar  fi 
ele  şi  oricare  ar  fi  scopul  lor,  din  moment  ce  fac  ope- 
raţiuni comerciale  în  cuprinsul  Franţei,  vor  trebui  să 
plătească  patentă. 

2.  Taxa  de  timbru.  După  art.  8 din  le£ea  din  10 
Aprilie  1907,  taxa  de  timbru  asupra  titlurilor  enunţate 
în  art.  6 din  legea  din  13  Martie  1863,  este  fixată  la 
2%  şi  va  fi  percepută  asupra  valorei  nominale  cuprinse 
în  fiecare  titlu  fără  nici  o zecime.  Vor  rămâne  supuse 
taxei  de  timbru  de  1%  titlurile  străine,  cotate  la  Bursa 
Oficială,  conform  legei  din  1 Ianuarie  1899.  Plata  taxe- 
lor de  timbru  se  face  de  societăţile  franceze  prin  două 

. procedee,  după  alegere,  fie  prin  plata  integrală  odată 


şi  plata  pe  cale  de  abonament.  (Legea  din  5 Iunie  1850). 

Societăţile  străine  n’au  decât  o singură  cale,  aceia  a 
abonamentului,  când  au  un  reprezentant  responsabil  a- 
greiat  Ministerului  de  Finanţe.  Dacă  în  momentul  când 
societatea  străină  trebuie  să  facă  plata  taxei  de  timbru, 
n’âre  un  reprezentant  ales,  pe  lângă  Ministerul  de  Fi- 
nanţe, plata  se  poate  face  şi  integral,  pentru  titlurile 
emise  până  la  acel  moment,  rămânând  ca  ulterior  după 
ce  şi-a  ales  un  reprezentant  şi  face  o nouă  emisiune,  să 
plătească  pe  cale  de  abonament.  (Circulara  din  17  Iulie 
1857). 

O societate  va  fi  scutită  de  a mai  plăti  taxa  de  tim- 
bru din  moment  ce  este  în  faliment,  sau  în  stare  de  li- 
chidare, sau  în  cazul  când  în  doi  ani  consecutivi  socie- 
tatea n’a  putut  realiză  nici  un  beneficiu,  prin  urmare 
n’a  distribuit  nici  un  dividend  acţionarilor  săi.  Când  so- 
cietatea se  va  găsi  în  imposibilitate  de  plată  a taxei  de 
abonament  dintr’o  cauză  oarecare,  portorii  de  titluri 
vor  trebui  să  plătească  ei  taxa  de  timbru.  De  asemeni 
portorii  de  titluri  străine,  vor  putea  fi  urmăriţi  personal 
pentru  taxa  de  timbru,  când  se  vor  găsi  în  ipotezele  pre- 
văzute de  art.  2,  alin.  1 şi  2 din  legea  dela  3 Martie 
1872.  ' 

3.  Impozitul  pe  venit.  — Societăţile  străine,  ca  şi 
cele  franceze,  sunt  supuse  impozitului  pe  venit  pentru 
toate  operaţiunile  prin  mijlocul  cărora  ele  îşi  procură 
fondurile  de  cari  au  nevoie,  dacă  ele  au  emis  titluri  care 
circulă  în  Franţa. 

Impozitul  pe  venit  de  4%  fixat  prin  art.  4 din  legea 
dela  29  Iunie  1872  şi  legea  din  26  Octombrie  1890,  a- 
tinge  nu  totalitatea  beneficiilor  realizate  de  societăţi,  ci 

numai  produsele  acţiunilor  lor,  adică  dividendele  dis- 
tribuite acţionarilor.  De  unde  rezultă  că 'beneficiile  so- 
ciale nu  sunt  supuse  impozitului  pe  venit  decât  atunci 
când  ele  fac  obiectul  unei  apropiaţiuni  individuale,  cu 
alte  cuvinte,  atunci  când  beneficiile  nete  ies  din  patri- 
moniul social,  pentru  a intră  în  patrimoniul  personal  :il 
asociaţilor.  In  cazul  când  societăţile  străine  contrac- 
tează împrumuturi  în  Franţa,  aceste  împrumuturi  nu 
sunt  pasibile  de  impozitul  pe  venit,  dacă  .nu  sunt  con- 
statate prin  titluri  cotate,  negociate  sau  emise  în  Franţa. 
Când  titlurile  emise  de  societăţile  străine,  rămân  în 
străinătate,  adică  sunt  în  mâna  unor  portori  care  domi- 
ciliază în  afară  de  teritoriul  francez,  dar  cari  primesc 
dividende  realizate  de  operaţiunile  efectuate  de  socie- 
tate în  Franţa,  societăţile  în  acest  caz,  vor  trebui  să 
plătască  impozite  asupra  acestor  beneficii. 

Aceasta  pentru  a stabili  o justă  egalitate  între  socie- 
tăţile străine  şi  cele  naţionale  franceze. 

Acest  impozit  este  fixat  în  chip  nu  tocmai  clar,  de 
art.  4,  legea  din  29  Iunie  1872,  şi  de  Decretul  din  6 De- 
cembrie 1872,  care  este  tratat  ca  neconstituţional  de 
jurisprudenţa  franceză. 

4.  Impozitul  funciar.  — Când  societăţile  străine  po- 
sedă bunuri  imobile  în  Franţa,  vor  fi  supuse  la  plata 
impozitului  funciar  care  se  fondează  pe  textul  art.  3 
din  Decretul  din  6 Decembrie  1872. 

5.  Taxa  de  mână  moartă , care  se  plăteşte  de  ase- 
meni de  societăţile  străine  sau  naţionale  franceze  când 
posedă  bunuri  imobile  în  Franţa.  Legea  din  22  Februa- 
rie 1849,  şi  legea  din  30  Martie  1871. 

Legea  din  14  Decembrie  1875  scuteşte  de  taxa  de 

mână  moartă  societăţile  anonime,  oricari  ar  fi  ele,  care 
au  de  obiect  exclusiv  cumpărarea  de  imobile,  pentru  a 
le  revinde. 


Societăţile  de  asigurări  străine  in  Franţa. 

Regimul  edictat  pentru  societăţile  de  asigurări  este 
mult  mai  riguros  decât  pentru  celelalte  societăţi  de  co- 
merţ. Şi  nu  este  legislaţie  care  să  nu  fi  reglementat  în 
chip  special  funcţionarea  acestor  societăţi,  într’un  chrp 
mai  mult  sau  mai  puţin  riguros,  dar  fără  îndoială  mult 
mai  riguros  ca  pentru  celelalte  societăţi  comerciale.  Le- 
gea franceză  din  24  Iulie  1867  asupra  societăţilor,  după 
ce  desfiinţează  autorizarea  administrativă  pentru  so- 
cietăţile comerciale,  în  art.  66  spune  că  societăţile  de 
asigurări  vor  rămâne  supuse  condiţiunei  autorizărei  gu- 
vernamentale, făcând  o distincţie  însă  între  societăţile 
aşâ  numite  Tontine,  societăţi  de  asigurări  pe  viaţă,  mu- 
tuale, sau  cu  prime  cari  rămân  supuse  autorizărei  gu- 
vernului, şi  între  celelalte  feluri  de  societăţi  de  asigu- 
rări, cari  se  pot  constitui  fără  nici  o autorizare. 

At.  66:  „Asociaţiunile  de  natura  Tontinelor  şi  so- 
cietăţile de  asigurări  asupra  vieţei,  mutuale  sau  cu  pri- 
me, vor  rămâne  supuse  autorizărei  şi  supravegherei 
Guvernului.  Celelalte  societăţi  de  asigurări  vor  putea 
să  se  formeze  fără  autorizare.  Un  Regulament  de  ad- 
ministraţie publică  va  determină  condiţiunile  cu  care 
ele  vor  puteâ  fi  constituite44. 

După  textul  acestui  articol,  societăţile  străine  cari  au- 
de obiect  asigurări  contra  grindinei,  incendiului,  acci- 
dentelor, asigurări  maritime,  etc....,  vor  fi  supuse  regi- 

mului  de  drept  comun.  In  ceeace  priveşte  celelalte  fe- 
luri de  societăţi,  al  căror  obiect  este  asigurări  pe  viaţă, 
cu  primă  sau  mutuale,  ele  vor  rămâne  din  contră  su- 
puse autorizărei  guvernului,  instituită  de  codul  de  co- 
merţ din  1808.  Şi  sancţiunea  în  cazul  când  societăţile 
de  asigurări  cari  au  absolut  nevoie  de  o autorizare  gu- 
vernamentală este  că  în  lipsa  acestei  autorizări,  socie- 
tăţile străine  nu  vor  avea  existenţă  juridică  în  Franţa. 

Dacă  însă  o societate  de  asigurări  asupra  vieţei,  mu- 
tuale sau  cu  prime  pentru  care,  ca  să  aibă  fiinţă  juri- 
dică în  Franţa,  este  necesară  o autorizare  a guvernului 
francez,  aparţine  unei  ţări  care  are  un  decret  general 
dat  de  guvernul  francez,  conform  legei  din  1857,  în 
care  bine  înţeles  s’au  prevăzut  şi  societăţile  de  asigu- 
rări, o asemenea  societate  va  putea  funcţiona  în  Franţa 
şi  va  puteâ  stă  în  justiţie,  cu  un  cuvânt  se  va  bucură  de 
personalitate  juridică  în  Franţa,  fără  să  mai  fie  nece- 
sară obţinerea  unei  noui  autorizaţiuni  administrative. 

Ar  fi  şi  un  non  sens,  să  se  prezinte  unei  societăţi  două 
autorizaţiuni,  date  de  aceiaşi  autoritate  şi  pentru  ace- 
laşi scop.  O autorizare  generală,  conform  legei  din 
1857,  şi  o autorizare  specială  conform  at.  37  cod.  corn. 
din  1808. 

Aşa  dar,  societăţile  de  asigurări  asupra  vieţei,  mu- 
tuale, sau  cu  prime,  pentru  care  este  necesară  o autori- 
zaţie guvernamentală,  vor  puteâ  funcţiona  şi  stă  în 
justiţie  în  Franţa,  dacă  au  obţinut  această  autorizare, 
fie  pe  cale  de  decret  general,  conform  legei  din  1857, 
intervenit  între  Franţa  şi  ţara  căreia  societatea  apar- 
ţine ca  naţională,  sau  o autorizare  specială,  conform 
art.  37  cod.  corn.  şi  legea  din  24  Iulie  1867. 

Oricari  din  aceste  autorizări  obţinute,  dau  existentă 
legală  societăţilor  în  Franţa.  In  lipsa  oricărei  autori- 
zări, societatea  este  considerată  nulă,  inexistentă  în 
Franţa.  Prin  legea  din  20  Martie  1905,  societăţile  de 
asigurări  pe  viată  străine  sunt  supuse  la  aceiaşi  control 
ca  şi  societăţile  franceze  de  acelaşi  gen.  Cu  alte  cuvinte, 
exerciţiul  aetivitătei  lor  este  supus  la  conditiuni  spe- 
ciale. 

Dispoziţiuni  privitoare  la  taxele  pe  cari  trebue  să  le  plă- 
tească fiscului  societăţile  de  asigurări  franceze  şi 

străine. 

Legea  din  30  Ianuarie  1907,  art.  5:  ,,în  afară  de  taxa 
anuală  de  6 franci  la  milion,  stabilită  de  legea  din  13 
Aprilie  1 898, ^este  instituită  o taxă  de  12  franci  la  mi- 
lion asupra  capitalului  asigurat  de  Companiile  şi  socie- 
tăţile de  asigurări  franceze  sau  străine.  Această  taxă 
este  redusă  la  3 franci  la  milion  pentru  Companiile  şi 
societăţile  care  justifică,  că  cifra  capitalurilor  asigurate 
de  ele  nu  depăşeşte  un  miliard;  taxa  aeea'sta  este  redusă 
la  6 franci  de  milion  pentru  Companiile  şi  societăţile 
care  justifică  că  totalul  capitalurilor  asigurate  de  ele 
este  cuprins  între  1 şi  3 miliarde. 

Sunt  şi  rămân  scutite  de  această  taxă  capitalurile  asi- 
gurate la  casele  departamentale  şi  cele  ale  societăţilor 
de  asigurări  mutuale,  agricole  constituite  conform  legei 
din  5 Iulie  1900,  de  asemeni  şi  capitalurile  reasigurate 
de  zisele  case  sau  societăţi44. 

Art.  6.  — ,,Taxa  stabilită  de  articolul  precedent  nu 
vizează  contractul  de  asigurare.  Ea  se  adaogă  la  chel- 

tuelile  asiguratului,  care  nu  va  putea  în  nici  un  caz  să  o 
.redobândească  asupra  asigurăre'i,  afară  de  cazul  în  care 
este  vorba  de  societăţi  de  asigurări  mutuale  contra  in- 
cendiului, constituite  conform  termenilor  decretului  din 
22  Iulie  1868“. 

ANGLIA 

Până  la  legea  din  28  August  1907,  legile  engleze  a - 
supra  societăţilor  — de  altfel  destul  de  numeroase  — 
nu  conţineau  nici  o dispozitiune  relativă  la  societăţile 
străine  care  ar  veni  să  facă  operaţiuni  în  Anglia  sau  să 
stea  înaintea  instanţelor  engleze.  Pentru  prima  oară,  în 
această  lege  din  1907,  se  vorbeşte  de  societăţile  străine 
şi  se  edictează  oarecari  prescripţiuni  relative  la  funcţio- 
narea lor.  Până  atunci  societăţile  străine  puteau  să  sta- 
bilească fie  un  centru  de  operaţiuni,  o sucursală,  sau 
să  stea  în  faţa  justiţiei  în  Anglia,  fără  să  fie  obligate  a 
îndeplini  nici  o formalitate  prealabilă,  bine  înţeles  dacă 
societăţile  străine  aparţineau  uui  stat  care  încheiase 
cu  statul  englez  o convenţiune  diplomatică  în  acest 
sens. 

După  noua  lege,  societăţile  străine  sunt  supuse  la  o 
serie  de  obligaţiuni,  analoage  celor  impuse  şi  societă- 
ţilor engleze. 

Art.  35  din  legea  din  28  August  1907  prevede:  1)  ,,Că 
toate  societăţile  constituite  în  afară  de  Anglia  şi  care 
vor  aveâ  un  stabiliment  în  Anglia,  la  data  când  prezenta 
lege  va  intră  în  vigoare,  pe  de  o parte,  iar  pe  de  aită 
parte  toate  societăţile  care  vor  ereiâ  un  stabiliment  în 
Anglia  după  data  intrărei  în  vigoare  a legei  de  fată  va 
trebui  în  primul  caz  ca  în  termen  de  3 luni  dela  intra- 
rea în  vigoare  a legei,  sau  în  cel  al  doilea  caz  în  termen 
de  o lună  după  fixarea  stabilimentului  său  în  Anglia, 
să  depună  la  Registrar,  următoarele  acte: 

a)  Un  exemplar  din  statutele  lor,  sau  o copie  certifi- 

cată  după  statute  şi  actul  constitutiv  al  societăţei  şi 
orice  alte  documente  referitoare  la  organizarea  socie- 
tăţei şi  care  cuprind  descrierea  eonstituirei  societăţei; 
dacă  aceste  acte  nu  sunt  redactate  în  limba  engleză,  va 
trebui  să  le  depună  traduse  în  copii  certificate. 

b)  O listă  a administratorilor  societăţei. 

c)  Numele  şi  adresa  unuia  sau  mai  multor  persoane 
domiciliate  în  Anglia  care  au  puterea  a primi  pentru  şi 
în  numele  societăţei  notificările  de  procedură,  şi  orice 
alte  notificări  adresate  societăţei.  Toate  modificările  ce 
se  vor  produce,  fie  în  statute  sau  în  celelalte  acte  enun- 
ţate mai  sus,  referitoare  fie  la  compunerea  Consiliului 
de  administraţie,  fie  referitoare  la  persoanele  care  re- 
prezintă societatea  în  Anglia,  sau  la  schimbarea  de  do- 
miciliu a acestor  reprezentanţi,  societatea  va  trebui  să 
depună  la  Registrar,"  o notă  indicând  aceste  modificări, 
termen  de  21  zile  socotite  dela  data  comunicărei  aces- 
tor modificări  de  către  sediul  principal,  sau  întrun  ter- 
men care  se  va  fixă  ulterior. 

2.  Toate  citaţiunile  şi  notificările  care  trebuesc  tri- 
mise societăţei,  vor  fi  reputate  ca  valabil  notificate  şi 
trimise  dacă  au  fost  adresate  unei  persoane  care  are  de- 
pline puteri  în  acest  scop,  şi  al  cărui  nume  a fost  depus 
la  biroul  Registrar.  Aceste  citaţiuni  şi  notificări  vor  fi 
remise  şi  trimise  prin  poştă  la  domiciliul  indicat  de  re- 
prezentanţi. 

3.  Societăţile  vizate  prin  prezentul  articol  vor  trebui 
să  depună  în  fiecare  an,  la  biroul  Registrar  un  raport  a- 
supra  situaţiunei  lor  financiare,  după  cum  se  cere  de 
prezenta  lege  pentru  societăţile  pe  acţiuni  engleze. 

4.  Societăţile  care  vor  ca  în  firma  lor  să  figureze  cu- 

vântul  ,,, Limited44,  adică  responsabilitate  limitată,  vor 
trebui  să  se  conforme  următoarelor  dispoziţiuni: 

a)  In  toate  prospectele  lor  prin  care  fac  apel  la  publi- 
cul englez,  pentru  subscrierea  de  acţiuni  sau  obligaţiuni 
vor  trebui  să  indice  tara  unde  aceste  societăţi  au  fost 
constituite. 

b)  De  asemeni  vor  trebui  să  :ndice  în  chip  evident, 
pretutindeni  unde  societăţile  fac  afaceri  în  Anglia. 

c)  Facturele,  hârtia  de  scrisori,  avizele,  anunţurile  şi 
orice  alte  publicaţiuni  oficiale  făcute  de  societate,  vor 
trebui  să  menţioneze  în  caractere  lizibile,  numele  socie- 
tăţei  şi  numele  ţârei  sale  de  origină. 

5.  In  caz  de  infracţiune  la  dispoziţiunile  prezentului 
articol,  societatea  şi  fiecare  din  administratori,  agenţi 
sau  reprezentanţii  săi  vor  putea  fi  condamnaţi  la  o a- 
mendă  care  nu  va  fi  mai  mare  de  50  livre  sterline,  sau 
1250  franci,  iar  în  caz  de  persistare  în  infracţiune,  la  o 
amendă  de  5 livre  sterline,  sau  125  franci,  pe  fiecare  zî 
de  întârziere. 

Acestea  sunt  principalele  dispoziţiuni  privitoare  la 
societăţile  străine  cuprinse  în  art.  35  din  legea  din  1907 
şi  obligaţiunile  impuse  sunt  aduse  la  cunoştinţa  publi- 
cului englez  în  chipul  adoptat  pentru  societăţile  naţio- 
nale engleze,  anume,  între  altele,  societăţile  engleze  au 
la  Grefa  Centrală  — Registrar  of  Joint  Stock  Corn-  ^ . 
panies,  cum  numesc  englezii  — un  dosar  conţinând  toa- 
te informatiunile  pe  care  publicul  este  în  drept  să  le  cu- 
noască;  actul  social  şi  statutele,  capitalul  subscris  şi  de- 
pus, numele  şi  adresa  administratorilor  în  funcţiune, 
numele  acţionarilor  actuali,  împrumuturile  pe  garanţie 
de  ipotecă,  biroul  declarat  al  societăţei,  etc.  Acest  do- 

sar  este  ţinut  la  zi  prin  declaraţiunile  periodice.  Un  re- 
pertor  alfabetic  conţine  numele  tuturor  societăţilor,  do- 
tate cu  un  număr  de  ordine,  care  permite  să  afli  imediat 
dosarul  respectiv. 

Din  dispoziţiunile  citatului  art.  35,  reiese  în  chip  evi- 
dent preocuparea  legiuitorului  englez  ca  prin  măsurile 
de  publicitate  la  care  supune  societăţile  străine,  să  adu- 
că la  cunoştinţa  terţiilor,  a publicului  englez,  felul  con- 
stituirei,  scopul  şi  situaţia  financiară  -din  orice  moment 
a acestor  societăţi,  dispoziţiuni  de  ordine  şi  suprave- 
ghere şi  mai  mult  de  protecţie  pe  care  orice  stat  este  în 
drept  să  le  ia  pentru  siguranţa  sa,  fie  pentru  protecţia 
supuşilor  săi,  nu  numai  pentru  acei  care  ar  voî  să  pla- 
sese  capitaluri  în  atari  societăţi,  ci  pentru  toţi  acei  care 
ar  voî  să  intre  în  relaţiuni  de  afaceri  eu  societăţile  stră- 
ine. Repet,  aceste  reguli  prevăzute  de  art.  35  sunt  nu- 
mai măsuri  de  publicitate  luate  în  interesul  terţiilor  şi 
imipuse  societăţilor  străine  care  au  un  sediu  de  opera- 
ţiuni pe  teritoriul  englez,  şi  nici  de  cum  norme  fără  de 
care  societăţile  străine  n'ar  avea  existenţă  în  Anglia. 

Neexecutarea  acestor  obligaţiuni  n’are  nici  o influ- 
enţă asupra  existenţei  legale  a societăţilor  străine  şi  a- 
supra  drepturilor  lor;  căci  sancţiunea  prevăzută  de 
art.  35,  pentru  neîndeplinirea  acestor  obligaţiuni,  con- 
sistă într’o  amendă,  care  poate  fi  mai  mare  sau  mai 
mică,  după  împrejurări,  dar  nici  de  cum  nu  afectează 
existenţa  societăţei,  după  cum  se  întâmpă  în  alte  legis- 
laţiuni,  este  clar.  Şi  e natural  să  fie  aşa.  Existenţa  le- 
gală a societăţilor  străine  care  au  un  sediu  de  opera- 
ţiuni sau  fac  operaţiuni  accidentale  în  Anglia  nu  rezidă 
In  art.  35,  şi  nici  nu  se  determină  după  legea  engleză, 

ci  această  existentă  a societăţilor  străine  rezidă  în  con- 
venţiile, tratatele  diplomatice  încheiate  între  ţările  de 
origine  ale  acestor  societăţi  cu  statul  englez,  şi  apoi  în 
statutele  lor  constitutive,  care  formează  legea  lor  fun- 
damentală. 

Pentru  a cunoaşte  situaţia  legală  a societăţilor  străi- 
ne în  Anglia,  nu  este  suficient  să  ne  raportăm  la  legea 
din  1907,  care  prescrie  numai  simple  reguli  de  publi- 
citate pentru  societăţile  străine  care  funcţionează  în 
Anglia,  ci  trebue  să  cunoaştem  şi  convenţiunil'e  dintre 
statul  Englez  şi  celelalte  state  suverane  şi  independente, 
cum  şi  jurisprudenţa  engleză  care  împreună  în  lipsa  u- 
nor  norme  legislative,  au  complinit,  reguli  de  drept  a- 
plicabile  societăţilor  comerciale  străine. 

In  această  privinţă  putem  cită  Convenţia  Franco-En- 
gleză  ,din  30  Aprilie  1862,  încheiată  la  Paris  şi  care 
constitue,  — cu  oarecare  mici  modificări,  — tipul  după 
care  ne  putem  orienta,  pentru  a află  regimul  de  drept 
aplicabil  societăţilor  comerciale  străine  în  Anglia,  şi 
după  (Care  s’a  încheiat  şi  celelalte  convenţiuni. 

Aşa  în  art.  1 din  Convenţia  Franco-Engleză  din 
1862  se  zice:  ,, înaltele  părţi  contractante,  declară  re- 
cunoaşterea reciprocă  a tuturor  companiilor  şi  altor 
asociaţiuni  comerciale,  industriale  şi  financiare,  consti- 
tuite sau  autorizate  conform  legilor  particulare  acestor 
două  ţări,  facultatea  de  a exercită  toate  drepturile  lor  şi 
de  a stă  în  justiţie  înaintea  Tribunalelor,  fie  ca  recla- 
mante, fie  ca  pârâte,  pe  toată  întinderea  statelor  şi  po- 
sesiunilor lor  fără  altă  condiţiune  decât  de  a se  con- 
formă legilor  ziselor  state  şi  posesiuni*4. 

Dispoziţiunile  acestei  Convenţiuni  ne  reaminteşte  cele 

două  articole  din  legea  franceză  din  30  Maiu  1857  prin 
care  se  dă  dreptul  societăţilor  belgiene  de  a exercită 
drepturile  lor  în  Franţa  şi  de  a stă  în  justiţie  în  Franţa 
şi  care  este  într’o  oarecare  măsură  sorginte  a tuturor 
convenţiunilor  încheiate  între  State  în  privinţa  societăţi- 
lor comerciale. 

Un  regim  analog  celui  fixat  în  convenţia  Franco- 
Engleză,  a fost  stipulat  în  favoarea  societăţilor  belgiene 
prin  convenţia  din  Londra,  6 Decembrie  1862;  de  ase- 
meni pentru  societăţile  italiene  printr’o  declaraţiune 
schimbată  între  guvernul  Englez  şi  Italian;  pentru  so- 
cietăţile germane  Declaraţia  semnată  la  Londra  la  27 
Martie  1874  etc. 

Din  textul  convenţiunei  citate  şi  al  celorlalte  conven- 
ţiuni  reiese  că  societăţile  comerciale  aparţinând  state- 
lor contractante,  au  pe  bază  de  reciprocitate  o existenţă 
legală  în  Anglia  şi  deci  pot  operă  şi  stă  în  justiţie  în  fa- 
ţa tribunalelor  engleze,  cu  condiţiunea  însă  ca  societă- 
ţile comerciale  străine  pentru  a fi  admise  în  justiţie  este 
absolut  necesar  ca  ele  să  fie  pe  deplin  capabile,  adică 
să  se  bucure  de  acest  drept  în  ţările  lor  de  origină,  şi  în 
lipsa  acestui  drept  în  ţările  cărora  ele  aparţin  ca  naţio- 
nale, ele  nu  pot  fi  considerate  ca  corporaţiuni 'în  sen- 
sul legei  engleze,  adică  nu  pot  pretinde  dreptul  de  a 
stă  în  justiţie. 

Prin  urmare  pentru  a cunoaşte  capacitatea  societăţi- 
lor comerciale  străine  şi  dreptul  lor  de  a face  afaceri  în 
afară  de  limitele  teritoriului  statului  care  le-a  creiat  şi 
validat  actele  lor  constitutive,  trebue  să  privim  con- 
venţiunile  intervenite  între  statuii  englez  şi  statul  lor  de 
origină.  v- 

Am  zis  că  în  genere,  în  Convenţiuni  se  stipulează,  că 
companiile  regulat  întocmite  după  legile  în  vigoare  în- 
tr’unul  din  statele  contractante,  au  putere,  nu  numai  de 
a stă  în  justiţie  în  faţa  instanţelor  din  celălalt  stat,  dar 
încă  de  a exercită  toate  drepturile  lor  pe  cuprinsul  te- 
ritoriului celuilalt  stat.  De  unde  rezultă  că  se  măsură 
capacitatea  unei  societăţi  comerciale  străine  pentru  a 
contractă  în  Anglia,  după  actele  sau  Statutele  în  baza 
cărora  această  societate  a luat  fiinţă  în  tara  sa  naţio- 
nală. Dacă  după  legile  tărei  unde  societatea  a fost  cre- 
iată,  este  privită  ca  incapabilă  de  a contractă  sau  de  a 
exercită  activitatea  sa,  fără  îndoială  că  dreptul  en- 
glez va  consideră  pretinsele  acte  sau  contracte  încheiate 
de  această  societate  în  Anglia,  ca  nule  şi  invers. 

Se  are  deci  în  vedere  legea  statului  personal  al  so- 
cietătei  întărit  prin  convenţiune. 

O a treia  sorginte  — în  afară  de  legea  din  1907,  şi 
de  Conventiunile  Diplomatice,  şi  cea  mai  importantă 
în  privinţa  regimului  legal,  aplicabil  societăţilor  străine 
în  Anglia  — este  jurisprudenţa. 

Jurisprudenţa  engleză,  luând  pildă  dela  jurispru- 
denţa aşâ  de  liberală  depe  continent,  are  o tendinţă  pro- 
nunţată, de  altfel  conformă  spiritului  timpului  modern, 
în  a recunoaşte  existenţa  societăţilor  străine,  pentru  a 
exercită  drepturile  lor  şi  a stă  în  justiţie  în  Anglia, 
chiar  acelor  societăţi  care  aparţin  unui  stat  care  n’are 
atare  convenţiuni  eu  statul  englez. 

Dar  lăsând  la  o parte  această  tendinţă,  jurisprudenţa 
engleză,  care  în  lipsa  unor  norme  legislative  precise  sin- 
gură a fixat  condiţiunea  capacităţei  societăţilor  străine, 

în  afară  de  Convenţiunile  diplomatice,  care  sunt  ab- 
solut necesare. 

Jurisprudenţa  a hotărît  în  chip  definitiv,  că  dacă  o 
societate  străină,  aparţinând  unui  stat  care  are  un  tra- 
tat cu  Anglia  este  creiată  în  ţara  sa  de  origină  conform 
legei  sale  naţionale,  este  pe  deplin  capabilă  de  a stă  în 
justiţie  în  faţa  tribunalelor  engleze,  a face  operaţiuni* 
cu  un  cuvânt  e exercită  toate  drepturile  conferite  de 
Statutele  sale.  Curţile  engleze,  în  lipsa  unei  legi  spe- 
ciale şi  numai  prin  simplul  efect  al  lui  „common  iaw“ 
recunosc  existenţa  societăţilor  comerciale  străine  şi  le 
acordă  deplină  folosinţă  a drepturilor  lor,  fără  ca  ele 
să  aibă  nevoie  să  satisfacă  nici  o condiţiune  prealabilă 
ca  de  pildă:  înregistrarea  în  Anglia,  care  de  altfel  este 
refuzată  societăţilor  străine.  Excepţie  în  ceeace  pri- 
veşte Coloniile  Britanice,  unde  Regulamentul  obligă  so- 
cietăţile străine  să  faca  înregistrarea  dacă  voesc  să  se 
bucure  în  aceste  Colonii  de  toate  avantagiile  comerciale 
pe.  care  le  dă  numai  înregistrarea. 

Aceste  regulamente  se  aplică  în  colonii,  atât  societăţi- 
lor străine  cât  şi  societăţilor  engleze  fără  distincţie. 

Dar  repet,  în  Anglia  nu  este  nevoe  de  nici  o im  .gis- 
trare  şi  mai  mult  o societate  străină  nici  chiar  nu  poate 
să  intervie  să  fie  înregistrată  ca  societate  străină. 

Numai  indivizii  străini  poate  face  înregistrarea  lor  in- 
dividuală ca  formând  o societate,  dar  în  afară  de  acea- 
sta o societate  străină  înregistrată,  nu  mai  este  străină* 
ci  prin  efectul  înregistrărei  devine  societate  naţională 
engleză,  deci  nu  mai  poate  fi  vorba  în  acest  caz  de  so- 
cietăţi străine.  , 


Când  vorbim  dar  din  punct  de  vedere  englez  de  so- 
cietăţi străine  înţelegem  societăţi  care  aparţinând  altor 
state  ca  naţionale,  vin  să  stabilească  în  Anglia  fie  o su- 
cursală, sau  un  sediu  de  operaţiuni,  fie  birourile  şi  re- 
prezentanţele, sau  societăţi  străine  care  vin  să  săvâr- 
şească operaţiuni  accidentale  şi  să  stea  în  Justiţie.  Pen- 
tru a învedera  influenţa  jurisprudenţei  şi  regulele  fixate 
de  ea,  voi  cercetă  în  oarecare  amănunte  chestiunile  : 

a)  Cum  poate  fi  citată  în  Justiţie  şi  cum  se  poate  legă 
instanţa  engleză  în  ceiace  priveşte  o societate  comer- 
cială străină  ? 

b)  Ce  impozite  trebue  să  plătească  o societate 
străină  ? 

c)  Lichidarea  societăţilor  străine. 

Dreptul  de  a sta  în  judecată. 

♦ 

Cauţiunea  judicatum  solvi.  — Societăţile  comerciale 
străine  în  principiu  sunt  admise  să  stea  în  faţa  instan- 
ţelor engleze,  dar  trebue  să  satisfacă  o condiţiume  şi 
anume:  dacă  nu  posedă  bunuri  în  Anglia  vor  fi  obligate 
să  depună  cauţiunea  judicatum  solvi,  şi  din  contră  vor 
fi  dispensate  de  această  cauţiune,  dacă  au  proprietăţi 
în  resortul  Curţilor  'engleze.  Cauţiune  judicatum  solvi, 
care  a fost  şi  la  noi  şi  în  alte  legislaţiuni,  a fost  desfiin- 
ţată în  urma  dezideratelor  Convenţiunei  dela  Haga  din 
14  Noembrie  1896,  atât  în  Statele  care  au  participat  tla 
această  convenţiune,  cât  şi  de  alte  care  n’âu  participat. 

Anglia  insă  şi  s’a  abţinut  de  a participă  la  această 
convenţiune  şi  nici  n’a  adoptat  desfiinţarea  acestei  cau- 

ţiuni.  Este  aceasta,  de  altfel,  un  drept  cutumiar  englez 
recunoscut  şi  confirmat  prin  tratatele  încheiate  cu  di- 
ferite ţări. 

Chemarea  în  judecată.  — -Societăţile  comerciale 
străine  care  au  un  sediu  de  operaţiuni  pe  teritoriul  en- 
glez, pot  fi  chemate  valabil  în  Justiţie  în  Anglia  şi  pot 
la  rândul  lor  chemă  acolo  în  judecată  pe  terţi. 

Căci  o societate  străină  este  reputată  că  rezidă  în 
Anglia  — pentru  a primi  valabil  eitaţiunile  şi  notifi- 
cările judecătoreşti  — din  moment  ce  ea  are  în  Anglia 
un  sediu  de  operaţiuni,  sau  că  Consiliul  său  de  admi- 
nistraţie se  reuneşte  acî  şi  indiferent  dacă  operaţiunile 
pe  care  le  faice  sediul  de  acî  corespunde  scopului  prin- 
cipal de  activitate  a societăţei  sau  are  un  caracter  de 
accesoriu,  sau  în  fine  societatea  prin  sediul  din  Anglia 
nu  tratează  nici  o afacere  pe  teritoriul  englez. 

In  acest  sens  Camera  Lorzilor,  6 Februarie  19 \3. 

Şi  ceva  mai  mult,  dacă  o societate  străină  are  mai 
multe  sedii  de  operaţiuni,  sau  reprezentanţe  în  Anglia, 
este  considerată  societatea  că  domiciliază  la  fiecare 
din  locurile  unde  sunt  aceste  sedii  sau  reprezentanţe  şi' 
deci  citarea  este  valabil  notificată,  când  s’a  făcut  la 
«nul  din  aceste  sedii. 

Citarea  se  face  fie  în  persoana  Directorului  sau  Re- 
prezentantului sediului,  sau  chiar  în  persoana  unuia  din 
secretarii,  care  conduc  birourile  reprezentanţei.  De 
pildă:  o societate  Canadiană,  eu  obiect  de  exploatare 
de  căi  ferate  în  Canada,  cu  sediul  la  Montreal  şi  regulat 
incorporata  sau  înregistrată  sub  imperiul  legilor  Ca- 
nadiene. 

Această  societate  întreţine  la  Londra  un  Comitet  în- 
sărcinat cu  studii  financiare  şi  juridice,  cu  emiterea  şi 
plasarea  obligaţiunilor  pe  piaţa  engleză.  Acest  Comitet 
a împrumutat  — birourile  şi  personalul  necesar  pentru 
afacerile  sale,  dela  o altă  societate  Canadiană  din 
Londra. 

O societate  Norvegiană  de  Navigaţie,  eu  care  so- 
cietatea Canadiană  a intrat  în  conflict,  fiind  chemată, 
această  din  urmă,  în  judecată  de  societatea  Norvegiană 
la  Londra,  societatea  Canadiană  a replicat  că  nu  este 
bine  citată  ila  Londra  întrucât  reşedinţa  domiciliului 
său  social  nu  este  acolo  ci  la  Montreal,  şi  prin  urmare 
acţiunea  societăţei  norvegiană  să  fie  respinsă. 

Judecătorul  englez  însă,  a găsit  că  citarea  este  bine 
făcută.  Că  societatea  Canadiană  este  considerată  ca 
având  un  domiciliu  juridic  ales  la  Londra,  unde  reşede 
comitetul  său  financiar  ete.,  la  birourile  împrumutate, 
şi  că  va  fi  valabil  citată  -chiar  în  persoana  secretarului 
birourilor,  acesta  fiind  socotit  ca  agent  ai  ei,  din  mo- 
ment ce  s’a  împrumutat  birourile  eu  personal  cu  tot. 

In  acest  sens  Curtea  supremă  din  Londra,  17  Iulie 
1890,  Curtea  de  apel  din  Londra,  şedinţa  din  20  Maiu 
1911  şi  31  Octombrie  1911.  Până  aci  am  presupus  so- 
cietăţi străină  care  au  un  sediu  de  operaţii  ori  care-  în 
Anglia,  birouri  de  direcţie,  ete.,  dar  acum  să  vedem 
ce  se  întâmplă  în  cazul  când  o societate  străină  n’are 
în  Anglia  decât  un  reprezentant,  un  agent  mai  bine  zis, 
care  face  o profesiune  din  a reprezentâ  diferite  socie- 
tăţi îri  străinătate. 

Cita(ia  făcută  şi  notificată  în  persoana  unui  asemenea 

agent  este  ea  valabilă , angajează  ea  societatea  ori  nu  ? 
De  pildă,  cazul  societăţei  engleze  ,,Saccharin  Corpo- 
ration", care  chemând  în  judecată  pentru  daune  inte- 
rese, pe  o societate  germană  „Chemische  Fabrik", 
fixată  lângă  Dresda,  în  persoana  unui  anume  Blasius 
care  poartă  titlul  de  agent  în  Anglia  al  acelei  fabrici 
şi  reşede  în  Londra. 

1 se  respinge  acţiunea  societăţei  engleze,  de  judecă- 
torul de  prima  instanţă,  sub  motiv  că  întrucât  fabrica 
grmană  n'are  în  Anglia  nici  o sucursală  şi  întrucât  Bla- 
sîus  nu  este  adevărat  reprezentant  exclusiv  al  fabricei 
germane,  ci  un  comisioner,  agent  de  afaceri  al  mai  mul- 
tor firme  din  Germania,  consideră  că  acţiunea  este  rău 
intentată  contra  fabricei  prin  intermediul  lui  Blasius,  şi 
deci  o respinge. 

Curtea  de  Apel  însă  decide:  „că  trebuie  să  fie  con- 
siderat Blasius  în  speţă  ca  reprezentant  calificat  al  so- 
ci'etăţei,  conform  textelor  legilor  de  procedură  şi  socie- 
tatea va  fi  valabil  citată  în  persoana  acestui  reprezen- 
tant". 

Motive:  Blasius  se  califică  agent  al  fabricei  dar  ter- 
menul de  agent  este  elastic,  trebue  să  vedem  care  sunt 
atribuţiunile  sale.  Blasius  este  stabilit  la  Londra.  Ope- 
rază  ca  singurul  reprezentant  al  fabircei  germane  în 
Anglia.  El  reprezintă  în  acelaş  timp  şi  alte  firme.  Vinde 
în  comptul  fabricei  germane  şi  are  marfă  în  depozit, 
întrebuinţează  hârtie  de  scrisori  de  afaceri  cu  en-dete-uî 
cu  numele  fabricei  şi  adresa  fabricei  din  Germania, 
apoi  dedesubtul  acestui  en-tete  şi  adresă,  se  află  nu- 
mele lui  Blasius  ca  agent  unic  şi  desemnat  pentru  An- 

glia,  etc.,  etc.  Pe  hârtia  de  scrisori  se  mai  indică  adresa 
telefonică  şi  telegrafică:  Blasius-Londra-birou. 

Din  aceasta1  trebue  să  conchidem  că  fabrica  din  Ger- 
mania a adoptat  biroul  Blasius  pentru  adresa  sa  din 
Londra. 

S’a  susţinut  în  părere  contrarie  că  Blasius  nu  este  re- 
prezentant adevărat  plătit  cu  remuneraţie  fixă,  ci  un 
simplu  agent,  fiindcă  este  plătit  cu  comision  asupra  afa- 
cerilor tratate. 

Curtea,  răspunde  că  reprezentanţii  sunt  plătiţi  de 
obicei u după  împrejurări  şi  după  convenţiuniiîe  inter- 
venite între  ei  şi  firme,  din  aceasta  nu  rezultă  însă  că 
poate  să  împiedice  pe  Blasius  să  nu  lucreze  în  numele 
fabricei.  Fabrica  operează  însă  în  r'ealitate  la  domiciliul 
agentului  său  şi  prin  aceasta  îşi  apropie  ea  dornicii,  do- 
miciliul agentului. 

Prin  urmare,  fabrica  apropindu-şi  domiciliul  agen- 
tului său  va  putea  fi  valabil  citată  în  faţa  instanţelor  en- 
gleze în  persoana  lui  Blasius.  (Curtea  de  Apel  din  Lon- 
dra 1911,  20  Maiu). 

Această  hotărâre  se  bazează  şi  pe  o deriziune  a Ca- 
meră Lorzilor,  când  Lordul  Rorner  a pus  principiul  : 
„Si  pendant  un  laps  de  temps  suffisant,  une  societe 
etranger  sur  urte  place  de  notre  pays,  par  rintenme- 
diaire  de  gens  qui  font  ses  affaires,  cette  societe  doit 
etre  tenue  nour  residant  sous  notre  juridiction,  aux  fins 
de  recevoir  assignation44. 

Regulele  enunţate  mai  sus  şi  fixate  de  jurisprudenţă 
precum  şi  cele  ce  urmează,  se  aplică  numai  societăţilor 
comerciale  străine  şi  nici  de  cum  altor  asociaţii  sau  cor- 
poraţiuni  străine.  Acele  alte  reguli  sunt  : 

a)  O societate  comercială  străină  stabilită  în  străi- 
nătate, nu  poate  fi  citată  înaintea  jurisdicţiunei  engleze 
prin  notificarea  unei  citaţii,  adresată  unuia  din  asociaţii 
săi  care  domiciliază  în  Anglia.  (Curtea  de  Apel  din 
Londra,  4 Maiu  1891). 

b)  Societăţile  străine  care  n’au  nici  un  stabiliment 
comercial  în  Anglia,  po't  fi  citate  în  justiţie  în  acela* 
chip  şi  în  aceleaşi  circumstanţe  ca  şi  particularii. 

Libere  sunt  însă  societăţile  străine  ca  atunci  când 
încheie  o afacere  în  Anglia,  să  desemneze  în  caz  de 
conflict  pe  o persoană  care  domiciliază  în  Angilia.  Este 
la.  fel  cu  ceeace  se  întâmplă  cu  străinii  persoane  fizice, 
care  stipulează  expres  în  convenţiunile  ce  contractează, 
că  citaţiunile  ce-i  privesc  pot  fi  notificate  unei  anumite 
persoane  desemnate  în  convenţie  în  acest  scop,  şi  care 
domiciliază  în  Anglia.  Convenţiunile  care  conţin  ase- 
menea stipullaţiuni,  fie  că  sunt  făcute  de  o persoană  fi- 
zică, fie  de  o societate,  sunt  valabile  şi  citaţiunile  astfel 
notificate  angajează  regulat  instanţa. 


Societăţi  de  asigurări  străine. 

In  privinţa  societăţilor  de  asigurări  străine  în  Anglia, 
concluziile  Comisiei  Camerei  Lorzilor  tind  la  aceasta  : 
ca  toate  companiile  străine  de  asigurări  pe  viaţă,  sta- 
bilit e pe  teritoriul  englez  vor  fi  obligate  să  depună  o ga- 
ranţie de  500.000  franci,  care  va  rămâne  intactă  atâta 
timp  cât  ele  vor  avea  o poliţă  în  Anglia.  Toate  compa- 
niile străine  şi  engleze  de  asigurări,  vor  trebui  să  dea 

la  ,,Board  of  Trade“  relaţiuni  asupra  veniturilor  şi  bi- 
lanţelor  lor. 

Income-tax. 

In  privinţa  impozitelor  pe  care  societăţile  străine  tre- 
bue  să  le  plătească  fiscului  englez  se  face  o distincţie: 

1.  Când  e vorba  de  o societate  străină,  care  are  un 
sediu  de  operaţiuni  în  Angtlia. 

2.  Când  societatea  străină  n’are  nici  un  sediu  ci  face 
numai  operaţiuni  accidentale  în  Anglia. 

3.  Când  societatea  străină  n’are  nici  sediu  şi  nu  face 
nici  operaţii  accidentale  în  Anglia,  ci  are  numai  portori 
de  titluri  emise  de  ea  în  mâinile  englezilor. 

Primul  caz:  Când  societăţile  străine  au  sedii  în  An- 
glia, fie  ele  sucursale  sau  agenţii,  sediile  acestea  pot 
realiză  câştiguri,  fie  numai  în  Anglia,  sau  în  Anglia  şi 
în  afară  de  Anglia,  sau  numai-  în  afară  de  Anglia,  este 
indiferent,  'ele  vor  datoră  Income-tax  pentru  'totali- 
tatea profiturilor  rezultate  din  af  aderi  le  săvârşite  pe 
teritoriul  englez,  pentru  afaceri  încheiate  în  Anglia,  iar 
nu  asupra  întregului  bilanţ  al  societăţei  străine  gene- 
rale, care  ar  cuprinde  în'acest  caz  operaţiunile  din  ţara 
unde  societatea  îşi  are  centrul  afacerilor,  pe  cele  din  An- 
glia, şi  pe  cele  ale  sucursalelor  pe  care  societatea  le 
poate  avea  şi  în  afară  de  Anglia. 

In  acest  sens  între  aJltele  Decizia  Camerei  Lorzilor 
din  6 Februarie  1913. 

Vor  fi  supuse  de  asemeni  la  Income-tax  sucursalele 
sau  sediile  de  operaţiuni  ale  unei  societăţi  străine  asu- 
pra părţilor  de  profit  realizate  în  străinătate,  dar  care 

Sunt  distribuite  prin  intermediul  sucursalelor  sau  agen- 
ţiilor, portorilor  englezi  de  titluri  de  ale  sate. 

2.  Când  o societate  străină  fade  numai  operaţiuni  ac- 
cidentale în  Anglia,  fără  să  aibă  nici  o agenţie  acolo, 
să  impun  şi  în  acest  caz  la  Income-tax  asupra  operaţiu- 
nilor încheiate  pe  teritoriul  englez.  Cazul  societăţei  de 
telegraf  ,,Great  Northern  telegraph“  din  Copenhaga. 
Compania  aceasta  de  telegraf  care  avea  cable  la  Ader- 
deen  şi  Newcastle  şi  agenţi  la  Londra,  Aderdeen  şi 
Newcastle  eră  considerată  ca  făcând  comerţ  în  Anglia 
şi  deci  obligată  să  plătească  Income-tax  asupra  bene- 
ficiilor rezultate  din  operaţiunile  făcute  pe  teritoriul 
englez. 

3.  Dacă  însă  portorii  englezi  de  titluri  aparţinând 
unei  societăţi  străine,  primesc  direct  din  ţară  străină 
unde  se  află  soci'etatea,  dividende  fără  intermediul  unei. 
agenţii  a societăţei  străine  care  să  fie  fixată  în  Anglia, 
aceşti  portori  englezi  trebue  să  facă  ei  însăşi  declara- 
ţiune  şi  să  plătească  Income-tax  asupra  dividendelor 
primite. 

Lichidarea. 

In  privinţa  lichidărei  sucursalelor  sau  reprezentan- 
ţelor unor  societăţi  comerciale  străine  care  sunt  fixate 
pe  teritoriul  englez,  jurisprudenţa  este  fixată  în  sensul 
că:  o societate  străină  regulat  constituită  în  ţara  sa  de 
origină,  care  are  principalul  său  stabiliment  în  acea 
ţară,  sau  în  altă  ţară  indiferent,  dar  care  are  sucursale 
sau  reprezentanţe  în  Anglia  şi  a contractat  acolo  da- 
torii, poate  fi  lichidată  în  Anglia. 

Existenţa  unei  declaraţiuni  de  lichidare  a societăţei 
concomitentă  în  străinătate,  nu  împiedică  Curţile  en- 
gleze ea  să  ordone  la  rândul  lor  lichidarea.  Cu  o dis- 
tincţie însă,  în  câizul  acesta,  lichidarea  din  Anglia  func- 
ţionează numai  ca  accesorie  lichidărei  deschise  în  ţara 
unde  societatea  îşi  are  principalul  stabiliment,  adică  do- 
miciliul său. 

Regula  generală  consistă  deci  în  a se  determină  do- 
miciliul societăţei.  Jurisdicţia  dela  domiciliul  societăţei 
este  considerată  ca  Curte  principală  de  justiţie  însăr- 
cinată a dirija  lichidarea  şi  celelalte  instanţe  de  pildă, 
în  cazul  de  faţă  instanţele  engleze,  nu  lucrează  decât 
ca  jurisdicţiuni  auxiliare  lichidaţiunii  principale. 

Concluzie.  — In  definitiv  ca  să  putem  cunoaşte  re- 
gimul legal  aplicabil  societăţilor  comerciale  străine  care 
vin  să  facă  operaţiuni  în  Anglia,  cu  sau  fără  reprezen- 
tanţi permanente,  ne  vom  referi  după  circumstanţe  de 
pildă  : 

a)  Pentru  a şti  dacă  o societate  străină  are  existenţă 
legală  în  Anglia,  vom  căută  să  vedem  dacă  ţara  de 
origină  a societăţei  a încheiat  un  tratat  în  acest  sens  cu 
Anglia,  în  afară  de  acest  tratat  societatea  n’are  fiinţă 
legală. 

b)  Pentru  a şti  măsurile  de  publicitate  la  care  sunt 
supuse  societăţile  străine,  ne  vom  referi  la  legea  din  28 
August  1907,  art.  35  şi  în  fine 

c)  Pentru  a cunoaşte  chipul  în  care  societatea  străină 
va  puteâ  uză  de  justiţia  engleză,  impozitele  pe  care 
trebue  să  le  plătească,  chipul  funcţionărei,  lichidarea 
şi  alte  amănunte  relative  la  viaţa  societăţei  ne  vom  re-' 
feri  în  totdeauna  la  regulele  date  de  jurisprudenţă,  in- 

terpreta  fidelă  a lui  „Common  Law“  şi  „the  municipal 
law“,  şi  singura  care  a rezolvit  şi  reglementat  în  lipsă 
de  texte  de  lege,  diferite  amănunte  privitoare  'la  socie- 
tăţile comerciale  în  genere  şi  la  societăţile  comerciale 
străine  în  special. 


GERMANIA. 

In  Germania  nu  sunt  texte  de  lege  expres  consacrate 
societăţilor  comerciale  străine  care  ar  veni  să  facă  ope- 
raţiuni pe  teritoriul  german.  Nici  o lege  nu  fixează  con- 
diţiuni  speciale  pentru  societăţile  străine,  când  ele  vin. 
fie  să  stea  numai  în  justiţie,  fie  să  facă  operaţiuni  acci- 
dentale, fie  în  fine  să  stabilească  un  sediu  permanent 
dfe  afaceri  în  cuprinsul  teritoriului  german. 

înţeleg  că  nu  există  dispoziţiuni  în  texte  de  lege  pen- 
tru societăţile  străine  în  sensul  că:  condiţiunea  legală 
a persoanelor  morale  în  genere  şi  a societăţilor  comer- 
ciale în  special  nu  este  reglementată  încă  într’o  formă 
specială  şi  unică,  adică  una  şi  aceiaşi  pentru  toate  sta- 
tele care  compun  Imperiul  german.  Şi  fireşte  eră  şi 
greu  să  se  fixeze  o anumită  normă  obligatorie  tuturor 
statelor  germane,  de  oarece  Germania  fiind  numai  uniu- 
nea politică  a statelor  germane,  nu  se  putea  edictâ  o 
singură  cale  şi  în  ordinea  economică,  ci  s’a  lăsat  ca  fie- 
care stat  să-şi  iâ  măsurile  pe  care  le  va  găsi  de  cuviinţă 
pe  teritoriul  său,  mai  proprii  interesului  de  siguranţă 
şi  prosperitate  economică  locală.  Căci  chestiunea  so- 
cietăţilor comerciale  străine,  dacă  şi  în  ce  condiţiuni 

pot  face  operaţiuni  pe  teritoriul  german,  este  consi- 
derată ca  o chestiune  de  dublă  funcţiune,  economică  şi 
de  poliţie,  de  siguranţă  şi  lăsată  la  aprecierea  fiecărui 
Stat,  liber  să  deâ  soluţiunea  pe  care  va  crede-o  mai  con- 
formă cu  interesele  sale.  Aşa  că  atunci  câhd-  voim  să 

i * 

cunoaştem  care  este  situaţiunea  legală  a societăţilor  co- 
merciale străine  în  Germania,  în  lipsa  textelor  de  lege 
ne  vom  raportă,  în  primul  rând  de  pildă,  în  privinţa  să- 
vârşirei  de  acte  izolate  şi  dreptul  de  a sta  în  faţa  instan- 
ţelor judecătoreşti  pentru  asemenea  acte,  la  starea  ge- 
nerală de  'drept  comun,  la  jurisprudenţa  constantă  şi 
la  principiile  gen'erale  de  drept  internaţional  privat  a- 
doptate  şrn  Germania. 

In  al  doilea  rând  la  legislaţia  particulară  a fiecărui 
Stat  german,  pentrucă  în  unele  state  se  prevede  pentru 
societăţile  comerciale  străine,  ca  să  poată  'exercită  ac- 
tivitatea lor,  necesitatea  obţinerei  unei  autorizaţiuni  gu- 
vernamentale, iar  în  altele  din  contră  'este  suficient  ca  să 
dovedească  că  sunt  legal  constituite  în  ţara  lor  de  ori- 
gină, pentru  ca  să  aibă  liberul  acces  în  faţa  Justiţiei  şi 
să  facă  acte  izolate  de  comerţ  pe  teritoriul  ce  le  apar- 
ţine. In  al  treilea  rând  de  pildă,  în  cazul  când  o socie- 
tate comercială  străină  nu  s’ar  mulţumi  numai  cu  acte 
izlate,  ci  ar  voi  să  înfiinţeze  un  sediu  de  operaţiuni,  -su- 
cursale sau  reprezentanţe,  indiferent  cum  s’ar  numi,  ne 
vom  raportă  la  condiţiunile  impuse  societăţilor  naţio- 
nale germane  prevăzute  de  textul  articolului  201  din 
noul  cod  comercial  german  din  1900,  combinat  cu  art. 
1-3,  alin.  3 acelaş  cod  care  prevede  că  societăţile  străine, 
când  ar  voi  să  stabilească  un  sediu  oarecare  pe  teritoriul 
german,  trebue  să-şi  publice  actele  sociale  prin  înscrie- 

rea  lor  pe  registrele  de  comerţ  din  locul  unde  sediul  va 
funcţiona,  precum  fac  şi  societăţile  naţionale  germane. 

Şi  pentru  cazul  când  s’ar  prezentă  forme  de  socie- 
tăţi străine  necunoscute  în  Germania,  se  va  aveâ'  în  ve- 
dere şi  legile  particulare  fiecărui  stat  care  compun  con- 
federaţia germană. 

Principii  generale. 

In  dreptul  internaţional  privat,  un  principiu  general 
admis  este,  că  drepturile  de  care  se  bucurăapersoanele 
fizice  se  determină  după  legile  statului  căruia  această 
p'ersoană  aparţine  fie  prin  domiciliu,  fie  prin  naţiona- 
litate, numai  că  nu  tot  aceiaşi  măsură  se,  păstrează  pen- 
tru persoanele  morale,  persoane  juridice,  ba  ceva  mai 
mult,  două  opiniuni  diametral  opuse  s’au  prezentat. 

Prima  opiniune  mai  severă  susţine:  capacitatea  per- 
soanelor juridice  străine,  dispare  la  graniţele  teritoriu- 
lui Statului  unde  această  persoană  juridică  a luat  fiinţă, 
şi  nu  pot  fi  recunoscute  ca  atare  atâta  timp  cât  ele  n’au 
dobândit  capacitate  juridică  după  legislaţiunea  ţărilor 
unde.  ele  voesc  să-şi  exercite  activitatea  lor. 

O a doua  opinie,  mai  puţin  seVeră,  zice,  că  trebue  să 
distingem  între  capacitatea  juridică  a persoanelor  mo- 
rale străine  şi  între  posibilitatea  de  a funoţionâ  şi  de  a 
operă  în  ţări  străine,  facultatea  aceasta  poate  fi  res- 
trânsă pentru  societăţile  străine  în  interesul  societăţilor 
naţionale.  Acest  sistem  a fost  primit  în  Germania.  Se 
admite  azi  în  confederaţia  germană  că,  capacitatea  per- 
soanelor fizice  este  determinată,  de  legea  lor  dela  do- 
miciliu. Acest  principiu  a fost  acceptat  şi  pentru  per- 


soanele  morale,  principiul  consacrat  de  multe  ori  şi  de 
legiuitorul  pozitiv.  Fără  îndoială  că  pentru  persoane 
morale  nu  poate  fi  vorba  de  un  domiciliu  natural,  dar 
totuşi  de  un  domiciliu  artificial,  acel  al  locului  unde  so- 
cietatea are  fixat  sediul  său,  domiciliul  adoptat  de  so- 
cetăţi  din  mom'entul  întoomirei  statutelor  sale.  Deci  lo- 
cul domiciliului  societăţei  este  acel  care  determină  si- 
tuaţia juridică  a unei  societăţi.  Acesta  este  dreptul  in 
vigoare  azi.  Principiul  acesta  în  generalitatea  sa  n’a  fost 
însă  consacrat  printr’o  dispoziţiune  legală,  dar  este  ad- 
mis de  doctrină  şi  de  jurisprudenţă  şi  constitue  o regulă 
de  drept  cutumiar. 

Recunoaşterea  acestor  persoane  juridice,  de  legea 
tărei  domiciliului  lor,  ca  subiecte  de  drepturi  şi  obliga- 
ţiuni este  condiţiune  necesară  pentru  ca  să  poată  fi  re- 
cunoscute ca  atare  în  Germania. 

Legea  germană,  care  regulează  diferitele  feluri  de 
asociaţi  uni  comerciale,  distinge  două  tipuri:  de  o parte 
societăţile  în  nume  colectiv  şi  comandită  simplă  şi  pe 
de  altă  parte  societăţile  anonime  sau  pe  acţiuni.  Sunt 
recunoscute  în  confederaţia  germană,  ca  persoane  ju- 
ridice capabile  de  drepturi  şi  de  obligaţiuni,  toate  socie- 
tăţile străine  din  moment  ce  ele  au  satisfăcut  legile  lo- 
cului sediului  lor  social.  Şi  acest  principiu  se  întinde 
chiar  şi  asupra  societăţilor  care  nu  pot  fi  primite  în 
dreptul  german,  adică  societăţi  necunoscute  în  Germa- 
nia, de  pildă  societăţile  engleze  aşa  numitele  „Company 
Limited  by  Garanţie".  Deci  după  legil'e  dela  domiciliul 
acestor  societăţi  trebue  să  aprecieze  în  Germania,  în 
genere  vorbind,  facultatea  pe  care  o au  societăţile  de  a 
face  unele  operaţiuni  sau  altele,  de  a avea  un  agent  de 

afaceri,  de  a sta  în  justiţie  ca  reclamante  sau  pârâte, 
de  a presta  un  jurământ  printr’un  reprezentant  sau 
mandatar,  de  a dobândi  imobile,  ete. 

Aceste  avantagii  care  rezultă  pentru  societăţile 
străine  din  principiile  dreptului  comun  german,  nu  pot 
fi  revendicate  de  aceste  societăţi  în  Germania,  în  cazul 
când  ele  nu  se  bucură  de  aceste  drepturi  şi  privilegii  în 
ţara  lor  de  origină. 

Societăţile  străine  p’entru  a putea  însă  să-şi  desfăşure 
activitatea  lor  în  Germania  este  necesar  să  obţină  o au- 
torizare a Guvernului.  Autorizarea  aceasta  este  o mă- 
sură de  poliţie  guvernamentală  asupra  căreia  legile  co- 
merciale n’au  cădere  să  se  pronunţe.  Legea  Imperiului 
care  reglementează  exerciţiul  profesiunilor  este  aceia 
din  21  Iunie  1869,  care  declară  în  consecinţă  că  aceste 
dispoziţiuni  sunt  aplicabile  tuturor  societăţilor  prin  ur- 
mare şi  celor  străine.  Şi  legea  din  11  Iunie  1870  care 
modifică  oarecare  dispoziţiuni  din  codul  de  comerţ  a- 
doptă  acest  principiu. 

In  art.  3 din  legea  aceasta,  se  menţine  dispoziţiunea 

după  care  legile  diferitelor  state  sunt  îndreptăţite  să 

, 

exercite  asupra  obiectului  sau. scopului  întreprinderilor 
comerciale  fie  ele  naţionale  sau  străine  o aprobare  a Gu- 
vernului, sau  o supraveghere  din  partea  Statului  şi  a- 
ceastă  dispoziţiune  a fost  ţinută  în  seamă  la  . încheierea 
tratatelor  cu  diversele  state  pentru  recunoaşterea  reci- 
procă a societăţilor  comerciale.  Prin  legea  din  18  Iulie 
1884  se  face  o nouă  reglementare  asupra  societăţilor 
în  comandită  pe  acţiuni  şi  a societăţilor  anonime,  care 
protejează  în  destul  interesele  naţionale  şi  art.  12  vor- 
bind de  exerciţiul  profesiunilor  continuă  ca  şi  înainte  a 


/ 

reprima  toate  întreprinderile  ilegalte  ale  societăţilor  co- 
merciale străine  şi  împiedică  violarea  legilor  germane. 

Regula.  — Statele  confederaţiei  germane  sunt  deci 
singurele  în  măsură  şă  edicteze  garanţiile  care  li  se  vor 
părea  necesare  pentru  a proteja  pe  naţionalii  lor,  contra 
exerciţiului  oricăror  industrii  sau  comerţ  de  societăţi 
străine,  sau  chiar  atunci  când  vor  găsi  de  cuviinţă  să 
interzică  teritoriul  lor  întreprinderilor  sau  stabilimen-  , 
telor  societăţilor  străine.  Din  punct  d'e  vedere  al  poli- 
ţiei guvernamentale,  societăţile  străine  rămân  supuse 
reglementărilor  particulare  din  fiecare  Stat  al  confede- 
raţiei şi  pot  fi  tratate  diferit  în  statele  în  care  vor  să 
opereze.  In  oahecare.  state,  admiterea  persoanelor  ju- 
ridice străine,  trebue  în  fiecare  caz  aparte  să  fie  auto- 
rizat de  Guvern,  se  înţelege  în  lipsă  de  convenţiune  di- 
plomatică. In  alte  state,  legislaţiuniîe  se  arată  din  contră 
mai  liberale. 

Iată  de  pildă,  reglementările  existente  în  cele  mai 
importante  state  ale  confederaţiei: 

In  Prusia  este  legea  din  22  Iunie  1861,  art.  18  gare 
rezolvă  chestiunea  noastră.  După  această  lege  persoa- 
nele morale  străine  nu  pot,  în  lipsă  de  convenţiuni  di- 
plomatice contrare,  să  Exercite  în  Prusia  o industrie 
sau  un  comerţ,  decât  cu  autorizare  ministerială.  Dis- 
poziţiuni  speciale  sunt  edictate  pentru  orice  întreprin- 
deri străine. 

In  Bavaria,  art.  2 şi  3 din  legea  din  30  Ianuarie  1868 
asupra  industriei,  în  vigoare  şi  azi,  dispune  că  socie- 
tăţile anonime  străine  pe  acţiuni,  comandite  pe  acţiuni, 
sau  alte  societăţi  industriale,  nu  pot  în  lipsă  de  conven- 

ţiuni  diplomatice  contrare  funcţiona  în  Bavaria  decât 
cu  autorizarea  Guvernului. 

In  Wiirtemberg,  art.  38  legea  din  13  August  1865, 
asupra  introducerei  codului  de  comerţ  vechiu  german 
în  acest  stat,  spune  că  societăţile  străine  anonime  şi  în 
comandită  pe  acţiuni  şi  orice  alt  fel  de  societăţi,  trebue 
să  obţină  autorizarea  Guvernului  dacă  ’voesc  să  facă 
operaţiuni  în  Wlirtenberg,  când  aceiaşi  autorizare  se 
cere  în  ţara  lor  de  origină,  pentru  societăţile  Wiirten- 
burgeze  de  aceiaşi  natură. 

In  Ducatul  de  Baden,  art.  2 din  legea  din  21  De- 
cembrie 1871,  asupra  introducerei  legei  germane,  asu- 
pra industriei,  pune  pe  picior  de  egalitate  — societăţile 
străine  care  vin  să  opereze  în  ţinutul  acestui  Ducat,  cu 
socităţile  naţionale  — bine  înţeles  dacă  şi  în  ţările  de 
oriignă  ale  acestor  societăţi,  societăţile  din  Baden  s'e  bu- 
cură de  aceiaşi  favoare. 

Aceasta  este  situaţia  societăţilor  comerciale  străine 
după  principiile  generale,  şi  legislaţiile  statelor  care 
compun  confederaţia  germană,  o situaţiune  bazată  pe 
reciprocitatea  şi  autorizare  guvernamentală. 

1 . Operaţiuni  accidentale  pe  teritoriul  german  şi  dreptul 
de  a sta  în  Justiţie  pentru  asemenea  operaţiuni. 

In  principiu  dreptul  comun  şi  jurisprudenţa  con- 
stantă din  statele  germane  în  lipsa  legei  recunosc  exis- 
tenţa legală  a societăţilor  comerciale  străine  legal  con- 
stituite în  ţara  lor  de  origină,  şi  rămân  guvernate  de 
statutul  lor  personal,  legea  lor  naţională.  In  acest  sens 
Tribunalul  Imperiului  german,  27  Maiu  1910.  Şi  ca 


consecinţă,  aceste  societăţi  pot,  în  genere,  pentru  ope- 
raţiunile lor  accidentale  încheiate  pe  teritoriul  german, 
să  stea  în  justiţie  în  faţa  instanţelor  germane,  fără  să 
aibă  nevoe  de  nici  o autorizaţiuhe. 

Este' o singură  excepţie  pentru  Alsacia-Lorena  unde 
se  aplică  şi  astăzi  legea  franceză  din  30  Maiu  1857. 
Acesta,  am  spus,  este  principiul  şi  soluţiunea  adoptată 
de  jurisprudenţa  germană.  In  doctrină  însă  se  exprimă 
părerea  că  dreptul  pentru  societăţile  străin'e  de  a stă- 
în  justiţie  şi  de  a face  operaţiuni  comerciale  pe  teritoriul 
german  nefiind  expres  consacrat  într’un  text  de  lege, 
trebue  să  ne  referim  la  textul  convenţiunilor  încheiate 
de  Statul  german  cu  diferitele  ţări,  pentrucă  legiuitorul 
într’adins  n’a  legiferat  în  acest  punct,  ţinând  cont  că 
ac'est  drept  a fost  fixat  în  acele  convenţiuni.  De  pildă, 
convenţia  cu  Italia  la  1873,  cu  Belgia  la  1874,  cu  Anglia 
ia  1874,  cu  Austria  la  1881,  etc. 

Oricum,  se  admite  însă  regula  generală  de  drept  că 
o societate  va  putea  face  operaţiuni  accidentale  în  Ger- 
mania, dacă  este  legal  constituită  după  legea  sa  naţio- 
nală, — regulă  admisă  şi  de  majoritatea  jurisprudenţei 
germane. 

2.  Dreptul  de  a înfiinţa  un  sediu  de  operaţiuni 
în  Germania. 

Pentru  operaţiuni  accidentale  săvârşite  de  societă- 
ţile străine  pe  terioriul  german  se  are  în  vedere  legea 
dela  domiciliul  societăţilor,  legea  care  a prezidat  la 
constituirea  sa  în  ţara  de  origină.  Când  din  contră  so- 
cietăţile străine  voesc  să  stabilească  în  Germania  un 

sediu  de  operaţiuni,  sucursale,  filiale  sau  agenţii  gene- 
rale --  puţin  importă  numele  sub  care  figurează  — 
atunci  pentru  a hotărî  situaţiunea  lor  legală  nu  mai  este 
spJficiemt  să  ne  referim  la  legile  lor  naţionale,  ci  trebue 
să  luăm  în  consideraţie  legislaţia  germană  asupra  căreia 
activitatea  judecătorului  german  'este  necesar  să  se 
exercite.  In  consecinţă  societăţile  străine  pe  acţiuni  care 
voesc  să  stabilească  o sucursală  în  Germania  vor  trebui 
să  îndeplinească  formalităţile  de  înregistrare  şi  de  pu- 
blicitate prescrise  de  codul  de  comerţ  pentru  societăţile 
năţionale  germane. 

Adică  să  prezinte  la  tribunalul  locului  unde  societatea 
şi-a  stabilit  sucursala,  statutele  şi  actele  sale  sociale 
pentru  a fi  transcrise  în  registrul  de  comerţ  ţinut  anume 
în  acest  scop  la  tribunalul  de  comerţ.  Să  se  facă  cu  alte 
cuvinte  ceeace  se  numeşte  .'înmatricularea  sucursalei 
societăţei. 

Şi  tribunalul  de  comerţ  sub  pedeapsă  de  amendă  este 
ţinut  să  vegheze,  ca  să  se  îndeplinească  prescripţiunile 
legei.  Numai  din  momentul  inmatriculărei  sucursala  ca- 
pătă existenţă  legală  în  Germania. 

a)  înregistrarea  sau  înmatricularea  sediilor  sau 
sucursalelor  societăţilor  străine  în  Germania. 

Dreptul  societăţilor  străine  pe  acţiuni  de  a înfiinţa 
sucursale  sau  sedii  de  operaţiuni  permanente  pe  teri- 
toriul german,  cum  şi  condiţiile  în  care  se  pot  stabili 
aceste  sucursale,  nefiind  prevăzute  în  texte  speciale  de 
lege,  rezultă  din  combinarea  art.  13  şi  201  din  codul 
comercial  german  în  vigoare. 

Aşa  în  art.  13  cod.  corn.,  după  ce  prevede  în  alin.  1 
şi  2 condiţiunile  pe  care  trebue  să  le  îndeplinească  so- 
cietăţile naţionale  germane,  când  voesc  să  stabilească 
alte  case  de  comerţ  în  afară  de  stabilimentul  principal, 
în  alin.  3 spune  în  chip  expres  că  dispoziţiunile  alin.  1 
şi  2 se  vor  aplică  şi  societăţilor  străine  care  ar  voî  să 
fixeze  un  sediu  oricare  de  operaţiuni  în  cuprinsul  teri- 
toriului german. 

Art.  13,  alin.  1 , Transcrierile  pe  registrul  de  co- 
merţ, declaraţiunile  cerute  în  acest  scop  şi  depunerea 
semnăturilor  membrilor  care  au  semnătură  socială,  pre- 
cum şi  toate  celelalte  depuneri  prescrise  în  vederea  in- 
serţiunilor  din  registru,  pe  care  proprietarul  unei  firme 
de  comerţ  trebue  să  le  facă  în  fiecare  loc  unde  stabi- 
leşte o sucursală,  trebuesc  îndeplinite  în  acelaşi  chip  ca 
la  tribunalul  principalului  stabiliment". 

Alin.  2.  „Transcrierea  nu  este  admisă  de  tribu- 
nalul sucursalei  decât  după  ce  s’a  probat  că  înregis- 
trarea a fost  făcută  şi  la  sediul  stabilimentului  prin- 
cipal". 

Alin.  3.  „Dispoziţiunile  acestea,  alin.  1 şi  2,  se  aplică 
chiar  dacă  stabilimentul  principal  este  situat  în  străi- 
nătate.... declaraţiunile,  depunerile  de  semnături  şi 
transcrierile  trebuesc' făcute  la  sediul  sucursalei  întoc- 
mai ca  şi  cum  stabilimentul  principal  s’ar  afla  în  Ger- 
mania**. 

Iar  art.  201  cod.  corn.  german,  după  c'e  mai  întâi  ex- 
pune cum  are  să  preceadă  cu  declaraţiunea  de  tran- 
scriere şi  ce  menţiuni  trebue  să  cuprindă  declaraţiunea 
de  înmatriculare  a unei  sucursale  germane,  în  ultimul 
aliniat,  phevede  menţiunile  ce  trebue  să  conţină  în  plus 

o declaraţie  de  înmatriculare  a unei  sucursale  aparţi- 
nând unei  societăţi  străine. 

„Dacă  stabilimentul  principal  se  află  în  străinătate, 
existenţa  societăţei,  dacă  ea  este  anonimă,  trebue  să  fie 
menţionată  în  decîaraţiune;  va  fi  nevoe  chiar  de  agre- 
mentul statului,  dacă  obiectul  întreprindere]',  sau  exploa- 
taţiunea  comercială  în  Germania,  face  necesară  această 
formalitate.  Declaraţiunea  va  conţine  indicaţiunile  a 
căror  publicare  este  prevăzută  în  paragraful  4 din  pre- 
zentul articol". 

Prin  urmare  conform  art.  13  şi  201  din  cod.  corn. 
german,  pentru  ca  sucursala  unei  societăţi  străine  să  fie 
înregistrată,  sau  înmatriculată  cum  se  numeşte  acolo, 
este  necesar  mai  întâi:  ea  membrii  comitetului  de  di- 
recţie ai  sucursalei  eu  toţii  să  se  prezinte  în  persoană 
tribunalului  de  comerţ  în  pretoriul  căruia  s’a  stabilit  su- 
cursala, cu  o decîaraţiune  prin  care  să  ceară  transcripţia 
soci'etăţei  în  registrul  de  comerţ;  la  decîaraţiune  vor 
anexă  următoarele  acte: 

1.  Statutele  societăţei  în  original  sau  în  copie  cer- 
tificată. 

2.  Contractul  de  societate,  actul  de  constituire  al  so- 
cietăţei, care  se  va  transcrie  în  întregime  în  registrul 
de  comerţ. 

3.  Un  extract  după  actul  social  care  se  va  dă  publi- 
cităţei  conform  prescripţiunilor  codului  de  comerţ. 

Extractul  va  cuprinde  următoarele  menţiuni  absolut 
necesare  enumărate  de  art.  198  cod.  corn.  german. 

1 . Data  contractului  d’e  societate. 

2.  Firma  socială  şi  sediul  social  al  societăţei. 


3.  Obiectul  şi  durata  întreprinderei,  conform  art.  182 
paragraful  2. 

4.  Cifra  capitalului  social,  cifra  acţiunilor  şi  părţile 
de  acţiuni,  conform  art.  182,  paragraful  3. 

5.  Indicaţia  dacă  capitalul  social  este  divizat  în  ac- 
ţiuni nominative  sau  la  purtător  conform  art.  183. 

6.  Data  când  au  fost  aprobate  statutele  de  adunarea 
generală. 

7.  Numele  şi  pronumele  membrilor  din  consiliul  de 
administraţie  şi  de  direcţie. 

8.  Dacă  în  statute  s'a  prevăzut  ca  repartiţia  dividen- 
delor şi  a activului  social  să  se  diştribue  inegal,  făcân- 
du-se  categorii  de  acţionari,  conform  art.  185. 

O excepţie,  formulată  de  jurisprudenţă,  la  art.  13, 
alin.  1,  relativ  la  înregistrarea  în  ţară  străină  unde  nu 
există  instituţia  transcrierei,  şi  prin  urmare  nici  registre 
de  comerţ. 

Dispoziţiunea  art.  13,  alin.  1 cod.  corn.  german, 
după  car’e,  în  principiu  proprietarul  unei  firme  care  are 
o sucursală  în  resortul  unui  alt  tribunal,  trebue  să  facă 
declaraţiunile  şi  menţiunile  necesare  la  acest  tribunal 
al  acestei  sucursale,  întocmai  ca  şi  pe  registrul  de  co- 
merţ al  stabilimentului  principal;  dar  această  ultimă 
condiţie  nu  este  aplicabilă  în  cazul  când  stabilimentul 
principal  se  găseşte  întro  ţară  unde  nu  există  de  loc 
instituţia  registrelor  de  comerţ.  In  acest  sens,  şi  între 
altele  hotăridefi  tribunalului  de  Berlin,  2 Maiu  1901. 

Dar  în  afară  de  aceasta  odată  ce  cOndiţiunile  pre- 
scrise de  lege  au  fost  îndeplinite,  sucursala  este  înre- 
gistrată şi  prin  aceasta  capătă  existenţă  legală,  căci  nu 
va  avea  fiinţă  juridică  decât  din  mom'entul  transcrierei 

în  registrul  de  comerţ,  şi  în  consecinţă  nu  va  putea  stă 
în  justiţie  în  chip  valabil  înainte  de  această  înmatricu- 
lare, conform  art.  200  cod.  corn.  german. 

Sancţiune;  — Obligaţiunea  declaraţiunei  de  înmatri- 
culare cum  şi  îndeplinirea  condiţiunilor  prescrise  de 
lege,  sunt  în  sarcina  tuturor  membrilor  din  consiliul  de 
administraţie  conform  art.  14  cod.  corn. 

Art.  14  cod.  corn.  german:  ,, Oricine  este  ţinut  să 
facă  o declaraţiune,  o punere  de  semnătură,  sau  o de- 
punere de  acte  la  registrul  de  comerţ,  va  putea  fi  con- 
strâns de  tribunal  prin  mijlocul  pedepselor  disciplinare, 
fiecare  pedeapsă  neputând  să  exceadă  suma  de  300  de 
mărci44. 

Iar  art.  202  cod.  corn.  german,  prevede  următoarea 
sancţiune  pentru  neîndeplinirea  formalităţilor  enumă- 
râte:  ,, Fondatorii  vor  fi  solMar  responsabili  pentru  in- 
dicaţiunile  prevăzute  de  art.  201,  necesare  de  a fi  tran- 
scrise în  registrul  de  comerţ  etc...,  şi  vor  fi  obligaţi  la 
daune  interese44. 

b)  Publicitatea  sucursalelor. 

In  privinţa  formalităţilor  de  publicitate  la  care  sunt 
supuse  societăţile  străine  când  înfiinţează  sucursale  pe 
teritoriul  german  ne  vom  referi  tot  la  art.  13  şi  201  de 
care  am  vorbit. 

Art.  13,  alin.  3 din  codul  de  comerţ  cum  şi  201  acelas 
cod,  prescriu  condiţiunile  generale  de  publicitate  co- 
mune tuturor  societăţilor  naţionale,  precum  şi  societă- 
ţilor străine,  de  persoane  sau  de  capitaluri  indiferent, 
care  vin  să  facă  operaţiuni  comerciale  în  Germania  prin 
intermediul  unui  sediu  oarecar'e  de  afaceri. 

Sucursalele  trebue  să  se  conforme  acestor  texte: 

1.  Să  declare  ce.  fel  este  compus  consiliul  de  admi- 
nistraţie. 

2.  Să  justifice  că  în  ţara  lor  de  origină,  sunt  legal 
constituite. 

Art.  13,  alin.  3,  dispune  că,  p'entru  societăţile  care 
au  sediul  lor  principal  în  ţări  străine,  ca  şi  pentru  so- 
cietăţile naţionale  germane  de  altfel,  formalităţile  de 
publicitate  trebuesc  împlinite  comform  locului  unde  so- 
cietăţile străine  au  înfiinţat  sucursale  pe  teritoriul  ger- 
man. Art.  13,  alin.  3...  ,, aceste  dispoziţiuni,  alin.  1 şi 
2,  se  aplică  chiar  dacă  stabilimentul  principal  este  situat 
în  ţări  străine44,  etc.... 

Am  spus  dela  început  că  hu  sunt  dispoziţiuni  expres 
consacrate  de  lege  pentru  funcţionarea  societăţilor 
străine  în  Germania,  ci  numai  două  indicaţiuni  în  art. 
13  şi  201  cod.  corn.,  din  car'e  se  deduce  că  societăţilor 
străine  li  se  aplică  aceleaşi  dispoziţiuni  edietate  pentru 
societăţile  naţionale  germane  când  .voesc  să-şi  stabi- 
lească un  sediu  oarecare  în  Germania,  fără  deosebire 
de  sunt  naţionale  sau  străine,  cu  două  exceptiuni  însă: 

Prima,  nu  se  vor  aplică  acele  dispoziţiuni  ale  co- 
dului german  care  vor  fi  contrarii  legislaţiunei  ţărei 
unde  societatea  are  sediul  său  social.  Societăţile  străine 
care  s'ar  găsi  într’acest  caz  tr'ebue  să  justifice  numai 
că  sunt  regulat  constituite  şi  se  bucură  de  capacitate 
deplină  după  legea  lor  naţională  — regula  de  statut 
personal. 

Cu  chipul  acesta  legislaţia  germană  adoptă  principiul 
comun  multor  legislaţii  moderne;  că  societăţile  consti- 
tuite conform  legislaţiunilor  lor  naţionale,  trebue  să  fie 


recunoscute  pretutindeni  ca  având  o existenţă  legală, 
cu  condiţia  însă  ca  societăţile  străine  să  justifice  în  prea- 
labil existenţa  lor  după  legea  dela  origină. 

A doua  excepţiune  provine  din  faptul  că  unele  state, 
care  compun  Imperiul  german,  pe  lângă  dispoziţiu- 
nile  edictate  de  codul  de  comerţ  comun  în  art.  13  şi 
201,  mai  trebue  să  se  conforme  dispoziţiunilor  legilor 
lor  particulare,  pentru  a putea  fixă  o sucursală  sau  sa 
funcţioneze  acolo  într'un  chip  oarecare  permanent,  în- 
tre alte  condiţiuni,  să  obţină,  societăţile  străine,  în  prea- 
labil o autorizare  dela  guvernul  local , bine  înţeles  daca 
nu  cumva  sunt  stipulaţiuni  contrarii  în  tratatele  comer- 
ciale dintre^  statul  unde  societăţile  străine  vin  să  fixeze 
sucursale,  şi  între  ţara  lor  de  origină. 

De  pildă:  în  Prusia  legea  dela  4 Maiu  1846  subor- 
donă  — pentru  toate  persoanele  morale  străine  — fa- 
cultatea de  a dobândi  imobile,  fie  cu  titlu  oneros  sau 
gratuit  — unei  autorizaţiuni  legale. 

Iar  legea  din  23  Februarie  1870,  art.  2,  prevede  că 
dispoziţiunile  de  ultimă  voinţă,  chiar  mobiliare  făcute 
în  profitul  unei  societăţi  naţionale  sau  străine,  trebue 
să  obţină  aprobarea  Regelui  sau  aprobarea,  autorităţei 
constituite  în  acest  scop. 

Şi  în  fine  legea  din  22  Iunie  1861,  art.  18,  nu  per- 
mite societăţilor  străine,  în  lipsă  de  eonvenţiuni  diplo- 
matice contrare,  să  exercite  în  Prusia  o industrie  sau 
un  comerţ,  decât  cu  permisiune  ministerială. 

In  Bavaria,  legea  din  30  Ianuarie  1868,  asupra  in- 
dustriei, decide  în  art.  2 şi  3,  că  societăţile  anonime 
străine  pe  acţiuni  şi  comanditele  pe  acţiuni  sau  alte  so- 
cietăţi industriale,  nu  pot,  fără  convenţie  prealabilă. 


să  exercite  afacerile  lor  în  cuprinsul  Regatului  Bavarez, 
dacă  nu  justifică  că  posedă  autorizarea  guvernului. 

De  asemeni  există  autorizarea  guvernului  pentru  so- 
cietăţile străine  şi  în  alte  state  ca:  în  Wurtemberg,  Du- 
catul de  Saxa-Altenburg,  Ducatul  de  Baden,  ete.,  ne- 
cesară pentru  valabila  existenţă  a societăţilor  străine, 
fără  de  care  ele  nu  pot  fade  acte  de  comerţ  prin  inter- 
mediul unui  sediu  oricare  în  aceste  state.  Şi  în  fine  o 
deciziune  a Consiliului  .Colonial  al  Imperiului  german 
din  1891,  a fixat  cele  ce  urmează,  în  privinţa  regimului 
societăţilor  străine,  în  ţările  care  sunt  supuse  protec- 
toratului german. 

1.  Societăţile  juridice  străine,  în  genere  acele  care 
urmăresc  realizarea  de  beneficii,  de  pildă,  societăţi  a- 
nonime  sau  în  comandită  pe  acţiuni,  sunt  ţinut'e  a do- 
bândi o autorizare  a guvernului  pentru  ca  să  poată 
funcţiona  pe  teritoriul  supus  protectoratului  german. 

2.  Societăţile  străine,  de  care  e vorba,  înainte  de  a 
fi  admise  în  aceste  teritorii,  să  justifice  că  resursele  fi- 
nanciare necesare  întreprinderei  lor  le  sunt  suficiente. 

3.  Ele  sunt  ţinute  a stabili  un  sediu  acolo,  adică  pe 
acel  teritoriu  supus  protectoratului  german  unde  voesc 
să  opereze:  guvernul  însă  se  poate  mulţumi  şi  cu  indi- 
carea unei  persoane,  ca  reprezentant  general  al  socie- 
tăţei,  şi  cu  declaraţia  că  se  vor  supune  jurisdicţiunei  lo- 
cale, în  ceeace  priyeşte  conflictele  sau  acţiunile  ce  se 
vor  naşte  între  societăţi  şi  terţele  persoane. 

Pentru  Alsacia- Lor ena  situaţiunea  legală  a societă- 
ţilor străine,  este  guvernată  încă  — am  mai  zis  a- 
ceasta  — de  legea  franceză  din  30  Maiu  1857,  rămasă 
în  vigoare  şi  după  anexarea  la  Imperiul  german. 

In  definitiv  după  expunerea  condiţiunilor  şi  excep- 
ţiunilor  menţionate,  se  poate  conchide  că  nu  este  nici  a 
dificultate  în  privinţa  înregistrărei  sucursalelor,  sau  re- 
prezentanţelor societăţilor  străine  pe  acţiuni  şi  în  con- 
secinţă şi  asupra  existenţei  lor  legale  în  Germania,  în- 
trucât societăţile  pe  acţiuni  sunt  cunoscute  dreptului 
german.  Şi  aceiaş  soluţiune  se  admite  şi  pentru  societă- 
ţile în  nume  colectiv  şi  comandită  simplă,  tot  din  aceiaş 
motiv. 

Când  este  însă  vorba  de  alte  feluri  de  asociaţiuni 
străine,  necunoscute  dreptului  german,  judecătorul  ger- 
man este  în  drept  şi  dator  să  refuze  înregistrarea  sucur- 
salelor unor  atari  societăţi. 

c)  Dreptul  sucursalelor  de  a stă  în  Justiţie  în  Germania . 

Conform  art.  200  cod.  corn.  german,  societatea  pe 
acţiuni  nu  are  existenţă  fegală  decât  din  momentul  ce  a 
fost  transcrisă  în  registrul  de  comerţ,  şi  deci  numai  din 
momentul  transcrierei  poate  stă  în  justiţie,  înainte  de 
aceasta  nu,  fiindcă  n’are  fiiţă  legală.  Şi  ceeace  se  spune 
în  art.  200  pentru  societăţile  pe  acţiuni  germane,  se 
aplică  prin  identitate  de  raţiune  şi  sucursalelor  societă- 
ţilor, fie  ele  naţionale,  fie  străine. 

Art.  200  cod.  corn.  german,  alin.  1. 

,, Societăţile  anonime  nu  sunt  reputat'e  că  există  în 
această  calitate  decât  din  momentul  transcripţiunei  în 
registrul  de  comerţ  dela  sediul  său“,  etc.  — 

Iar  în  privinţa  tribunalului  competinte  a judecă  con- 
flictele în  care  ar  figură  ca  parte  sucursalele  de  care  am 
vorbit,  putem  invocă  art.  22  din  procedura  civilă  ger- 


161 


mană,  care  decide  câ:  tribunalul  locului  unde  se  află  su- 
cursala, este  competinte  pentru  acţiunile  relative  la  o- 
peraţiunile  încheiate  de  această  sucursală.  Pentru  a- 
ceasta  este  necesar  totdeauna  să  ne  raportăm  la  legile 
speciale  din  fiecare  stat,  pentru  fiecare  caz,  fiindcă 
unele  din  ceste  legi  particulare,  cer  o autorizare  spe- 
cială, pentru  ca  să  poată  figură  sucursalele  în  justiţei. 

Art.  22,  proced.  civ.  germană.  ,,Când  cineva  are  — 
pentru  exploatarea  unei  fabrici,  pentru  exerciţiul  unui 
comerţ  sau  unei  profesiuni  oricare  — un  stabiliment  de 
unde  afacerile  se  conduc,  se  dirijează  direct,  toate  ac- 
ţiunile contra  acestei  persoane  trebuesc  îndreptate  la 
tribunalul  locului  unde  se  află  stabilimentul  său  comer- 
cial sau  industrial. 

In  Germania  deci,  domiciliul  sucursalelor  este  atri- 
butiv  de  competinţă  şi  societatea  străină  va  fi  valabil 
citată  la  acest  domiciliu. 

Aşa  dar,  admiţând  că:  mai  întâi  condiţiunile  cerute 
de  art.  13  şi  201  sunt  îndeplinite  şi  apoi  că  nu  este  nici 
o dispoziţiune  în  legea  germană  care  să  fie  contrară 
dispoziţiunilor  le’gei  ţărei  de  origină  a societăţei  sau  a 
ţărei  unde  societatea  are  principalul  său  stabiliment; 
sau  dacă  sunt  dispoziţiuni  contrare,  sd  găseşte  o moda- 
litate ca  să  fie  conciliate,  şi  că  în  fine,  nu  eexistă  dispo- 
ziţiuni particulare  în  legile  statelor,  care  compun  Impe- 
riul german,  sau  dacă  sunt,  vor  fi  împlinite:  — sucur- 
sala va  fi  legal  fixată  pe  teritoriul  german  şi  societatea 
prin  intermediul  ei  poate  exercită  întreaga  sa  activitate 
comercială.  Ceeace  s’a  vorbit  de  fixarea  unei  sucursale, 
se  va  aplică  tuturor  sucursalelor  pe  care  ar  voi  o socie- 

tate  străină  să  le  înfiinţeze  în  Germania.  In  acelaş  chip 
cum  se  procedează  pentru  întemeierea  uneia,  se  va  pro- 
cede  pentru  fiecare  în  parte. 

3.  Societăţile  străine  care  îşi  fixează  stabilimentul 
principal  comercial  în  Germania. 

Până  aci  am  examinat  chipul  cum  poate  o societate 
străină  să  înfiinţeze  în  cuprinsul  german,  un  sediu  de 
operaţiuni  — sucursală,  filială,  agenţie  sau  reprezen- 
tanţă, indiferent  de  denumire. 

Ce  se  întâmplă  însă  când  o societate  străină  pe  lângă 
o sucursală  sau  mai  multe,  sucursale  ce  a înfiinţat  în 
Germania  vine  şi  îşi  aduce  aci  însăşi  principalul  său 
aşezământ  social?  Sau  neavând  nici  un  sediu  secundar 
în  Germania,  nu  înfiinţează  un  atare  sediu  ei  o casă 
principală  sau  stabiliment  principal  de  comerţ.  Poate  o 
societate  străină  să  facă  aceasta,  şi  dacă  da,  mai  poate 
fi  ea  socotită  după  aceia,  societate  străină? 

Conform  spiritului  dreptului  german  şi  jurispruden- 
ţei,  se  poate  răspunde  că  din  moment  ce  o societate 
străină  a cerut  înmatricularea  în  registrul  de  comerţ  a 
stabilimentului  său  principal  în  Germania  şi  i s’a  admis 
— îndeplinind  în  prealabil  condiţiunile  impuse  de  legea 
germană  şi  după  ce  a justficat  că  întPadevăr  le-a  în- 
deplinit — din  acel  moment  societatea  pierde  caracterul 
său  de  străină  şi  devine  naţională  germană. 

Când  am  vorbit  de  sucursala  înfiinţată  de  o societate 
care  are  stabilimentul  său  principal  în  străinătate,  am 
spus,  că  pentru  a fi  transcrisă  şi  a i se  dă  astfel  exis- 
tenţă legală  în  Germania,  eră  suficient  să  dovedească 

prin  actul  social  şi  prin  statutele  sale  că  este  valabil 
constituită  din  punct  de  vedere  al  legei  care  a prezidat 
constituirea  sa.  Sucursala  tot  străină  rămânea  tot  unei 
societăţi  străină  eră  socotită  că  aparţine. 

Când  însă  societatea  îşi  fixează  pe  teritoriul  german 
nu  un  sediu  de  operaţiuni  secundare,  ci  chiar  principalul 
său  aşezământ  comercial,  în  acest  caz  societatea  va  fi 
supusă  condiţiunilor  fixate  de  legea  germană  pentru 
societăţile  naţionale  de  acelaş  fel  şi  prin  faptul  acesta, 
societatea  încetează  de  a mai  fi  străină  ci  devine  ger- 
mană. 

Este  natural,  şi  am  spus  şi  în  alte  ocaziuni,  să 
fie  aşa.  Naţionalitatea  unei  societăţi  se  determină  după 
sediul  său  social  — acesta  e criteriul  adoptat  — pentru 
a se  şti  dacă  o societate  este  naţională  sau  străină.  O 
societate  are  naţionalitatea  locului  unde  îşi  are  princi- 
palul său  stabiliment,  domiciliul  său  social  şi  dacă 
schimbă  acest  domiciliu  social  în  altă  ţară  pierde  naţio- 
nalitatea sa  şi  dobândeşte  o nouă  naţionalitate.  Şi  con- 
secinţa naturală  'este  că,  nu  va  mai  fi  guverntă  de  legea 
care  a prezidat  naşterea  sa,  ci  legea  locului  principalului 
său  aşezământ  comercial,  care  în  definitiv,  echivalează 
cu  o nouă  fondare  a societăţei. 

In  sensul  acesta  şi  între  alte  jurisprudenţe  de  o po- 
trivă de  importante  din  diverse  timpuri,  care  enunţă 
aceleaşi  principii,  se  poate  cită:  decizia  Tribunalului  de 
Hamburg,  din  10  Maiu  1907,  la  fel  şi  decizia  Tribuna 
lului  superior  de  Bavaria  din  10  Iulie  1907  şi  alte  ju- 
risprudenţe  ulterioare. 

In  societăţile  pe  acţiuni,  spune  hotărîrea  Tribunalului 
de  Hamburg,  din  10  Iulie  1907,  se  consideră  ca  stabili- 

ment  principal  sediul  social  fixat  prin  statute  care  este 
centrul  întreprinderei  şi  al  direcţiunei  după  care  se  de- 
termină naţionalitatea  societăţei,  tot  astfel  şi  raportu- 
rile juridice  care  rezultă. 

O societate  de  genul  acesta  nu  poate  să  aibă  un  alt 
stabiliment  principal;  toate  celelalte  stabilirriente  se  gă- 
sesc într’un  raport  de  dependenţă  vis-â-vis  de  sediul 
social,  supuse  administraţiei  supravegherei  şi  direcţi  li- 
nei sale.  Codul  de  comerţ  german  în  art.  198,  200  şî 
201  nu  cunoaşte  în  afară  de  sediul  social,  decât  su- 
cursale, adică  toate  celelalte  stabilimente  care  se  gă- 
sesc sub  dependenţa  unui  stabiliment  considerat  prin- 
cipal prin  situaţia  sa,  lucrul  expus  mai  sus. 

Prin  urmare  o societate  străină  pe  acţiuni,  nu  poate 
avea  stabiliment  principal  în  Germania  şi  stabilimentul 
din  Germania  nu  poate  fi  decât  sucursala,  cu  toate  că. 
obiectul  exploataţiunei  şi  întreprinderei  societăţei  se  gă- 
seşte exclusiv  în  Germania.  Şi  dacă  din  contră,  stabili- 
mentul din  Germania  nu  este  sucursală  ci  însăşi  princi- 
palul aşezământ  comercial  al  uriei  societăţi  străine,  so- 
cietatea nu  mai  este  în  acest  caz  străină  ci  este  consi- 
derată germană. 

înainte  de  a încheia,  un  cuvânt  pentru  străinii  per- 
soane fizice  care  voesc  să  fundeze  în  Germania  o casă 
de  comerţ , filială  sau  reprezentanţă  a casei  sale  prin- 
cipale care  se  atflă  în  afară  de  Germania. 

In  cest  caz:  toţi  comercianţii  care  îşi  propun  să  fi- 
xeze o casă  de  comerţ  pe  teritoriul  Imperiului  german 
trebue  să  se  conforme  regalelor  următoare: 

Trebue  în  primul  rând,  să-şi  înscrie  firma  socială  la 
Handelsregister.  In  acest  scop  recurentul  trebue  să  facă 

o declaraţiurîe  la  autoritatea  locului  unde  rezidă.  A- 
ceastă  autoritate  variază  după  legile  particulare  ale 
statelor;  de  pildă  în  Prusia,  sunt  prezidenţii  consiliilor 
municipale  care  au  calitatea  de  a primi  aceste  declara- 
ţiuni;  la  Berlin,  sunt  comisarii  de  poliţie  ai  cartierului 
unde  reşede  comerciantul.  Interesaţii  vor  face  în  urmă 
o notificare  asemănătoare  la  Gewerbsteueramt  — biroul 
de  contribuţiuni  directe. 

înzestrat  cu  actele  constatatoare  că  declaraţiunile 
precedente  indicate  au  fost  îndeplinite,  el  va  cere  la  tri- 
bunalul de  comerţ  înregistrarea  firmei  sociale,  va  trebui 
să  plătească  o patentă  care  este  proporţională  cu  ca- 
pitalul angajat.  Toţi  comercianţii  oare  fundează  o casă 
de  comerţ  în  Germania  vor  fi  de  altfel  obligaţi  să  con- 
forme dispoziţiunilor  codului  german. 

( 


BELGIA 

Când  am  studiat  situaţiun'ea  legală  a societăţilor  co- 
merciale străine  în  Franţa,  am  expus  împrejurările  în 
care  s’a  născut'  problema  existenţei  internaţionale  a so- 
cietăţilor comerciale  şi  cum  pentru  prima  dată  un  le- 
giuitor pozitiv  — legiuitorul  belgian  — sub  presiunea 
necesităţilor  comerciale  dintre  Franţa  şi  Belgia,  a tre- 
buit să  dea  o soluţiune  acestei  probleme  printr’un  text 
de  lege  — legea  din  14  Martie  1855  — prin  care  se 
pune  capăt  unei  situaţiuni  plină  de  nesiguranţă  în  rela- 
ţiunile  comerciale  dintre  cele  două  ţări. 

Legea  din  1855,  cu  un  cadru  restrâns  la  relaţiunile 


cu  societăţile  franceze,  dacă  a satisfăcut  pentru  mo- 
ment cerinţele  comerţului,  n’a  mai  corespuns  însă  cu- 
rând acestor  necesităţi  comerciale,  care  în  plină  des- 
voltare  nu  se  mai  mulţumesc  numai  cu  operaţiunile  lo- 
cale, ci  au  nevoe  de  un  teren  de  exploatare  mai  vast. 
tind  din  ce  în  ce  la  o extensiune  extra-teritorială.  Şi 
atunci  legiuitorul  belgian,  pentru  a satisface  nevoile  le- 
gitime ale  comerţului,  nu  ezită  să  acorde  — în  chip  aşa 
de  generos  — favoarea  legei  din  1855  şi  altor  societăţi 
comerciale  care  provin  din  alte  ţări  decât  din  Franţa. 

Prin  legea  din  18  Maiu  1873,  se  recunoaşte  în  chip 
formal  capacitatea  de  a lucră  şi  a stă  în  justiţie  pe  te- 
ritoriul belgian,  tuturor  societăţilor  comerciale  străine, 
cu  o singură  condiţiune  însă,  să  fie  legal  constituite  în 
ţara  lor  de  origine,  adică  să  fi  satisfăcut  toate  cerinţele 
legei  lor  naţionale,  în  ceeace  priveşte  formarea  lor. 

O distincţie.  Prin  legea  din  14  Martie  1855,  legiui- 
torul belgian,  acordă  favoarea  sa  numai  societăţilor 
franceze,  de  un  anumit  tip  fixat  expres  în  lege  şi  pe 
bază  de  reciprocitate.  Legea  din  18  Maiu  1873  întinde 
această  favoare  tuturor  societăţilor  comerciale,  de  ori 
unde  şi  de  orice  tip  — din  cele  5 speţe  cunoscute  în  le- 
gislaţia belgiană  — cu  oar'ecari  reştricţiuni  însă  pentru 
societăţile  de  asigurări. 

Voi  examina  şi  acî  situaţiunea  legală  creiată  societă- 
ţilor comerciale  străine  în  Belgia,  din  3 puncte  de  ve- 
dere, fixate  de  textele  art.  128,  129  şi  130  din  legea  din 
1873  şi  anume: 

1.  Situaţiunea  societăţilor  străine  care  se  mărginesc 
la  operaţiuni  întâmplătoare  pe  teritoriul  belgian  şi  drep- 
tul lor  de  a stă  în  justiţie. 

2.  Societăţile  străine  care  stabilesc  în  Belgia  princi- 
palul lor  stabiliment. 

3.  Situaţia  societăţilor  străine,  care  fixează  pe  teri- 
toriul belgian  numai  un  sediu  secundar,  indiferent  dacă 
se  numeşte  sucursală,  reprezentanţă,  filială,  etc. 

1.  Societăţi  comerciale  străine  care  fac  operaţiuni 
accidentale  în  Belgia  şi  dreptul  lor  de  a stă  în  justiţie. 

Art.  128.  — - „Societăţile  anonime  şi  alte  asociaţiuni 
comerciale,  industriale  sau  financiare,  constituite  şi 
având  sediul  lor  în  ţară  străină,  vor  putea  face  opera- 
ţiunile lor  şi  sta  în  justiţie  în  Belgia“. 

Art.  128  hotărăşte  aşa  dar  că:  societăţile  regulat 
constituite  în  străinătate  în  virtutea  legilor  existente  în 
acea  ţară  unde  ele  au  luat  fiinţă  şi  unde  se  găsesc  do- 
miciliate, pot  face  liber  operaţiuni  accidentale  şi  să  aibă 
accesul  instanţelor  pe  teritoriul  belgian.  Se  permite  în 
chipul  acesta  tuturor  societăţilor  străine,  se  înţelege  co- 
merciale, să  opereze  şi  să  steâ  în  justiţie  în  Belgia  din 
moment  ce  ele  au  fost  creiate  conform  legilor  lor  na- 
ţionale. Nu  se  cere  aşâ  dar  nici  o formă  specială,  nu  se 
supun  societăţile  comerciale  la  nici  o nouă  formalitate, 
când  vin  întâmplător  în  Belgia. 

Dar  acest  privilegiu,  repet,  este  bine  precizat,  nu  se 
acordă  decât  societăţilor  valabil  întocmite  şi  având  se- 
diul lor  în  străinătate. 

Odată  însă  împlinite  aceste  condiţiuni,  societăţile  co- 
merciale oricare  ar  fi  ele,  se  bucură  fără  distincţie  de 
această  favoare.  Căci  art.  128  nu  limitează  această  fa- 
voare la  anumite  tipuri  de  societăţi,  ci  din  contră  o 


conferă  tuturor  societăţilor.  Dispoziţiile  art.  128  nefiind 
limitative  ci  numai  enunţiative,  se  aplică  tuturor  socie- 
tăţilor care  au  o individualitate  proprie,  o existenţă  ju- 
ridică în  ţara  unde  sunt  domiciliate.  Sunt  cu  chipul 
acesta  asimilate  societăţilor  belgiene,  ele  pot  prin  ur- 
mare întocmai  ca  şi  societăţile  belgiene,  să  facă  liber 
operaţiunile  lor  în  Belgia  şi  să  stea  în  justiţie  în  numele 
lor  propriu.  Existenţa  sau  neexistenţa  lor,  capacitatea 
sau  incapacitatea  se  va  discută  totdeauna  avându-se  în 
vedere  legea  lor  naţională. 

In  definitiv  societăţile  străine  în  Belgia  se  bucură  şi 
se  vor  supune  condiţiunilor  următoare: 

a)  In  ceeace  priveşte  condiţiunile  de  constituire  şi  de 
organizare  interioară  a societăţei,  precum  şi  condiţiu- 
nile de  existenţă  şi  durată,  aparţinând  statutului  per- 
sonal, legea  care  a prezidat  constituirea  şi  organizarea 
sa,  aceia  va  guvernă,  raporturile  sale  şi  o va  însoţi  pre- 
tutindeni şi  legea  străină  nu  va  putea  interveni  acî.  Se 
aplică  societăţilor  aşa  dar  principiul  de  drept  interna- 
ţional, care  guvernează  pe  străini  persoane  fizice. 

b)  In  ceeace  priveşte  forma  exterioară , sub  care  în- 
făţişează actele  de  constituire,  se  va  aveâ  în  vedere  le- 
gea locului  unde  acele  acte  au  luat  fiinţă  conform  re- 
galei, locus  regit  ac  turn. 

c)  Societăţile  străine  de  care  este  vorba,  când  fac 
numai  operaţiuni  izolate  pe  teritoriul  belgian  şi  stau  în 
justiţie,  prin  urmare  dacă  n'au  nici  un  sediu  în  Belgia, 
nu  vor  fi  îndatorate  să  publice  actele  lor  constitutive 
şi  statutele  şi  nici  actele  care  au  modificat  ulterior  ac- 
tele sociale.  Nu  este  deci  nevoe  ca  o societate  constituită 
şi  având  domiciliu  în  străinătate  să  fie  publicată,  în  ca- 


zul  de  faţă,  art.  128  nu  cere  această  condiţie.  Sunt  su- 
ficiente publicaţiunile  făcute  în  ţara  de  origină. 

d)  Pentru  ca  principiul  din  art.  128,  legea  din  18 
Maiu  1873,  să  fie  aplicabil,  nu  este  suficient  ca  o so- 
cietate să  fie  constituită  în  ţară  străină,  ci  trebue  ca 
acea  societate  să  aibă  fixat  sediul  său  social  în  ţară 
străină. 

Această  condiţiune  este  cerută  în  scopul  de  a se 
evită  fraudele  posibile,  căci  se  poate  întâmplă  de  pildă 
ca  o societate  destinată  a aveâ  sediul  şi  centrul  opera- 
ţiunilor în  Belgia,  poate  să  se  constitue  în  străinătate, 
numai  pentru  a se  sustrage  dela  rigorile  legilor  belgiene 
şi  în  special  dela  publicarea  prescrisă  pentru  societăţi. 

Asemenea  societăţi  constituite  în  ţară  străină  de  ce- 
tăţeni belgieni,  şi  în  scopul  vădit  de  a se  sustrage  dela 
legile  belgiene  şi  care  apoi  vin  şi-şi  stabilesc  sediu! 
principal  de  operaţiuni  în  Belgia,  acest  fel  de  societăţi 
sunt  considerate  ca  ineexistente. 

2.  Societăţi  comerciale  constituite  în  ţară  străină,  dar 
care  âu  sediul  principal  şi  obiectul  întreprinderei  în 

Belgia. 

Art.  129 . — ,, Societatea  al  cărui  principal  stabili- 
ment este  în  Belgia’,  va  fi  supusă  legei  belgiene,  cu  toate 
că  actul  constitutiv  a fost  încheiat  în  ţară  străină“. 

In  art.  128  se  cereau  două  condiţiuni  societăţilor 
străine  pentru  a fi  privite  cu  atare: 

1.  Să  fie  legal  constituite  în  ţara  unde  au  luat  fiinţă. 

2.  Să  aibă  sediul  lor  social  în  străinătate. 

Numai  întrunind  aceste  două  condiţiuni  societăţile 

străine,  pot  operă  pe  teritoriul  belgian,  şi  au  accesul 
justiţiei  pe  teritoriul  belgian  şi  vor  fi  guvernate  pentru 
toate  raporturile  ce  rezultă  din  actele  încheiate  în  Bel- 
gia de  legea  lor  naţională. 

In  lipsa  acestor  condiţiuni  şi  în  special  când  sediul 
social  nu  mai  este  în  străinătate,  ci  în  Belgia,  atunci 
societatea  încetează  de  a mai  fi  guvernată  de  legea 
străină,  ci  va  fi  guvernată,  va  cădea  sub  imperiul  legei 
belgiene.  Societatea  va  încetă  de  a mai  fi  considerată 
ca  străină,  ei  ca  naţională  belgiană,  asimilată  societă- 
ţilor belgiane  de  aceiaşi  natură. 

Legea  străină  în  baza  căreia,  societatea  a luat  fiinţă,* 
nu  va  mai  fi  ţinută  în  seamă  decât  în  eeeace  priveşte 
forma  externă  a actului  constitutiv,  conform  regulei 
locus  regit  actum.  Pentru  rest,  legea  belgiană  intră  în 
toate  drepturile  sale. 

Prin  art.  129,  legiuitorul  belgian  se  fereşte  de  o 
fraudă  a căreia  consecinţă  inevitabilă  ar  fi  substituirea 
legislaţiunei  străine  celei  naţionale  şi  de  a paraliza  astfel 
exerciţiul  suveranităţei  naţionale.  Am  zis  că  de  fixarea 
principalului  stabiliment  depinde  dacă  o societate 
străină  continuă  să  mai  fie-  guvernată  de  legea  care  a 
prezidat  la  constituirea  sa,  sau  din  contră  intră  sub  re- 
gimul altei  legi. 

Dar  ce  înseamnă  principal  stabiliment? 

De  multe  ori  sunt  dificultăţi  şi  am  mai  spus  aceasta, 
de  a preciza  care  este  principal  stabiliment  — cu  deo- 
ebire  când  o societate  puternică,  are  sedii  de  opera- 
ţiuni cu  raimificaţiuni  importante  în  diferite  ţări  şi  este 
greu  să  se  distingă  care  din  aceste  sedii  are  preponde- 

ranţă,  când  fiecare  din  ele  luate  în  parte,  constitue  cen- 
tre însemnate. 

• Jurisprudenţa  a perzistat  în  sensul  acesta. 

Principalul  stabiliment  al  unei  societăţi  comerciale 
este  acela  unde  ea  a fixat  centrul  afacerilor  sale,  unde 
administrează  toate  operaţiunile  sale  şi  de  unde  diri- 
jează stabilimentele  secundare  pe  care  le  are  aiurea,  etc. 

Prin  urmare,  când  este  vorba  de  principal  stabili- 
ment nu  ne  raportăm  la  numărul  operaţiunilor  unei  so- 
cietăţi, ci  la  sediul  efeltiv  şi  real  al  societăţei.  Dar  se 
poate  însă  întâmplă  şi  cazul  în  care  o societate  cu  ra- 
mificaţii importante  în  diverse  ţări,  va  deveni  prepon- 
derant  de  pildă  sediul  fixat  în  Belgia,  pe  când  în  ţara 
unde  s’a  constituit  societatea,  din  diferite  împrejurări 
limitează  operaţiunile  întreprinderei  sale,  sau  chiar  este 
silită  să  le  suprime  pentru  un  timp  oarecare. 

Faptul  acesta  însă  nu  poate  fi  socotit  un  motiv  sufi- 
cient pentru  a supune  societatea  regimului  legei  bel- 
giene. Grija  legiuitorului  belgian  după  cum  reese  din 
art.  129,  a fost  numai  să  înlăture  pe  cât  posibil  fraudele 
la  care  ar  fi  tentate  societăţile  străine  din  anumite  mo- 
tive, de  a se  constitui  în  ţară  străină,  numai  pentru  a 
înlătură  dispoziţiunile  legei  belgiene,  care  poate  ar  fi 
mai  riguroase  decât  în  acea  ţară. 

3.  Societăţi  comerciale  străine  care  stabilesc  în  Belgia 
o sucursală  sau  un  sediu  de  operaţiuni  oarecare. 

Art.  130  legea  din  18  Maiu  1873:  ,, Articolele  relative 
la  publicarea  actelor  şi  bilanţelor  cum  şi  art.  66  sunt 
aplicabile  societăţilor  străine  care  fondează  în  Belgia 


o sucursală  sau  un  sediu  oarecare  de  operaţiuni.  Per- 
soanele însărcinate  cu  gerarea  stabilimentului  din  Bel- 
gia sunt  supuse  la  aceiaşi  responsabilitate  faţă  de  cei 
de  al  treilea,  ca  şi  cum  acele  persoane  ar  administra  o 
societate  belgiană44. 

Conform  art.  130,  societăţile  străine  pentru  ca  să 
poată  înfiinţa  un  sediu  de  operaţiuni  sau  o sucursală  în 
Belgia  va  trebui  să  îndeplinească  condiţiunile  de  publi- 
citate la  care  sunt  supuse  şi  societăţile  belgiene.  Prin 
urmare  vor  trebui  să  publice:  I 

a)  Statutele  societăţei, 

b)  Actul  constitutiv, 

c)  Bilanţul  societăţei  — art.  9,  10,  11,  12,  65  şi  104. 

d)  Când  este  vorba  de  o societate  anonimă  străină 
care  înfiinţează  sucursale  atunci  se  va  observa  art.  66, 
care  cere  ca  în  toate  actele  care  emană  dela  o societate 
anonimă,  să  cuprindă  numele  social  precedat  sau  urmat 
de  aceste  cuvinte  ,, societate  anonimă"  şi  enunţarea  ca- 
pitalului social  constatat  prin  ultimul  bilanţ. 

e)  Să  publice  toate  modificările  ulterioare  ce  s’ar 
aduce  actului  constitutiv. 

Art.  130  nu  obligă  deci  societăţile  străine  atunci  când 
vor  să  întemeieze  sucursale  în  Belgia,  să  se  consti- 
tuiască  potrivit  legei  belgiene.  Nu  intervine  legiuitorul 
belgian  în  organizarea  interioară  a societăţilor  străine, 
ci  cere  numai  ca  societăţile  de  care  este  vorba,  să  se 
supună  numai  unui  regim  de  publicitate,  nu  special  ei 
acelaş  ca  şi  pentru  societăţile  naţionale. 

Şi  este  logic  să  fie  aşa,  legiuitorul  trebue  să  proteagă 
cu  autoritatea  sa  pe  cei  de  al  treilea  care  ar  veni  în  con- 
tact cu  societăţile  acestea.  Şi  dacă  impune  publicitatea 


173 


societăţilor  naţionale,  cu  atât  mai  nec’esară  şi  firesc 
este  să  se  impună  şi  societăţilor  străine,  nu  este  nici  un 
cuvânt  pentru  a fi  absolvite  de  această  regulă  şi  nici 
pentru  a le  face  o favoare. 

Aşâ  de  pildă,  precum  o societate  belgiană  trebue  să 
publice  orice  modificări  ar  introduce  în  statutele  sale, 
sau  în  actul  social,  tot  aşâ  şi  societatea  străină  născută 
sub  imperiul  legei  belgiene,  trebue  să  publice  asemenea 
modificări. 

Căci  dacă  este  drept  a se  zice  că  durata  şi  statutele 
societăţilor  străine  sunt  guvernate  de  legea  ţărei  unde 
ele  au  fost  întocmite,  aceasta  nu  va  să  zică  că  ele  nu 
pot  fi  supuse  la  oarecare  reguli  şi  restricţiuni  atunci  când 
ele  stabilesc  un  sediu  secundar  sau  o sucursală  în  Belgia 
— când  ele  nu  mai  menţin  durata  fixată  la  început,  sau 
când  ele  modifică  statutele  sau  actul  social  — în  aceste 
cazuri  nu  comportă  nici  o violaţiune  a drepturilor  do- 
bândite. 

In  definitiv  nici  o îndoială,  societăţile  străine  pentru 
ca  să  poată  înfiinţa  în  chip  valabil  sucursale  în  Belgia, 
sâ  poată  trată  afaceri  astfel  pe  teritoriul  belgian,  va  fi 
absolut  necesar  să  îndeplinească  condiţiunile  de  publi- 
citate enunţate  mai  sus  şi  cerute  imperios  de  art.  130 
din  legea  din  18  Maiu  1873. 

Dar  cum  trebue  făcută  această  publicitate  pentru  ca 
să  fie  eficace? 

Legea  prescrie  că  toate  actele  unei  societăţi  străine 
anonime  sau  oricare  alta,  sâ  fie  publicate  în  întregime , 
aceasta  este  o regulă  de  ordine  publică  şi  de  strictă  in- 
terpretare, dela  care  în  nici  un  caz  nu  se  pot  sustrage. 

Rezultă  dar  că  prin  publicarea  actelor  societăţilor 

străine  trebue  să  înţelegem  publicarea  tuturor  elemen- 
telor actului  social,  atât  a celor  care  definesc  condiţiu- 
nile  de  existenţă  ale  fiinţei  morale,  cât  şi  acelor  care 
atestă  că  toate  formele  cu  care  trebuia  înconjurată 
constituirea  societăţei  au  fost  observate.  Aceasta  se  face. 
în  interesul  celor  de  al  treilea  care  vor  intră  în  relaţiuni 
de  afaceri  cu  societatea  străină  şi  care  sunt  interesaţi 
să  ştie  dacă  de  pildă,  actul  social  poartă  semnătura  no- 
tarului care  Ta  primit,  semnăturile  martorilor  şi  păr- 
ţilor, pentrucă  lipsind  toate  semnăturile  acestea,  sau 
numai  unele  din  ele,  actul  social  nu  va  avea  nici  o va- 
loare. 

Numai  cu  îndeplinirea  condiţiunilor  de  publicitate  o 
sucursală  a unei  societăţi  străine  poate  operă  în  chip 
valabil  pe  teritoriulbelgian. 

Sancţiune.  — Cazul  I.  Sancţiunea  firească,  pentru 
neîndeplinirea  condiţiunilor  de  publicitate  fixate  de  le- 
gea din  1873,  prin  art.  130  va  fi  că  sediul  de  operaţiuni, 
va  fi  considerat  ca  neexistent,  şi  toate  operaţiunile  în- 
cheiate ca  nule  şi  penalităţile  prevăzute  pentru  societă- 
ţile belgiene.  Iar*  cât  priveşte  responsabilitatea  societă- 
ţilor străine  faţă  de  terţiile  persoane  care  ar  fi  contrac- 
tat cu  o sucursală  a societăţei  străine  şi  de  care  vor- 
beşte art.  130  în  aliniatul  final  se  vor  aplică  penalităţile 
prescrise  de  art.  21  şi  52,  legea  din  1873. 

Societatea  comercială  străină  cu  un  sediu  de  opera- 
ţiuni în  Belgia  şi  prepuşii  gestiunei  societăţei  nu  sunt 
responsabili  faţă  de  terţi  decât  în  limitele  fixate  de  art. 
130.  In  cansecinţă,  fondatorii,  în  calitatea  lor  de  fonda- 
tori, nu  vor  puteâ  fi  reclamaţi  pentru  neîndeplinirea  pu- 
blicaţiunilor  necesare  ci  numai  administratorii. 


Cazul  II.  Dacă  din  contră,  societatea  străină  publică 
actele  sale  de  constituire,  îndeplineşte  cu  alte  cuvinte, 
formalităţile  de  publicitate  cerute  de  legea  belgiană, 
dar  dacă  publicitatea  pe  care  o face  în  Belgia  nu  co- 
respunde de  loc  cu  publicitatea  acestor  acte  făcute  în 
ţara  unde  s’au  constituit,  publicitatea  aceasta  necon- 
formă cu  realitatea  este  nulă  şi  ca  consecinţă  şi  existenţa 
sucursalei  societăţei  străine  este  de  asemenea  nulă. 

Va  fi  însă  suficient  unei  societăţi  străine  să  stabi- 
lească în  Belgia,  în  loc  de  sucursală,  un  simplu  repre- 
zentant pentru  a scăpă  de  exigenţele  art.  130. 

Se  pune  întrebarea:  prezenţa  unui  agent  sau  repre- 
zentant al  unei  societăţi  străine  în  Belgia  poate  fi  con- 
siderată ca  sediu  de  operaţiuni ? 

*Şi  jurisprudenţa  belgiană  în  diverse  timpuri,  — xie 
altfel  ca  şi  alte  jurisprudenţe  de  pildă,  engîleză,  italiană 
şi  român,  ex.  în  cazul  societăţei  Clayton  Sutleworth. 
Curtea  de  Casaţie,  30  Aprilie  1908,  — a decis  că  nu 
poate  fi  considerat  ca  sediu  de  operaţiuni  existenţa  în 
Belgia  a unui  agent  sau  a unui  simplu  reprezentant,  a 
cărui  profesiune  evidentă  consistă  în  a reprezenta  aci 
firme  diverse,  şi  nici  chiar  atunci  când  se  ocupă  numai 
cu  afacerile  unei  societăţi,  -dacă  acest  agent  n’are  cali- 
tatea de  a trată  definitiv , afacerile  societăeţi,  — n’are 
putere  de  a contractă  — nu  dispune  nici  de  semnătură 
socială,  nici  nu  poate  primi  sau  plăti  în  numele  socie- 
tăţei şi  trebue  să  se  refere  totdeauna  pentru  orice  afa- 
cere la  sediul  societăţei  care  poate  să-i  deâ  autorizare 
de  a face  unele  afaceri  şi  de  a-i  refuză  foarte  bine  al- 
tele, care  nu  servă  cu  un  cuvânt,  decât  ca  intermediar 
între  părţile  contractante  — societate  şi  terţi,. 


Dreptul  sucursalelor  de  a stă  în  justiţie. 

Din  moment  ce  o societate  străină  a împlinit  condi- 
ţiunile  de  publicitate  cerute  de  legea  belgiană  pentru  în- 
temeierea unei  sucursale  pe  teritoriul  belgian,  sucursala 
are  în  chip  valabil  accesul  justiţiei  pentru  toate  conflic- 
tele ce  s’ar  ivi  din  operaţiunile  săvârşite,  şi  tribunalul 
competinte  va  fi  acela  al  locului  unde  se  află  sediul  su- 
cursalei. Presupunând,  bine  înţeles,  că  societatea  străină 
căreia  aparţine  sucursala  este  valabil  constituită  în  ţara 
sa  de  origină,  căci  altfel  nu  numai  că  n’ar  putea  să  stea 
în  justiţie,  dar  chiar  nici  societatea  şi  implicit  nici  sucur- 
sala n'ar  avea  existenţă.  In  privinţa  citărei  societăţilor 
străine,  în  principiu  ele  trebue  să  fie  citate  la  sediul  so- 
cial, ele  pot  însă  să  fie  valabil  citate  şi  ta  tribunalul  lo- 
cului sediului  sucursalei  conform  regulei  generale  edic- 
tată  de  art.  52  No.  2 şi  de  art.  39  din  legea  de  compe- 
tinţă,  afară  bine  înţeles  de  excepţiunile  prevăzute  de 
această  din  urmă  lege. 

In  ce  priveşte  lichidarea:  o societate  străină  a cărei 
punere  în  lichidare  a fost  pronunţată  în  străinătate, 
poate  fi  urmărită  în  justiţie  cu  acelaş  titlu  ca  şi  cum  ar 
fi  o societate  belgiană,  pusă  în  lichidare. 

In  caz  de  faliment,  nu  va  mai  fi  legea  străină  care 
să  guverneze  societatea,  care  are  sediul  său  de  opera- 
ţiuni în  Belgia.  Legea  belgiană  va  fi  aplicată  atunci,  şi 
tribunalul  competinte  va  fi  acela  al  locului  unde  se  află 
sucursala  sau  sediul -de  operaţiuni  al  societăţei.  Ceeace 
de  sigur  nu  se  va  întâmplă  când  societatea  nu  va  avea 
nici  un  sediu  de  operaţiuni  în  Belgia,  ci  se  va  mărgini 
numai  la  operaţiuni  accidentale. 

Aceasta  este  în  definitiv  situaţiunea  legală  creiată  de 
legiuitorul  belgian  societăţilor  comerciale  străine  care 
mânate  de  interesele  lor  vin  să  facă  operaţiuni  în  cu- 
prinsul teritoriului  belgian. 

Şi  legiuitorul  belgian  care  nu  ezită  a concede  aşa  de 
generos  toate  drepturile  civile  acestor  societăţi  străine 
— ne  având  putere  decât  în  limitele  teritoriului  pentru 
care  este  îndrituit  să  legifereze,  în  afară  de  frontierele 
acestui  teritoriu  neputând  impune  principiile  sale  aşa 
de  liberale  şi  altor  naţiuni  — a fost  silit  să  continue, 
adică  vechiul  regim  fixat  de  legea  din  14  Martie  1855 
să  închee  tratate  cu  diferitele  state  în  privinţa  felului 
cum  au  să  fie  tratate  societăţile  naţionale  belgiene  când 
s ar  găsi  pe  teritoriul  lor. 


ITALIA 

Sub  imperiul  vechiului  codice  de  comerţ  — codicele 
din  1865  numit  şi  codicele  Albertin  — pentru  ca  so- 
cietăţile comerciale  străine  să  fie  recunoscute  şi  admise 
a operă  în  cuprinsul  teritoriului  italian  eră  necesar  un 
Decret  special  al  puterei  executive  pentru  fiecare  Stat 
aparte,  care  eră  precedat  de  o amănunţită  examinare  a 
legislaţiunei  comerciale  a Statului  căruia  societatea  a- 
parţineâ  ca  naţională  şi  convingerea  că  ea  oferă  ga- 
ranţii suficiente  de  seriozitate.  Pentru  ca  să  se  obţină 
Decretul  de  autorizare  guvernamentală  şi  înainte  de 
orice,  societăţile  străine  trebuiau  său  dovedească  reci- 

procitatea  pentru  societăţile  italiene  în  ţara  lor  de  ori- 
gine, condiţiune  fără  de  care  nu  eră  posibil  să  se  ob- 
ţină Decretul. 

Că  eră  firesc  să  se  ceară  în  Italia  pentru  societăţile 
comerciale  străine  reciprocitatea  şi  Decretul  din  partea 
guvernului,  precedată  de  o examinare  a legislaţiunei 
străine  în  baza  căreia  se  constituise  societatea  — nu 
este  nici  o îndoială  — cunoscând  că  toate  vechile  le- 
gislaţii comerciale  nu  numai  în  Italia,  ci  de  pretutindeni, 
au  ayut  la  baza  lor  şi  au  fost  influenţate  toate  de  legea 
franceză  din  1857  şi  legea  belgiană  din  1855.  ^ 

Astăzi  prin  noul  cod  comercial  din  1 Ianuarie  1883 
întocmit  sub  influenţa  legislaţiilor  noui  şi  principiilor 
moderne,  se  admite  â priori  în  Italia,  printr’o  dispozi- 
ţiune  generală  că  toate  societăţile  comerciale  străine 
fără  distincţie  de  statele  cărora  aparţin  ca  naţionale, 
pot  operă  în  Italia  fie  întâmplător,  fie  prin  intermediul 
unui  centru  permanent  de  afaceri  fixat  pe  teritoriul  ita- 
lian, cu  singurele  două  condiţii:  mai  întâi  ca  societăţile 
străine  să  fie  legal  constituite  în  ţara  lor  de  origine  şi 
apoi  să  se  conforme  dispoziţiunilor  prescrise  de  art. 
230,  231,  232  din  codul  comercial  în  vigoare.  Cu  a- 
ceste  condiţiuni  îndeplinite,  societăţile  străine  vor  putea 
săvârşi  acte  de  comerţ,  nesupărat  şi  într’un  chip  valabil 
în  cuprinsul  Italiei.  Numai  se  cere  prin  urmare  azi  nici 
reciprocitatea,  numai  este  nevoe  nici  de  examinarea  le- 
gislaţiunei comerciale  a*  ţărei  căreia  aparţin  societăţile 
ca  naţionale  şi  nici  în  fine  de  Decretul  guvernamental. 

Societăţile  comerciale  străine  din  moment  ce  au  sa- 
tisfăcut după  împrejurări,  cerinţele  formulate  de  legiui- 
torul italian  prin  art.  230 — 232,  vor  fi  considerate  ca 


având  o existenţă  legală  în  Italia  şi  asimilate  societă- 
ţilor naţionale  în  tot  ceeace  priveşte  vieaţa  şi  funcţio- 
narea lor. 

Conform  regulelor  edictate  de  legiuitorul  italian  şi 
acî  voi  examina  societăţile  străine  sub  trei  aspecte: 

a)  Când  fac  operaţiuni  accidentale. 

b)  Când  stabilesc  un  centru  secundar  de  afaceri,  su- 
cursală, reprezentanţă. 

c)  Când  mută  sediul  lor  şi  obiectul  principalei  lor  în- 
treprinderi în  Italia. 

1.  Dreptul  societăţilor  străine  de  a face  acte  izolate  de 
comerţ  şi  de  a stă  în  justiţie. 

Societăţile  comerciale  străine  ori  de  unde  ar  pro- 
veni ele  şî  oricare  ar  fi  felul  lor,  fără  distincţie,  sunt  ad- 
mise a contractă  acte  izolate  de  comerţ  în  Italia  şi  au 
dreptul  de  a stă  în  justiţie  pentru  asemenea  operaţiţuni 
întâmplătoare. 

Această  soluţiune  nu  este  prevăzută  de  legiuitorul 
italian  în  text  de  lege,  ci  se  admite  pe  baza  prezump- 
ţiilor  ce  rezultă  din  art.  230 — 232  cod.  corn.,  pe  baza 
jurisprudenţei  şi  a principiilor  generale  de  drept  in- 
ternaţional privat. 

Legiuitorul  italian  — ca  şi  legiuitorul  din  alte  ţări  — 
a găsit  de  prisos  să  mai  formuleze  în  text  de  lege  un 
principiu  de  drept  general  admis,  excepţie  face  numa; 
legiuitorul  belgian,  care  consacră  art.  128  din  legea 
din  1873  acestor  operaţiuni  accidentale  pentru  a evită 
orice  discuţiuni.  Legiuitorul  italian  când  a întocmit  co- 
dul actual  de  comerţ  a avut  de  model  legea  belgiană  din 

1873  şi  legile  germane  şi  ca  urinare,  dacă  n’ar  fi  accep- 
tat acest  principiu  ar  fi  spus-o. 

Jurisprudenţa  italiană  decide  că  formalităţile  privi- 
toare la  depunere,  transcriere,  afişare  şi  publicare  im- 
puse de  art. -230  şi  urm.  cod.  corn.,' nu  sunt  obligatorii 
pentru  societăţile  străine  decât  când  aceste  societăţi 
şi-au  stabilit  în  Italia  un  centru  permanent  de  afaceri. 

Prin  urmare  societăţile  străine  care  n’au  în  Italia 
nici  un  fel  de  sediu  de  operaţiuni  au  deplină  capacitate 
de  a face  orice  acte  izolate  de  comerţ,  de  a reclamă  în 
justiţie  şi  de  a se  constitui  parte  civilă  înaintea  unei  ju- 
risdicţiuni  penale  italiene.  Dreptul  acesta  rezultă  din 
art.  230  şi  urm.  cod.  corn.  şi  din  art.  104,  109  codul 
de  procedură  penală  combinat  cu  art:  3 cod.  civil. 

Când  — se  înţelege,  condiţiune  sine  qua  non  — le- 
gislaţia ţărei  lor  de  origină  le  recunoaşte  această  ca- 
pacitate. Cu  alte  cuvinte,  când  societăţile  comerciale 
străine  sunt  constituite  conform  legei  care  a prezidat 
naşterea  lor,  ele  sunt  pe  deplin  capabile  a săvârşi  acte 
izolate  de  comerţ  şi  au  accesul  justiţiei  italiene,  fără  să 
mai  fie  obligate  a împlini  nici  una  din  formalităţile  pre- 
scrise de  art.  230 — 232  din  codul  italian,  adică  să  de- 
pună şi  să  publice  în  Italia  actele  lor  sociale. 

Şi  regulata  lor  întocmire  este  suficient  demonstrată 
de  atestarea  secretarului  Camerei  de  Comerţ  din  locul 
sediului  social,  fără  ca  să  mai  fie  necesară  înfăţişarea 
actului  social.  Sunt  asimilate  deci  societăţile  străine 
în  privinţa  regimului  care  le  guvernează  în  operaţiunile 
lor  comerciale  în  ţări  străine,  cu  străinii,  persoane  fi-, 
zice  care  — în  baza  actului  statutului  personal  — . ca- 
pacitatea şi  existenţa  lor  este,  şi  trebue  să  fie  apreciată 

conform  legei  lor  naţionale,  bine  înţeles  cu  restricţiu- 
nile  particulare  fiecărui  stat,  care  fac  parte  integrantă 
din  existenţa  suveranităţii  lor. 

. Aceasta  este  dar  situaţiunea  juridică  a societăţilor 
comerciale  străine  în  Italia  când  se  mărginesc  la  simple 
operaţiuni  accidentale.  Când  ele  însă  înfiinţează  un  se- 
diu de  operaţiuni  permanente  şi  continui  în  Italia  atunci 
lucrul  se  schimbă. 

2.  Societăţile  comerciale  străine  care  stabilesc  în  Italia 

un  sediu  secundar  de  operaţiuni  sau  o sucursală. 

Art.  230,  aliniatul  1 cod.  corn.  — „Societăţile  legat 
constituite  în  ţară  străină,  care  stabilesc  în  Regat  un 
sediu  secundar  sau  o reprezentanţă  sunt  supuse  dispo- 
ziţiunilor  prezentului  codice  relativ  la  depunerea  şi 
• transcrierea,  afişarea  şi  publicarea  actului  constitutiv  a 
statutelor,  a actelor  care  duc  schimbări  la  unul  sau  altul 
din  zisele  acte  şi  a bilanţurilor;  ele  vor  trebui  să  pu- 
blice în  fine,  numele  persoanelor  care  conduc  sau  admi- 
nistrează aceste  sedii  sau  reprezintă  societatea  în  ţară“. 

După  textul  aliniatului  1,  art.  230,  urmează  că  so- 
cietăţile străine  vor  fi  admise  a exercită  drepturile  lor 
şi  să  stea  în  faţa  instanţelor  italiene  prin  intermediul 
unei  sucursale  sau  reprezentanţe  oricare,  cu  o singură 
condiţiune:  de  a se  conformă  tuturor  măsurilor  de  pu- 
blicitate edictate  şi  impuse  de  legiuitor  societăţilor  co- 
merciale indigene  şi  de  a se  supune  controlului  judecă- 
toresc instituit  de  codul  comercial.  In  privinţa  însă 
condiţiunilor  şi  felului  de  publicitate,  condiţiuni  de  altfel 
prevăzute  de  majoritatea  legislaţiilor  străine,  se  face  o 


distincţie  după  felul  societăţilor,  unele  sunt  formele  pen- 
tru societăţile  de  persoane  şi  altele  pentru  societăţile, 
de  capitaluri. 

a)  Societăţi  străine  de  persoane. 

Art.  230 , alin.  1,  supune  în  genere  societăţile  străine 
de  comerţ,  care  voesc  să  stabilească  un  centru  perma- 
nent de  operaţiuni  în  Italia,  la  formele  de  publicitate  ce- 
rute pentru  societăţile  naţionale. 

Dar  care  vor  fi  acele  forme  pentru  societăţile  de  per- 
soane? Art.  232,  alin.  2,  zice  în  această  privinţă:  ,,Ele- 
— societăţile  în  nume  colectiv  şi  comandită  simplă  — 
vor  trebui  să  se  conforme  dispoziţiunilor  art.  92,  pentru 
stabilimentele  secundare  sau  pentru  reprezentanţele  pe 
care  le-ar  înfiinţa  în  Regat“.  Iar  art.  92,  prevede: 
..Dacă  societăţile,  fie  în  timpul  constituirei,  fie  ulterior, 
înfiinţează  una  sau  mai  multe  reprezentanţe  în  afară  de 
resortul  tribunalului  unde  se- află  sediul  său,  sau  acel  aî 
celorlalte  stabilimente  sociale,  mandatul  dat  reprezen- 
tantului său  trebue  depus,  transcris  şi  afişat  cu  formele 
şi  în  termenul  fixat  de  art.  90,  la  tribunalul  de  comerţ 
în  resortul  căruia  reprezentanţa  este  stabilită44.  Şi  art. 
92  şi  93  cod.  corn.  ,,Un  extract  după  actul  constitutiv 
al  societăţilor  în  nume  colectiv  şi  comandită  simplă  con- 
ţinând toate  indicaţiunile  cerute  de  art.  88,  ete.  va  tre- 
bui depus  la  Grefa  tribunalului  comercial  în  resortul  că- 
ruia societăţile  ’şi-au  stabilit  sediul  lor44. 

Cu  alte  cuvinte  societăţile  străine  în  nume  colectiv 
sau  comandită  simplă  vor  trebui  să  depună  la  Grefa 
tribunalului  de  comerţ  în  jurisdicţia  căruia  ele  voesc 


a-şi  stabili  sediul  secundar  sau  sucursala,  un  extract 
după  actul  lor  constitutiv,  pentru  a fi  transcris  în  re- 
gistrul de  societăţi  şi  afişat  în  sala  Primăriei  şi  în  loca- 
lurile Bursei  celei  mai  apropiate.  Conform  art.  230  şi 
90  cod.  corn.  Extractul  după  actul  constitutiv  va  trebui 
să  conţină  conform  art.  88  cod.  corn.  italian  următoa- 
rele menţiuni: 

a)  Numele  şi  pronumele  sau  firma  socială  şi  domici- 
liul asociaţilor. 

b)  Firma  socială  şi  sediul  societăţei. 

c)  Asociaţii  care  au  semnătură  socială. 

d)  Obiectul  societăţei,  partea  pusă  de  fiecare  aso- 
ciat în  societate,  în  numerar,  în  creanţe,  sau  alte  bu- 
nuri, valoarea  ce  îi  se  atribue  şi  chipul  preţuirei. 

e)  Partea  fiecărui  asociat  la  beneficii  şi  perderi. 

f)  Data  când  societatea  începe  să  funcţioneze  şi  când 
va  încetă. 

Sunt  obligate  de  asemeni  societăţile  străine  să  pu- 
blice numele  persoanelor  care  dirijează  sau  adminis- 
trează sediul  secundar — sucursală  sau  reprezentanţă — 
sau  acelor  care  le  reprezintă  în  Italia  — art.  230  şi  92 
cod.  corn. 

Aceiaşi  normă  trebue  să  se  observe  de  societăţile 
străine  oridecâteori  va  interveni  vre-o  modificare  în  ac- 
tul social  — art.  230  şi  96  cod.  corn. 

Dacă  societăţile  în  nume  colectiv  şi  comandită  sim- 
plă cu  sedii  secundare  în  Italia,  mai  înfiinţează  unul  sau 
mai  mulţi  reprezentanţi  în  diverse  centre  pe  care  le  so- 
cotesc importante  pentru  exploatarea  lor,  vor  trebui 
societăţile  străine  să  se  conforme  art.  90,  232  al.  1 şi 
92  al.  1 cod.  corn. 

b)  Societăţi  străine  pe  acţiuni. 

Societăţile  anonime  şi  în  comandită  pe  acţiuni  care 
stabilesc  sucursale  în  Italia  vor  trebui  conform  art.  23 0 
alin.  1,  să  îndeplinească  formalităţile  prevăzute  pentru 
societăţile  naţionale  fixate  de  legiuitor  în  art.  91,  92, 
95  şi  96  cod.  corn. 

Art.  91 . — „Actul  constitutiv  şi  statutele  societăţilor 
în  comandită  pe  acţiuni  şi  al  societăţilor  anonime  tre- 
buese  depuse,  prin  îngrijirea  şi  răspunderea  Notarului 

care  a primit  actul  şi  aceia  a geranţilor  în  termen  de  15 

. 

zile  dela  data,  la  Grefa  tribunalului  civil  în  resortul  că- 
ruia societatea  şi-a  stabilit  sediul  sau‘‘. 

Tribunalul  civil  după  c'e  a examinat  îndeplinirea  con- 
diţiunilor  prescrise  de  lege  şi  constituirea  legală  a so- 
cietăţei,  ordonă,  prin  o ordonanţă  provizorie  — dată  în 
Camera  de  Consiliu  de  faţă  fiind  şi  Ministerul  public  — 
transcrierea  şi  afişarea  actului  constitutiv  şi  a statutelor 
în  forma  prescrisă  de  articolele  precedente.  Art.  90. 

Art.  95  cod.  com.  — „Actul  constitutiv  şi  statutele 
societăţilor  în  comandită  pe  acţiuni  şi  anonime,  trebue 
să  fie  publicate  în  întregime  şi  cu  documentele  anexate, 
în  buletinul  oficial  al  societăţilor  pe  acţiuni“. 

Mai  trebue  ca  societăţile  acestea  străine  să  depună 
— pentru  a fi  transcrise  şi  afişate  — un  extract  după 
deliberaţiunile  relative  la  înfiinţarea  sediilor  secundare 
sau  sucursalelor,  înainte  ca  aceste  deliberaţiuni  să  fie 
executate.  Depunerea  se  face  la  Grefa  tribunalului  de 
comerţ  în  jurisdicţia  căruia  este  stabilit  sediul  principal 
al  societăţei  şi  al  acelui  în  jurisdicţia  căruia  s’a  stabilit 


sediile  secundare  sau  sucursalele.  Art.  232,  alin.  final, 
92  alin.  1.  . 

Prin  urmare  societăţile  străine  anonime  şi  în  coman- 
dită pe  acţiuni  conform  art.  230,  alin.  1,  91,  92,  95  şi 
96  vor  fi  obligate  să  depună  în  întregime  actul  lor 
constitutiv  şi  statutele  la  Grefa  tribunalului  civil  în  ju- 
risdicţia căruia  voesc  să-şi  stabilească  sucursala  sau 
reprezentanţa  lor. 

Şi  tribunalul  civil  după  ce  verifică  îndeplinirea  con- 
diţiunilor  fixate  de  legea  străină  pentru  legala  consti- 
tuire a societăţilor,  ordonă,  prin  decizie  dată  în  Camera 
de  consiliu  urmată  de  concluziile  Ministerului  public, 
transcrierea  în  registru  de  societăţi  şi  celelalte  condi- 
ţiuni  de  afişare  şi  publicitate. 

Am  zis  că  tribunalul  civil  examinează  dacă  societă- 
ţile pe  acţiuni  străine  au  satisfăcut  cerinţele  legei  lor 
naţionale  care  a prezidat  constituirea. 

Este  aci  o deosebire  esenţială  între  societăţile  de  per- 
soane pe  de  o parte  şi  societăţile  anonime  pe  de  alta, 
când  ele  voesc  să  facă  acelaşi  lucru,  adică  să  înfiinţeze 
sucursale  în  cuprinsul  Italiei,  şi  anume:  Societăţile  de 
persoane  sunt  obligate  să  depună  numai  un  extract 
după  actul  constitutiv  la  Grefa  tribunalului  comercial, 
iar  societăţile  pe  acţiuni  sunt  obligate  să  depună  în  în 
tregime  actul  lor  constitutiv,  şi  nu  la  tribunalul  comer- 
cial, ci  la  tribunalul  civil  care  va  examina  dacă  este 
conform  cu  legea  locului  unde  societatea  a luat  fiinţă. 

Pentru  ce  această  distincţie  şi  în  ce  măsură  se  face 
examinarea  statutelor  societăţilor  pe  acţiuni  de  tribu- 
nalul civil  ? 

Distincţia  nu  se  poate  explică  decât  prin  grija  legiui- 

lorilor  de  a preveni  pe  terţiile  persoane  de  amăgirile  so- 
cietăţilor, nu  numai  cele  străine  de  care  ne  preocupăm, 
ci  şi  de  cele  naţionale. 

Şi  societăţile  de  persoane,  prezentând  mai  multe  ga- 
ranţii, totdeauna  sunt  îngrădite  cu  mai  puţine  dispozi- 
ţiuni  legislative,  pe  când  societăţile  pe  acţiuni  în  care 
asociaţii  n’au  decât  o răspundere  limitată  la  miza  lor 
socială  şi  terţii  creditori  au  pentru  despăgubire  numai 
patrimoniul  social,  este  natural  că  legiuitorii  să  se  inte- 
reseze mai  de  aproape  de  existenţa  lor  şi  edictează  pen- 
tru prevenirea  terţiilor,  măsuri  mai  riguroase. 

Aceasta  explică  pentru  ce  legiuitorul  italian  se  mul- 
ţumeşte pentru  societăţile  de  persoane  cu  un  simplu 
extract  după  actul  social  depus  la  tribunalul  comercial, 
fiindcă  ştie  că  terţii  au  destule  garanţii  în  atari  societăţi. 

Iar  societăţile  de  capitaluri  — unde  acţionarii  sunt 
în  continuă  fluctuaţiune  — sunt  obligate  să  depună  în 
întregime  actul  constitutiv  la  tribunalul  civil  care  ve- 
rifică constituirea  lor,  ca  terţii  să  ia  cunoştinţă,  dacă, 
şi  în  ce  măsură  pot  contă  pe  asemenea  societăţi. 

In  privinţa  examinărei  pe  care  o face  tribunalul  civil, 
spre  deosebire  de  celelalte  legiuiri,  legiuitorul  italian 
nu  o încredinţează  tribunalului  comercial,  — tocmai 
din  cauza  pentru  a nu  face  .pe  terţiile  persoane  care  vin 
în  contact  de  afaceri  cu  societăţile  acestea  să  creadă  că 
din  moment  ce  actele  societăţei  au  fost  verificate  de  tri- 
bunalul comercial  care  a autorizat  funcţionarea  lor. 
prezintă  mai  multe  garanţii  de  seriozitate. 

Şi  tribunalul  civil  nu  verifică  decât  un  singur  lucru, 
dacă  s’au  îndeplinit  formalităţile  legale  şi  esenţiale  ce- 
rute de  legea  străină  pentru  întocmirea  unor  atari  so- 

cietăţi  — fără  de  care  societăţile  rTar  avea  existenţă 
nici  în  ţara  lor  de  origină.  Prin  urmare  nu  va  examina 
în  detaliu  diferitele  reguli  statutare  pentru  a se  asigură 
dacă  ele  sunt  sau  nu  conforme  cu  exigenţele  legei  străine, 
nu  va  cercetă  nici  moralitatea  fondatorilor,  nici  obiec- 
tul societăţei  dacă  poate  fi  realizabil  sau  irealizabil  şi 
nici  şansa  de  benefcii. 

Terţile  persoane  care  intră  îri  relaţiuni  de  afaceri  cu 
societăţile  străine  anonime  sau  în  comandită  pe  acţiifni, 
singure  vor  avea  sarcina  să  cerceteze  şi  să-şi  ia  infor- 
maţiunile  necesare. 

Iar  Curtea  de  Apel  din  Milano*  în  Decembrie  1883  a 
hotărît  că  pentru  a se  asigură  de  constituirea  legală  a 
societăţilor  străine,  poate  fi  suficient  şi  un  certificat  li- 
berat în  formă  oficială  de  Consulul  ţărei  de  origină  so- 
cietăţei care  rezidă  în  Italia  şi  este  acreditat  prin  exe- 
quatur  regal.  Societăţile  străine  pe  acţiuni  trebue  în 
sfârşit  în  termen  de  10  zile  dela  aprobarea  bilanţului 
lor  să  depună  la  Grefa  tribunalului  de  comerţ  în  juris- 
dicţia căreia  este  stabilită  sucursala,  o copie  după  bilanţ 
conform  art.  230  şi  180  cod.  corn.  Pentru  orice  schim- 
bări se  vor  produce  în  actele  sociale  ulterior,  societăţile 
sunt  obligate  să  observe  prescripţiunile  art.  230  şi  92. 

In  genere  formalităţile  cerute  de  legiuitorul  italian 
prin  art.  230  şi  celelalte  enunţate  până  acî,  sunt  obli- 
gatorii pentru  societăţile  străine  fie  ele  de  persoane  sau 
pe  acţiuni,  atunci  când  voesc  să  fixeze  în  Italia  un  centru 
permanent  de  afaceri,  fie  sucursală,  reprezentanţă,  fi- 
lială, etc.  Formalităţile  acestea  nu  privesc  societăţile 
străine  care  se  mărginesc  numai  a numi  în  Italia  un 

simplu  agent  însărcinat  a le  reprezenta  cu  ocazia  în- 
cheierei  unui  contract,  sau  pentru  o serie  de  contracte 
şi  să  le  reprezinte  în  Justiţie  în  .anumite  procese.  Repre- 
zentantul nu  poate  să  depăşească  limitele  însărcinărei 
date,  însă  în  limitele  împuternicirei  sale,  poate  angajâ\ 
responsabilitatea  societăţei  în  chip  valabil. 

Reprezentantul  este  prin  urmare  un  simplu  mandatar 
ale  cărui  puteri  expiră  dincolo  de  limitele  mandatului, 
dar  repet,  atât  timp  cât  se  menţine  în  aceste  limite,  este 
deplin  capabil  a săvârşi  operaţiunile  pentru  care  a fost 
împuternicit. 

Când  societăţile  străine  însă  conferă  unui  agent,  man- 
datar al  lor  în  Italia,  dreptul  de  a vinde  produsele  sale 
fabricate  de  pildă,  sau  produsele  comerţului  său,  să  în- 
cheie în  numele  lor  orice  acte,  să  reprezinte  faţă  de  terţi 
în  toate  raporturile  lor,  atât  active  cât  şi  pasive  în  care 
socităţile  figurează  ca  parte,  cu  alte  cuvinte  i se  dă  a- 
cestui  agent  o Împuternicire  fără  limită  de  timp,  de  per- 
soane, de  contracte  şi  cantitate  de  operaţiuni,  atunci 
acest  mandatar  nu  mai  este  considerat  ca  simplu  agent 
ci  se  consideră  că  societăţile  au  în  acest  caz  în  Italia  o 
reprezentanţă  sau  sucursală  în  persoana  acestui  agent, 
şi  trebue  să  satisfacă  în  acest  caz  dispoziţiunile  art.  230 
cod.  corn.  şi  urm.  relative  la  întemeierea  de.  sedii  se- 
cundare de  societăţile  străine. 

Mandatarul  societăţilor,  nu  mai  poate  fi  socotit  ca 
simplu  agent,  ca  cei  vizaţi  de  art.  276  cod.  corn.,  şi  în 
consecinţă  trebue  să  facă  aplicaţiunea  art.  91  şi  92  cod. 
corn.  privitoare  la  depunerea  de  bilanţe  şi  alte  forma- 
lităţi. 

Ce'eace  distinge  constituirea  unei  agenţii  sau  sucursale 


de  simpla  reprezentare,  este  că  în  acest  din  urmă  caz, 
mandatul  în  loc  de  a aveă  un  caracter  de  generalitate, 
nu  este  dat  decât  pentru  una  sau  mai  multe  operaţiuni 
determinate. 

In  acest  sens,  deciziile  Curţilor  de  Casaţie  din  Roma 
20  Decembrie  1898  şi  Turin  22  Aprilie  1902. 

Odată  îndeplinite  condiţiunile  cerute  de  legiuitorul 
italian  pentru  ca  societăţile  comerciale  străine  să  poată 
fixă  în  chip  valabil  pe  teritoriul  ifalian  un  centru  per- 
manent de  afaceri,  oricare  ar  fi  sucursale,  filiale,  etd., 
ele  se  vor  bucură  de  celeaşi  drepturi  pe  care  legiuitorul 
Ie  conferă  societăţilor  naţionale. 

Vor  fi  deci  recunoscute  ca  având  o existenţă  legală 
în  Italia  şi  deplin  capabile  a săvârşi  toate  operaţiunile 
la  care  sunt  indrituite  după  legea  lor  de  la  origină.  In 
consecinţă  actele  încheiate  cu  cei  de  al  treilea  vor  fi  va- 
labile şi  pot  pentru  ele  să  steâ  în  faţa  instanţelor  italiene. 

Sancţiune.  Ce  se  întâmplă  însă  când  societăţile  străine 
stabilesc  sucursale  în  Italia  fără  să  observe  formalităţile 

necesare  ? 

Vor  fi  ele  considerate  ineexistente  şi  prin  urmare  ac- 
tele încheiate  de  ele  vor  fi  nule? 

Un  lucru  absolut  cert.  Dacă  societatea  nu  este  legal 
constituită  în  ţara  sa  de  origină,  sucursalele  sale,  ca  şi 
ea  însăşi,  nu  va  avea  existenţă.  Dar  dacă  societatea 
străină  este  regulat  constituită  după  legea  sa  naţionala 
nu  poate  fi  considerată  ca  iueexistentă  în  Italia,  pentru 


190 


simplul  fapt  că  n'a  îndeplinit  formalităţile  cerute  de  art. 
230  şi  celelalte  cod.  corn.  Actele  săvârşite  de  sucursale 
îşi  vor  produce  efectele  lor,  nu  vor  fi  deci  nule,  vor  fi 
însă  răspunzători  cei  care  conduc  aceste  sucursale,  pen- 
tru neîndeplinirea  condiţiunilor  cerute  de  codicele  co- 
mercial, conform  art.  231  cod.  corn.  Art.  231.  ,, Neîn- 
deplinirea formalităţilor  prescrise  de  articolul  precedent 
— 230  — produce  pentru  societăţile  mai  sus  indicate, 
consecinţele  legale  stabilite  pentru  societăţile  naţionale 
şi  face  în  toate  cazurile  pe  administratorii  şi  reprezen- 
tanţii, oricare  ar  fi  ei,  responsabili  personal  şi  solidar 
pentru  toate  obligaţiunile  sociale,  în  limitele  actelor  în- 
cheiate şi  care  depind  de  exerciţiul  funcţiunei  lor“._ 

Aşa  dar  persoanele  care  dirijează  sau  administrează 
aceste  sucursale,  sau  care  reprezintă  în  orice  chip  so- 
cietăţile străine,  au  faţă  de  cei  de  al  treilea  aceiaşi  res- 
ponsabilitate ca  şi  administratorii  societăţilor  naţionale. 
(Art.  230,  alin.  1 şi  art.  231  cod.  corn.  Şi  răspunderea 
lor  este  solidară  şi  fără  limită  de  toate  obligaţiunile  so- 
ciale în  societăţile  în  nume  colectiv.,  în  comandită  sim- 
plă şi  în  comanditele  pe  acţiuni.  Conf.  art.  76?  105,  114 
şi  118  cod.  corn.  italian. 

Din  contră  în  societăţile  anonime,  administratorii 
fiind  mandatari  temporari  ai  societăţilor  (art.  121) 
ei  nu  răspund  în  îndeplinirea  mandatului  lor,  cu  o res- 
ponsabilitate personală  pentru  afacerile  sociale,  pentru 
că  mandatarul  nu  se  obligă  niciodată  personal,  ci  obligă 
pe  mandant,  în  cazul  de  faţă  pe  societate. 

Şi  ei  nu  sunt  de  altfel,  mai  mult  decât  societari,  res- 
ponsabili faţă  de  terţile  persoane  decât  până  în  concu- 
renţă cu  partea  lor  socială. 

In  cazul  însă  când  ei  violează  legea  sau  statutele,  a- 
lunci  devin  responsabili  fără  limită  şi  solidar.  Art.  147. 


3.  Societăţile  străine  care  au  în  Italia  sediul  şi  obiectul 
principalei  lor  întreprinderi. 

Societăţile  comerciale  înfiinţate  în  ţară  străină  dar 
care  stabilesc  în  Italia  sediul  lor  şi  pricipalul  obiect  al 
întreprinderei,  codul  comercial  italian  le  consideră  ca 
societăţi  naţionale  şi  le  supun  în  ccrfisecinţă  la  aceleaşi 
îndatoriri  in  ceeace  priveşte  forma  şi  validitatea  actului 
contitutiv  şi  în  fine  tuturor  dispoziţiunilor  legei  italiene 
conform  art.  230,  alin.  final. 

Art.  230,  ultim  alin.  Societăţile  constituite  în  ţări 
străine,  care  au  în  Regat  sediul  lor  şi  obiectul  prin- 
cipalei lor  întreprinderi,  vor  fi  considerate  ca  societăţi 
naţionale  şi  vor  fi  supuse,  chiar  pentru  forma  şi  validi- 
tatea actului  lor  constitutiv  — cu  toate  că  a fost  în- 
cheiat în  ţară  străină  — la  toate  dispoziţiunile  prezen- 
tului cod“. 

Iar  art.  232  în  primul  aliniat  vorbind  în  special  des- 
pre societăţile  de  persoane  care  fixează  principalul  lor 
aşezământ  comercial  în  Italia  zice:  ,, Societăţile  în  nume 
colectiv  şi  în  comandită  simplă,  constituite  în  ţări  străine 
vor  trebui  să  depună  în  întregime  actul  lor  constitutiv 
la  Grefa  tribunalului  de  comerţ  în  resortul  căruia  ele  au 
intenţia  a-şi  fixă  principalul  lor  stabiliment  în  Regat“. 

Deci  societăţile  întemeiate  în  străinătate  dar  care 
mută  în  Italia  sediul  şi  obiectul  principal  al  exploatărei 
lor  sunt  considerate  ca  societăţi  naţionale  şi  supuse  în 


consecinţă  dispoziţiunilor  codului  comercial  italian. 

O distincţie  se  face  şi  aci  între  societăţile  de  persoane 
şi  societăţile  de  capitaluri  în  privinţa  formalităţilor  ce- 
rute pentru  depunerea  şi  publicarea  actelor  lor  sociale. 

In  art.  23 0,  alin.  final,  între  altele  se  zice  că:  societă- 
ţile de  care  este  vorba  ,,vor  fi  supuse  chiar  pentru  forma 
şi  validitatea  actului  constitutiv,  cu  toate  că  a fost  în- 
cheiat în  străinătate,  la  toate  dispoziţiunile  prezentului 
codice". 

Aceasta  constitue  o derogare  la  principiul  general 
admis,  că  se  va  respectă  totdeauna  ia  actele  încheiate 
oriunde,  forma  lor  externă,  întrucât  ele  au  fost  întoc- 
mite conform  legei  locului,  în  baza  regulei  locus  rşgit 
actum.  Ceeace  nu  se  întâmplă  în  celelalte  ţări.  Aşa  fiind 
însă  legea  trebue  respectată  ca  atare. 

A)  I.  Societăţile  de  persoane  constituite  în  Italia  vor 
trebui: 

a)  Confcrrm  art.  87,  alin.  1 cod.  corn.  să  redacteze 
actul  lor  constitutiv  în  scris,  lucru  pe  care  va  trebui  să-1 
observe  şi  societăţile  străine  în  cazul,  rar  dar  totuş  po- 
sibil, ca  la  constituirea  lor  să  nu  fie  întocmit  act  scris. 

b)  Şi  actul  acesta  va  trebui  să  indice  toate  menţiunile 
fixate  de  art.  88  precum  şi  art.  55  cod.  corn.,  care  cere 
să  se  indice  data  şi  locul  unde  actul  social  s’a  încheiat. 

2.  Societăţile  pe  acţiuni  sau  de  capitaluri,  naţionale  , 
italiene,  nu  vor  puteâ  procede  la  constituirea  lor  înainte 
de  a fi  subscris  întregral  capitalul  social  şi  să  se  fi  făcut 
în  numerar  vărsământul  de  30^  din  capitalul  subscris 
—.art.  13,  alin.  1. 

Iar  constituirea  lor  se  face  prin  act  public  autentic 
conform  art.  87  alin.  1 şi  actul  constitutiv  şi  statutele 

lor  vor  trebui  să  indice  denominaţiunea  şi  sediul  socie- 
tăţei,  sediile  secundare  sau  sucursalele,  ete.,  toate  men- 
ţiunile prescrise  de  art.  156,  157,  133  şi  89  cod.  corn. 

B)  In  ceeac'e  priveşte  depunerea  actelor:  societăţile 
de  persoane  vor  trebui  să  depună  un  extract  după  actul 
lor  social  la  Grefa  tribunalului  comercial,  iar  societăţile 
pe  acţiuni  vor  depune  în  întregime  actul  social  la  Grefa 
tribunalului  civil.  Acestea  sunt  în  rezumat  formalităţile 
pe  care  trebue  să  le  observe  societăţile  comerciale  na- 
ţionale italiene,  în  ceeace  priveşte  forma,  conţinutul  şi 
depunerea  actelor  constitutive. 

Societăţile  străine  care  stabilesc  în  Italia  sediul  lor 
şi  principalul  aşezământ  de  întreprindere,  fiind  asimi- 
late societăţilor  naţionale,  vor  trebui  să  îndeplinească 
aceleaşi  formalităţi,  cu  oarecare  excepţiuni. 

1.  Excepţiuni  relative  la  societăţile  de  persoane  străine 

Aşa  pe  când  pentru  societăţile  naţionale  de  persoane 
este  suficient  a depune  şi  publică  un  extract  după  actul 
constitutiv  la  Grefa  tribunalului  comercial,  conform  art. 
90  şi  93,  soluţiunea  adoptată  de  altfel  şi  pentru  so- 
cietăţile străine  de  aceiaşi  natură  în  cazul  în  care  sta- 
bilesc în  Italia  un  sediu  secundar  sau  sucursală,  caz  ex- 
pus mai  înainte,  din  contră  pentru  societăţile  de  per- 
soane constituite  în  străinătate  dar  cu  sediul  şi  obiectul 
principalei  lor  întreprinderi  în  Italia,  se  cere  ca  să  de-: 
pună  nu  un  extract,  ei  în  întregime  actul  constitutiv  în 
termen  de  15  zile  la  Grefa  trib.  de  comerţ  în  jurisdicţia 
căruia  societatea  îşi  aşează  principalul  stabiliment  şi 
transcrierea,  afişarea  şi  publicarea  actului  constitutiv 


se  face  tot  în  întregime  conform  art.  232,  alin.  1,  cod. 
com.N 

Şi  motivul  natural  sau  raţiunea  acestei  dispoziţiuni  - 
este  că  terţiile  persoane  care  tratează  cu  societatea 
străină  le-ar  fi  greu  să  iâ  cunoştinţă  de  actul  social  în 
întregime  când  el  s'a  întocmit  în  ţară  străină,  pe  când 
le  este  foarte  uşor  să  cunoască  actul  social  al  societă- 
ţilor naţionale. 

2.  Societăţile  străine  pe  acţiuni . 

Când  este  vorba  de  societăţile  anonime  şi  comandită 
pe  acţiuni  întemeiate  în  străinătate  însă  cu  sediul  şi 
obiectul  principalei  lor  întreprinderi  în  Italia,  ele  trebue 
să  depună  în  întregime  actul  lor  social  şi  statutele  la 
Grefa  tribunalului  civil  în  termen  de  15  zile  dela  aşe- 
zarea principalului  lor  stabiliment  în  jurisdicţia  acestui 
tribunal,  pentru  a obţine  autorizarea  de  transcriere  şi 
afişare,  ete.,  conform  dispoziţiunilor  prescrise  pentru 
societăţile  naţionale  în  art.  232,  alin.  final,  92,  94  şi  95 
cod.  corn. 

Pe  lângă  dispoziţiunile  cuprinse  în  art.  230-232  cod. 
corn.,  special  consacrate  societăţilor  străine  şi  celelalte 
formalităţi  care  le  sunt  cerute  ca  şi  societăţilor  naţio- 
nale, când  ele  au  sediul  şi  obiectul  principal  în  Italia, 
societăţile  străine  trebue  să  mai  publice  în  Buletinul 
Oficial  italian: 

Buletinul  Oficial  Italian: 

1.  Deliberările  prin  care  se  autoriză  emiterea  de 
obligaţiuni,  art.  172  cod.  corn. 

2.  Bilanţul  lunar  al  societăţilor  de  asigurări  şi  socie- 
tăţile de  credit,  art.  177. 

3.  Raportul  comisarilor  şi  art.  180. 

4.  Numirea  şi  schimbarea  de  lichidatori,  art.  167. 

5.  Bilanţul  final  de  lichidare,  art.  215. 

6.  Starea  trimestrială  şi  schimbările  asociaţilor  res- 
ponsabili, art.  223. 

Societăţile  de  asigurări  asupra  vieţei  şi  tontinele  cre- 
iate  în  străinătate  sunt  supuse  ca  şi  societăţile  italiene 
de  aceiaşi  natură,  să  întrebunţeze  în  titlurile  datoriei 
publice,  depuse  la  Cassa  de  Depuneri  şi  Consemnaţiuni, 
o parte  din  primele  încasate  50%  — societăţile  naţio- 
nale numai  25%. 

Sancţiune.  Care  sunt  consecinţele  neimplinirei  forma- 
lităţilor impuse  în  cazul  de  faţă  societăţilor  străine? 

Vor  fi  societăţile  acestea  nule  sau  ineexistente  şi  ca 
consecinţă  actele  încheiate  de  ele  să  nu  producă  nici  un 
efect  ? 

Art.  231  cod.  corn.  zice  că  neîndeplinirea  formalită- 
ţilor cerute  societăţilor  străine  va  produce  aceleaşi  con- 
secinţe ca  şi  pentru  societăţile  naţionale.  Şi  sancţiunea 
prevăzută  de  legiuitorul  italian  pentru  societăţile  ita- 
liene care  nu  satisfac- prescripţiunile  legei  este  cea  edic- 
tată  de  art.  98,  99,  248  şi  863  cod.  corn. 

Art.  98..—  Oricare  ar  fi  natura  societăţei,  toţi  aso- 
ciaţii, fondatorii,  administratorii  şj  toţi  acei  care  au 
operat  în  numele  acestei  societăţi,  contractează  o res- 
ponsabilitate fără  limită  şi  insolidum,  pentru  toate  obli- 
gaţiunile contractate44. 

După  art.  248  cod.  corn.  ,,In  societăţile  anonime  şi 
comandită  pe  acţiuni  administratorii  culpabili  de  neîn- 
deplinirea formalităţilor  prescrise  sunt  pedepsiţi  cu  a- 

mendă  care  poate  să  se  ridice  până  la  50  de  franci  de 
fiecare  zi  de  întârziere". 

Iar  în  caz  de  faliment  al  societăţei  administratorii 
sunt  prin  acest  singur  motiv  — că  n’au  îndeplinit  dis- 
poziţiile legei  — condamnaţi  la  pedepsele  edictate  con- 
tra simplilor  bancrutari  conform  art.  863.  Rezultă  prin 
urmare  din  articolele  aci  menţionate,  că  societăţile  în- 
temeiate în  ţară  străină  dar  care  mută  în  Italia  sediul 
şi  principalul  lor  obiect  al  întreprinderei,  când  nu  vor 
observă  prescripţiţunile  legei  prevăzute  pentru  cazul  de 
faţă  — nu  vor  fi  considerate  ca  nule  sau  ca  neexistente 
— cu  consecinţele  inerente  nulităţei  — ci  numai  im- 
perfect constituite,  ca  societăţi  neregulate. 

Şi  de  aci  toţi  acei  care  după  lege  sunt  însărcinaţi  cu 
îndeplinirea  formalităţilor  necesare  societăţilor,  vor  fi 
pedepsiţi  după  cum  spun  articolele  citate  şi  altele.  In 
plus  pe  lângă  alte  consecinţe  ale  neregularităţei  de  con- 
stituire, mai  sunt  următoarele:  1.  Când  este  vorba  de 
societăţi  de  persoane , fiecare  din  asociaţi  au  dreptul  de 
a cere  dizolvarea  societăţei,  dizoluţiune  care  va  avea 
efect  din  ziua  cererei, ‘conform  art.  99,  alin.  1. 

2.  Pentru  societăţile  pe  acţiuni , subseriitorii  pot  cere 
a fi  desfăcuţi  de  obligaţiunile  care  derivă  din  subscrie- 
rile lor,  dacă  depunerea  actului  constitutiv  n'a  fost  fă- 
cută în  termen  de  3 luni  după  cum  a fost  stabilit,  con- 
form art.  99,  alin.  final. 

Dreptul  societăţilor  străine  de  a emite  titluri  în  Italia. 

In  genere  societăţile  comerciale  !emit  două  feluri  de 
titluri,  acţiuni  sau  obligaţiuni,  valori  obişnuite.  In  Italia 
nici  o piedică  pentru  societăţile  străine  care  ar  voi  să 
emită  acţiuni  sau  obligaţiuni,  se  înţelege  dacă  se  con- 
formă prescripţiunilor  impuse  societăţilor  naţionale  în 
această  privinţă. 

Pentru  acţiuni.  — Nu  este  nici  o greutate  — din  mo- 
ment ge  societatea  străină  a satisfăcut  condiţiunile  legeî 
italiene  în  această  materie  — subscriitorii  unor  ase- 
mene^ acţiuni  devin  prin  aceasta  aderenţii  statutelor  so- 
cietăţei  şi  ea  consecinţă  angajamentul  subscriitorului 
este  indiferent  de  locul  subscrierei.  Angajamentul  acesta 
este  presupus  ca  făcut  de  subscriitori  la  sediul  social  şi 
prin  urmare  guvernat  de  legea  dela  origină  a societăţei. 

Pentru  obligaţiuni , chestiunea  este  ceva  mai  delicată. 
Emiterea  acestor  titluri  este  limitată  de  codul  italian 
până  la  cifra  capitalului  efectiv  vărsat,  constatat  după 
ultimul  bilanţ  aprobat,  — afară  bine  înţeles  de  cazul 
când  societatea  depune  la  Cassa  de  Depuneri  şi  Con- 
semnaţiuni  o valoare  echivalentă  cu  surplusul  emisiu- 
nei,  în  titluri  de  stat,  judeţene  sau  comunale  — când 
numai  există  această  limitare  prevăzută  de  cod.  Aceasta 
este  dispoziţiunea  codului  pentru  societăţile  naţionale. 

Dar  dacă  societatea  străină  aparţine  unei  ţări  în  care 
legea  nu  pune  nici  o limită  în  emiterea  acestor  obliga- 
ţiuni, cum  ar  fi  de  pildă  în  Franţa,  ce  se  întâmplă  în 
acest  caz  când  venind  în  Italia  li  se  impune  limita  emi- 
siunei?  Poate  să  nu  ţină  seamă  societatea  străină  de 
legea  italiană  ori  nu? 

Limitarea  emisiunei  de  titluri  în  genere  şi  de  obliga- 
ţiuni în  special  de  către  majoritatea  legislaţiunilor 
străine  moderne  provenind  din  grija  pentru  protecţia 
terţilor,  guvernele  sunt  în  dreptul  lor  de  a prescrie  mă- 
suri de  prevenire  oricui  ar  face  apel  la  creditul  public 
pe  teritoriul  lor,  prin  urmare  în  cazul  de  faţă  limita 
impusă  societăţilor  naţionale,  va  fi  cu  mai  mult  cuvânt 
aplicabilă  societăţilor  străine  care  emit  obligaţiuni  în 
Italia.  Acţiunile  şi  obligaţiunile  emise  de  societăţile 
străine  pentru  a fi  admise  la  Bursă  şi  negociate  în  Italia, 
este  necesar  în  prealabil  autorizarea  guvernului  conL 
art.  16  din  regulament. 


Taxele  fiscului  asupra  societăţilor  străine. 

In  privinţa  taxelor  pe  care  societăţile  străine  trebue 
să  le  plătească  fiscului  în  Italia,  sunt  aşa  de  multe  difi- 
cultăţi încât  mă  mărginesc  să  enunţ  numai  câteva  dis- 
poziţiuni. 

Aşâ  art.  65  din  legea  din  13  Sept.  1874  supune  toate 
societăţile  comerciale  străine  la  taxa  de  Vooo  şi  taxa  a- 
ceasta  se  plăteşte  numai  asupra  porţiunei  de  capital 
destinat  afacerilor,  operaţiunilor  ce  se  vor  săvârşi  în 
Italia. 

Art.  65.  — ,, Societăţile  străine  anonime  şi.  în  co- 
mandită pe  acţiuni  care  se  ocupă  în  Italia  cu  alte  ope- 
raţiuni, decât  operaţiunile  de  asigurare  şi  ale  căror  tit- 
luri, acţiuni  sau  obligaţiuni  sunt  scutite  de  taxa  de  cir- 
culaţie prin  art.  68,  va  fi  din  contră  supuse  la  taxa 
anuală  de  1/ooo  asupra  porţiunei  din  capitalul  social  des- 
tinată operaţiunilor  din  Italia44. 

Iar  Comisia  de  impuneri  din  24  Octombrie  1908,  de- 
cide că  în  Italia  vor  fi  supuse  la  impozitul  asupra  veni- 
tului mobiliar,  beneficiile  pe  care  societăţile  comerciale 
străine  cu  sediul  social  în  Italia  le  trag  din  operaţiunile 
pe  care  le  săvârşesc  în  străinătate. 

Tribunalul  de  Milano  la  31  Maiu  1909,  hotărăşte  pe 
baza  celor  fixate  de  Comisia  de  impuneri  din  1908.  „Be- 
neficiile realizate  în  străinătate  de  o sucursală  a unei 
societăţi  care  are  sediul  social  în  Italia,  va  fi  supuse  în 
Italia  la  impozitul  asupra  averei  mobiliare". 

Curte  de  Casaţie  din  Roma  la  9 Maiu  1912  decide: 
„Nu  constitue  un  venit  impozabil  în  Italia,  beneficiile 
pe  care  o societate,  cu  sediul  social  în  Italia  le  poate 
trage  din  operaţiunile  sucursalelor  din  străinătate". 

Iar  în  şedinţa  din  8 Noembrie  1910  tot  Curtea  de  Ca- 
saţie din  Roma  decisese  în  sens  contrar. 

Se  remarcă  cu  chipul  acesta  în  jurisprudenţa  ita- 
liană şi  de  altfel  şi  în  dispoziţiunile  numeroaselor  legi 
în  această  materie,  o lipsă  complectă  de  simetrie  şi 
contradicţie,  şi  de  aceia  nu  stărui  mai  mult  asupra  a- 
cestui  punct. 

Din  cele  expuse  se  vede  distincţia  pe  care  legiuitorul 
italian  o face  între  societăţile  străine  de  persoane  şi  de 
capitaluri  pe  de  o parte,  iar  pe  de  altă  parte  între  ca- 
zurile când  aceste  societăţi  fixează  în  Italia  un  centru 
permanent  de  afaceri,  sediu  secundar  sau  sucursală,  şi 
când  ele  înţeleg  să  stabilească  principalul  lor  sediu  şi 
obiectul  expioatărei.  Distincţiile  acestea  fiind  însă  co- 
mune legislaţiilor  nu  e nimic  de  zis:  Ceeace  trebue  ob- 
servat însă  — şi  particular  legislaţiei  italiene  — este 
că  societăţile  străine  când  îşi  mută  sediul  lor  principal 


şi  principala  exploatare  în  Italia,  sunt  considerate  so- 
cietăţi naţionale,  ceece  constitue  o distincţie  importantă 
de  dispoziţiunile  celorlalte  ţări  străine. 

In  acest  caz  legiuitorul  italian  presupunând  că  prin 
adoptarea  legei  străine  pentru  constituire,  iar  princi- 
palul stabiliment  şi  principala  exploatare  fixată  în  Ita- 
lia, societăţile  nu  caută  decât  să  fraudeze  legea  naţio- 
nală italiană,  că  ele  nu  se  întocmesc  în  străinătate  decât 
pentru  a dă  aparenţa  de  străină  şi  de  aceia  legea  le  ri- 
dică masca  străină,  pentru  a le  dă  o înfăţişare  italiană. 

Legiuitorul  când  a considerat  aceste  societăţi  ca  na- 
ţionale a avut  în  vedere  două  scopuri. 

1.  Să  împiedice  pe  italieni  de  a se  duce  să  formeze 
societăţi  în  străinătate,  numai  pentru  a se  sustrage  dela 
prevederile  legei  italiene. 

2.  Să  împiedice  pe  străini  de  a se  constitui  în  socie- 
tăţi în  ţări  străine,  dar  exploatarea  lor  exclusivă  să  fie 
în  Italia  fără  însă  a se  supune  dispoziţiunilor  presefise 
de  legea  italiană. 

S'a  părut  că  ar  fi  nedrept  şi  contrariu  interesului  na- 
ţional, de  a creiâ  o situaţiune  privilegiată  unor  atari  so- 
cietăţi, faţă  de  societăţile  naţionale.  S’a  părut  în  fine 
periculos  ca  să  se  permită  societăţilor  străine  să  nu  în- 
deplinească condiţiunile  legale  socotite  necesare  pentru 
protecţia  intereselor  multiple  angajate  în  societăţile  co- 
merciale. Prin  urmare  puţin  importă  că  o societate  pro- 
clamă în  statutele  sale  că  ea  are  sediul  său  social  în 
străinătate,  că  în  străinătate  trebue  să  se  ţină  adunările 
acţionarilor  şi  reuniunile  administratorilor,  că  ea  deci 
va  trebui  să  fie  supusă  numai  jurisdicţiei  ţărei  străine 
căreia  aparţine  ca  naţională,  din  moment  ce  ea  a fixat 

sediul  său  social  şi  principalul  obiect  al  întreprinderei 
în  Italia,  legiuitorul  italian  o consideră  societate  naţio- 
nală şi  dobândeşte  astfel  societatea  străină  o nouă  na- 
ţionalitate, pierzând  implicit  naţionalitatea  sa  de  ori- 
gină. Va  fi  supusă  ca  atare  în  întregime  regimului  ju- 
ridic, fiscal  şi  vamal,  etc.,  la  care  sunt  supuse  socie- 
tăţile naţionale  italiene,  ca  şi  cum  ele  ar  fi  fost  consti- 
tuite dela  început  în  Italia. 


ROMÂNIA 

Vechile  noastre  legiuiri,  până  la  Regulamentul  Or- 
ganic, nu  vorbesc  nimic  nu  numai  despre  societăţi 
străine,  dar  nici  de  societăţi  comerciale  naţionale,  dacă 
există  ori  nu.  Şi  este  firesc,  dată  fiind  starea  ţărilor  ro- 
mâneşti din  acele  vremuri,  din  cauza  situaţiunei  noa- 
stre politice,  diji  cauza  lipsei  de  căi  de  ^comunicaţie 
şi  a nesiguranţei  lor,  precum  şi  din  cauza  stărei  pri- 
mitive a comerţului  care  se  găsea  de  abia  în  faza  schim- 
bului. 

Nu  se  cunoşteau  în  acele  timpuri  la  noi,  decât  două 
categorii  de  societăţi:  asociaţiuni  licite  sau  iertate  to- 
vărăşii de  pildă,  mănăstirile  şi  brezlele,  care  funcţionau 
fără  să  aibă  nevoe  de  nici  o autorizare  specială,  ele  fiind 
autorizate  prin  lege  şi  asociaţiuni  ilicite,  sau  neertate 
tovărăşii,  care  n’aveau  personalitate  fără  autorizare 
specială,  aşa  este  menţionat  în  paragrafele  34—41  din 
codul  Calimah.  Dar  nimic,  nici  o vorbă  de  asociaţiuni 
încheiate,  întocmite  în  vederea  afacerilor  negustoreşti. 

Regulamentul  Organic,  se  ocupă  pentru  prima  oară 
de  afacerile  negustoreşti  luând  oarecare  dispoziţiuni  pri- 
vitoare la  cei  care  se  îndeletnicesc  cu  asemenea  afa- 
ceri, însă  nu  face  nici  el  nici  o menţiune  despre  exis- 
tenţa asociaţiunilor  şau  tovărăşiilor  de  comerţ.  Târziu 
de  abia  prin  codul  de  comerţ. din  27  Maiu  1840  — co- 
piat după  codul  francez  din  1808  şi  legea  franceză 
din  1838,  — se  vorbeşte  despre  societăţile  comerciale. 

Iată  principalele  dispoziţiuni  relative  la  aceste  socie- 
tăţi sau  tovărăşii  negustoreşti  cum  le  numeşte  legiui- 
torul. 

Art.  18.  — ,, Pravila  cuunoaşte  trei  feluri  de  tovărăşii 
negustoreşti,  adică:  tovărăşia  în  nume  coprinzător,  to- 
vărăşia în  comandită  şi  tovărăşia  anonimă". 

Ah.  36. — ,, Tovărăşia  anonimă  nu  se  poate  înfiinţa 
decât  cu  slobozenia  D-'lui  şi  primirea  formală  a înscri- 
sului tovărăşiei". 

Art.  39.  — , Tovărăşiile  anonime  nu  se  pot  înfiinţa 
decât  prin  acte  publice,  potrivit  art.  36  şi  44‘. 

Art.  44.  — ,, Porunca  Domnului  ce  întăreşte  tovă- 
răşiile anonime  va  stă  lipită,  spre  ştiinţa  publicului  îm- 
preună cu  înscrisul  tovărăşiei  şi  aeelaş  soroc  de  vreme 
potrivit  art.  41". 

Vechiul  nostru  codice  de  comerţ,  prin  urmare,  su- 
pune societăţile  anonime  sub  tutela  administrativă,  a- 
-dică  sub  supravegherea  administraţiei,  în  sensul  că  o 
societate  anonimă  nu  poate  lua  fiinţă  legală  decât  în 
urma  autorizărei  date  de  Domnitor,  după  avizul  admi- 
nistraţiei. 

Dar  nici  codul  acesta  din  1840,  nu  conţine  nici  o 
dispoziţiune  relativă  la  regimul  ce  s’ar  aplică  tovără- 


şiilor  străine  care  ar  veni  în  ţara  noastră.  In  lipsa  unor 
atari  dispoziţiuni  se  crede  In  doctrina  noastră  că  pre- 
zentându-se  cazul  societăţilor  străine,  s'ar  fi  aplicat  fără 
îndoială  regimul  edictat  pentru  tovărăşiile  naţionale. 

Nu  se  vorbeşte  în  legiuirile  noastre,  până  în  vremea 
de  care  ne  ocupăm  de  societăţile  străine  şi  nici  nu  putea 
să  fie,  căci  chiar  în  ţările  civilizate  ale  occidentului  cu 
un  trecut  comercial  destîrl  deînsemnat,  problema  socie- 
tăţilor străine  nu  se  ivis’e  încă.  Am  văzut  că  abia  mai 
târziu  când  comerţul  prin  intermediul  asociaţiunilor,  a~ 
dică,  când  comerţul  cel  mare  se  face  prin  mijlocul  aso- 
ciaţiunilor şi  ele  se  înmulţesc  şi  nu  se  mat  mulţumesc, 
nu  le  mai  este  suficient  teritoriul  naţional,  ci  întreprin- 
derile lor  trec  peste  frontierele  statului  unde  ele  au  luat 
fiinţă,  atunci  se  naşte  chestiunea,  dacă  pot  ele  să  fie  ad- 
mise a operă  pe  teritoriile  străine  şi  în  ce  chip  vor  fi 
tratate. 

Deci  numai  necesitatea  aceasta  de  penetraţiune  a 
societăţilor  comerciale  în  limitele  altor  state,  decât  a- 
cele  unde  ele  au  fost  întemeiate,  a făcut  să  se  pună  pro- 
blema, care  va  fi  situaţia  lor  în  extenziune  extrateri- 
torială, cum  sunt  privite  ele  în  legislaţiile  străine  şi  pen- 
tru prima  dată  această  problemă,  am  spus,  că  s’a  ivit 
pe  la  anul  1847. în  Franţa  din  relaţiunil'e  comerciale  cu 
Belgia. 

Aşa  dar,  pe  când  în  ţările  înaintate  se  punea  pro- 
blema existenţei  internaţionale  a societăţilor  comerciale, 
la  noi  de  abia  încep  să  fie  cunoscute  aceste  asociaţiuni 
saii  tovărăşii  negustoreşti,  prin  urmare  eră  natural  ca 
la  noi  să  nu  fie  vorba  de  societăţi  străine.  Pentru  prima 
oară  — şi  desigur  sub  influenţa  legislaţiu nei  şi  diseuţiu- 

nilor  destul  de  întinse  la  care  a dat  loc  în  Franţa  şi  Bel- 
gia această  problemă  între  anii  1847 — 1857  — legiui- 
torul nostru  prin  Regulamentul  din  6 Februarie  1868/ 
prescrie  oarecare  norme  în  privinţa  societăţilor  străine 
care  ar  veni  să  facă  afaceri  în  România,  fără  să  facă 
nici  o distincţiune  însă,  dacă  aceste  societăţi  săvârşesc 
numai  operaţiuni  izolate,  sau  continui. 

Regulamentul  din  6 Februarie  1868,  prevede: 

Art.  15.  — „Societăţile  anonime  al  căror  statute  vor 
fi  omologate  în  străinătate,  nu  se  vor  putea  autoriză  a 
funcţiona  în  ţară,  decât  cu  condiţiunile  statornicite  la 
articolele  următoare". 

Ari.  16.  — ,, Odată  cu  cererea  de  autorizare  ele  vor 
prezentă  pe  lângă  statutele  lor  şi  un  osebit  act  de  auto- 
rizare dat  în  aceiaşi  formă  de  către  Guvernul  străin  ce 
a omologat  statutele  primitive  prin  care  să  se  autorize 
societăţile  a-şi  întinde  operaţiunile  lor  în  România  şi 
să  deâ  asigurare  că  sentinţele  date  de  Tribunalul  local  • 
contra  societăţei  se  vor  execută  de  acel  Guvern/ 

Art.  18.  — ,, Pentru  societăţile  străine,  Guvernul  va 
hotărî  după  natura  şi  importanţa  operaţiunilor  ce  socie- 
tatea ar  urmă  a întreprinde  în  România,  fondul  de  ga- 
ranţie ce  va  trebui  să  fie  depus  în  Cassa  de  Consem- 
naţiuni". 

Pentru  ce  legiuitorul  vorbeşte  numai  de  societăţile 
anonime  şi  nu  şi  de  celelalte  feluri  de  societăţi,  care 
erau  cunoscute  în  codul  de  comerţ  din  1840? 

D.  Toma  Stelian  explică  deosebirea  dintre  societăţile  în 
comandită  pe  acţiuni,  de  pildă,  care  se  puteau  constitui 
fără  trebuinţă  de  nici  o autorizaţiune  şi  între  societăţile 
anonime  care  nu  se  puteau  constitui  decât  cu  autorizaţia 


administraţiei,  prin  faptul  că  în  comanditele  pe  acţiuni 
fiind  un  element  personal,  cu  răspundere  nemărginită, 
adică  comaditaţi,  acest  'element  eră  o garanţie  sufi- 
cientă pentru  creditorii  societăţei,  pe  când  din  contră 
în  societatea  anonimă  nefiind  nici  un  asociat  răspuzător 
în  mod  nelimitat,  eră  mai  puţină  garanţie  pentru  public 
şi  de  acî  necesitatea  că  autoritatea  administrativă  su- 
perioară să  intervină  pentru  ca  sub  forma  acestei  auto- 
rizaţiuni  prealabili  să  ofere,  să  complecteze  garanţia 
necesară  pentru  publicul  care  se  va  pune  în  relaţiuni  de 
afaceri  cu  societatea.  Aceasta  eră  situaţia  pentru  socie- 
tăţile naţionale  şi  cu  mai  mult  cuvânt  pentru  societăţile 
anonime  străine. 

Reese  de  aci  în  chip  vădit  grija  legiuitorului  de  a 
protege  pe  terţi,  prin  evitarea  fraudelor  la  care  se  putea 
recurge  în  deosebi  prin  societăţile  acestea  anonime,  a- 
ceasta  pentru  vremea  de  care  vorbim  şi  când  societăţile 
erau  puţin  numeroase. 

Mai  târziu  însă,  când  societăţile  se  înmulţesc  consi- 
derabil şi  când  oameni  — mai  predispuşi  a înşelă  pu- 
blicul sub  masca  societăţilor,  decât  să  facă  afaceri  cin- 
stite — găsesc  prilejul  ca  nu  numai  sub  forma  anoni- 
matului să-şi  ascundă  intenţiile  lor  necinstite  ci  şi  prin 
mijlocul  comanditelor  cu  acţiuni,  care  de  altfel  se  consti- 
tue  şi  prezintă  acelaş  pericol  pentru  public,  ca  şi  socie- 
tăţile anonime,  legiuitorul  edictează  regule  severe  şi  le 
pune  pe  picior  de  egalitate  în  regimul  la  care  sunt  su- 
puse. 

Aceasta  eră  situaţiunea  legală  a tovărăşiilor  noastre 
negustoreşti,  care  de  abiâ  începuseră  să  se  ivească  în 
felaţiunile  comerciale  şi  aceia  a societăţilor  străine  până 


la  1887,  dată  la  care  intră  în  vigoare  actualul  cod  de 
comerţ,  care  pe  lângă  expunerea  amănunţită  a chipului 
cum  au  să  fie  întocmite  societăţile  naţionale  şi  cum  au 
ele  să  funcţioneze,  cuprinde  o secţiune  special  consa- 
crată societăţilor  străine  care  ar  veni  să  opereze  pe  te- 
ritoriul român.  Până  la  1887  nici  societăţile  naţionale 
şi  nici  cele  străine  nu  puteau  să  aibă  existenţă,  fiinţă 
legală  în  ţara  noastră  în  lipsa  autorizaţiunei  adminis- 
trative. 

Regimul  legal  consacrat  societăţilor  comerciale  străine 

de  actualul  cod  de  comerţ  din  Octombre  1887,  cu 
modificările  din  6 Aprilie  1900.  1. 

Legiuitorul  nostru  având  de  exemplu  situaţiunea 
creiată  societăţilor  străine  în  diversele  legislaţiuni  şi 
opera  doctrinei  şi  jurisprudenţei  din  occident,  fixează 
amănunţit,  şi  în  termeni  precişi,  art.  23 7 — 250  inel., 
normele  şi  formalităţile  necesare  de  îndeplinit  de  socie- 
tăţile străine  care  mânate  de  interesele  lor  comerciale 
ar  pătrunde  în  limitele  teritoriului  român  şi  face  dis- 
tincţie între  aceste  norme  şi  formalităţile  aplicabile  a- 
cestor  societăţi  după  cum  ele  se  găsesc  într’unul  din 
cazurile:  1)  Dacă  înfiinţează  un  sediu  secundar  de  afa- 
ceri indiferent  de  denumirea  lui  şi  2)  Dacă  societăţile 
străine  stabilesc  pe  teritoriul  nostru  însăşi  sediul  şi  o- 
biectul  principalei  lor  întreprinderi.  Odată  îndeplinite 
condiţiunile  prescrise  de  lege  pentru  fiecare  caz  aparte 
— societăţile  comerciale  străine  — vor  fi  recunoscute 
ca  având  o existenţă  legală  în  ţara  noastră  şi  deci  în 
drept  de  a operă  în  chip  valabil  pe  teritoriul  român.  Dar 

în  normale  prevăzute  de  legiuitor  prin  codul  de  comerţ 
şi  aplicabile  societăţilor  străine,  se  face  o primă  distinc- 
ţiuneuntre  societăţile  de  persoane  şi  societăţile  de  Capi- 
taluri şi  o a doua  distincţie,  am  mai  zis  altă  dată,  care 
depinde  de  felul  cum  înţeleg  să  opereze  societăţile. 

Am  expus  justificarea  distincţiilor  acestora  în  alte 
capitole  anterioare  şi  pentru  aceasta  nu  mai  intru  acum 
în  amănunte. 

Societăţile  de  persoane  străine  după  codul  nostru 
sunt  supuse  la  îndeplinirea  numai  a unor  formalităţi  co- 
mune de  altfel  tuturor  felurilor  de  societăţi,  iar  pe  socie- 
tăţile.de  capitaluri  pe  lângă  condiţiunile  comune,  le  su- 
pune în  plus  la  alte  dispoziţiuni  speciale.  Oricum  însă, 
deosebirea  importantă  de  regim  aplicabil  societăţilor 
străine  'este  dacă  ele  se  mărginesc  la  simple  operaţiuni 
Întâmplătoare  pe  teritoriul  ţărei  noastre  sau  din  contră 
îşi  stabilesc  un  centru  permanent  de  afaceri. 

Voi  examina  aci,  ca  şi  în  trecut,  fiecare  caz  aparte. 

1.  Societăţile  corner  ciute  constituite  în  străinătate , cu 
sediul  social  în  străinătate , dar  care  fac  operaţiuni 
accidentale  în  România  şi  dreptul  de  a stă  în  Justiţie 
pentru  asemenea  operaţiuni. 

% 

Legiuitorul  nostru  nu  precizează  în  text  expres  de  lege 
care  va  fi  soarta  actelor  întâmplătoare  încheiate  de  o 
societate  străină  pe  teritoriul  român.  Vor  fi  aceste  acte 
valabile  sau  n-u  şi  vor  putea  societăţile  străine  să  ac- 
ţioneze în  justiţie  pe  terţi  cu  care  a contractat  în  Ro- 
mânia, în  caz  de  neexecutare  a stipulaţiunilor  din  con- 
tract? Legea  noastră,  repet,  nu  zice  nimic. 

Nu  spune  nici  că  aprobă,  nici  că  dezaprobă  asemenea 
acte.  Nu  face  ca  legea  belgiană  din  18  Maiu  1873,  din 
care  s’a-  inspirat  legiuitorul  nostru,  şi  care  consacră  un 
întreg  articol  acestor  operaţiuni  accidentale,- art.  128. 

Din  tăcerea  legei  noastre  şi  din  chipul  cum  s'au  re- 
dactat articolele  237  şi  următoarele  din  cod.  corn.,  spe- 
ciale societăţilor  străine,  reese  în  chip  evident  că  in- 
tenţia prezumată  a legiuitorului  român  a fost  ca  să 
acorde  societăţilor  străine  dreptul  de  a face  operaţiuni 
izolate  de  comerţ  în  România  şi  să  steâ  în  justiţie  pen- 
tru asemenea  operaţiuni.  Aşâ  legea  ocupându-se  de 
soarta  societăţilor  comerciale  străine  regulamenteazâ 
prin  art.  237,  239  şi  244  cod.  corn.,  situatiunea  lor  le- 
gală în  cazul  când  ele  ar  voî  să  înfiinţeze  în  România 
un  sediu  secundar  sau  o reprezentantă,  sau  chiar  sediul 
social  şi  obiectul  exploatărei  lor,  supunându-le  la  o au- 
torizare prealabilă  a Guvernului  cum  şi  la  îndeplinirea 
altor  formalităţi  prevăzute  de  cod  şi  nici  o vorbă  de  ca- 
zul în  care  societăţile  străine  se  mărginesc  la  simple 
operaţiuni  izolate. 

De  unde  rezultă  prin  raţionament  a contrario  că  so- 
cietăţile străine  când  nu  se  află  în  unul  din  cazurile  pre- 
văzute de  art.  237,  239  şi  244  cod.  corn.,  adică  atunci 
când  de  se  mărginesc  a săvârşi  pe  teritoriul  român  nu- 
mai acte  întâmplătoare  de  comerţ,  sunt  libere  să  le  facă 
şi  actele  lor  prin  urmare  vor  fi  valabil  încheiate,  vor  pu- 
teâ  sta  în  faţa  instanţelor  române  pentru  acele  acte  în- 
tocmai ca  şi  românii  sau  societăţile  româneşti,  fără  să 
fie  nevoite  a obţine  vre-o  autorizare  prealabilă  a Guver- 
nului, sau  să  îndeplinească  vre-o  formalitate  din  cele 
prescrise  în  articolele  citate. 

Ceva  mai  mult,  opinia  general  admisă  în  această 
privinţă  este,  că  excepţiunile  sunt  de  strictă  inter- 
pretare şi  deci  art.  237  şi  urm.,  nu  le  vor  fi  aplica- 
bile, şi  că  ele  pot,  în  consecinţă  a face  operaţiuni  izolate 
şi  să  stea  în  justiţie  în  România  fără  nici  o r’estricţiune. 
Prin  urmare  soluţiunea  emisă,  se  reazimă  mai  întâi:  pe 
faptul  că  legiuitorul  n’a  fixat  care  va  fi  situatiunea  so- 
cietăţilor străine  în  cazul  de  faţă,  când  puteâ  foarte  bine 
să  o reglementeze  aşa  cum  a reglementat  celelalte  ca- 
zuri, nimic  nu-1  împiedică  să  facă  acest  lucru,  cunos- 
când riguriozitata  sa  în  ceeace  priveşte  aceste  societăţi, 
şi  ar  fi  putut  edictâ  măsuri  de  restricţiuni,  sau  oricare 
condiţiuni  dacă  aceasta  ar  fi  fost  în  intenţia  sa. 

Apoi  legea  belgiană  din  18  Maiu  1873  din  care  am 
zis  că  s’a  inspirat  legiuitorul  nostru,  a precizat  în  ter- 
meni destul  de  clari  cazul  de  faţă,  nelăsând  nici  o în- 
doială în  această  privinţă.  Şi  codul  italian  care  i-a  ser- 
vit'de  model,  n’a  vorbit  nimic  şi  legiuitorul  nostru  le-a 
urmat  pe  amândouă  fără  să  găsească  riecesar  să  deroge. 
Dacă  de  pildă  nu-i  conveneâ  soluţiunea  dată  de  art. 
128  din  legea  belgiană,  n’aveâ  decât  să  spună  contra- 
riul, eră  liber  să  o facă,  sau  să  edicteze  anumite  condi- 
ţiuni  dacă  legiuitorul  italian  nu  crezuse  de  cuviinţă  să-şi 
spună  cuvântul  în  această  chestiune. 

Legiuitorul  român,  n’a  făcut  nici  una,  nici  alta,  şi  a 
tăcut  şi  din  tăcerea  aceasta  s’a  dedus  că  el  a socotit  de 
prisos  să  mai  consacre  un  text  special,  când,  având  în 
vedere  principiile  de  drept  internaţional  privat  care  gu- 
vernează această  materie  a regimului  aplicabil  societă- 
ţilor străine  care  operează  în  afară  de  teritoriul  lor  na- 
ţional, principii  admise  nu  numai  de  doctrina  şi  jurispru- 

î i 


210 


denţa  ţărilor  civilizate,  ci  şi  de  legiuitorii  moderni,  a 
crezut  că  aceste  principii  trebue  aplicate  şi  ia  noi,  adică, 
că  societăţile  comerciale  străine  sunt  libere  să  facă  ope- 
raţiuni accidentale  pe  teritoriul  român  şi  să  aibă  accesul 
Justiţiei  române  pentru  conflictele  ce  ar  naşte  din  aceste 
operaţiuni,  necerându-le  pentru  aceasta  decât  să  satis- 
facă o singură  condiţiune  şi  anume:  să  justifice  aceste 
societăţi  străine  că  sunt  legal  constituite  în  ţara  lor  de 
origină. 

Principiul  acesta  aşa  de  liberal  a fost  consfinţit  în 
Congresul  internaţional  al  societăţilor  pe  acţiuni  ţinut 
la  Paris  în  anul  1900  care  a decis:  „Societăţile  străine, 
legal  constituite  în  ţara  lor  de  origină,  pot  stă  în  justiţie 
şi  să  facă  operaţiuni  accidentale  în  alte  ţări“. 

Principiu  adoptat  de  legislaţiunile  moderne  fie  în  chip 
expres,  fie  tacit,  cum  este  cazul  legei  noastre.  Se  aplică, 
cu  chipul  acesta,  societăţilor  străine  pentru  actele  izo- 
late de  comerţ,  regimul  consacrat  străinilor  persoane 
fizice,  admiţându-se  că  nu  numai  străinii  persoane  fi- 
zice, dar  chiar  şi  societăţile  comerciale  străine  trebue  să 
se  bucure  de  beneficiul  art.  1 1 cod.  civ.,  se  înţelege,  cu 
restricţiunile  particulare  legislaţiunei  noastre. 

Doctrina  noastră  reprezentată  prin  D-l  Prof.  Toma 
Stelian,  Degre,  Maniu  şi  alţii,  precum  şi  jurisprudenţa 
recentă  confirmând  soluţiunea  de  mai  sus  decid  că:  so- 
cietăţile străine  pot  face  acte  accidentale  de  comerţ  în 
România  şi  sunt  libere  să  stea  în  faţa  instanţelor  noa- 
stre pentru  acele  acte. 

N’au  nevoie  de  nici  o autorizare  specială  din  partea 
Guvernului,  numai  să  îndeplinească  unica  condiţiune, 
adică  să  fie  legal  constituite  în  ţara  lor  şi  să  facă  acte 


numai  de  acele  la  care  sunt  îndreptăţite  după  legea  lor 
naţională. 

Se  apreciază  cu  alte  cuvinte,  capacitatea  de  a lucră 
şi  existenţa  lor  legală  după  legea  ţării  unde  societăţile 
comerciale  au  luat  fiinţă. 

Aşa  de  pildă  D-l  Prof.  Toma  Stelian  se  exprimă  : 
Legiuitorul  nostru  se  ocupă  şi  regulamentează  ipoteza 
în  care  societatea  ar  vrea  să  stabilească  în  România  un 
centru  permanent  de  afaceri  şi  pentru  acestă  ipoteză  ia 
măsuri  d'e  restricţiune. 

Pentrucă  numai  ia  această  ipoteză  se  referă  dispozi- 
ţiunile  impuse  de  lege,  suntem  îndreptăţiţi,  socotesc,  că 
atât  pe  temeiul  principiului  de  drept  care  guvernează 
această  materie,  cât  şi  după  ex.  codului  italian  pe 
care  legiuitorul  nostru  l-a  avut  înainte  şi  dela  care  n’a 
vrut  să  deroâge,  suntem  îndreptăţiţi  a susţine  că  acest 
principiu  trebue  aplicat  şi  la  noi,  adică,  că  societăţile 
străine,  când  este  vorba  să  facă  numai  acte  izolate  de 
comerţ  şi  pentru  acele  acte  întâmplătoare,  vor  putea  să 
stea  înaintea  justiţiei.  Nu  se  va  cere  altă  condiţie  decât 
să  justifice  că  după  legea  lor  d'e  origine  sunt  legal  con- 
stituite. 

Iar  jurisprudenţa  noastră  constantă  şi  destul  de  bo- 
gată acum  în  această  privinţă,  a avut  să  se  ocupe  pen- 
tru prima  dată  cu  această  chestiune  între  anii  1904  şi 
1910  şi  soluţiilnea  admisă  nu  contrazice  credinţa  noa- 
stră şi  din  contră  vine  să  o întărească  mai  mult. 

Un  exemplu,  între  alte  multe,  Curtea  de  Apel  S.  I. 
Bucureşti,  în  şedinţa  dela  6 Maiu  1910  decide:  ,, înde- 
plinirea formalităţilor  prevăute  de  art.  237  şi  urm.,  din 
cod.  corn.,  nu  este  cerută  decât  pentru  societăţile  străine, 


care  având  sediul  lor  principal  în  străinătate  ar  voî  să 
funcţioneze  în  România  înfiinţând  aci  un  sediu  secundar 
sau  o reprezentantă  a lor.  O singură  operaţiune  izolată 
făcută  în  România  de  o societate,  nepericlitând  întru 
nimic  interesele  naţionale,  acest  act  izolat  îl  poate  face 
şi  fără  autorizarea  guvernului  român  şi  fără  îndepli- 
nirea celorlalte  formalităţi  şi  din  acest  punct  de  vedere 
nu  i se  poate  refuză  acţiunea  în  justiţie  pentru  a-şi  a- 
părâ  drepturile  sale44. 

Şi  Curtea  de  Casaţie  la  28  Septembrie  1910  admi- 
ţând Decizia  Curţei  de  apel  S.  I.  Bucureşti,  din  17  Iunie 
1910  decide:  dispoziţiuniie  art.  250  cod.  corn.,  privi- 
toare ila  formalităţile  ce  societăţile  străine  au  a îndeplini 
când  vor  să  funcţioneze  în  ţară,  se  aplică  numai  acelor 
societăţi  care  constituite  în  străinătate,  au  în  ţară  se- 
diul lor  şi  obiectul  întreprinderilor,  sau  care  îşi  sta- 
bilesc în  ţară  vre-o  reprezentanţă  iar  nici  de  cum  şi 
acelor  societăţi  străine  care  întâmplător  au  relaţiuni  în 
România,  efectuând  acte  izolate  şi  care  au  deci  facul- 
tatea de  a-şi  valorifică  înaintea  justiţiei  drepturile  ce 
decurg  din  acele  acte. 

Iată  şi  chipul  cum  Curtea  de  Casaţie  motivează  de- 
cizia sa:  legiuitorul  nostru  comercial,  după  ex.  altor 
legislaţiuni  străine,  dând  importanţă  deosebită  societă- 
ţilor anonime  care  şi  în  ţara  noastră  au  acaparat  a- 
proape  toate  întreprinderile  mari,  are  grpa  de  a întocmi 
un  complex  de  forme  pe  care  le  cere  pentru  a acordă 
personalitatea  juridică  societăţilor  naţionale  şi  celor 
străine,  supunându-le  pe  toate  unei  reglementări  minu- 
ţioase şi  unor  măsuri  riguroase  pentru  prevenirea  abu- 
zurilor la  care.  pot  dă  'loc  operaţiunile  societăţilor.  Le- 

giuitorul  nostru  subordonând  societăţile  strain'e  care  îşi 
stabilesc  în  ţară  vre-o  reprezentanţă  sau  cele  constituite 
în  străinătate,  dar  au  în  ţară  sediul  şi  obiectul  principal, 
autorizaţiunei  şi  supravegherei  guvernamentale  şi  de- 
punerei  unei  cauţiuni  uniforme,  minimum  100.000  lei, 
câtuşi  altor  formalităţi  numeroase,  rezultă  că  până  la  în- 
deplinirea acestor  condiţiuni,  ele  nu  pot  efectua  orice 
fel  de  operaţiuni  sub  orice  titlu,  pentrucă  art.  250  din 
codicele  comercial  prevăzând  sancţiunea  neîndeplinirei 
acestor  formalităţi,  consacră  pedepse  corecţionale  con- 
tra persoanelor  cahe  ar  face  atari  operaţiuni  pe  seama 
unor  asemenea  societăţi  străine  neautorizate,  ce  ar  func- 
ţiona în  ţară. 

Sancţiunea  prevăzută  de  art.  250  este  singura  pen- 
tru societăţile  străine  ce  au  raporturi  directe  şi  continue 
în  ţară,  rezultă  lămurit  ea  acest  text  nu  poate  să  pri- 
vească orice  altă  societate  anonimă  străină,  ce  nu  intră 
în  cadrul  vizat  de  legiuitori,  adică,  care  n’are  nici  re- 
prezentanţi în  ţară  şi  nici  nu  este  constituită  în  străină- 
tate, dar  în  vederea  unui  sediu  şi  obiect  principal  în 
ţară,  într’un  cuvânt,  o societate  străină  care  întâmplător 
are  relaţiuni  în  România  şi  căreia  legiuitorul  ia  lăsat  po- 
sibilitatea de  a efectua  acte  izolate,  şi  deci  ca  conse- 
cinţă şi  facultatea  de  a-şi  valorifică  în  justiţie  dreptul 
ce-i  decurge  din  alcătuirea  unui  asemenea  act  izolat, 
pentrucă  este  netăgăduit  că  cea  mai  elementară  regulă 
de  echitate  pretinde  ca  posibilitatea  efectuărei  unui  act 
juridic  să  acorde  ca  corolar  indispensabil  şi  exerciţiul 
acţiunei  judiciare  inerentă  obţinerei  valorifieărei  drep- 
turilor şi  obligaţiunilor  ce  decurg  din  acel  act. 

Din  momentul  ce  se  admite  existenţa  juridică  a unei 


societăţi  străine  pentru  a face  acte  de  comerţ  izolate  în 
România,  implicit,  trebue  să  laşi  posibilitate  acestor  so- 
cietăţi străine  să  uzeze  de  mijloacele  judiciare,  ce-i  sunt 
necesare  pentru  valorficarea  drepturilor  izvorîte  din 
acest  act  izolat  căci  admiţând  o soluţiune  contrară,  pe 
lângă  ineechitatea  ce  s'ar  stabili,  ar  fi  cu  totul-  defavo- 
rabilă şi  creditului  în  general,  fiindcă  societăţile  străine 
care  au  împrăştiat  capitaluri  în  diverse  întreprinderi  in- 
dustriale şi  comerciale  din  ţară,  trebue  să  găsească  o- 
crotire  în  exerciţiul  'legal  al  acţiunilor  lor  judiciare  ce 
dă  loc  la  raporturile  de  drept  ce  au  cu  localitatea  şi  nu 
pot  fi  ţinute  în  seamă  neregularitâţife  ce  n’au  fost  de  loc 
în  interesul  societăţei... 

Iată  deci  cum  soluţiunea  jurisprudenţei,  corespunde 
cu  principiile  generale  ale  dreptului  internaţional  mo- 
dern. Adică  pentru  operaţiunile  accidentale  se  aplică 
societăţilor  comerciale  străine,  regimul  legal  aplicabil 
străinilor  persoane  fizice,  după  care  starea  şi  capaci- 
tatea lor  se  rezolvă  conform  legei  statutului  lor  perso- 
nal, conform  regimului  indicat  de  legea  căruia  individul 
aparţine  ea  naţional. 

Prin  urmare  când  societăţile  străine  fac  numai  ope- 
raţiunui  izolate  în  România,  nu  se  va  aplică  art.  237  şi 
urm.  din  cod.  corn.,  ele  pot  deci  să  facă  acte  izolate  de 
comerţ  şi  să  steâ  în  faţa  instanţelor  judecătoreşti  ro- 
mâne fără  nici  o îngrădire,  iar  în  ceteace  priveşte  capa- 
citatea şi  existenţa  lor  legală,  se  va  aveâ  în  vedere  şi  se 
va  aprecia  după  legile  lor  naţionale. 

Am  vorbit  de  acte  izolate  de  comerţ  socotindu-le  în 
adevăratul  lor  înţeles,  putându-se  repetă  şi  păstrându-şi 
cu  toate  acestea  caracterul  lor  de  acte  izolate. 


Chestiunea  însă  de  a ştî  dacă  rămân  tot  cu  acest  ca- 
racter când  ele  se  repetă  în  aşâ  chip  încât  iau  forma  de 
operaţiuni  continui,  aceasta  constitue  o chestiune  de 
fapt,  care  în  practică  prezintă  în  multe  dificultăţi,  căci 
de  multe  ori  este  greu  a se  distinge  dacă  actele  izolate 
sunt  consecinţele  unui  contract  încheiat  întâmplător  de 
o societate  străină,  sau  din  contră  fac  parte  dintr'o  se- 
rie de  operaţiuni  de  natură  a se  repetă  adesea  şi  legea 
aplică  norme  şi  sancţiuni  deosebite  după  cum  este  vorba 
de  un  caz  sau  altul.  Fiind  însă  o chestiune  de  fapt, 
instanţelor  de  fond  le  revine  sarcina  de  a examina 
când  asemenea  acte  mai  păstrează  caracterul  de  izo- 
late şi  când  nu  mai  păstrează  acest  caracter. 

Şi  iată  ce  decide  Curtea  de  Casaţie  S.  III  în  şedinţa 
dela  10  Februarie  1906,  în  cazul  societăţei  Olandeze 

.,Maatschappy-Rumenie‘\  etc O societate  străină 

poate  stă  în  judecată  înaintea  instanţelor  române  pen- 
tru o convenţie  izolată  ce  ar  fi  contractat  întâmplător 
în  România,  însă  chestiunea  de  a se  ştî  dacă  convenţiu- 
nea  încheiată  constitue  un  act  izolat  sau  face  parte  din- 
tr’o  serie  de  acte  ale  întreprinderei  de  exploatare  pe  te- 
ritoriul român,  constitue  o chestiune  de  fapt,  a căreia  so- 
luţiune  aparţine  în  chip  suveran  instanţelor  de  fond“. 

In  definitiv,  judecând  după  intenţia  prezumată  a le- 
giuitorului român,  după  sol uţi unea  doctrinei  şi  jurispru- 
denţei  noastre,  se  poate  conchide:  că  dacă  legiuitorul 
nostru  prin  art.  23 7 şi  urm.  din  cod.  corn.,  edictează 
condiţiunile*  riguroase  cunoscute,  şi  impuse  societăţilor 
comerciale  străine  care  stabilesc  pe  teritorul  român  un 
sediu  permanent  de  afaceri,  justifică  atitudinea  sa  prin 
următoarele  considerente: 

Mai  întâi,  pentru  a stimula  şi  favoriza  spiritul  de  a- 
sociaţiune  la  naţionalii  săi,  apoi  pentru  a nu  acordă  mai 

multă  favoare  unor  societăţi  străine  necunoscute,  decât 

* 

societăţilor  naţionale,  şi  în  fine,  şi  cu  deosebrie  ca  mă- 
suri de  siguranţă  şi  supraveghere  pe  de  o parte  pentru 
siguranţa  şi  bunul  mers  al  economiei  generale  a statului, 
iar  pe  de  altă  parte  pentru  a garantă  interesele  naţio- 
nalilor români  şi  economiile  celor  care  ar  intră  în  rela- 
ţiuni  de  afaceri  cu  asemeni  societăţi. 

Prin  urmare  măsuri  de  precauţiune  care  să  asigure 
seriozitatea  societăţilor  străine  şi  cu  deosebire  spre  a 
înlătură  cazul  în  care  o societate  străină  ar  voi  să  elu- 
deze legea  română  prin  constituirea  sa  într’o  ţară  unde 
este  un  regim  mai  puţin  riguros. 

Aceasta,  pentru  cazul  că  societăţile  străine  înteme- 
iază un  sediu  permanent  de  afaceri  în  România. 

Situaţiunea  se  schimbă  însă  cu  totul  când  societăţile 
străine  se  mărginesc  a face  în  România  numai  acte  în- 
tâmplătoare de  comerţ,  şi  considerentele  de  mai  sus, 
care  justificau  o anumită  situaţiune,  nu-şi  mai  au  rostul 
în  cazul  acesta. 

Regulele  edictate  de  art.  237  şi  celelalte  din  cod. 
corn.,  nu  mai  pot  fi  obligatorii  societăţilor  străine  când 
ele  nu  fixează  pe  teritoriul  nostru  nici  cel  puţin  o 
agenţie. 

Şi  este  natural  să  fie  aşâ,  căci  în  primul  rând  nu  este 
nici  drept  şi  nici  raţional  să  obligi  pe  o societate  străină 
să  îndeplinească  toate  formalităţile  prevăzute  de  legea 
română,  special  pentru  societăţile  străine,  atunci  când 
ele  nu  fac  decât  să  vie  temporar  pe  teritoriul  românesc 
cu  ocazia  încheerei  unui  contract,  sau  să  compare  în 


ţaţa  justiţiei  româneşti  pentru  apărarea  drepturilor  ce 
ar  izvorî  din  asem'eni  contracte. 

Apoi  statul  n’are  nici  căderea  şi  nici  datoria  să  se 
ocupe  de  societăţile  străine  cât  timp  ele  n’au  nimic  de 
comun  eu  teritoriul  său,  înţelegând  aceasta  că  ele  n’au 
-stabilit  în  România,  nici  un  centru  permanent  de  afa- 
ceri sub  orice  denumire  ar  apare  el.  Şi  terţii  nu  pot  pre- 
tinde statului  să  intervie  cu  autoritatea  sa  în  asemenea 
caz. 

Statul  nu  poate  pretinde  unor  asemeni  societăţi  ga- 
ranţii pentru  orice  operaţiuni  întâmplătoare  ce  s’ar  să- 
vârşi pe  teritoriul  său.  Legiuitorul  intenţionat  lasă  totul 
în  grija  terţiilor  persoane  contractante.  Terţiile  per- 
soane care  voesc  să  contracteze  cu  societatea  străină 
care  are  sediul  său  social  şi  obiectul  întreprinderei  în 
ţară  străină,  ele  singure  trebbe  să  se  informeze  şi  să  iâ 
măsurile  de  garanţie  ce  va  crede  de  cuviinţă  înainte  de 
a contractă  cu  atare  societate.  Terţii  contractanţi  sunt 
datori  înainte  de  a intră  în  relaţiuni  de  afaceri  cu  socie- 
tatea străină,  să-şi  deschidă  bine  ochii,  să  se  convingă 
de  existenţa  reală  a societăţei  şi  dacă  prezintă  suficiente 
garanţii  de  seriozitate. 

2.  Societăţi  comerciale  constituite  şi  cu  sediul  social  in 
ţară  străină,  dar  care  stabilesc  în  România  un  sediu 
secundar  de  operaţiuni,  sucursale , reprezentanţe , etc. 

Vorbind  despre  operaţiunile  izolate  pe  care  societăţile 
străine  le-ar  săvârşi  în  România,  am  spus  că  soluţiunea 
unanimă  admisă,  p‘e  baza  doctrinei  şi  jurisprudenţei, 
cum  şi  a principiului  de  drept  internaţional  pe  care  este 


prezumpt  că  l-a  adoptat  legiuitorul  nostru  în  chip  tacit, 
este  că:  societăţile  comerciale  străfne  ilegal  constituite 
în  ţajra  lor  de  origină,  vor  putea  încheia  în  chip  valabil 
acte  izolate  de  comerţ  în  România  fără  îndeplinirea  nici 
unei  formalităţi,  dar  numai  acele  acte  pe  care  sunt  în- 
dreptăţite să  le  facă  în  ţara  lor  de  origină. 

Când  însă  societăţile  străine  nu  se  limitează  numai 
la  acte  accidentale  şi  pentru  a-şi  satisface  interesele  lor 
voesc  să  stabilească  un  sediu  permanent  de  afaceri  în 
România  indiferent  cum  s’ar  numi,  sucursală,  reprezen- 
tanţă, filială  sau  agenţie,  atunci  legiuitorul  nostru  fi- 
xează în  texte  precise  de  lege  pozitivă  care  va  fi  situaţia 
şi  chipul  în  care  pot  funcţionâ  art.  237. 

Aplică  legiuitorul  român  în  acest  caz  un  alt  principiu 
de  drept  internaţional,  contrariu  celui  admis  la  actele 
izolate  şi  anume:  că  societăţile  străine  n’au  personali- 
tate juridică  decât  în  puterea  legei  care  le-a  creiat  şi 
legea  aceia  n'are  putere  decât  în  limitele  teritoriului 
pentru  care  a fost  dată.  Toate  legile  străine  n’au  autori- 
tate decât  în  ţările  lor  respective,  autoritatea  lor  expiră 
la  fruntariile  noastre.  Şi  este  în  interesul  comun  al  tu- 
urora  de  a se  respectă  condiţiile  esenţiale  ale  existenţi 
sociale.  Căci  legile  care  privesc  creditul  public,  sigu- 
ranţa generală  şi  ordinea  morală,  sunt  toate  de  aplicare 
teritorială  şi  nu  extra-teritorială  şi  în  limitele  teritoriului 
lor  singure  guvernează  raporturile  sociale  cu  excluziu- 
nea legilor  străine. 

Aşa  că  societăţile  constituite  în  baza  unei  legi  străine 
— care  mare  puter'e  ca  să  guverneze  în  ţara  noastră 
raporturile  societăţei  cu  terţii  nu  vor  avea  fiinţă  legală  la 
noi  şi  nu  pot  funcţionâ  în  România  prin  intermediul 


unui  sediu  permanent  de  afaceri,  decât  cu  condiţiunea 
să  îndeplinească  toate  formalităţile  prevăzute  special 
de  legea  noastră,  art.  237 — 246  cod.  corn. 

Dela  început  un  lucru  neîndoios.  Societăţile  străine 
care  voesc  a stabili  un  sediu  de  afaceri  în  România,  vor 
fi  considerate  ca  legal  constituite,  când  actul  lor  consti- 
tutiv va  fi  întocmit  conform  cu  legea  locului  unde  el  a 
luat  fiinţă  în  baza  regutei  de  drept  internaţional,  locus 
' regit  aeturn.  far  în  ceeace  priveşte  capacitatea  de  a 
lucră  va  fi  tot  legea  dela  domiciliul  societăţei  care  a 
prezidat  întemeierea  sa  şi  care  o va  guvernă,  ca  for- 
mând legea  statutului  său  personal. 

Cu  alte  cuvinte,  când  va  fi  vorba  să  examinăm  care 
este  capacitatea  unei  societăţi  străine  de  a operă,  ne 
vom  referi  la  legea  sa  personală  care  a prezidat  la 
constituire  lucru  precizat  şi  de  art.  240  din  codul  nostru 
comercial  care  zice:  ,,nici  o societate  străină  nu  va  puteâ 
face  în  România  operaţiuni  la  care  nu  este  îndreptăţit 
în  ţara  unde  îşi  are  sediul  principal". 

Iar  în  ce  privfeşte  forma  actelor  constitutive  se  va 
aveâ  în  vedere  legea  locului  unde  s’a  încheiat  şi  care 
dă  valabilitate  sau  nevaliditate  după  cum  a fost  res- 
pectată legea  ori  nu.  Aceasta  în  privinţa  capacităţei  so- 
cietăţilor străine  şj  forma  actelor  lor  constitutive. 

Cu  totul  alta  este  situaţia  lor  când  este  vorba  de  func- 
ţionarea în  România.  Atunci  nu  va  mai  fi  legea  lor  na- 
ţională care  să  guverneze  raporturile  societăţilor  cu  ter- 
ţii, ci  legea  română.  Numai  observând  şi  supunându-se 
formalităţilor  prescrise  de  legiuitorul  român,  vor  puteâ 
să-şi  desvolte  activitatea  lor  pe  teritoriul  nostru. 

Prin  urmare:  societăţile  străine  care  înfiinţează  o su- 


cursalâ  sau  reprezentanţă  în  România,  vor  rămâne  sub 
imperiul  legei  lor  naţionale  în  ceeace  priveşte  capaci- 
tatea de  a lucră,  se  înţelege  cu  restricţiunile  particulare 
legei  noastre  şi  pentru  forma  actelor  de  constituire.  Cât 
pentru  funcţionarea  lor  pe  teritoriul  român,  vor  fi  su- 
puse tuturor  condiţiunilor  prevăzute  de  legea  română. 

Care  sunt  acele  condiţiuni? 

Fiind  multiple  şi  destul  de  variate,  se  face  totdeauna 
distincţie.  Mai  întâi  sunt  condiţiuni  generale  impuse  tu- 
turor societăţilor  stnăine  oricare  ar  fi  ele  şi  sunt  apoi 
condiţiuni  speciale  impuse  numai  societăţilor  anonime 
şi  societăţilor  de  altă  formă  decât  tipurile  cunoscute  de 
legea  noastră. 

a ) Dispoziţiuni  comune  tuturor  societăţilor  străine 
care  funcţionează  în  România. 

Art.  237 . — „Societăţile  pe  acţiuni  şi  celelalte  socie- 
tăţi şi  asociaţiuni  comerciale,  industriale  sau  financiare, 
constituite  şi  având  sediul  în  ţară  străină,  vor  putea 
să-şi  stabilească  un  sediu  secundar  sau  o reprezentanţă 
în  România: 

a)  Dacă  vor  dovedi,  printr’o  declaraţiune  a Guver- 
nului lor,  'că  în  ţara  unde  sunt  înfiinţate  se  observă  de 
pildă  reciprocitate  pentru  societăţile  române  de  ace- 
laşi, fel. 

b)  Dacă  vor  îndeplini  prescripţiunile  din  prezenta 
secţiune,  fiecare  fel  de  societate  în  ceeace  o priveşte4*. 

întrucât  această  reciprocitate  cerută  de  legea  noa- 
stră prezintă  vre-o  utilitate  sau  nu,  nu  mă  preocup.  Cred 
mai  de  grabă  că  nu,  de  oarece  societăţile  române  nu 

sunt  suficiente  pentru  exploatările  din  ţara  noastră,  nici 
de  cum  să  mai  alerge  în  alte  ţinuturi  şi  cred  că  va  fi  dacă 
nu  totdeauna  aşa,  dar  cel  puţin  foarte  multă  vreme. 

Reciprocitatea  cerută  de  art.  237  nu  se  cere  decât 
pentru  cazul  fixărei  unei  sucursale,  sau  reprezentanţe 
în  România  nu  şi  în  alte  cazuri. 

In  privinţa  reciprocităţei,  o observaţie. 

Societăţile  anonime  franceze  nu  puteau  până  la  o 
dată  recentă  să  contitue  un  centru  permanent  de  afaceri 
în  România,  fiindcă  reciprocitatea  prevăzută  de  legea 
română  nu  eră  acordată  societăţilor  române  în  Franţa. 
De  unde  rezultă  că4  dacă  francezii  voiau  să  constitue  un 
stabiliment  în  România  trebuiau  să  formeze  o societate 
română. 

Un  Decret  Prezidenţial  din  17  Decembrie  1908  dat 
de  Consiliul  de  Stat  în  virtutea  legei  din  30  Maiu  1857, 
pune  sfârşit  acestei  situaţiuni. 

După  termenii  acestui  Decret,  societăţile  anonime  şi 
alte  asociaţiuni  comerciale  iudustriale  autorizate  con- 
form legei,  în  România  pot  exercită  toate  drepturile  lor 
în  Franţa  şi  de  a stă  în  Justiţie,  în  schimbul  conformă- 
rei  legei  franceze. 

Reciprocitatea  rezultă  deplin  drept  pentru  franc'ezii 
care  voese  să  fondeze  societăţi  anonime  în  România. 

Această  reciprocitate  nu  este  în  legea  belgiană  şi  co- 
dul italian  fiindcă  societăţile  aparţinând  ţărilor  respec- 
tive, nu  pot  funcţiona  prin  intermediul  unei  reprezen- 
tanţe sau  sucursale  în  ţări  străine,  decât  pe  bază  de 
tratate. 

Art.  283-,  alin.  1 supune  toate  societăţile  străine  la  re- 


guli  de  publicitate  conforme  tipului  de  societate  fixat 
de  legile  române  şi  anume: 

a)  Să  publice  actul  de  constituire  şi  statutele. 

b)  Să  publice  biîanţele  sociale  oridecâteori  vor  fi  în- 
tocmite. 

c)  Toate  modificările  ce  s'ar  aduce  ulterior  actului 
constitutiv  sau  statutelor,  art.  91,  *92,  94,  95. 

d)  Să  publice  numele  persoanelor  însărcinate  cu  con- 
ducerea, cu  administraţia  sucursalelor  sau  agenţiilor  şi 
care  reprezintă  societăţile  străine  în  România,  art.  238, 
alin.  1. 

Aceşti  mandatari  reprezentanţi  ai  societăţilor  străine 
vor  fi  solidari  responsabili  pentru  toate  operaţiunile  în- 
cheiate pe  teritoriul  român,  art.  238,  alin.  2.  Această 
responsabilitate  a reprezentanţilor  societăţilor  străine 
este  identică  cu  răspunderea  administratorilor  societă- 
ţilor naţionale  prevăzute  de  art.  93,  392,  400,  890  şi 
893  cod.  corn. 

e)  Să  publice  capitalul  anume  destinat  operaţiunilor 
din  România.  Art.  238,  alin.  final. 

Aceste  condiţiuni  sunt  cerute  în  interesul  terţiilor  per- 
soane, prin  urmare  în  interesul  general,  obligând  socie- 
tăţile străin'e  să  se  conforme  regulelor  de  publicitate  pe 
care  legiuitorul  nostru  le-a  socotit  cele  mai  bune  pentru 
a protejâ  pe  cei  de  al  treilea. 

In  penultimul  aliniat  al  art.  238  cod.  corn.,  legiuitorul 
se  ocupă  de  cazul  în  care  s’ar  prezentă  o societate 
străină  de  un  timp  necunoscut  legei  noastre,  art.  77  cod. 
corn.,  şi  le  recunoaşte  şi  acestor  societăţi  de  tip  necu- 
noscut, dreptul  de  a funcţiona  în  România,  bine  înţeles 
dacă  sunt  valabil  întocmite  în  ţara  lor  de  origină  şi  dacă 


vor  satisface  condiţiunile  enumărate  mai  sus  şi  prescrise 
de  art.  23 8 cod.  com. 

Art.  238  penultim  aliniat.  „Dacă  societăţile  sunt  alt- 
fel decât  cele  prevăzute  în  art.  77,  ele  vor  fi  supuse  la 
îndeplinirea  formalităţilor  prescrise  pentru  depunerea  şi 
publicarea  actului  constitutiv  şi  al  statutelor  societăţei 
pe  acţiuni,  şi  le  sunt  aplicabile  toate  dispoziţiunile  pre- 
zentei secţiuni  relative  la  aceleaşi  societăţi44. 

b)  Dispoziţiuni  speciale  societăţilor  anonime  străine  şi 
tuturor  societăţilor  cu  acţiuni , sau  de  alte  forme  decât 

tipurile  cunoscute  şi  reglementate  de  codul  nostru 
comercial. 

In  principiu  sunt  obligate  societăţile  acestea  pentru 
a putea  funcţiona  în  România  să  obţină  în  prealabil  o au- 
torizare a guvernului,  să-şi  aleagă  un  domiciliu  în  ţară 
ş\  să  depună  o cauţiune,  ete. 

Autorizarea  se  va  obţine  conform  art.  244. 

Art.  244.  — „Societăţile  pe  acţiuni,  legal  constituite 
în  ţară  străină  nu  vor  putea  să-şi  înfiinţeze  un  sediu  se- 
cundar sau  o reprezentanţă  în  România  fără  a avea  şi 
prealabila  autorizaţiune  a guvernului  român.  Această 
autorizaţiune  nu  se  va  putea  dă  decât  după  ce  se  va  luă 
avizul  Camerei  de  comerţ  din  Bucureşti  şi  dacă  socie- 
tatea îşi  stabileşte  sediul  într’un  alt  loc  şi  pe  acel  al  Ca- 
merei de  Comerţ  din  acea  localitate,  sau  al  celei  mai 
apropiate,  când  n’ar  fi  Cameră  de  comerţ  în  acel  loc“. 

Societăţile  străine  pentru  ca  să  obţină  autorizare  gu- 
vernamentală, vor4rebui  să  alăture  la  cererea  de  auto- 
rizare următoarele  acte  prevăzute  de  art.  245  cod.  com. 

Art.  245.  — „Cererea  de  autorizaţiune  va  fi  însoţită 
de  următoarele  acte: 

1.  Statutele  societăţei  autentificate  în  regulă,  precum 
şi  orice  alte  acte,  dovedind  existenţa  legală  a societăţei 
în  ţara  unde  s’a  înfiinţat  şi  o decl'araţiune  formală  că 
societatea  se  supune  legilor  române; 

2.  Recipisa  Cassei  de  Depuneri,  constatând  depune- 
rea cauţiunei  fixată  de  Guvern,  pentru  a asigură  înde- 
plinirea obligaţiunilor  ce  societatea  va  contractă  în  ţară. 
Această  cauţiune  nu  va  puteă,  în  nici  un  caz,  să  fie  mai 
mică  de  100.000  lei  şi  Guvernul  va  puteă  cere  chiar 
sporirea  ei  până  la  o pătrime  din  capitalul  de  acţiuni 
al  societăţei.  Societăţile  de  asigurare  vor  dă  o cauţiune 
de  cel  puţin  250.000  lei  pentru  fiecare  ramură  în  parte. 
Aceste  cauţiuni  vor  servi  pentru  desdaunarea  cu  pre- 
ferinţă a acţionarilor  şi  creditorilor  din  ţară.  Cauţiunea 
va  consistă  exclusiv  în  efecte  publice  ale  Statului  ro- 
mân, după  cursul  zilei  când  se  face  consemnarea  şi  va 
fi  depusă  în  numele  societăţei,  care  singură  va  fi  recu- 
noscută de  proprietară. 

Dispensă  de  cauţiune.  — Art.  245  penultim  alin.  So- 
cietăţile care  vor  înfiinţă  fabrici  sau  alte  stabilimente 
industriale,  cele  care  s’ar  ocupă  cu  creieri  sau  exploa- 
tări de  căi  de  comunieaţiuni  şi  de  mine,  precum  şi  Băn- 
cile, având  de  obiect  operaţiuni  financiare  şi  de  credit, 
vor  fi  scutite  de  depunerea  zisei  cauţiuni. 

3.  O declar atiune  a societăţei , omologată  de  autori- 
tatea eompetinte.a  ţărei  respective,  că,  cauţiunea  va 
servi  spre  a garantă  numai  afacerile  făcute  de  societate 
în  România44. 

Legiuitorul  prin  art.  244  revine  în  privinţa  autoriză- 

rei  puterei  executive,  pentru  funcţionarea  valabilă  în 
ţară  a societăţilor  străine,  la  regimul  edictat  de  vechile 
noastre  legiuiri,  pentru  societăţile  anonime  naţionale, 
care  nu  se  puteau  înfiinţâ  decât  cu  ,, slobozenia  Dom- 
nului", art.  36,  44  şi  45  din  vechiul  codice  de  comerţ 
din  27  Maiu  1840,  şi  art.  1 din  Regulamentul  pentru 
societăţile  anonime  din  6 Februarie  1868,  sistem  pă- 
răsit de  majoritatea  legiuirilor  moderne,  după  exemplul 
Franţei,  care  a suprimat  tutela  administrativă  asupra 
societăţilor  prin  legea  din  24  Iulie  1867. 

’Cu  chipul  acesta  legiuitorul  nostru  a făcut  o distincţie 
importantă  între  societăţile  naţionale  şi  societăţile  stră- 
ine. Pe  societăţile  anonime  naţionale  supunându-le  în 
ceeace  priveşte  constituirea  lor,  numai  unei  autorizări 
judecătoreşti,  iar  funcţionarea  lor  unui  control  siste- 
matic făcut  permanent  de  organele  de  control  ale  so- 
cietăţei  şi  existenţa  societăţei  condiţionată,  sau  mai  bine 
zis  lăsat  aprecierei  membrilor  asociaţi. 

Motivele  care  justificau  în  trecut  autorizarea  guver- 
namentală pentru  societăţile  naţionale,  nu  numai  la  noi, 
ci  şi  în  Franţa  de  unde  am  împrumutat-o  şi  motivele 
care  o justifică  pentru  societăţile  străine  azi,  în  legislaţia 
noastră  şi  în  legislaţiile  străine  în  care  se  mai  menţine, 
precum  şi  utilitatea  sau  inutilitatea  acestei  'autorizări 
guvernamentale,  excedând  cadrul  acestei  lucrări  nu  voi 
face  nici  o menţiune. 

O a doua  condiţiune  impusă  de  lege  societăţilor  stră- 
ine pe  acţiuni,  în  afară  de  condiţiunile  fixate  de  art. 
245  şi  aplicabile  tuturor  societăţilor  cu  acţiuni  şi  socie- 
tăţilor  asimilate  lor,  este  aceia  a alegerei  de  domiciliu 
în  ţară. 

Guvernul  este  liber  să  impună  această  alegere  de  do- 
miciliu şi  desemnarea  unui  reprezentant  general,  pen- 
tru toate  operaţiunile  săvârşite  în  România  conform  art. 
246,  No.  L ,, Societăţile  pe  acţiuni  străine  îşi  vor  alege 
unul  din  oraşele  ţărei  ca  domiciliu,  unde  vor  avea  un 
reprezentant  general  pentru  toate  operaţiunile  lor  din 
ţară.  Acest  reprezentant  va  depune  o copie  autentică 
după  procura  sa  generală“. 

Iar  în  No.  2,  art.  246,  se  prevede  publicarea  bilan- 
ţelor  sediilor  de  operaţiuni  din  România,  cum  şi  a bi- 
lanţelor  generale  ale  societăţei. 

Art.  246  No.  2.  — „ Societăţile  pe  acţiuni  străine 
vor  publică,  pentru  fiecare  an,  cel  mai  ţârziu  în  luna 
Maiu  a anului  următor,  un  bilanţ  asupra  operaţiunilor 
lor  din  ţară,  conform  prescripţiunilor  legei.  Asemenea, 
ele  vor  înaintâ  Guvernului,  imediat  după  publicarea 
lor,  dările  de  seamă  şi  bilanţurile  ce  vor  publică  la  se- 
diu lor  principal44. 

Când  condiţiunile  generale  şi  speciale  enunţate  mai 
sus  au  fost  împlinite,  societăţile  străine  pot  funcţionâ 
în  România,  întocmai  ea  societăţile  naţionale  fără  dis- 
tincţie, actele  încheiate  de  ele  pe  teritoriul  nostru  vor 
fi  pe  deplin  valabile,  supuse  protecţiei  legei  noastre 
pentru  executarea  lor.  îndeplinirea  formalităţilor  ce- 
rute de  codul  nostru  comercial,  va  dă,  nu  existenţa  va- 
labilă societăţilor  străine  în  ţara  noastră,  ci  numai  re- 
cunoaşterea acestei  existenţe. 

Societatea  există  din  momentul  constituirei  sale  con- 
form cu  legea  sa  naţională  şi  când  vine  să  facă  opera- 
ţiuni continui  la  noi  în  ţară,  prin  intermediul  unei  su- 

cursale  sau  reprezentanţe,  n’are  nevoe  decât  ca  această 
existenţă  să  fie  recunoscută 

Care  este  întinderea  capacitâţei  societăţilor  străine  şi  ce 
anume  operaţiuni  vor  putea  face  ele  în  ţară? 

Am  spus  dela  început  şi  repet,  că  conform  principiilor 
de  drept,  pentru  forma  actelor  constitutive  se  va  ob- 
serva legea  locului  unde  a fost  încheiate,  iar  ceeace  pri- 
veşte chestiun'ea  de  a ştî  care  este  întinderea  capacitâţei 
sale  se  va  avea  în  vedere  legea  dela  origină  şi  statutele 
sale  care  formează  legea  sa  personală. 

După  statute  şi  legea  în  baza  căreia  s’a  înfiinţat,  vom 
aprecia  forţa  de  operaţiuni  a societăţilor  străine  şi  vom 
şti  ce  anume  operaţiuni  vor  fi  îndreptăţite  să  facă  şi  ce 
nu.  La  principiul  acesta  însă,  — capacitatea  societăţilor 
străine  se  măsoară  după  legea  care  a prezidat  la  consti- 
tuirea lor,  principiu  confirmat  de  art.  240  codul  nostru 
comercial  — se  aduc  însă  oarecare  restricţiuni  generale 
tuturor  legiuitorilor  şi  alte  particulare  legei  noastre: 

O primă  restricţiune  care  rezultă  din  principiile  ge- 
nerale de  drept  este  aceasta  : societatea  străină  nu 
poate  să  contravină  ordinei  publice  sau  bunelor  mora- 
vuri dela  noi  din  ţară. 

A doua  restricţiune.  este  aceea  prevăzută  de  art. 
246,  alin.  5.  „Acţiunile  societăţilor  străine  funcţionând 
în  ţară  nu  vor  putea  fi  admise  la  cota  Bursei  române, 
decât  după  ce  societăţile  vor  fi  funcţionat  cel  puţin  un 
an  în  România,  având  publicat  bilanţul  lor  pentru  exer- 
ciţiul respectiv". 

A treia  restricţiune  este  cuprinsă  în  art.  247  cod. 

corn.  care  zice:  , îndeplinirea  formalităţilor  şi  condiţiu- 
nilor  prescrise  prin  articolele  precedente,  supune  pe  so- 
cietăţile străine  la  consecinţele  legale  stabilite  pentru 
societăţile  naţionale,  fără  ca  aceste  societăţi  străine  să 
poată  dobândi  în  România  alte  drepturi  decât  cele  re- 
cunoscute străinilor  prin  legi  şi  regulamente  şi  fac  pe 
societate  răspunzătoare  de  toate,  obligaţiunile  contrac- 
tate de  administratorii  sau  reprezentanţii  săi,  chiar  când 
aceştia  prin  contractarea  lor  ar  fi  depăşit  puterile  ce  li 
se  conferise". 

Pe  lângă  dispoziţiunile  şi  restricţiunile  prescrise  de 
codul  nostru  comercial  pentru*  funcţionarea  societăţilor 
străine,  destul  de  riguroase,  legiuitorul  comercial  mai 
dă  drept  Guvernului  de  a exercită  un  control  perma- 
nent, asupra  vieţei  sucursalelor  străine  şi  de  a edictâ  şi 
el  alte  restricţiuni  pe  care  le  va  socoti  de  cuviinţă. 

Lucrul  acesta  reese  în  chip  clar  din  alin.  1,  art.  246 
care  zice:  ,, deosebit  de  condiţiunile  stabilite  prin  arti- 
colele precedente  şi  de  acelea  pe  care  Guvernul  le  va 
fixă  după  împrejurări",  etc.,  etc. 

Aşa  în  art.  241  cod.  corn.  se  zice:  ,, Guvernul  va  pu- 
tea oridecâteori  va  găsi  eu  cale  a revizui  operaţiunile 
societăţilor  străin'e". 

Iar  în  art.  246  No.  3.  ,, Guvernul  va  putea  prin  Mi- 
nisterul public,  cere  tribunalului  de  comerţ  retragerea 
autorizaţiunei",  etc. 

O ultimă  restricţiun'e  şi  generală  tuturor  societăţilor 
străine  este  aceia  de  a nu  putea  dobândi  în  nici  un  chip 
imobile  rurale  în  România. 

Societăţile  străine  în  general  nu  pot  dobândi  alte 

drepturi  în  România  decât  acele  recunoscute  străinilor 
prin  legi  şi  regulamente. 

Ori,  art.  7,  alin.  5 din  Constituţie,  declară  pe  străini 
incapabili  de  a dobândi  imobile  rurale  în  România. 

Sancţiune  pentru  neîndeplinirea  condiţiunilor  cerute  de 

codul  comercial  pentru  înfiinţarea  de  sucursale  în 
România  de  societăţile  străine . 

Art.  250  cod.  corn.  prevede:  ,, Persoanele  care  vor 
face  orice  fel  de  operaţiuni  sub  orice  titlu,  în  favoarea 
şi  pe  seama  societăţilor  străine  care  nu  vor  îndeplini 
condiţiunile  şi  formele  prescrise  prin  prezenta  secţiune 
şi  vor  păgubi  prin  aceasta  şi  pe  Stat  de  taxele  la  care 
are  drept,  vor  fi  răspunzătoare  de  daunele  cauzate  sta- 
tului român,  prin  operaţiunile  lor  şi  supuse  la  pedepsele 
prevăzute  de  art.  323  din  codul  penal“. 

Rezultă  dar  de  aci  că  societăţile  comerciale  străine 
care  nu  vor  îndeplini  formalităţile  cerute  de  art.  237 
cod.  corn.  român;  va  atrage  asupra  tuturor  celor  care. 
nu  importă  cu  ce  titlu,  vor  face  operaţiuni  pe  seama 
unor  atare  societăţi  în  afară  de  penalităţile  prevăzute 
de  art.  323  cod.  penal  şi  lipsa  de  acţiune  înaintea  tu- 
turor instanţelor  judiciare  din  România.  Căci  legiuitorul 
român  pentru  a garantă  interesele  terţiilor  care  vin  în 
contact  de  afaceri  cu  asemenea  societăţi  străine,  a su- 
bordonat prin  art.  237  din  cod.  corn.,  existenţa  juridică 
a acestor  societăţi,  la  îndeplinirea  unor  anumite  pre- 
scripţiuni  pentru  a putea  avea  în  chip  valid  sucursală 
sau  reprezentanţă  în  România.  Art.  237 — 244. 

Aşa  că  în  cazul  când  o societate  străină  nu  poate 
face  dovadă  că  a îndeplinit  toate  condiţiunile  c'erute  de 
codul  nostru  comercial  şi  că  a fost  autorizat  în  prea- 
labil de  (Guvernul  român,  pentru  a putea  săvârşi  acte 
de  comerţ  pe  teritoriul  nostru  prin  sucursale,  va  fi  con- 
siderată ca  fără  fiinţă  legală  şi  în  consecinţă  şi  instan- 
ţele de  fond  vor  fi  în  drept  să  respingă  acţiunile  sale 
ca  inadmisibile. 

Societăţile  străine  însă  care  n’au  nici  sucursale  şi  nici 
, reprezentanţe  în  România,  pot  fără  să  fie  obligate  a în- 
deplini nici  una  din  formalităţile  cerute  de  codul  co- 
mercial, să  aibă  un  agent  sau  mai  mulţi  agenţi  în  Ro- 
mânia, ca  să  supravegheze  faptele  relative  la  opera- 
ţiuni încheiate  în  străinătate.  Aceşti  agenţi  însă  nu  pot 
face  nici  un  fel  de  op'eraţiuni  în  numele  societăţei,  din 
Care  rezultă  obligaţiuni  pentru  societăţi  şi  nici'  nu  pot 
să  dea  vre-o  împuternicire  unui  mandatar  de  a lucră  în 
numele  lor  pentru  societate.  Toate  actele  unui  asemenea 
agent  vor  fi  considerate  ea  neexistente  şi  ca  consecinţă 
şi  accesul  justiţiei  interzis. 

Dreptul  societăţilor  străine  de  a stă  în  justiţie  când  au 
sucursale  înfiinţate  în  România. 

a)  Societăţile  străine  cu  sucursale  înfiinţate  în  Ro- 
mânia, dar  care  n’au  îndeplinit  dispoziţiunile  art.  237, 
238  şi  244  şi  altele  prevăzute  de  codul  comercial  pen- 
tru înfiinţarea  de  sucursale,  vor  fi  considerate  ca  ne'exis- 
tente  în  ţară  şi  nu  vor  avea  fiinţă  legală  şi  instanţele  ju- 
decătoreşti vor  respinge  acţiunile  unor  asemenea  socie- 
tăţi ca  fiind  inadmisibile.  In  acest  sens  Decizia  Curţei 

de  Gasatie  S.  I din  23  Februarie  1910,  care  între  altele 
zice:  legiuitorul  român,  în  scop  de  a garanta  interesele 
naţionalilor,  care  ar  intra  în  relaţiuni  de  afaceri  cu  so- 
cietăţile constituite  în  ţară  străină,  a subordonat  prin 
art.  239  din  codul  com'ercial  existenţa  juridică  a aces- 
tor societăţi,  la  îndeplinirea,  unor  anumite  prescripţiuni, 
pentru  a putea  funcţiona  în  România.  Astfel  o societate 
străină,  dacă  nu  face  dovadă  că  a îndeplinit  formalită- 
ţile cerute  de  codul  comercial  şi  că  a fost  autorizată  de 
Guvernul  român  de  a funcţiona  în  ţară,  este  considerată 
ca  fără  fiinţă  legală  şi  instanţele  de  fond  au  a respinge 
acţiunea  introdusă  de  societate  ca  inadmisibilă,  etc. 

Nu  numai  atât,  din  moment  ce  o societate  străină 
n’are  calitate  de  a stă  în  instanţă  ca  fiind  ineexistentă, 
nici  unul  sau  mai  mulţi  acţionari  ai  acelei  societăţi 
străine  nu  pot  avea  calitate  de  a figură  în  justiţie. 

b)  In  cazul  însă  când  societăţile  străine  fac  opera- 
ţiuni continui  în  ţară,  fără  ca  să  aibă  nici  un  sediu  se- 
cundar, legal  stabilit  şi  fără  ea  acele  operaţii  să  fie  ca- 
lificate de  acte  izolate  sau  accidentale,  ca  fiind  adică 
consecinţele  unui  act  anterior  — în  cazul  acesta  de 
asemeni  societăţile  străine  nu  vor  avea  accesul  instan- 
ţelor judecătoreşti  române,  pentru  acele  operaţiuni,  care 
fac  parte  din  seria  întreprinderei  lor  generale  în  ţară  — • 
că  şi  în  ac'est  caz  societăţile  străine  nu  vor  avea  nici  o 
existenţă  legală  în  România. 

De  pildă,  cazul  societăţei  anonime  olandeze  ,,Maat- 
schappy  Rumenie“,  constituită  la  Amsterdam  pentru 
exploatarea  terenurilor  p'etrolifere  din  România. 

Decizia  Curţei  de  Casaţie  S.  III,  10  Februarie  1906  şi 
în  acest  sens  şi  Decizia  Curţei  de  Casaţie  Sec.  I,  23  Fe- 
bruarie 1910. 

Citarea  în  Justiţie. 

c)  Dar  admiţând  că  sucursalele  sau  sediile  secundare 
înfiinţate  în  România  de  societăţile  străine,  au  satisfăcut 
toate  condiţiunile  prescrise  de  codul  de  comerţ,  în  cazul 
unui  conflict  cum  vor  fi  citate  în  justiţie? 

Societăţile  străine  trebue  să  aibă  un  domiciliu  ales, 
unde  trebue  să  locuiască  un  reprezentant  general  pen- 
tru toate  afacerile  din  România,  — conform  art.  246, 
No.  1,  cod.  corn.  Citarea  societăţilor  străine,  precum 
şi  toate  formele  de  procedură  se  vor  face  pentru  atari 
societăţi  şi  pentru  operaţiunile  săvârşite  de  sucursale, 
pe  teritoriul  român,  în  persoana  reprezentantului  său 
şi  la  domiciliu  ales. 

Prin  urmare  domiciliul  ales,  nu  locul  unde  se*  află 
sediul  sucursalelor  societăţilor  străine  este  atributiv  de 
competinţă,  spre  deosebire  de  ceeace  se  întâmplă  în 
celelalte  ţări. 

Aşâ  în  Anglia,  Franţa,  Germania,  Italia,  Belgia,  sunt 
dispoziţiuni  prevăzute  în  legile  lor  de  procedură  care 
permit  ca  societăţile  străine  să  fie  citate  la  tribunalul 
locului  unde  societăţile  au  stabilit  sucursalele  lor,  prin 
faptul  că  în  acele  ţări,  se  consideră  domiciliul  sucursa- 
lei atributiv  de  competinţă.  De  pildă,  în  Anglia,  societă- 
ţile străine  sunt  valabil  citate  şi  formele  de  procedură 
bine  îndeplinite,  când  sunt  făcute  nu  la  sediul  social  al 
societăţilor,  ci  la  sediul  sucursalelor.  . 

Domiciliul  sucursalelor  societăţilor  străine  din  Anglia 
este  atributiv  de  competinţă  şi  aceasta  este  soluţiunea 
adoptată  şi  în  ţările  citate.  Se  mai  poate  întâmplă  în 

aceste  ţări  ca  în  anumite  cazuri  societăţile  străine  să  fie 
citate  la  tribunalul  locului  unde  s’a  săvârşit  operaţiunea 
pentru  care  s’a  ivit  proces.  Aceasta  este  însă  o excepţie. 
Regula  generală  este  că,  domiciliul  sucursalelor  este 
atributiv  de  competinţă. 

La  noi  din  contră,  am  zis,  că  nu  la  domiciliul  sucur- 
salelor se  vor  cită  societăţile  străine,  ci  la  domiciliul  pe 
care  ele  trebue  să-l  aleagă  dela  început,  înainte  ca  su- 
cursala să  proceadă  la  operaţiuni.  Domciliul  acesta  ales 
poate  corespunde  în  unel'e  cazuri  şi  cu  sediul  sucursa- 
lelor, dar  se  poate  să  nu  corespundă,  aceasta  este  indi- 
ferent nu  se  ţine  seamă  nici  odată. 

Art.  246,  No.  1.  — ,, Societăţile  pe  acţiuni  străine  îşi 
vor  alege  unul  din  oraşele  ţării  ca  domiciliu,  unde  vor 
avea  un  reprezentant  general  pentru  toate  operaţiunile 
lor  din  ţară“,  etc. 

Cauze  de  dizoluţie  şi  pierderea  dreptului  de  a mai 
funcţiona  sucursalele  sau  reprezentanţele  societăţilor 
străine  in  România. 

Cauze  generale  de  dizolvare  pentru  societăţile  străine 
care  au  în  România  sucursale  sau  reprezentanţe  ori- 
care, sunt  dele  precizate  de  legea  locului  unde  sau 
constituit,  în  baza  regulei  locus  regit  actum,  apoi  cele 
prevăzute  de  statute  sau  în  fine  cauze  care  survin  în 
urmă  şi  pentru  care  liberi  sunt  membrii  asociaţi  să  de- 
cidă. 

Dar  în  afară  de  aceasta,  cauze  speciale  după  legea 
română  sunt:  a)  De  pildă,  când  a încetat  reciprocitatea 
cerută  de  art.  237,  societatea  străină  care  s*ar  găsi  în 

această  situaţie  pierde  dreptul  de  a mai  funcţiona,  cu 
alte  cuvinte  încetează  prin  aceasta  de  a mai  avea  fiinţă 
juridică  în  România,  b)  Retragerea  autorizărei  date  de 
către  Guvern  în  cazurile  prevăzute  de  art.  246,  punc- 
tul 3. 

*•  « 

1.  Când  capitalul  de  acţiuni  al  societăţei  autorizate 

se  va  fi  redus,  prin  orice  împrejurare,  la  jumătatea  su- 
mei arătată  când  s’a  făcut  cererea  de  autorizare; 

2.  Când,  prin  orice  împrejurare  s*ar  diminua  cauţiu- 
nea depusă  conform  art.  245,  fără  ea  societatea  în  ter^ 
men  de  30  zile,  să  o fi  complectat; 

3.  Când  se  va  constată  că  societatea  face  operaţiuni 
contrare  celor  prevăzute  în  actul  de  constituire; 

4.  Când  societatea  a încetat  de  a funcţiona  în  ţara 
sa  de  origină. 

Şi  cauţiunea  fixată  de  art.  245,  alin.  2,  nu  va  fi  resti- 
tuită decât  atunci  când  o singură  obligaţiune  a societă- 
ţei  străine  nu  mai  există  pe  piaţa  comercială,  sau  până 
în  clipa  când  va  garantă  de  plată  o societate  naţională 
conform  art.  246. 

■v  • ' f 

3.  Societăţi  constituite  în  străinătate  dar  cu  sediul  social 
şi  centrul  întreprinderei  în  România. 

Art.  239 _cod.  corn.  — „Societăţile  care,  deşi  consti- 
tuite în  ţară  străină,  au  însă  în  România  sediul  şi  obiec- 
tul principal  al  întreprinderei  lor,  vor  fi  supuse  chiar 
pentru  forma  şi  validitatea  actului  lor  constitutiv,  deşi 
încheiat  în  străinătate,  la  toate  dispoziţiunile  prezen- 
tului codice,  rămânând  supuse  şi  la  îndeplinirea  pre- 

scripţiunilor  secţiunei  de  fată  pentru  a putea  functionâ 
în  tară“. 

Din  felul  cum  este  redactat  textul  art.  239,  reese  în 
chip  evident  că  legiuitorul  roimân  supune  societăţile 
constituite  în  străinătate,  dar  carte  au  sediul  şi  obiectul 
principalei  lor  întreprinderi  în  România,  la  2 serii  de 
regule  pentru  ca  să  poată  funcţiona  pe  teritoriul  nostru. 

Mai  întâi  trebue  societăţile  străinte  să  justifice  că  au 
satisfăcut  condiţiunile  prescrise  de  lege  pentru  socie- 
tăţile naţionale  cu  acţiuni  şi  apoi  că  au  împlinit  şi  dis- 
poziţiunile  codului  comercial  consacrate  special  socie- 
tăţilor străine. 

Ce  a îndemnat  pe  legiuitorul  nostru  să  prevadă  două 
serii  de  dispoziţiuni  pentru  ateest  caz,  nu  se  poate  bănui. 
A voit  legiuitorul  prin  aceasta  să  pună  o stavilă,  să 
evite  fraudele  posibile  ca  societăţile  străinte  pentru  a 
scăpă  de  rigorile  legei  noastre,  să  se  constitue  în  străi- 
nătate, ca  îndată  după  aceia  să-şi  stabilească  sediul  lor 
social  şi  centrul  exploatatiunilor  exclusiv  în  tara  noa- 
stră, să  se  eludeze  aşâ  dar  legea  română  de  fondatori 
care  în  cele  mai  multe  cazuri  au  intenţii  dubioase.  Sau 
este  o simplă  eroare  a legiuitorului  câ  atunci  când  a co- 
piat articolul  din  codul  italian  corespunzător  articolului 
nostru  239  şi  care  prevede  numai  o singură  serie  de 
regule,  adică  societăţile  străine  să  satisfacă  numai  dis- 
poziţiunile  codului  aplicabile  societăţilor  naţionale,  din 
greşală  a adăogat  că  trebue  să  îndeplinească  şi  dispo- 
zitiunile  special  prescrise  pentru  societăţile  străine  care 
ar  veni  să  funcţioneze  în  România. 

Doctrina  noastră  reprezentată  prin  Domnul  Toma 
Stelian,  Degre  şi  alţii,  crede  că  aci  nu  e de  cât  o 

eroare  a legiuitorului.  Căci  nu  este  posibil  ca  o societate 
să  fie  şi  naţională  şi  străină  în  acelaş  timp.  O societate 
nu  poate  avea  decât  o singură  naţionalitate.  In  cazul  de 
faţă  însă,  societăţile  constrânse  prin  art.  239  a îndeplini 
două  feluri  de  dispoziţiuni  pentru  valabila  lor  existenţă 
în  România,  au  două  naţionalităţi,  mai  întâi  sunt  consi- 
derate ca  societăţi  naţionale,  aşa  se  'exprimă  prima 
parte  a art.  239,  care  cere  îndeplinirea  dispoziţiunilor 
prescrise  pentru  societăţile  naţionale,,  iar  în  partea  2-a 
prin  faptul  îndepiinirei  preseripţiunilor  speciale  societă- 
ţilor străine  sunt  considerate  străine. 

D-l  Toma  Stelian  zice  că,  fiind  la  mijloc  o eroare  a 
legiuitorului  nu  este  nici  o raţiune  ca  asemenea  societăţi 
să  fie  tratate  eu  o îndoită  rigoare  întrucât  sunt  asimilate 
cu  societăţile  româneşti.  Dar  textul  art.  239,  fiind  precis 
trebue  respectat  ca  atare.  Astfel  că  o societate  străină 
chiar  domiciliată,  adică  cu  sediul  şi  centrul  exploatării 
sale  în  România  trebue  să  îndeplinească  formalităţile 
prescrise  de  art.  77,  78,  88,  90,  121,  237,  ete.,  cod. 
corn.  român,  să  obţină  autorizarea  Tribunalului  comer- 
cial român,  conform  art.  138  cod.  corn.  şi  în  plus  ră- 
mâne supusă  la  îndeplinirea  preseripţiunilor  excepţio- 
nale  prescrise  pentru  societăţile  străine.  Va  să  zică  so- 
cietatea rămâne  tot  o societate  străină  şi  este  conside- 
rată ca  atare  de  legiuitori  cu  toate  că  este  obligată  să 
satisfacă  şi  condiţiunile  impuse  de  legea  română. 

După  prescripţiunile  formale  ale  art.  239  cod.  corn., 
trebue  să  se  admită  că  în  România  o societate  nu  este 
considerată  ca  naţională,  decât  atunci  când  este  consti- 
tuită dela  început  în  România. 

In  cazul  însă  în  care  o societate  constituită  în  străi- 


nătate  are  sediul  său  principal  în  ţara  noastră  şi  în  actul 
constitutiv  nu  se  menţionează  nimic,  că  societatea  a fost 
întemeiată  în  străinătate,  prezumpţia  juridică  este  că  a 
fost  constituită  dela  început  în  România.  Şi  o societate 
se  va  consideră  naţională  numai  când  s’a  constituit 
pentru  prima  oară  în  România. 

Rezultă  în  definitiv  după  redacţia  art.  239  că  în  Ro- 
mânia, naţionalitatea  unei  şocietăţi  se  determină  după 
locul  de  constituire,  pe  când  principiul  admis  de  ma- 
joritatea doctrinei  şi  jurisprudenţei  străine  este  că  sin- 
gurul criteriu  pentru  determinarea  naţionalităţei  unei 
societăţi  este  locul  unde  societatea  şi-a  stabilit  sediul, 
său  social,  înţelegând  prin  sediul  social,  locul  unde  se 
centralizează  şi  de  unde  se  conduce  întreaga  activitate 
a unei  societăţi.  Jurisprudenţa  şi  doctrina  română  însă, 
interpretând  art.  239,  sunt  de  părere  că  nu  locul  de 
constituire  este  cel  care  determină  naţionalitatea  unei 
societăţi  în  România. 

Jurisprudenţa  zice  că  chestiunea  de  a se  ştî  dacă  o 
societate  este  naţională  sau  străină  se  leagă  de  ches- 
tiunea dacă  societatea  îşi  are  domiciliul  şi  principalul 
obiect  al  întreprinderei  în  ţară  străină  sau  în  România. 

Cu  alte  cuvinte,  criteriul  de  determinare  a naţionali- 
tăţei  societăţilor  nu  este  locul  de  constituire  după  cum 
reese  din  art.  239  ci  domiciliul  sediului  principal  al  so- 
cietăţei.  Iar  doctrina  zice  că  în  ceeace  priveşte  socie- 
tăţile străine  în  genere  şi  pe  cele  anonime  în  special, 
constituirea  lor  pune  înainte  două  puncte  esenţiale: 
întâi  contractul  şi  apoi  personalitatea  juridică. 
Legea  care  guvernează  actul  constitutiv  e legea  lo- 
cului unde  societatea  s’a  constituit,-  regulă  de  statut 

personal;  iar  personalitatea  juridică  este  supusă  legei 
locului  unde  societatea  îşi  are  sediul  principal,  etc. 
Chestiunea  nationalităţei  societăţilor  comerciale  în  ge- 
nere şi  a societăţilor  comerciale  în  România  şi  determi- 
narea ei,  determinarea  domiciliului,  a sediului  social  şi 
ceeace  se  înţelege  prin  sediul  social  adică  c'entrul  de 
exploatare  al  unei  societăţi,  toate  aceste  probleme  le-am 
examinat  în  detaliu,  când  am  vorbit  despre  naţionali- 
tatea societăţilor  comerciale  în  România,  Cap.  I,  partea 
I-a  a acestui  studiu,  de  aceia  nu  mai  revin. 

In  definitiv  azi  este  bine  fixat.  După  opinia  unanimă 
admisă,  societăţile  străine  — indiferent  de  formalităţile 
pe  care  le  cere  codul  comercial,  — din  momentul  în 
care  au  stabilit  pe  teritoriul  român  sediul  şi  obiectul 
principalei  lor  întreprinderi,  sunt  asimilate  societăţilor 
noţionale  româneşti. 

Şi  vieaţa  lor  va  fi  guvernată  de  legile  române. 

Cu  alte  cuvinte,  rolul  pe  care  îl  are  domiciliul  pentru 
persoanele  fizice,  îl  are  aşezământul  social  pentru  so- 
cietăţi. 

Sancţiune.  — Neîndeplinirea  condiţrunilor  impuse  de 
lege  societăţilor  străine  când  îşi  stabilesc  sediul  şi  o- 
biectul  principalei  lor  întreprinderi  în  România,  atrage 
după  sine  foarte  firesc,  ineexistenţa  lor  ca  fiinţă  legală 
în  ţara  noastră  şi  ca  consecinţă  actele  săvârşite  vor  fi 
nule,  iar  acţiunile  lor  vor  fi  respinse  de  Justiţie  ca 
inadmisibile. 

Sancţiunea  aceasta  se  evidenţiază  prin  dizolvare  şi 
pedeapsă,  prevăzută  de  art.  250  cod.  corn.,  pentru  mem- 
brii fondatori  sau  alţii  care  dirijează  sau  supraveghează 
operaţiunile  societăţei. 


Şi  mai  mult,  acei  care  vor  lucra  îrr  numele  unor  atari 
societăţi  se  vor  face  pasibili  de  penalităţile  prevăzute 
de  art.  250  cod.  corn.  şi  323  cod.  penal. 

Dizolvarea.  — In  privinţa  dizolvărei  societăţilor 
străine  cu  sediul  şi  obiectul  principalei  lor  întreprinderi 
în  România  se  va  aplică  în  special  cauzele  de  dizoluţie 
prevăzute  de  art.  191  din  cod.  corn.  şi  urm.,  ele  fiind 
supuse  în  cazul  de  faţă  dispoziţiunilor  codului  comer- 
cial român  chiar  pentru  forma  şi  validitatea  actului  lor 
constitutiv,  art.  239.  Se  aplică  astfel  dreptul  comun.  In 
afară  de  cauzele  de  dizoluţie  comune  cu  cele  prevăzute 
pentru  societăţile  străine  care  fixează  în  România  nu- 
mai sedii  secundare  sau  sucursale,  etc.,  mai  sunt  şi  alte 
cauze  de  dizolvare  pentru  societăţile  străine  eu  sediul 
şi  obiectul  principalei  lor  întreprinderi  în  România,  între 
altele  o cauză  este  încetarea  reciprocităţei. 

In  privinţa  dizolvărei  societăţilor  străine  o observa- 
ţiune  de  făcut  şi  anume:  atunci  când  e vorba  de  dizol- 
varea unei  societăţţi  româneşti,  orice  asociat  în  certe 
condiţiuni  se  înţelege,  poate  cere  dizolvarea  societăţei, 
care  dizolvare  va  avea  ca  consecinţă  neexistenţa  con- 
tractelor săvârşite  în  societate  până  atunci. 

Dizolvarea  societăţilor  străine  însă  nu  poate  fi  cerută 
de  asociaţii  din  România,  căci  este  vorba  aci  de  socie- 
tăţi străine,  a căror  dizolvare  nu  poate  fi  pronunţată  de 
tribunalele  române. 

Pot  însă  să  fie  acţionate  în  justiţie  societăţile  străine, 
pentru  executarea  obligaţiunilor  contractate  cu  terţii 
din  ţară. 

Impozite  şi  taxe. 

Art.  242  cod.  corn.  zice:  „Societăţile  străine  sunt  su- 
puse aceloraşi  impozite  la  care  sunt  supuse  societăţile 
române  de  aceiaşi  natură44. 

In  privinţa  taxelor  pe  care  trebue  să  le  plătească  fis- 
cului societăţile  străine  sunt  tot  aceleaşi  ca  şi  pentru 
societăţile  naţionale,  fixate  de  legea  timbrului  în  31 
Iulie  1881  cu  modificările  legei  din  24  Februarie  1906. 

De  pildă,  toate  societăţile  vor  trebui  să  plătească  : 

1.  O taxă  de  înregistrare. 

2.  Conform  art.  29  din  legea  timbrului  din  1906. 
,,Sunt  supuse  la  taxa  timbrului  proporţional  de  10  bani 
la  suta  de  lei  următoarele  acte: 

a)  Toate  acţiunile  sau  obligaţiunile  societăţilor  în 
nume  colectiv,  anonime  sau  în  comandită. 

Părţile  de  fundator,  care  nu  reprezintă  un  capital,  ci 
numai  un  drept  proporţional  la  beneficii  nu  se  consi- 
deră ca  acţiuni  sau  obligaţiuni. 

Taxa  se  va  plăti  pentru  întreg  capitalul  subscris,  în 
termen  de  3 luni  dela  publicarea  în,, .Monitorul  Oficial'4 
a actului  de  constituire  a acestor  societăţi,  sau  a actului 
prin  care  se  sporeşte  capitalul  social;  iar  acţiunile  sau 
obligaţiunile  însoţite  de  recipisa  de  încasare  a taxei  se 
vor  înainta  Misniterului,  spre  timbrare,  toate  sau  în 
parte,  treptat  cu  emiterea  lor. 

b)  Toate  acţiunile  şi  obligaţiunile  societăţilor  străine, 
titlurile  împrumuturilor  statelor  şi  comunelor  străine, 
precum  şi  cupoanele  lbr,  care  se  vor  negocia  în  Româ- 
nia. Taxa  se  va  plăti  înainte  de  negociere.  Plata  taxei 
timbrului  pentru  cupoane  se  va  face  succesiv  şi  propor- 
ţional cu  suma  cupoanelor  devenite  exigibile,  însă  mai 

înainte  de  plata  cupoanelor,  sub  pedeapsa  prevăzută 
de  art.  86  şi  87  din  legea  timbrului". 

c)  Poliţele  de  asigurare  ale  societăţilor  de  asigurări 
indigene  sau  străine,  sunt  supuse  timbrului  proporţional 
de  0.50%  conform  art.  32,  alin.  2,  legea  timbrului. 

d)  Societăţile  pe  acţiuni  constituite  în  vederea  ex- 
ploatărilor miniere,  vor  plăti  taxa  de  5%  din  venitul 
net  ce  rezultă  din  bilanţul  pe  anul  în  care  se  face  impu- 
nerea, iar  nu  al  anului  precedent,  conform  art.  4 din 
legea  impozitului  asupra  capitalului  mobiliar. 

e)  Art.  28  din  legea  din  24  Februarie-  1900  supune 
la  taxe  de  timbru  proporţional  de  10  bani  la  % de  lei, 
toate  acţiunile  şi  obligaţiunile  societăţilor  străine  care 
se  vor  negociâ  în  România. 

Şi  acţiunile  şi  obligaţiunile  societăţilor  străine,  nu  vor 
fi  admise  decât  în  condiţiunile  orescrise  de  art.  246, 
alin.  5.  ,, Acţiunile  societăţilor  străine  funcţionând  în 
ţai  ă nu  vor  putea  fi  admise  la  cota  Bursei  române, 
decât  după  ce  societăţile  vor  fi  funcţionat  cel  puţin  un 
an  având  publicat  bilanţul  lor  pentru  exerciţiul  res- 
pectiv. 

Se  poate  însă  dej x>gâ  la  dispoziţiunile  art.  246  No.  5, 
prin  tratate  de  comerţ  şi  în  acest  caz  admiterea  titlu- 
rilor emise  de  societăţile  străine  la  Bursa  noastră,  se 
vor  face  în  aceleaşi  condiţiuni  ca  cele  impuse  pentru  so- 
cietăţile naţionale". 

Societăţile  de  asigurări  străine. 

Legiuitorul  pentru  a garantă  interesele  terţiilor  în 
obligaţiunile  contractate  cu  societăţile  străine  de  asigu- 
rări a luat  oarecari  măsuri  de  prevenire,  pentru  cazul 

când  ele  vin  să  funcţioneze  în  chip  permanent  în  tară 
şi  anume:  în  art.  147  alin.  final  s!e  zice:  „ Societăţile 
străine  de  asigurări  asupra  vietei  vor  face,  în  poliţele 
de  asigurare,  alegere  de  domiciliu  în  România.  In  caz 
contrariu,  Tribunalul  domiciliului  asigurărei  va  fi  corn- 
petinte  pentru  toate  litigiile  cu  societatea44. 

Art . 245 , alin.  2 zice:  ,, Societăţile  de  asigurare  vor 
da  o cauţiune  de  cel  puţin  două  sute  cincizeci  mii  de  lei 
pentru_fiecare  ramură  în  parte.  Aceste  cauţiuni  vor 
servi  pentru  desdaunarea  cu  preferinţă  a acţionarilor 
şi  creditorilor  din  ţară.  Cauţiunea  va  consistă  exclusiv 
în  efecte  publice  ale  Statului  român,  după  cursul  zilei 
când  se  face  consemnarea  şi  va  fi  depusă  pe  numele  so- 
cietăţei,  care  singură  va  fi  recunoscută  de  proprietară44. 

Când  însă  societăţile  scârne  de  asigurări  intră  în  re- 
laţii numai  accidentale  cu  locuitorii  din  ţară  — adică 
nu-şi  fixează  nici  un  sediu  permanent  în  tară  şi  deci  ră- 
mân în  străinătate  — nu  vor  fi  obligate  a îndeplini 
prescriptiunile  codului  comercial  român.  Căci  aceste 
prescripţiuni  sunt  prevăzute  de  lege  pentru  cazul  în 
care  societăţile  funcţionează  în  tară  şi  atunci  este  -ne- 
cesar ca  legiuitorul  să  iâ  garanţii  pentru  asiguraţi  când 
ei  vor  cere  să  fie  despăgubiţi  de  pagubele  eventuale. 

Astfel  nu  se  impune  prescriptiunile  codului  comer- 
cial pentru  cazuri  izolate  de  asigurări  ale  naţionalilor 
români  la  societăţile  de  asigurări  stabilite  în  străinătate. 
Şi  codul  comercial  nu  opreşte  pe  locuitorii  români  de  a 
face  asigurări  la  societăţile  străine,  şi  când  societăţile 
străine  au  plătit  despăgubiri,  nu  li  se  poate  refuza  exer- 
ciţiul actiunei  în  virtutea  subrogărei  legale  prevăzute 
de  art.  462  cod.  corn. 

